
Aprecieri pentru Factorul de Atracţie 


„Eram înglodat în datorii până peste cap şi îmi 
pierdusem slujba şi maşina. La 48 de ore după ce am 
descoperit cei cinci paşi ai lui Joe Vitale din Factorul de 
atracție, am avut altă maşină, care nu m-a costat nimic, 
şi am obţinut primul meu proiect de scriitor liber 
profesionist. În mai puţin de cinci luni, nu mai aveam 
datorii, plătisem cu bani gheaţă un SUV nou-nouţ, 
îmi lansasem propria afacere de succes pe internet, o 
întâlnisem pe cea care urma să-mi devină soţie şi mă 
mutasem într-o locuinţă de vis din ţinutul deluros al 
Texasului. Cartea aceasta vă va ajuta să atrageţi în 
viaţa dumneavoastră tot ce vă doriţi — şi încă repede!“ 


Bill Hibbler, proprietar, www.Gigtime.com 


„Această carte îi loveşte pe oameni drept în 
moalele capului şi îi face să reflecteze. Este manualul 
suprem de sporire a potenţialului personal şi va face 
mare vâlvă.“ 

Nerissa Oden, www. IheVideoQueen.com 


„De ce au unii oameni tot norocul de pe lume şi 
obţin orice vor, iar alţii se aleg doar cu o strădanie 
continuă? Există oare un «secret» pe care, dacă l-am 
cunoaşte, am putea schimba totul? Da, cu siguranţă — 
şi Joe Vitale ştie care este acesta. Recomand călduros 
Factorul de atracție tuturor acelora care urmăresc să-şi 
modifice relaţia cu banii şi prosperitatea — sau care 
vor doar să se delecteze cu o lectură minunată.“ 


Bill Harris, preşedinte, www.Centerpointe.com 


„Trebuie să ştiţi că aceasta nu este doar o carte. 
Conţine formula cheie pentru eliberarea «geniului» 

ascuns în interiorul dumneavoastră, astfel încât să-i 
puteţi încredința împlinirea dorințelor personale. Pur 
şi simplu, aceasta este singura carte de care aveţi 
nevoie pentru a obţine de la viaţă tot ce vă doriţi. 
Cumpăraţi-o chiar acum.“ 


Craig Perrine, www.easymiracles.com 


„Dacă «munca sârguincioasă» ar fi fost o strategie 
potrivită pentru obţinerea prosperității, atunci fiecare 
muncitor harnic ar fi multimilionar. Dacă visurile 
singure ne-ar împlini dorinţele inimii, am fi cu toţii 
delirant de fericiţi (din moment ce visăm cu toţii, 
măcar când dormim). Atunci, care este secretul să- 
nătăţii, al prosperității şi al fericirii veşnice? Joe Vitale 
îl deţine; eu l-am experimentat; amândoi l-am pus la 
treabă (şi, de asemenea, un grup format din alte per- 
soane alese), iar acum o puteţi face şi dumneavoastră! 
Trebuie doar să citiţi această carte şi să-i urmaţi in- 
strucţiunile surprinzător de simple.“ 

David Garfinkel, autor, Copywriting Templates 


„Extraordinara abilitate a lui Joe Vitale de a-i în- 
văţa şi pe alţii ceea ce ştie, prin intermediul povesti- 
rilor captivante şi cu o mare putere de influenţă, nu a 
fost utilizată niciodată până acum atât de eficient ca în 
Factorul de atracție. Cartea aceasta ar trebui citită de 
fiecare om de pe planetă, deoarece nu poate fi o lecţie 
mai importantă decât să deprindem aptitudinea neli- 
mitată de a atrage prosperitatea în vieţile noastre, 
trăind potrivit scopurilor şi pasiunilor personale. De 
o importanţă covârşitoare!“ 

Bob Doyle, creator, programul 
www. WealthBeyondReason.com 

„Îmi plac nespus de mult toate cărţile lui Joe Vi- 
tale şi când am citit Factorul de atracție am ştiut, fără 
nicio urmă de îndoială, că era un alt viitor bestseller. 
Este cartea pe care o aşteptam cu toţii... care explică în 
termeni simpli motivele şi modalităţile de atragere a 
lucrurilor pe care ni le dorim în viaţă. În stilul său 
inimitabil, Joe vă pune la dispoziţie materialul infor- 
mativ integral, fără nicio exagerare. Este o carte 
strălucită, care trebuie citită neapărat şi care vă dă răs- 
punsuri la toate întrebările personale, schimbându-vă 
viaţa în mod radical.“ 

Terri Levine, autor şi director executiv al 
www.CoachingInstruction.com 


„Sunt o mare admiratoare a cărţilor lui Joe Vitale! 
Factorul de atracție dezvăluie secretele succesului din 
partea cuiva care a trăit eşecuri şi a cunoscut o reve- 
nire triumfătoare. Este un adevăr profund, accesibil 
printr-o lectură plăcută şi uşoară. Utilizaţi-l şi schim- 
baţi-vă viaţa pentru totdeauna!“ 

Jillian Coleman, preşedinte, 
www.GrantMeRich.com 


Pentru Bonnie 
şi 
pentru Marian, 
care a plecat dintre noi când am terminat această carte. 


Vă iubesc. 


Spiritul este substanța care se formează pe 
sine în funcţie de cerințele tale şi trebuie să aibă 
un model după care să funcționeze. O bucată 
de aluat este la fel de dornică să ia forma unei 


pâini ca şi a unor biscuiţi. Ceea ce-i cerem nu 
reprezintă o mare diferenţă pentru Spirit. 


Frances Larimer Warner 
Our Invisible Supply: Part One („Resursele noastre 
invizibile: Partea I°), 1907 


Mulţumiri 


| SE sunt recunoscător prietenilor mei Jerry şi 
Esther Hicks pentru intuiţiile lor asupra procesului 
de a crea absolut orice, după dorinţă. Îi mulţumesc, 
bineînţeles, lui Jonathan Jacobs pentru munca lui de 
vindecător, instructor în miracole şi pentru prietenia 
lui. Sunt recunoscător de asemenea magiei lui Bill 
Ferguson. Linda Credeur a fost prima care şi-a ma- 
nifestat încrederea în acest proiect, poate chiar înain- 
tea mea. Vreau să-i mulţumesc lui Bob Proctor pentru 
sprijin şi pentru că a crezut în mine şi în cartea mea. 
Câţiva prieteni deosebiți au citit primele versiuni ale 
materialului şi mi-au oferit părerile lor de o valoare 
inestimabilă. Merită aşadar un rând de aplauze: 
Jonathan Morningstar, Jennifer Wier, Blair Warren, 
David Deutsch, Bryan Miller, Nerissa Oden, Rick şi 
Mary Barrett şi Marian Vitale. Jenny Meadows mi-a 
fost de ajutor cu redactarea rapidă. Matt Holt de la 
Editura Wiley m-a căutat şi m-a convins să elaborez 
această carte pentru dumneavoastră. Am primit spri- 
jin şi sfaturi de la grupul meu Master Mind, care îi 
include pe Bill Hibbler, Pat O'Bryan, Nerissa Oden, 
Jillian Coleman, Craig; Perrine, Irma Facundo, Bryan 
Caplovitz şi Jay McDonald. În sfârşit, îi sunt recunos- 
cător Spiritului vieţii pentru că m-a călăuzit în fiecare 
moment. 


Cuvânt-înainte 


Fiina implicat în cea mai mare parte a vieţii 
mele în domeniul dezvoltării personale, întrebarea pe 
care am auzit-o cel mai des a fost: „Cum să procedez 
pentru a obţine ceea ce vreau?“ 

Răspunsul este definit cu claritate în această 
uimitoare carte a prietenului meu drag, dr. Joe Vitale. 

Când am citit prima dată Factorul de Atracție, am 
fost copleşit de intuiţia şi limpezimea cu care este 
descrisă puterea creatoare, ascunsă şi deseori igno- 
rată, care sălăşluieşte în fiecare dintre noi. Ce este 
această putere? Cum o putem utiliza pentru a ne făuri 
viaţa pe care o dorim? Mai important chiar, cum 
putem face acest lucru în aşa fel încât să ne trăim viaţa 
uşor şi fără stres? 

Întrebările acestea l-au stimulat pe Joe Vitale să 
cerceteze şi să scrie cartea de faţă, ajungând la o 
perspectivă cu totul nouă asupra materializării celor 
mai mari dorinţe ale noastre. 

Joe a făcut uz de puterea lăuntrică pentru a-şi 
crea o viaţă pe care cei mai mulţi oameni ar invidia-o. 
A obţinut case, maşini, succes, iubire, sănătate — toate 
lucrurile pe care şi le-ar dori oricine. Este unul dintre 
puţinii oameni care fac ceea ce propovăduiesc. Este 
probabil cel mai îndrăgit specialist contemporan în 
marketing. Viaţa lui este o mărturie vie a faptului că 
învăţăturile lui au cu adevărat efect! 

Pe parcursul cărţii, el vă va povesti viaţa sa — cu 
cele bune, cu cele rele sau cu cele urâte ale ei. Nu 
ascunde nimic. Vă va împărtăşi felul în care, prin 
încercări şi greşeli, a descoperit formula alcătuită din 
cinci paşi care l-a scos din sărăcie, nefericire, frustrare 
şi uneori disperare, oferindu-i o viaţă îmbelşugată, 
fericită, mulţumită şi un succes inegalabil. Sunt sigur 
că o veţi aprecia ca pe o sursă deosebită de inspiraţie 
şi n-o veţi putea uita. 

Dar dumneavoastră? Aveţi nelinişti şi insatisfacţii 
în viaţă? Sunteţi dispus să aflaţi mai mult despre o 
formulă simplă în cinci paşi care vă va schimba în 
întregime viitorul? 

Joe „Mr. Fire!“ Vitale are convingerea că putem 
găsi rezolvări spirituale la problemele noastre şi ne 
putem crea viaţa pe care ne-o dorim prin intermediul 
acestui „Factor de Atracţie“. Cartea de faţă vă va ajuta 
să înţelegeţi cât este de uşor să utilizaţi formula res- 
pectivă în propria viaţă şi cum puteţi trăi fără stres, 
încordare şi luptă. Vă va ajuta să descoperiţi că aveţi 
mai mult control asupra vieţii şi destinului dumnea- 
voastră decât v-aţi fi putut imagina vreodată că este 
posibil. 

Toată lumea are dorinţa de a descoperi marile 
secrete ale succesului, de a obţine satisfacția supremă 
în viaţă şi de a găsi calea împlinirii personale. Joe ne 
arată cum putem realiza toate acestea prin interme- 
diul Factorului de Atracţie. 

Secretul pentru a atrage lucrurile pe care ni le 
dorim cu adevărat se află în paginile cărţii sale. Cu 
toate acestea, ţin să vă avertizez că veţi fi şocat să aflaţi 
cât este de simplu de aplicat formula propusă. S-ar 
putea ca această simplitate să vă surprindă, dar nu vă 
lăsaţi păcălit. Minţii noastre îi plac lucrurile complicate, 

însă nu puteţi complica Adevărul. Prin însăşi natura 
lui, Adevărul este întotdeauna simplu. Avem nevoie 
doar să aplicăm adevărurile simple şi viaţa noastră se 
poate schimba în mod miraculos într-o clipă. 

Pe măsură ce veţi citi cartea, s-ar putea să vă reîn- 
tâlniţi cu idei şi strategii cu care sunteţi deja familiari- 
zat. Din nou, nu vă lăsaţi înşelat de aparenţe. Aşa cum 
spunea Oliver Wendell Holmes Sr., „cu toţii avem 
nevoie să fim instruiți în privinţa lucrurilor evidente“. 

Ceea ce a făcut Joe a fost să ne redeştepte cunoş- 
tinţele pe care le aveam deja, de data aceasta însă la 
un nivel mai profund. Apoi, ne-a încurajat să aplicăm 
ceea ce ştim printr-o formulă simplă formată din cinci 
paşi, care nu poate da greş! 

Imaginaţi-vă cum ar fi dacă am şti care a fost 
cauza tuturor lucrurilor pe care le atragem în viaţă şi 
cum ne putem schimba punctul de atracţie magnetic, 
astfel încât să obţinem numai lucrurile pe care ni le 
dorim cu adevărat? 

Odată ce veţi afla secretul Factorului de Atracţie, 
veţi scăpa de orice îngrijorare şi de îndoiala de sine. 
Nu veţi mai avea de ce să vă întrebaţi ce vă va aduce 
viitorul, deoarece veţi fi capabil să vă creaţi viitorul pe 
care-l veţi dori, utilizând formula simplă în cinci paşi. 

Aţi luat deja decizia de a investi bani în această 
carte, de a face un „plasament“ în dumneavoastră. 
Aveţi puterea de a realiza lucruri măreţe. Diferenţa 
dintre extraordinar şi ordinar rezidă în acel „extra“. Aţi 
făcut deja demonstraţia că sunteţi hotărât să căutaţi 
extraordinarul, când aţi decis să citiţi cartea de faţă. 

După ce veţi încorpora în viaţa dumneavoastră Fac- 
torul de Atracţie şi formula în cinci paşi, veţi fi în stare 
să-l folosiţi în orice situaţie... indiferent unde v-aţi afla... 
indiferent cu cine aţi fi... indiferent ce s-ar întâmpla. 

Cea mai bună veste este aceea că nu puteţi rata! 

Nu aveţi cum să comiteţi erori şi nu o puteţi lua într-o 

direcţie greşită, deoarece Factorul de Atracţie vă arată 

cum să vă menţineţi în cursul firesc al universului, în 

loc să mergeţi contra curentului. Punctul dumnea- 

voastră de atracţie magnetic vă va indica întotdeauna 

ceea ce vreţi. 

Urmaţi-mă aşadar chiar acum şi permiteţi-i lui 

Joe Vitale să vă conducă în călătoria descoperirii de 
sine, care vă va schimba viaţa pentru totdeauna. 

Dr. Robert Anthony 

http://www.totalsuccess4u.com 


Aveti grija banilor? 

O păsărică tocmai a venit la mine şi mi-a şoptit 
o dorință de-a dumneavoastră, profundă, 
de suflet. 

Doamne sfinte, nu, nu pe aceea! 

Mi-a spus că aţi fi etern recunoscător dacă 
n-ar mai trebui să aveţi niciodată griji financiare. 


Ei bine, n-am putut rezista. 
Dorinţa vă va fi îndeplinită! 
De acum înainte, nu va mai trebui să vă faceți 
niciodată probleme în legătură cu banii. 
Altceva? Mai aveți vreo dorință? 


— Universul www. tut.com 


Prefaţă 


ADEVĂRATA CONFESIUNE A AUTORULUI 


R ecunosc. 


Nu am vrut niciodată ca această carte să vadă lu- 
mina tiparului sau să o pun la dispoziția unui public larg. 

Eram speriat. 

Am scris-o pentru o singură persoană: sora mea. 
Bonnie avea trei copii, era şomeră şi trăia din ajutorul 
social. Mă durea s-o văd suferind. Ştiam că viaţa ei ar 
putea fi diferită dacă ar fi cunoscut procesul alcătuit 
din cinci paşi pe care l-am elaborat pentru a obţine 
orice îşi poate dori cineva. Am scris acest material 
pentru ea şi numai pentru ea, în 1997. Astăzi, sora mea 
nu mai este nevoită să se bizuie pe ajutorul social şi 
trăieşte bine. Are o casă, o maşină, o slujbă şi o familie 
iubitoare. Încă nu este bogată, dar cred că i-am arătat 
o nouă modalitate de a-şi trăi viaţa. 

N-am vrut niciodată să fac publică această lucrare, 
pentru că aveam emoţii legate de felul în care puteam 
fi perceput de oameni. Am scris până acum 17 cărţi, 
pentru organizaţii bine cunoscute şi conservatoare, ca 
American Marketing Association şi American Mana- 
gement Association. Am şi un program înregistrat pe 
bandă audio, la Nightingale-Conant. Mă gândeam că, 
dacă le voi împărtăşi celorlalţi interesul meu pentru 
spiritualitate, voi fi ridiculizat, clienţii vor renunţa să 
mai facă afaceri cu mine, iar aceste organizaţii mă vor 
ocoli. Aşa că am ales soluţia mai sigură şi am ţinut 
secretă această carte. 

În iunie 1999 am simţit însă imboldul interior de 
a-i da o copie a manuscrisului neredactat lui Bob 
Proctor, la începutul unuia dintre seminarele lui 
intitulate „Ştiinţa îmbogăţirii“. Bob l-a citit şi i-a plăcut 
foarte mult. După aceea a făcut ceva ce m-a şocat. 

La seminarul acela ţinut în Denver participau 
250 de oameni. Cu toţii doreau să afle cum pot să 
obţină prosperitatea. Bob a stat în faţa lor şi le-a citit 
toate titlurile cărţilor mele, după care m-a prezentat 
publicului. M-am ridicat şi lumea m-a aplaudat. M-au 
tratat ca pe o celebritate, ceea ce mi-a făcut plăcere. 

După aceea Bob le-a povestit însă despre noua 
mea carte, nepublicată, despre această carte. Am fost 
luat prin surprindere. Nu eram pregătit pentru aşa 
ceva. Mi s-a tăiat răsuflarea. Şi atunci Bob le-a spus 
titlul, care pe atunci era Marketing spiritual. 

În sală s-a lăsat o asemenea linişte, încât m-au tre- 
cut fiori pe şira spinării. Oamenii nu numai că au avut 
o reacţie favorabilă la adresa cărţii, dar o şi voiau — chiar 
atunci. Cel puţin 50 dintre ei au venit ca să-şi manifeste 
dorinţa de a cumpăra cartea pe loc. Bob Proctor a spus 
mai târziu că ar fi vrut să o înregistreze. lar un editor 
care participa la seminar a declarat că voia să publice 
cartea, fără să o fi văzut în prealabil! 

Grijile mele legate de multiplicarea acestei cărţi au 
dispărut. Mi-am putut da seama că era momentul 
potrivit pentru punerea în circulaţie a ideilor şi am 
văzut că puteam face acest lucru în siguranţă. 

Aşa că, iat-o. 

La fel ca în majoritatea situaţiilor cu care vă 
întâlniți în viaţă, nu aveţi de ce să vă temeţi prea tare, 
iar bogăţia şi gloria vă aşteaptă după colţ. Tot ce 
trebuie să faceţi este să vă încumetaţi să puneţi în 
practică toate acele lucruri faţă de care simţiţi un 
imbold interior. 

Bob Proctor mi-a dat un „brânci“ în faţa a 250 de 
oameni. 

Drept urmare, în 2001 am scos o carte în format 
electronic numită Marketing spiritual. Cartea a fost un 
succes imediat. A devenit bestseller, ocupând primul 
loc pe site-ul Amazon pe 4 şi 5 iunie 2001, care erau şi 
zilele de naştere ale părinţilor mei. A fost tradusă în 
şapte limbi. Îmi scriau oameni din toate colţurile lumii, 
atestând faptul că cei cinci paşi explicaţi în carte îi 
ajutaseră să-şi găsească o slujbă, să se vindece de o 
boală „incurabilă“, să facă rost de bani, să-şi găsească 
adevărata dragoste şi aşa mai departe. 

Era un feedback aproape incredibil. 

Am început să mă gândesc: „Dacă acest material 
schimbă cu adevărat viaţa oamenilor, atunci trebuie 
să-l prezint lumii într-un mod mai amplu. E nevoie să 
dezvolt cartea şi să explic mai bine cei cinci paşi şi va 
trebui să găsesc şi o editură mai puternică.“ 

Mi-am fixat aceste idei, dându-le valoare de intenţie. 

Iar acum dumneavoastră citiţi această carte. Este 
evident că am dezvoltat materialul, am actualizat 
informaţiile şi am găsit şi editorul potrivit. 

Aşa funcţionează Factorul de Atracţie. 

Înainte însă de a vă explica procedeul care constă 
din cei cinci paşi, daţi-mi voie să vă spun câteva lu- 
cruri... 


În cadrul fiecărei vieţi se află cauzele oricărui 
lucru care îi dă consistență. 


F.W. Sears, How to Attract Success 
(„Cum să atragem succesul”), 1914 


MIRACOLELE NU SE 
SFÂRȘESC NICIODATĂ 


Su mai întâmplat multe miracole de când am 


scris, în 1997, broşura care s-a transformat în cartea 
pe care o citiţi acum. lată câteva dintre ele: 


Când am pus pe hârtie prima versiune a cărţii şi 
am descris maşina visurilor mele, aceasta era pe 
atunci un Saturn. Acum mi-am modernizat şi 
visul, şi maşina. Conduc un BMW Z3 2.8 Roadster. 
N-am trăit niciodată o asemenea plăcere condu- 
când!!! Pe măsură ce am înaintat în viaţă şi am 
devenit mai îndrăzneţ cu visurile spre care mă 
avântam, mi-am dorit, cum era şi firesc, o altă 
maşină. Am fost îndrumat către Z3, care simboli- 
zează schimbările majore din viaţa mea. În acelaşi 
timp, este şi o plăcere s-o conduci. Putem avea 
cu adevărat orice se află în puterea imaginaţiei 
noastre. 


Când am scris prima dată această carte, eram încă 
însurat cu Marian, alături de care trăiam de mai 

bine de 20 de ani. De atunci am decis să ne des- 
părţim. Faptul şi hotărârea în sine nu au avut 
nimic negativ. Marian a hotărât că prefera să fie 
singură. Eu am început să-mi caut o altă par- 
teneră, pe care am găsit-o în persoana Nerissei, 
de care sunt profund îndrăgostit. Am rămas în- 
tr-o relaţie de prietenie cu Marian şi amândouă 
sunt în inima mea. Mă declar un om fericit. 
Schimbările majore în viaţă pot fi uşoare şi se pot 
face într-adevăr fără probleme. 

Când am scris prima versiune a acestei cărţi, 
mi-am ales drept obiectiv să obţin un venit pasiv. 
Voiam să primesc bani uşor şi fără efort, con- 
tinuu, în cantitate apreciabilă — indiferent unde 
mă aflam sau ce făceam. Am fost apoi îndrumat 
să mă întâlnesc cu Mark Joyner, directorul exe- 
cutiv al Aesop Marketing, care m-a întrebat dacă 
aş putea să-mi pun una dintre cărţi on-line, ca 
„ebook“. Am fost sceptic, însă i-am dat Scrierea 
hipnotică („Hypnotic Writing“), un manuscris pe 
care îl elaborasem cu mai mulţi ani în urmă. Mark 
l-a plasat on-line, l-a pus în vânzare şi încasările 
au fost copleşitoare. Comenzile continuă să so- 
sească chiar şi acum, la ani buni după ce cartea a 
fost expusă on-line pe www.Hypnotic Writing.com. 
Din moment ce nu trebuie tipărit, depozitat sau 
expediat niciun material, toţi banii reprezintă un 
venit pasiv. În fiecare lună primesc un cec, uneori 
cu valori incredibile. Pentru că acum am peste o 
duzină de cărţi electronice, între care şi bestselle- 
rul How to Create Your Own E-book in Only 7 Days 
(„Cum să vă realizaţi propria carte electronică în 
numai şapte zile“), la www.7dayebook.com, încasă- 
rile sunt şi mai mari. Acum zâmbesc foarte mult. 

Ştiu că atunci când ţi-ai definit o intenție, 
determini forțele vieții să ţi-o materializeze. 

e Când am scris prima dată această carte, locuiam 
în Houston, Texas. După ce am cunoscut-o pe Ne- 
rissa, m-am mutat în Austin. Atunci am demarat 
procesul de atragere acasă a visului nostru. După 
câteva luni, am găsit în Hill Country, Texas, între 
Austin şi San Antonio, într-o comunitate mică, 
spiritual-artistică, numită Wimberley, un teren de 
un hectar, pe care vedeai umblând în voie căpri- 
oare şi iepuri sălbatici şi pe care se afla o casă cu 
două etaje şi piscină. Pentru găsirea acestei case a 
trebuit ca mai întâi să-mi fac o imagine clară a 
ceea ce doream şi să dau curs în acelaşi timp fie- 
cărui impuls intuitiv pe care îl aveam. Rezultatul 
a fost un miracol. 


Acum puteam merge mai departe. De exemplu, 
cu circa 20 de ani în urmă am studiat lucrările celui 
care era dr. Robert Anthony. Faimoasele lui cărţi şi 
benzi înregistrate mi-au schimbat viaţa. După ce am 
elaborat prima versiune a materialului meu, el a citit-o 
şi m-a căutat. Acum, omul care a fost cândva pentru 
mine un guru este unul dintre partenerii mei de afa- 
ceri. Am ajuns să produc, să înregistrez şi să pun în 
vânzare formidabilul lui program audio, Beyond Posi- 
tive Thinking („Dincolo de gândirea pozitivă“). Consi- 
der că este cel mai grozav material destinat dezvoltării 
personale din toate timpurile, iar eu sunt implicat în el! 


ATRACȚIA FUNCŢIONEAZĂ 


Stăteam şi vorbeam cu Nerissa despre miracolele 
care nu mai conteneau să se petreacă în viaţa mea. „[i 
se întâmplă mereu câte un miracol“, îmi spunea ea. 

Apoi a remarcat cum, cu o zi înainte, am vrut să 
rezerv bilete de avion pentru a-mi vizita familia din 
Ohio. Biletele costau aproape 1.000 $. Am decis să aş- 
tept pur şi simplu să găsesc ceva mai convenabil, deşi 
eram dispus să accept şi tariful respectiv. Când am 
sunat din nou la compania aeriană, mi-au spus că 
aveam un număr destul de mare de kilometri parcurşi 
pe liniile lor pentru a putea cumpăra ambele bilete la 
un preţ doar cu puţin mai mare de 100 $. Excelent! 

Nerissa mi-a amintit şi de vremea când voiam 
să-mi completez colecţia de cărţi rare de P.T. Barnum, 
despre care studiasem mult şi scrisesem şi eu o lu- 
crare. Am reuşit să găsesc ultima carte de care aveam 
nevoie. Însă intuiţia îmi spunea să nu plătesc preţul — 
mult prea mare — pe care mi-l cerea vânzătorul. Am 
renunţat şi am aşteptat. După câteva zile, vânzătorul 
a scăzut din preţ. Era ceva aproape nemaiauzit. Şi 
atunci, sigur, am cumpărat cartea. 

Mi-a mai adus aminte şi de faptul că, timp de a- 
proape şapte ani, căutasem o carte pe care n-o puteam 
găsi. Dar am hotărât că trebuia să o atrag într-un 
anume fel. Şi atunci, ca din senin, un prieten din 
Canada cu care corespondam prin e-mail mi-a scris 
că avea cartea. L-am implorat să mi-o vândă. M-a 
refuzat. După câteva zile s-a decis însă brusc să-mi 
trimită cartea — fără bani! 

Nerissa şi-a mai amintit şi că, în urmă cu circa un 
an, când nu puteam să dau de urma unei prietene la 
care ţineam şi căreia îi simţeam lipsa, am renunţat şi 
am angajat un detectiv particular. Nici el nu mi-a 
putut găsi prietena. N-am mai căutat-o. Dar am luat 
hotărârea să o atrag înapoi în viaţa mea. Atunci, într-o 
zi în care mi-am urmat pur şi simplu intuiţia, am dat 
peste ea la un curs de yoga. Am găsit-o fără să fac nici 
cel mai mic efort. 

Nerissa mi-a amintit să vă povestesc ce s-a în- 
tâmplat chiar ieri, în timp ce scriam această prefaţă. 

Sunt câteva luni de când practic Metoda Sedona. 
Este o metodă simplă pentru debarasarea de orice 
emoție sau experienţă negativă, astfel încât să trăieşti 
fericit în orice moment. Reprezintă o metodă care îmi 
place şi pe care le-am prezentat-o multora prin in- 
termediul newsletter-ului electronic lunar. 

Ieri dimineaţă, citeam o carte scrisă de Lester 
Levenson, creatorul Metodei Sedona. Eram aşezat în 
scaunul meu confortabil, citind, simţindu-mă fericit 
şi întrebându-mă cum aş putea afla mai multe lucruri 
despre Sedona şi Lester. Îmi aduc aminte că-mi trecea 
prin cap: „Ar fi grozav dacă m-aş întâlni cu prac- 
ticanţi ai Metodei Sedona şi aş afla mai multe despre 
ceea ce fac aceştia.“ 

În aceeaşi zi, verificându-mi corespondenţa elec- 
tronică, am găsit un mesaj de la directorul Institutului 
Sedona. Acesta auzise câte ceva despre mine şi voia 
să vorbim despre modalitatea prin care i-aş fi putut 
ajuta să-şi promoveze site-ul http://vww.sedona.com. 
Absolut remarcabil! 

Apoi, aş putea aminti despre nenumăratele si- 
tuaţii în care voiam mai mulţi bani pentru un lucru 
sau altul şi îmi veneau o grămadă de idei care îmi 
aduceau banii repede şi din belşug. 

Odată, când aveam nevoie de 20.000 $, aproape 
că mă decisesem să încep un seminar pe tema 
„Marketing spiritual” pentru a-i aduna. În loc de asta 
însă, m-am simţit îndemnat să caut dacă nu cumva 
existau persoane care ar fi vrut să se înscrie on-line şi 
să participe la cursurile în format electronic. Am a- 
nunţat că toate cursurile se vor face numai prin e-mail, 
că vor avea o durată de cinci săptămâni şi vor costa 

1.500 $ de persoană. S-au înscris cincisprezece par- 
ticipanţi, care mi-au adus o sumă fantastică într-o 
singură zi. Splendid. De atunci i-am învăţat şi pe alţii 
sistemul meu de cursuri electronice. Ei au reuşit să 
câştige din acestea mai mult de o jumătate de milion 
de dolari anual. În majoritatea cazurilor, primeam 
drept onorariu pentru consultaţiile pe care le 
dădeam mai puţin de jumătate din tariful stabilit 
pentru cursurile on-line. Ştiţi că îmi place aşa ceva. 

- Ţie ţi se întâmplă miracole tot timpul, repeta 
Nerissa. 

— De ce crezi asta? o întrebam eu. N-a fost aşa 
întotdeauna. 

— Pentru că acum exersezi Factorul de Atracţie, 
explica ea. Te-ai transformat într-un magnet pentru 
tot ce vrei. Odată ce te-ai hotărât că vrei un lucru, îl 
capeţi, deseori chiar instantaneu. 

În această privință, nu există nicio îndoială. Dacă 
aş încerca să aşez pe hârtie toate miracolele care 
continuă să se petreacă în viaţa mea doar mulţumită 
Factorului de Atracţie, n-aş mai termina de scris car- 
tea şi nici n-aş mai apuca vreodată să o transmit pu- 
blicului. 

Esenţialul este acesta: formula din cinci paşi pe 
care sunteţi pe cale să o descoperiţi funcţionează. 

Şi deoarece funcţionează, vreau să o aveţi şi dum- 
neavoastră. 

I-am spus cândva Nerissei că în viaţă există o cale 
uşoară şi una grea. Când am întâlnit-o pentru prima 
dată, ea înainta cu greutate pe versantul stâncos al 
muntelui. l-am adus la cunoştinţă faptul că în viaţă 
există şi scări rulante. Poţi s-o apuci pe calea cea mai 
dificilă sau pe cea mai lesnicioasă. Fiecare are liberta- 
tea să aleagă. 

Când am cunoscut-o pe Nerissa, era nefericită, se 
implicase într-un proces cu constructorii care îi distru- 
seseră acoperişul, se certa cu mama ei aproape zilnic, 
detesta slujba pe care o avea şi câte şi mai câte. La 
câteva luni după ce a descoperit Factorul de Atracţie, 
a pus capăt procesului, a ajuns să se înţeleagă cu mama 
ei, şi-a părăsit serviciul, iar acum are două cărţi care 
i-au apărut în format electronic şi o afacere pe internet 
aflată în plină dezvoltare. Şi locuieşte împreună cu 
mine în reşedinţa noastră de la ţară. Spune că este mai 
fericită decât a fost în oricare altă perioadă a vieţii ei. 

Vă mai spun încă o dată, în viaţă există un drum 
povârnit, dar şi scări rulante. 

Ce preferaţi? 

Factorul de Atracţie vă arată felul în care puteţi 
trece lin prin viaţă. 

De ce să nu faceţi acest pas şi să nu vă bucuraţi de 
călătorie? 


Amintiţi-vă faptul că lucrurile sunt simboluri, iar 
ceea ce simbolizează ele este mai important 
decât simbolul însuşi. 


Judecătorul Thomas Troward, citat 
în Attaining Your Desires („Implinirea dorințelor”) de 
către Genevieve Behrend 


DOVADA 


Lat ce spun oamenii după ce citesc versiunea de 
început a cărţii, cea nerevizuită. Tot ce urmează repre- 
zintă păreri ale cititorilor postate pe site-ul Amazon. 


. . KS 


Citind această carte, am avut o înfăptuire uluitoare. 
Pentru prima dată în viață mi-am îngăduit mie însămi să 
câştig bani cu adevărat! Ştiţi probabil că fiecare dintre noi 
are probleme care îl țin pe loc până când descoperă, într-un 
fel sau altul, o modalitate de a scăpa de ele. Chiar şi după 
toate afirmaţiile pe tema libertăţii financiare pe care le 
făcusem de-a lungul anilor, nu am înţeles cât de mult mă 
rețineau încă tot felul de „chestiuni“ legate de bani. Cartea 
aceasta M-A ELIBERAT şi a trezit în mine o pasiune 
pentru viață pe care n-o mai trăisem de foarte multă vreme! 

Jean M. Breen, Wisconsin Rapids, Wisconsin 


Am studiat succesul încă de la vârsta de 17 ani, când 
am citit în întregime The Law of Success (Legea succe- 

sului), toate cele 1.500 şi ceva de pagini. Citeam tot timpul, 
dar nu prea „făceam“. Marketingul spiritual a fost ultima 
verigă din lanțul meu de cunoştinţe, care m-a ajutat să rea- 
lizez tot ce mi-am propus să fac. 

Paul House, Middlesex, North Carolina 


Ca director de publicitate pentru mai bine de 15 ani, 
văd deseori cât de mult efort şi timp se consumă cu conți- 
nutul şi amplasarea reclamelor. Cartea Marketing, spi- 
ritual a lui Joe Vitale revelează un secret cheie pentru ca 
reclamele să aibă efect. Joe pune în discuţie felul în care 
energia personală este implicată în absolut orice lucru, de 
la cărțile de vizită până la reclame. Oamenii reacționează la 
aceasta mai mult decât la prezentarea sau culorile recla- 
melor. Cartea lui Joe arată cum credința personală în lucru- 
rile cărora le faci publicitate şi energia pe care o pui în ceea 
ce creezi sunt cele care fac ca reclamele să aibă succes. 

John Livesay, Los Angeles 


Ca medic, psihiatru şi expert în marketingul pe in- 
ternet, ştiu cât de important este — cât de extraordinar de 
important — să-ți făureşti o mentalitate de „milionar în mar- 
keting”. Până când nu izbuteşti acest lucru, orice încercare de 
marketing extern, precum scrierea de prospecte, rămâne 
searbădă. Autorul explică în detaliu ceea ce este necesar 
pentru a adopta cu consecvență această psihologie de învin- 
gător. Şi este cu mult mai uşor decât aţi crede. Recomand in- 
sistent cartea oricui se gândeşte în mod SERIOS la vânzarea 
oricărui produs sau serviciu. 

Stephen Gilman, doctor în medicină, 
New York City 

Ajunsesem să mă trezesc în fiecare dimineață simţin- 
du-mă epuizată fizic, secătuită emoțional şi obosită psihic. 
Apoi am citit Marketing, spiritual. Formula lui Joe m-a 
ajutat să scap de problemele cauzate de abuzurile psihice/ 
fizice/sexuale din copilărie, de dependenţa de alcool/dro- 
guri din adolescență, de sărăcia de o viață şi de convinge- 
rea profundă că eram „sortită eşecului“. Nu mai sunt o 
sclavă a credințelor negative. Numai citind cartea am fost 
în stare să mă debarasez de o TONĂ de greutăți care mă 
doborau. 

O cititoare din Farmington, Arizona 


Joe Vitale a scris un minighid şi o hartă de călătorie 
excelente, clare, succinte şi pline de inspirație, pentru 
transformarea visurilor în realitate. Trebuie să recunosc că 
sunt o consumatoare împătimită a cărților şi casetelor din 
domeniul prosperității. După ce, timp de 15 ani am citit 
multe cărți, am participat la cursuri şi am ascultat casete, 
mi-a devenit limpede că adevărata cale către prosperitate 
trebuie să aibă o bază spirituală. Joe a extras multă înțelep- 
ciune spirituală de la numeroşi maeştri, pentru a-şi împlini 
visurile personale şi a le da viață în mod lucid, plin de forță. 
Arătându-ne câteva schelete din dulapul său (ca furtul din 
magazine pentru a avea ce să mănânce) şi dezvăluindu-ne 
cum a fost în cele din urmă capabil să creeze ceea ce dorea uti- 
lizând un program simplu, alcătuit din cinci paşi, el face ca 
visele noastre să devină mult mai accesibile şi mai posibile! 
Joe vorbeşte ca un om obişnuit (şi nu ca un guru motivaţio- 
nal, extraordinar în aparenţă, care a ajuns la un succes 
meteoric pe care cei mai mulți dintre noi ştim că nu ne-ar sta 
în puteri să-l imităm) şi ne împărtăşeşte miracolele realizate 
de el însuşi prin utilizarea unui plan simplu, dar care ne 
poate schimba viața cu desăvârşire. De aceea este atât de va- 
loroasă cartea de faţă. Joe vorbeşte cu adevărat din inimă — 

integritatea şi onestitatea lui răzbat din fiecare pasaj. Eu o 
citesc acum a doua oară — şi ştiu că nu va fi şi ultima. 
Laura V. Rodriguez, Silver Spring, Maryland 


În ultimii 15 ani am citit mai mult de 150 de cărți 
având ca tematică spiritualitatea, dezvoltarea personală, 
îmbogățirea etc. Multe dintre ele erau foarte bune şi m-au 
ajutat să găsesc calea potrivită pentru ceea ce voiam să fac 
în viață. Până când nu am citit însă Marketing, spiritual 
nu mi-am dat seama ce anume mă reţinea, împiedicân- 
du-mă să-mi trăiesc visurile aievea. 

Cheia care lipsea se afla în capitolul despre limpezirea 
interioară. Mi-am dat seama că mă trăgeau înapoi convinge- 
rile mele subconştiente. Am înțeles că nu puteam trece din- 
colo de vizualizări până când nu aveam să fiu de acord — cu 
toată ființa mea — să-mi urmăresc scopul în viaţă. 

Roger Haeske, South River, New Jersey 


Locuiesc la numai 10 minute de mers pe jos de una 
dintre cele mai mari biblioteci metafizice din lume, aşa că 
nu-mi lipseşte nimic din ceea ce vreau să citesc. Am parcurs 
de două ori cartea lui Joe. Le-am sugerat unor persoane să 
o achiziționeze de pe site-ul Amazon.com, iar eu am 
cumpărat-o pentru a o dărui prietenilor şi clienților. Cred că 
această carte este o binecuvântare. Marketing, spiritual 
trebuie citită neapărat de oricine vrea să înveţe cum să-şi 
transpună dorinţele în realitate. Ceea ce distinge cartea lui 
Joe de multe altele pe care le-am citit este faptul că arată 
cum a găsit oameni care l-au putut vindeca, îndruma şi care 
i-au dat cu adevărat puterea de a-şi schimba convingerile, 
astfel încât să fie în stare să modifice şi realitatea exterioară. 

Ann Harcus, SUA 

În continuare, puteţi citi câteva istorisiri adevă- 
rate ale unor oameni care au utilizat cei cinci paşi pe 
care sunteţi pe cale să-i aflaţi şi dumneavoastră, să- 
vârşind astfel miracole: 


Am citit prima dată Marketing spiritual în vederea 
utilizării sale ulterioare pentru a deschide noi perspective 
financiare pentru compania mea de comerț on-line, aşa cum 
procedaseră şi mentorii mei. 

Însă, pe măsură ce citeam, m-am schimbat eu însămi! În 
cele din urmă — după ani de zile în care am citit cărți de au- 
toajutorare şi am participat la o serie întreagă de seminarii — 
am găsit ceva care era ÎN SFÂRŞIT diferit. (Şi chiar folosi- 
sem fără succes câteva afirmaţii la începutul unuia dintre 
seminarele la care participase, pentru a-l forța să fie diferit!) 

După ce am parcurs Marketing spiritual, am fost 
inspirată să devin „Cobaiul“ la o teleconferință cu Mandy 
Evans, după care am părăsit compania căreia abia mă 
alăturasem, deoarece am înţeles în sfârşit că nu era în con- 
sonanță cu crezul personal. Slujbe ca aceea mă ținuseră 
blocată până atunci, în ultimii 12 ani trecând prin cinci com- 
panii. Hotărârea luată m-a îngăduit deschiderea faţă de 
Universul marilor oportunități. 

Când Joe a publicat Cel mai mare secret de fabri- 
care a banilor din istorie!, am fost foarte încântată şi am 
cumpărat zece exemplare numai pentru a căpăta toate mi- 
nunăţiile oferite ca bonus. Am citit versiunea PDF on-line 
chiar în aceeaşi zi şi am fost inspirată să le dăruiesc. Am 
strâns toate cărțile de prisos pe care le adunasem şi pe care 
mă gândisem să le vând pe eBay şi LE-AM DAT oricui le 
dorea, pe site-ul The Greatest Networker, care este locul 
unde i-am fost prezentată lui Joe. Majoritatea acestor cărți 
erau seturi nou-nouțe, cu casete, din domeniul Network 
Marketing, care se vând cu 45 $. Amintesc din nou însă 
că nu eram complet lipsită de motivație. 

Primele „comenzi“ pentru cărți au sosit fără ca eu să 
fi menționat ceva despre costul expedierii şi, cu toate că 
banii erau un punct critic, am decis să plătesc şi expedierea, 
deşi câțiva primitori se oferiseră să o achite ei. Am mers 
intenționat la magazinul în care se aflau un centru poştal 
şi jocuri de noroc. M-am gândit că aş fi putut să-mi folosesc 
punctele bune ale karmei apelând la zeii norocului pentru 
a câştiga nişte bani. Înainte de a ajunge, mi-am planificat 
exact în minte la ce automat voi juca, ce valoare, ce joc şi 
care va fi rezultatul. Am predat pachetele serviciului poştal 
pentru a fi expediate şi m-am dus să joc. 

Am ales totul potrivit planului şi cu primii 20 $ am 
reuşit să dau lovitura — 800 $! Câştigasem şi înainte, chiar 
sume mai mari, însă ceva legat de felul în care se întâm- 
plase, exact aşa cum îmi imaginasem, era deosebit de tulbu- 
rător, bizar şi acesta a fost punctul esențial de la care a 
pornit tot ce mi-a adus ulterior fericirea în viață... pentru 
că lucrul cel mai bun care s-ar fi putut întâmpla — cu toate 
că ați putea considera că a fost cel mai rău — s-a petrecut 
imediat după aceea. 

Pe durata a şase ore sau cam aşa ceva am pierdut toți 
cei 800 $ şi restul banilor pe care îi mai aveam asupra mea. 
De ce a fost un lucru bun? Pentru că sunt o jucătoare 
împătimită. Cu toate că îmi construisem o argumentaţie 
logică potrivit căreia cartea Marketing, spiritual nu putea 
fi folosită pentru a câştiga la jocuri de noroc, experiența 
aceea mi-a deşteptat conştiinţa, îndepărtând-o de gândirea 
vicioasă. După câteva zile, pe 15 iunie 2003, m-am înscris 
la Jucătorii Anonimi şi am decis să nu mai joc şi să nu mai 
pariez niciodată de atunci înainte. (Ca observație colaterală, 
prin înscrierea la Jucătorii Anonimi mi-am împlinit 
afirmaţia potrivit căreia „atrag în viața mea persoane 
excepționale, care se angajează total într-un parteneriat cu 
mine, în beneficiul nostru mutual“.) Potrivit declaraţiilor 

de câştiguri/pierderi la cazinou, care indică sumele jucate, 

mă situam la o medie anuală de 200.000 $. În afară de asta, 

mai era vorba şi despre timpul pierdut, în detrimentul ser- 
viciului, al sotului şi al vieții adevărate. 

Aşadar, partea cea mai grozavă a întregii poveşti este 
aceea că m-am detaşat cu adevărat de faptul că scriind acest 
eseu aş putea ajunge sau nu la Summit. Mă caracterizează 
şovăiala asupra deciziilor, de aceea las de obicei totul în voia 
Universului! 

Mai există încă foarte multe lucruri de adăugat la a- 
ceastă istorisire, dintre care cele mai importante sunt: 

e Cum am plănuit să intru în parteneriat cu Joe şi cum 
lucrul acesta s-a întâmplat fără ştiinţa mea; 

e Dece Adventures Within (Aventuri interioare) este 
ultima carte de autoajutorare pe care va trebui s-o mai 
citesc vreodată; şi 

e Ar fi trebuit să poarte Barnum tiara? 

Dar pentru că am depăşit deja cele 500 de cuvinte, voi 
fi nevoită să vă spun restul prin viu grai la Summit! 

Să fiți fericit! 

Christy Hoffman 


Duminică dimineaţă, pe 23 mai 2004, m-am decis să 
citesc din nou Marketing spiritual. Este cam a cincea oară 
când o parcurg şi de fiecare dată descopăr ceva ce nu remar- 
casem până atunci. În ultima vreme nu mai găsesc aceeaşi 
plăcere în afacerea pe care am început-o cu opt ani în urmă. 
Cred că este timpul să mă îndrept către ceva ce-mi doresc 
mai mult. Nu sunt o continuatoare. Sunt o creatoare. 

Am luat în considerare soluţia de a păstra afacerea şi 
a lăsa pe altcineva să o administreze în locul meu, însă ceva 
nu mi se părea în ordine. După ce am revăzut din nou cei 
cinci paşi, mi-am făcut o listă de dorințe. Ulterior am 

regizat un „film“ al zilei în care urma să-mi vând afacerea. 
Am intrat în starea de „visare“ şi am revăzut filmul de 
multe ori. Am simțit eliberarea de responsabilitate şi 
bucuria de a avea o sâmbătă liberă pe care să mi-o petrec 
împreună cu soțul meu. A fost un „vis“ extrem de plăcut. 

Am fost readusă în prezent de soneria telefonului. Mă 
întrebam cine putea să mă sune atât de devreme într-o 
dimineaţă de duminică. Era un prieten. După ce am 
schimbat câteva amabilităţi, mi-a spus că ar fi vrut să-i 
transmită numele meu unui prieten care ar fi interesat 
să-mi cumpere afacerea. l-am spus că sunt de acord. La 
cinci minute după ce am închis telefonul, a sunat din nou. 
De data aceasta era persoana interesată de afacerea mea. 
Urmează să ne întâlnim în cursul săptămânii viitoare. Nu 
ştiu dacă tocmai el va fi cel care o va cumpăra, dar era ci- 
neva la care nu m-aş fi putut gândi niciodată, pentru că 
nu-l cunoşteam. UAU! Ce repede a mers! 

Urmez această cale de multă vreme, însă principiile 
din cartea Marketing, spiritual sunt atât de simplu de 
aplicat! Detaşarea este cea care determină manifestarea lor. 
Şi mie mi se întâmplă miracole tot timpul, Joe. Acesta este 


doar cel mai recent! 
Becky Hutchens 


Dragul meu prieten Bill Hibbler a scris: 


Nu voi uita niciodată ce rol important a jucat în viața 
mea cartea Marketing spiritual. Am comandat-o în luna 
august 2001, dar abia după 11 septembrie am început să 
fac exercițiile indicate acolo. 

După aproape 25 de ani petrecuţi în lumea afacerilor 
muzicale, am decis că sosise timpul să încerc ceva nou. Îmi 
făcea plăcere să predau şi aveam idei pentru a scrie vreo 
două cărți, însă trebuia să-mi găsesc o sursă de întreținere 
financiară pe durata respectivă. 

Am ales o slujbă la o companie de transport cu limu- 
zinele, a unui prieten de-al meu, şi am început s-o fac pe 
şoferul, ducând directori de corporații până la aeroporturile 
din Houston şi înapoi, într-o limuzină de lux cumpărată în 
leasing. Era o schimbare — de la a călători pe scaunul din 
spate al unei limuzine la a ocupa locul şoferului — , care 
mi-a adus un venit stabil şi o mulțime de timp pentru a 
scrie, utilizându-mi laptopul. 

Am ajuns să fiu fascinat de marketing, fapt care m-a 
condus la descoperirea programului apărut pe suport audio 
sub egida Nightingale-Conant, The Power of Outrageous 
Marketing (Puterea marketingului agresiv). Am găsit multe 
idei sublime în aceste casete, iar cartea Turbocharge Your 
Writing (Dinamizează-ţi scrisul), inclusă în pachet, mi-a fost 
de un imens ajutor în elaborarea primului meu titlu. 

În 2001 afacerea cu limuzine nu mergea prea bine. În- 
cetinirea creşterii economice afecta şi acest domeniu şi am 
ajuns să adun datorii uriaşe pe cărțile de credit. Abia îmi 
mai țineam capul deasupra apei şi mi-a trecut prin minte 
că singura cale de ieşire era să-mi vând casa, să-mi plătesc 
datoriile şi să găsesc o modalitate prin care să pot scrie şi să 
fac marketing, fără a trebui să-mi găsesc şi altă slujbă. 

Am conceput un plan — să şofez 7 zile pe săptămână şi 
să adun cât mai mulți bani. Apoi mi-am scos casa la vân- 
zare, în primăvara lui 2001. Când eram cât pe ce să-mi pun 
planul în aplicare, a venit nenorocirea din 11 septembrie. 

Am urmărit ştirile îngrozit, la fel ca tot restul lumii. 
Pe lângă tragedia la care am fost martor, m-am trezit din- 
tr-odată şi fără slujbă. Toate zborurile fiind întrerupte, nu 
mai aveam clienţi. Mai trebuia să plătesc o sumă uriaşă 
pentru Lincolnul meu şi nişte rate costisitoare la asigurarea 
comercială. Pur şi simplu nu aveam cum să acopăr toate 
facturile. Aşa că mi-am pierdut şi slujba, şi maşina, şi m-am 
trezit într-o încurcătură de toată frumusețea. 


Dovada 37 


Până în momentul acela mă bucurasem de un credit 
deosebit şi probabil că aveam vreo duzină de carduri. 
Dintr-odată, telefonul a început să sune continuu, credi- 
torii anunțându-mă că datele scadente veniseră şi trecu- 
seră. Pe lângă întreaga încurcătură, relaţia pe care o aveam 
se sfârşise urât, m-am trezit că îmi crescuse nivelul glice- 
miei şi începuse să-mi fie afectată şi vederea. 

Ajuns în situația asta, eram dispus să încerc aproape 
orice. Am luat cartea Marketing, spiritual şi am început să 
exersez cei cinci paşi. Mai întâi mi-am limpezit în minte ceea 
ce-mi doream de la viaţă şi am notat totul pe hârtie. Am 
afirmat că voiam să mă mut în Wimberley, Texas, un orăşel 
frumos, cu o atmosferă relaxantă, situat lângă Austin. 

Am mai cerut să am o relaţie bună, pozitivă şi afectu- 
oasă, cu o fată atrăgătoare, inteligentă şi spirituală. Voiam 
să trăiesc într-un loc în care să pot continua să-mi îmbo- 
gățesc cunoştinţele de marketing şi să mă pot întreține din 
scris. Voiam să scap de datorii şi să am o maşină nouă, al 
cărei preţ să fie achitat integral de la început. O „comandă“ 
substanțială, având în vedere situația în care mă aflam. 
Amintiţi-vă că în momentul acela nu aveam nici slujbă, 
nici Omaşină. 

În ziua aceea m-am lovit la genunchi şi am utilizat 
textul din carte pentru a solicita ajutor. În 48 de ore, o prie- 
tenă cu care nu mai vorbisem de ceva vreme m-a căutat la 
telefon. I-am explicat situația. Ea mi-a spus că, deoarece 
primise de curând o maşină de la firmă, îi puteam folosi 
maşina personală cât timp aveam nevoie. Era bucuroasă să 
ştie că maşina urma să fie încuiată în garajul meu în fiecare 
noapte, în loc să stea în parcarea de lângă apartamentul ei. 

Acum aveam roțile. A doua zi, un alt prieten m-a sunat 
şi mi-a oferit o slujbă temporară cu program redus, care 
avea să-mi permită să plutesc la suprafaţă pentru un timp. 
Altcineva m-a căutat, practic din senin, şi m-a întrebat 

dacă eram liber pentru a face o muncă de publicitate pentru 
un proiect pe internet. 

Eram absolut uluit să am asemenea rezultate imediate. 
Am urmat paşii simpli din Marketing spiritual şi am 
primit exact lucrurile de care aveam nevoie. 

Dar asta nu a fost tot. A avut loc o transformare şi în 
starea sănătății mele. Ochelarii noi pe care mi-i cumpărasem 
au devenit absolut inutili. Glicemia a scăzut în decursul 
unei luni, fără niciun medicament, de la 245 la 165, rezultat 
care l-a şocat pe doctor. 

Următorul pas era scoaterea casei la vânzare, însă era 
un moment prost pentru vânzări. Am fost sfătuit să mai 
aştept cel puțin până în sezonul de cumpărături din 
primăvară, când se spera că economia avea să se mai re- 
dreseze un pic. Totuşi, n-am putut aştepta şi am dat anun- 
tul de vânzare. Într-un interval de timp foarte scurt nu 
numai că am vândut-o, dar am obținut un preț cu 25.000 $ 
mai mare decât cel la care mă aşteptasem! 

În timp ce se întâmplau toate acestea, am primit câteva 
angajamente publicitare. Unul dintre ele era nici mai mult, 
nici mai puțin decât pentru un serviciu de întâlniri din 
Rusia. Firma a desemnat ca persoană de contact pentru acest 
proiect pe una dintre angajatele care vorbeau fluent engleza. 

Numele ei era Elena şi între noi s-a aprins imediat o 
scânteie. Cu cât o cunoşteam mai bine, cu atât eram mai 
îndrăgostit de ea. Avusesem atât de multe relații nefericite, 
încât aproape că nu mai speram să găsesc vreodată femeia 
potrivită, însă Lena a transformat toate acestea într-o 
amintire îndepărtată. Ea reprezintă tot ce mi-aş fi putut 
dori vreodată, ba chiar mai mult decât atât. Niciodată n-am 
întâlnit o femeie care să fie atât de iubitoare şi de dispusă 
să-şi ofere sprijinul în orice împrejurare. 

La mai puţin de cinci luni după data de 11 septembrie 
m-am mutat în Wimberley. Pe străzile cartierului în care 
locuiesc se plimbă nestingherite căprioare sălbatice. Casa 

este pe un teren de golf şi are de jur împrejur cursuri de 
apă şi izvoare. În comunitate sunt o mulțime de artişti, 
muzicieni şi antreprenori. 

Am venit aici într-o Toyota Rav4 nou-nouţă, pe care 
am achitat-o integral la cumpărare. Biroul meu se află exact 
la nouă paşi de dormitor şi este dotat cu tot ce există mai nou 
în materie de tehnologie IT şi cu o uriaşă bibliotecă de mar- 
keting. Datoriile de pe cărțile de credit au dispărut de mult. 

Acum mă ocup în exclusivitate de marketing pe in- 
ternet. Cu mai mult de o duzină de site-uri, între care 
RudlReport.com şi Ecommerce-Confidential.com, reuşesc 
să-i ajut şi pe alții să-şi împlinească visul de a-şi asigura ve- 
niturile necesare existenței prin activități on-line, la fel ca 
mine. lar evenimentul cel mai minunat a fost căsătoria cu 
Elena, pe 8 septembrie 2002. 

Am acum un grup de coordonare a afacerilor, format 
din prieteni apropiați, care se întruneşte o dată pe săptă- 
mână pentru a pune în discuţie noi idei de afaceri şi a oferi 
sprijinul necesar. Unul dintre aceşti prieteni dragi este Joe 
Vitale, ale cărui cuvinte m-au condus la împlinirea unui 
număr atât de mare de visuri personale. 

Uitându-mă peste lista inițială pe care am conceput-o 
în timp ce urmam cei cinci paşi indicaţi de Joe, observ că 
singurele obiective pe care nu le-am realizat au fost acelea 
despre care am decis că nu mă mai interesează. Trebuie să 
mulțumesc pentru toate acestea puterii superioare, însă 
probabil că nu m-aş fi gândit niciodată să cer ce îmi doream 
dacă nu ar fi existat cartea Marketing, spiritual. Tehnicile 
deprinse din lucrarea lui Joe au înfăptuit adevărate mira- 
cole pentru mine. 


Parcurgeţi acum experienţa unei mari amatoare 
de maşini, ca şi mine, care şi-a creat noul echipament 
pe patru roți: 

În viața mea s-au întâmplat o mulțime de lucruri mi- 
nunate de când am citit şi am pus în aplicare formula în 
cinci paşi, cu efect sigur. 

Vă împărtăşesc un singur MARE miracol care a ur- 
mat aplicării formulei — în vara anului 2003, când cartea ta 
mi-a ajuns în mâini, mă aflam într-un moment de pro- 
fundă nemulțumire şi îmi doream cu disperare o schimbare. 

Visam în sinea mea la o maşină şi, fiind o admiratoare 
a modelelor Maxima I, mi-am dorit noul Nissan Maxima 
din 2004, albastru, complet echipat, cu trapă în plafon şi 
tapițerie din piele neagră. 

Am început imediat să aplic paşii indicaţi: am scris în 
detaliu ce doream, am trăit sentimentul, l-am clarificat şi 
apoi m-am detaşat de dorinţă. 

Pe atunci nu mă bucuram de un credit prea mare şi 
nu ştiam cum mi-aş putea plăti noua maşină. Dar n-am 
lăsat ca visul să-mi fie stânjenit de asta. De fiecare dată 
când încerca să-şi facă loc gândul cu chip urât, îmi spu- 
neam rugăciunea de clarificare şi îi mulțumeam lui Dum- 
nezeu pentru darurile cu care m-a binecuvântat şi pentru 
maşina mea cea nouă. 

După două luni, venitul mi s-a mărit, am avut de unde 
să scot 5.000 $ pentru automobil şi acum mă plimb sim- 
tindu-mă excelent în maşina visurilor mele, cu un zâmbet 
MARE pe chip, în timp ce razele soarelui mă sărută prin 
trapa capotei! 

Mulţumesc, Joe Vitale, pentru că ne-ai împărtăşit po- 
vestea ta şi rezultatele pe care le-ai obținut în cartea Mar- 
keting spiritual ! 

Missi Worcester, www. TheHealthyShop.com 


Acest scriitor a găsit „scara rulantă“ cu ajutorul 
căreia a ajuns la un editor şi în librării: 

Țelul meu era să-mi vând una sau mai multe cărți 
unei edituri mari. 

Pasul 1. Ce nu voiam — Nu voiam să fiu nevoit să 
expediez o mulțime de oferte şi să transform totul într-o 
adevărată luptă. Nu voiam să aştept o eternitate. Nu voiam 
să-mi văd cartea pierdută printre teancurile de pe mesele 
editorilor. Nu voiam să-mi fie refuzată după 30 de zile. 

Pasul 2. Ce voiam — Voiam să găsesc un editor cu inte- 
gritate profesională, care să ofere cărții mele expunerea pe 
care o merita în rafturile librăriilor. Voiam ca totul să de- 
curgă uşor, de la sine. Voiam un avans decent şi o activitate 
de marketing pentru susținerea cărții. Voiam pe cineva care 
să se ocupe de carte şi în viitor. 

Pasul 3. Clarificarea — Voiam aceste lucruri deoarece 
este o carte minunată şi îmi doream să fie disponibilă pen- 
tru cât mai mulți cititori. Voiam să ajut mai mulți oameni, 
să vând mai multe cărți, să obțin mai mulți bani şi toate 
acestea să-mi aducă multă bucurie. Voiam să colaborez cu 
o editură prestigioasă. Voiam distribuţie extinsă. 

Pasul 4. Sentimentele — Voiam să mă simt ca un autor 
recunoscut: de succes, apreciat, încântat de faptul că o edi- 
tură „mare“ se ocupă de cărțile mele. Voiam să mă simt 
deosebit, să fiu „cineva“. 

Pasul 5. Detaşarea în timp ce întreprindeam o acțiune 
inspirată — Acţiunea mea inspirată a inclus trimiterea a trei 
faxuri cu textul: „Deoarece am vândut câteva cărți, poate o 
editură ca a dumneavoastră ar putea face mai mult...“ 

Ceea ce mi s-a părut cu adevărat formidabil a fost fap- 
tul că, în timp ce căutam pe internet edituri cărora să le 
propun cartea, am dat de o femeie care o citise şi o apreciase 
în 1996, când lucra la o altă editură (coincidență? ). N-am 
avut niciodată o întrevedere față în față cu şeful ei, aşa că 
atunci nu se întâmplase nimic. Ea s-a mutat la o editură 
mai bună şi s-a ocupat de vânzarea cărții mele în cadru in- 
tern. Nu a fost nevoie de nicio acțiune din partea mea, dacă 
nu luăm în considerare cele trei faxuri. Totul s-a petrecut 

cât ai clipi. M-am întâlnit cu editorul la BookExpo America 
în New York şi am bătut palma. 

Ediţia nouă, revizuită şi adăugită a cărții Handbook 

to a Happier Life (Manual pentru o viață mai fericită) a 

fost lansată în mai puțin de zece luni şi a stat pe rafturile 

tuturor librăriilor din țară, ceea ce a reprezentat un ade- 

vărat record în cercurile publicistice. Anul acesta a apărut 

ediția în limba germană. 

Vă doresc numai bine şi Dumnezeu 

să vă binecuvânteze, 

Jim Donovan, autor şi instructor 

www.jimdonovan.com şi www.thebookcoach.com. 


Călătoria mea a început cu doi ani în urmă, când am 
citit pentru prima dată cartea Marketing spiritual. 
Scrierea ta mi-a vorbit foarte clar, iar câteodată am preluat 
informaţia şi am pus-o la treabă. 

Cam după un an, am început să aplic cu ardoare ceea 
ce am învățat din cartea ta. De atunci, viața mea a căpătat 
un avânt deosebit! 

Acum mă aflu în faza în care sar în mod frecvent peste 
Pasul unu (Să ştii ceea ce nu vrei), direct la Alege ce 
ti-ar plăcea să ai, să faci sau să fii. 

Primul an în care „m-am jucat“ cu cei cinci paşi a re- 
prezentat exact ceea ce-mi trebuia. Am învăţat cum să-mi 
clarific lucrurile mai bine în minte, cum să trăiesc senzația 
şi, mai presus de toate, cum să mă detaşez. 

În acest ultim an mi-am găsit adevărata abundență. 
Acum determin intervenția în viața mea a unor lucruri şi 
situații incredibile şi minunate, printre care o vacanță în 
Hawaii, numeroase seminare de lucru, întâlniri cu men- 
torii în persoană şi chiar colaborări cu câțiva dintre ei pen- 
tru unele proiecte. Mi-am realizat propria serie de seminare 

televizate despre Abundenţă, iar oportunitățile mi se ivesc 
efectiv înaintea ochilor! 

Prin clarificarea dorințelor şi prin detaşare am deschis 
calea către o serie de ocazii şi experienţe la care nici n-aş fi 
putut visa vreodată. 

Mulţumesc, Joe. M-ai ajutat să-mi schimb viața şi îți 
sunt etern recunoscătoare. 

Prietena ta pentru totdeauna, 
Velma Gallant 
Instructor pentru Abundenţă, www.welcomechanges.com 


lată şi o notă venită din cealaltă parte a lumii: 

Domnule ]oe, 

Aveam de fapt intenţia să vă scriu o scrisoare de mul- 
umire pentru ceea ce aţi făcut pentru mine şi pentru 
turnura fericită pe care a luat-o viaţa mea, dar acum ne-ați 
cerut să vă ilustrăm felul în care ne-au influențat învăţă- 
turile din Marketing, spiritual. 

Cartea dumneavoastră mi-a salvat viața. Mă prăbu- 
şeam cu o viteză destul de mare. Absolut nimic nu mai ac- 
ționa în favoarea mea. Nu-mi mai găsisem o slujbă de trei 
ani. Toată lumea îmi închisese uşa în nas. Fusesem părăsit 
de toți, inclusiv de părinţi şi prieteni, pentru că nu eram în 
stare să mă conformez normelor societăţii şi să le asigur 
ceea ce doreau. Eram absolut singur şi fără niciun sprijin 
şi nu mai aveam încotro să mă îndrept. 

În starea aceasta disperată am dat peste versiunea on- 
line a cărții Marketing, spiritual, iar ulterior existența 
mea n-a mai fost niciodată la fel. Acum am o mulțime de 
oferte de lucru şi o situaţie financiară solidă. Viitorul se 
profilează luminos şi sunt pe cale să-mi restabilesc relațiile 
cu familia şi prietenii. 

Locuiesc în oraşul Karachi din Pakistan. În această parte 
a lumii viața este total diferită. Am trăit în Statele Unite 

cinci ani şi jumătate şi am absolvit Universitatea din 
Kansas, aşa că pot face o comparație. Însă cea mai mare 
încercare pentru mine este faptul că aici viaţa este complet 
altfel. În societate există atât de mult negativism, încât nu 
este deloc uşor să gândeşti pozitiv şi să urmezi planul în 
cinci paşi, mai ales partea de clarificare. Mă pot vedea 
urcând treptele sociale, însă trebuie totodată să lupt într-o 
oarecare măsură, din cauza mediului în care mă aflu. Cu 
toate acestea, încerc să fac tot ce-mi stă în puteri. 

Primesc un ajutor important şi datorită revistelor e- 
lectronice ale lui Carol Tuttle şi lui TUT, despre care 
am aflat tot de la dumneavoastră. Am citit şi The Power 
of Your Subconscious (Puterea subconştientului), de 
dr. Joe Murphy. Domnule Vitale, dacă ați cunoaşte pe 
cineva aici în Karachi care să mă poată ajuta în această 
privință, v-aş fi recunoscător. De fapt, eu nu am cunoş- 
tință de nicio persoană care să pună în practică aceste con- 
cepte în plan local. 

Am de gând să obțin de la dumneavoastră cât mai mult 
material, deoarece sunt interesat şi de marketingul pe 
internet. Ştiu că timpul dumneavoastră este prețios, dar 
trebuie să spun ceea ce îmi doresc. Nu vă pot mulțumi în- 
deajuns pentru ceea ce aţi făcut pentru mine şi pentru 
numeroşi alți oameni prin intermediul scrisului. Mulţu- 
mesc pentru că mi-aţi arătat „cealaltă față a lumii“. 

Faisal Iqbal 


Autorul următorului mesaj şi-a dorit — şi a obţinut — 
ceva „uluitor“: 

Acum câteva luni am mers să-l văd pe Uluitorul Kres- 
kin. ÎL mai văzusem şi înainte şi fusesem impresionat, însă 
el nu mă alesese niciodată pentru a-mi „citi gândurile“. 

Pentru mine, aceasta ar fi fost o dovadă convingătoare 
în ceea ce priveşte puterea minţii umane. Aşadar, în împre- 

jurarea respectivă mi-am fixat dinainte scopul de a fi ales şi 
de a fi convins că lucrurile acestea funcționează cu adevărat. 

Aveam de făcut un drum cu maşina de circa o oră şi 
jumătate, aşa că mi-am luat o rezervă de timp. 

Ei bine, pe traseu am dat peste un accident care a blocat 
traficul şi m-a întârziat mai mult decât îmi puteam permite. 

Am devenit foarte nervos în legătură cu spectacolul. 
Mi-am păstrat dorinţa în prim-planul gândurilor, cu toate 
că îndoielile începuseră să dea năvală. Când am ajuns, par- 
carea de la cazinou era plină. Am apelat la serviciul de par- 
care şi am fost nevoit să aştept aproape o jumătate de oră. 

Deja întârziasem. 

Am strigat de câteva ori pentru a-mi elibera o parte 
din tensiune şi mi-am păstrat scopul în minte. Am parcat 
în cele din urmă la o distanță de circa 400 m şi am alergat 
la spectacol, care începuse de 10 minute. 

Am luat cel mai bun loc disponibil. Era în faţă, fapt 
care îmi confirma o altă intenţie pe care o avusesem. 

După ce m-am relaxat şi am intrat în atmosfera 
spectacolului, Kreskin ne-a pus să ne gândim la trei lucruri 
diferite. Deoarece vizitasem site-ul Mr.Fire.com chiar 
înainte de a pleca de acasă, mi l-am imaginat, cu flăcările 
respective şi cu figura lui Joe, apoi m-am gândit la culorile 
mele preferate şi la un om de zăpadă. Mi-am stabilit inten- 
tiile, în timp ce păstram în minte imaginile vizualizate. 

La scurtă vreme după aceasta, Kreskin a pufnit: „Cine 
este Mr. Fire?“ 

M-am ridicat în fața a 1.000 de oameni şi el m-a între- 
bat dacă eu eram Mr. Fire. l-am răspuns că nu. A vrut să 
ştie cine era acesta, aşa că i-am povestit că era vorba despre 
adresa de pe internet a site-ului lui Joe Vitale. Apoi a în- 
trebat de ce vedea albastru şi verde, culorile mele preferate. 
După aceea a spus că vizualliza un om de zăpadă. 

Am fost pur şi simplu uluit! 

După spectacol l-am întâlnit din nou şi am făcut o 
fotografie cu el, ceea ce reprezenta o altă intenție de-a mea. 

În timp ce Kreskin se îndrepta către mulțimea din 
cazinou, eram la 20-30 de metri distanță şi mi-am spus în 
sinea mea că trebuie să mai încerc ceva pentru a mă con- 
vinge definitiv că toate acestea erau adevărate. 

Mi-am fixat ca scop să-l determin să se întoarcă şi să-mi 
facă un semn cu mâna. El vorbea cu o altă persoană în timp 
ce se îndepărta de mine, iar apoi s-a oprit şi a început să se 
uite în jur ca şi cum şi-ar fi auzit numele strigat de către 
cineva, iar acela eram eu. În gând, îl strigasem. Până la 
urmă, s-a întors exact către mine şi m-a privit. Am început 
amândoi să ne facem semne cu mâna în acelaşi timp. 

Sunt convins că acest principiu funcționează, în mod 
absolut extraordinar!!!! 

Multumesc, 
Mark Ryan 


Expeditorul acestui mesaj a utilizat principiile în 
Istanbul, reuşind o mare schimbare: 

Bună, ]oe, 

Site-ul tău http;/fvuvw.IntentionalMeditationFoundation.corm 
(găsiți explicaţii în ultimul capitol al acestei cărți) este pur şi 
simplu genial! 

Când l-am citit, am parcurs în minte această listă de 
verificare imaginată de David Ogilvy: 

1. M-a făcut *să-mi pierd răsuflarea* când l-am văzut 
prima dată? ~ Cu siguranță! 

2. Mi-am *dorit* să mă fi gândit eu însumi la el? ~ 
Da, mi-aş fi dorit. Pe de altă parte, n-am făcut-o şi te admir 
pentru că ai avut o asemenea intuiţie | 

3. Este *unic* ? ~ Cu siguranță ESTE o concepție 
unică şi, aşa cum spune Dan Kennedy atunci când cineva 

declară că are o „idee unică“, „Am cinci la fel în biroul 
meu.“ Bine lucrat! 

4. Este perfect *potrivit* strategiei? ~ Absolut! 

5. Ar putea fi utilizat timp de *30 de ani* ? ~ Ne va su- 
praviețui amândurora. Va schimba lumea. Pe mine m-a 
transformat deja! 

De aceea aş vrea să-ţi reprezint ideea aici, în Istanbul. 
Într-adevăr, vreau să încep lucrul cu aceste grupuri în 
orice loc în care ajung pe pământ. 

M-ai impresionat profund, fii binecuvântat! 

Am utilizat şi eu până acum principiile descrise în 
Marketing, spiritual, în următoarele împrejurări: 

1. Când banca mea părea că nu-şi doreşte să se implice, 
am folosit principiile respective pentru a pune bazele unei 
comunități de clienți cu volume mici de afaceri şi am 
determinat banca să-i finanţeze! 

2. Când „Terapia familiei“ a fost înţeleasă în Turcia 
doar de o mică „elită“, când ceilalți se văitau că le lipsesc 
cunoştinţele necesare, am inițiat un curs de instruire, re- 
cunoscut oficial, pentru lucrătorii din serviciile publice. 

3. Şi când un grup de voluntari care au lucrat cu su- 
praviețuitorii cutremurului din 1999 s-au lăsat „absorbiți“ 
cu totul de sarcina lor timp de câțiva ani, am utilizat prin- 
cipiile pentru a-i ajuta să-şi povestească experiența într-o 
carte publicată de Asociaţia Turcă de Psihologie. 

Detalii ale acestor realizări pot fi găsite pe 

http:/vww.quietquality.com. 

Însă ele nu se compară cu realizările tale. 

Joe, în oraşul meu natal trăia un om cumsecade, căruia 
îi spuneam domnul Parker şi care livra petrosin, mergând 
din casă în casă. Cred că ai avut şi tu cândva o slujbă si- 
milară, şi acum uită-te unde ai ajuns. 

Domnul Parker a livrat petrosin toată viaţa lui, iar 
îndeletnicirea sa a luat sfârşit odată cu el. 

Tu asiguri combustibilul pentru toate centralele noas- 
tre de încălzire şi vei fi binecuvântat veşnic. 

Principiile din cartea Marketing, spiritual sunt minu- 
nate, Joe. Au o importanță mult mai mare decât mine sau 
decât tine. Tu ai ştiut să le dai expresie într-un mod clar şi 
cu multă iubire, astfel încât să putem beneficia cu toții de ele. 

Cu sinceritate, al tău, 
Stephen Bray 


O persoană obişnuită să facă mereu pe placul 
celorlalţi îşi descoperă adevărata ei fiinţă utilizând 
procedeul meu în cinci paşi: 

Cea mai mare dificultate a mea a fost întotdeauna aceea 
de a-mi urmări propriile țeluri, în loc de a da curs planu- 
rilor pe care mi le făceau ceilalţi. Năzuiam mereu să-mi tră- 
iesc propria viață, dar nu-mi puteam imagina cum aş fi 
reuşit să fac ceva deosebit. 

Totuşi, am exersat formula pe care a prezentat-o Joe în 
cartea Marketing, spiritual, fără să mă aştept la prea multe. 
Îmi plac în mod deosebit toate scrierile lui Vitale şi am con- 
siderat că voi găsi şi aici lucruri care să-mi fie folositoare. Am 
practicat, rând pe rând, fiecare exercițiu. Partea cu „de- 
taşarea“ a fost simplă. Oricum, nu aveam prea mult timp 
pentru a da atenție dorințelor mele. După aceea însă, au 
început să se întâmple diverse lucruri bizare. Mi se prezen- 
tau ocazii pe care nu voiam să le irosesc şi în acest fel a 
început o altă luptă... care contrapunea voinţa mea planuri- 
lor pe care le făceau alții în legătură cu mine şi cu banii mei. 

Aşa cum spune Joe, lucrul cel mai greu de crezut este 
acela că nu trebuie să te gândeşti la nicio modalitate prin 
care să-ți atingi scopurile. M-am apucat aşadar să-i respect 
indicațiile cu încredere şi în secret. Fiecare vis pe care-l 
aveam era urmat de o altă serie de formule. După o vreme, 
genul acesta de gândire a devenit pentru mine o a doua 

natură. Dacă funcționează formula? Familia mea a creat o 
afacere de mare succes pe internet , care-i ajută pe mulți 
oameni să-şi rezolve problemele de sănătate. Faptul acesta 
înseamnă că-mi utilizez cu adevărat talentele speciale 
într-un mod care-mi aduce foarte multă satisfacție! 

Cartea Marketing, spiritual este deosebit de practică. 
M-a ajutat să mă concentrez asupra a ceea ce voiam. 
Mi-a dat încredere. Odată ce am început să aplic această 
formulă şi să obțin rezultate, a devenit unul dintre instru- 
mentele mele de lucru esenţiale. În prezent anticipez şi pri- 
mesc proiecte noi cu plăcere, nu cu teamă sau cu tendința 
de respingere. Acum, când ştiu şi cred fără nicio urmă de 
îndoială, utilizez formula şi răspunsul nu întârzie să apară! 
Cartea Marketing, spiritual ne ajută să ne descoperim 
forța interioară şi să ne concentrăm asupra ei. Este cât de 
poate de plăcut să vezi cum viaţa ta urmează cursul pe 
care ți l-ai dorit. Datorită succesului pe care l-am obținut, 
am început repede să utilizez metoda cu consecvență, în 
toate domeniile vieții. 

Numeroasele exemple ale lui Joe au darul de a-ți pune 
creativitatea la lucru. Îți dau idei care ar putea fi eficiente în 
cazul fiecăruia dintre noi. Deşi cartea este relativ scurtă, 
formula se repetă la fiecare pas. Senzația de A ŞTI că vei 
avea succes este deosebit de plăcută. ŞTII că îți poți împlini 
visurile fără eforturi. Eram conştientă că ființa mea însemna 
mai mult decât corpul fizic, dar nu aveam nici cea mai mică 
idee cum să mă descopăr pe mine, cea ADEVĂRATĂ. lar 
acum, iată-mă! 

Joe, ştiu că această carte a ta va schimba mult mai multe 
vieți, la fel cum s-a întâmplat şi cu mine. Îți multumesc pen- 
tru curaj şi pentru ideile promovate. 

Karin Henderson 
Www. menieres-disease.ca 

Mai sunteţi încă sceptici? Atunci ascultați relata- 
rea următoare: 

Situaţia/Conjunctura 

Mă tot gândeam la doi oameni cu care pierdusem legă- 
tura de-a lungul anilor. Nu se cunoşteau între ei, dar a- 
mândoi erau prieteni de-ai mei. Unul îmi fusese coleg de 
liceu, iar pe celălalt îl întâlnisem în perioada în care mă 
confruntasem prima dată cu cancerul, în 1993. (Avusese 
acelaşi tip de limfom ca şi mine şi se părea că învinsese 
boala.) Ultima dată îl văzusem pe colegul din liceu în 1993, 
la întâlnirea organizată cu ocazia împlinirii a 10 ani de la 
absolvire. Coincidenţa făcea ca în 1993 să-l fi zărit ultima 
dată şi pe celălalt prieten, supraviețuitor al cancerului. 

La sfârşitul lui 1993 m-am mutat în Austin, m-am 
căsătorit şi am început să lucrez la Dell Computer Corpo- 
ration. Vântul schimbării ne împingea deja pe fiecare dintre 
noi în altă direcţie. 

Trec repede peste cei nouă ani până în 2002. Dintr-un 
motiv oarecare, ajunsesem să mă gândesc foarte mult la 
vechii mei prieteni şi să-mi doresc sincer să restabilim con- 
tactul întrerupt. Acționând ca un veritabil detectiv pe in- 
ternet, am utilizat toate resursele disponibile pentru a da de 
urma celor doi. În pofida eforturilor mele serioase depuse 
de-a lungul a trei săptămâni, n-am avut niciun succes. La 
început am fost contrariat, apoi frustrat, iar în cele din ur- 
mă îngrijorat. Ori de câte ori mă lovesc de o dezamăgire, 
ştiu că vechea mea prietenă, „Doamna Frică“, nu se află 
prea departe. 

Am început să-mi imaginez tot soiul de rele care li s-ar 
fi putut întâmpla vechilor mei prieteni. Poate că amicul din 
liceu s-a hotărât să accepte o altă misiune în Orientul 
Mijlociu şi a avut o soartă teribilă în conjunctura mondială 
de după 11 septembrie. Era posibil şi ca prietenul care 
supraviețuise cancerului să fi făcut o recidivă căreia să-i fi 

căzut pradă în cele din urmă. În fond, şi mie mi-a dat târ- 
coale cancerul la şase ani după primul incident, şi amândoi 
avuseserăm acelaşi tip de limfom. Dacă la mine revenise 
boala şi fusesem chiar la un pas de moarte, poate că şi lui 
i se întâmplase aşa ceva şi murise. 

Uf! Ştiţi probabil unde duc toate acestea. Gândurile 
răzlețe lăsate să rătăcească în voie, fără supravegherea 
atentă a paznicului, ajung invariabil să cutreiere prin toate 
locurile şi uneori se mai şi prăbuşesc de pe câte o stâncă de 
frică. N-a trecut multă vreme până când am ajuns la con- 
cluzia „evidentă“ că amândoi prietenii mei muriseră — 
unul în mâinile teroriştilor din Orientul Mijlociu, iar 
celălalt secerat de cancer. Bineînţeles, urmând acelaşi curs 
logic al gândirii, aveam să mor şi eu curând. Cancerul îşi 
programa probabil a treia vizită pentru a-şi duce treaba la 
bun sfârşit. Ce „minunată“ înşiruire de gânduri, nu-i aşa? 

Bine, acum suntem la sfârşitul anului 2002 şi eu lu- 
crez în Austin pentru guvern. Deoarece nu am răbdare cu 
traficul, mă deplasez cu autobuzul până la serviciu şi îna- 
poi. Soluţia aceasta are ca beneficiu suplimentar timpul pe 
care mi-l pot folosi pentru a citi o carte sau a asculta un pro- 
gram audio pe drum. Una dintre cărțile acelea a fost Mar- 
keting spiritual. 

Mi-a plăcut aparenta simplitate a procedeului în cinci 
paşi. Haosul şi spaima din mintea mea mă obosiseră şi 
m-am decis să utilizez sumbrul scenariu ca pe un test pen- 
tru a proba metoda Vitale. Ca să fiu cu totul onest, trebuie 
să vă spun că era doar o joacă. Nu am luat lucrurile cu ade- 
vărat în serios. Am urmat paşii fără nicio implicare emoțio- 
nală, pe de o parte pentru că eram obosit şi pe de altă parte 
pentru că nu aveam siguranța că va funcționa. Poate de 
aceea a şi avut efect — instantaneu. 

Am parcurs cei cinci paşi în timpul călătoriei cu auto- 
buzul către casă. 

Procedeul în desfăşurare 

Pasul 1: Conştientizează ceea ce nu vrei. 

Asta era simplu. Nu voiam să mă gândesc că prietenii 
mei ar putea fi morți. 

Pasul 2: Conştientizează ceea ce vrei. 

Voiam fie ca vechii mei prieteni să ia legătura cu mine, 
fie ca eu să găsesc o modalitate de a-i localiza şi a-i revedea. 

Pasul 3: Clarifică-ți obiectivul. 

Scopul meu era simplu şi clar. Doream să pot conversa 
cu prietenii mei de altădată ca şi când nu ne-am fi despărțit 
deloc. M-am concentrat asupra acestui obiectiv şi mi-am 
alungat din minte toate celelalte gânduri rătăcitoare. 

Pasul 4: Simte-te ca şi cum ti-ai fi îndeplinit deja o- 
biectivul. 

M-am imaginat pe mine ținând în mână telefonul fără 
fir, plimbându-mă prin casă aşa cum fac întotdeauna când 
sunt la telefon şi vorbind cu cei doi prieteni ai mei. 

Pasul 5: Detaşează-te. 

Din nou, a fost simplu (de data aceasta). Autobuzul toc- 
mai ajunsese la parcarea în care-mi lăsasem maşina. N-am 
avut altă opțiune decât să mă detaşez de obiectivul fixat, 
pentru că trebuia să mă concentrez asupra drumului către 
casă, într-un trafic aglomerat. În cele cincisprezece minute 
cât am făcut până acasă, am uitat complet de exercițiu. 

Rezultatele 

În timp ce intram în garaj, gândul mi s-a îndreptat au- 
tomat către toate lucrurile pe care urma să le fac în seara 
aceea. Se apropia plecarea în concediul anual şi pelerinajul la 
Las Vegas, această Mecca a lumii occidentale. Trebuia să-mi 
fac bagajele şi să mă pregătesc pentru drumul de a doua zi. 
Intrând în casă, m-am îndreptat către robotul telefonic. 
Aveam trei mesaje. Primul era de la mama. Îmi spunea că era 
în drum spre Austin şi că va ajunge curând pentru a avea 
grijă de casă şi de câini pe durata cât voi fi plecat. 

Celelalte două mesaje m-au şocat de-a dreptul. Unul 
era de la prietenul care supraviețuise cancerului, iar celălalt 
de la amicul din liceu. Am fost stupefiat. Îi căutasem în 
zadar timp de trei săptămâni şi deodată dorința mea a 
început să mă caute pe mine! Utilizând o metodă obscură 
de care abia citisem şi aplicând-o apoi într-o manieră nonşa- 
lantă, doi prieteni de care nu mai ştiam nimic de nouă ani 
m-au căutat amândoi în aceeaşi zi! 

L-am sunat mai întâi pe prietenul care era un veteran 
al cancerului. Am schimbat între noi datele de contact şi 
am aranjat să ne întâlnim în luna următoare. Am aflat că 
locuise în Indonezia şi acum se întorsese în Houston. În 
timp ce eu încercam să dau de el, se interesase şi el de mine. 
Căutase pe Google numele meu şi găsise câteva articole noi 
care descriau succesul ultimului nostru proiect. Articolele 
menţionau că eram un fost angajat la Dell Computer din 
Austin, Texas. A sunat atunci la serviciul de informaţii 
telefonice, mi-a obținut numărul şi mi-a lăsat mesajul. 

Ca un avantaj suplimentar, s-a dovedit că plecase de la 
fostul lui patron şi era acum avocat de patente, iar eu eram 
în căutarea unui asemenea avocat. De atunci încoace, am 
făcut afaceri împreună. 

După aceea l-am sunat pe fostul coleg de liceu. Am 
luat fiecare numărul telefonului mobil al celuilalt şi ne-am 
povestit întâmplările preț de câteva minute. El umblase 
mult pe ici-colo în ultimii ani, având diferite slujbe, şi din 
această cauză nu-l putusem găsi pe internet. Lucrul ciudat 
era că a menţionat faptul că mergea la Las Vegas în acest 
sfârşit de săptămână şi avea să stea la hotelul Stardust. 
l-am răspuns că şi eu plecam la Las Vegas a doua zi şi că 
voi sta la hotelul Bellagio. Două persoane care nu se mai 
văzuseră de nouă ani aveau să se afle în acelaşi oraş înde- 
părtat în acelaşi timp. Senzaţional! 

Ne-am înțeles să ne întâlnim într-o seară la un pahar, 
într-unul dintre cazinourile pe care le frecventam amândoi. 
Aşa am şi făcut. A fost absolut minunat! 

În concluzie, tot ce pot să spun este că eram copleşit de 
admiraţie pentru procedeul respectiv. Toţi cei care mă 
cunosc pot depune mărturie că sunt un sceptic înnăscut. 
Totuşi, am o minte suficient de deschisă pentru a încerca 
orice lucru măcar o dată. Dacă nu obţin însă beneficiile 
promise, nu mai încerc sub niciun motiv şi a doua oară. 

Procedeul acesta este simplu, dar necesită respectarea 
cu rigurozitate a instrucțiunilor. Cu toate că ştiu că func- 
ționează, trebuie să recunosc că uneori sunt prea leneş sau 
prea egoist pentru a-i accepta darurile. Este eroarea mea, 
nu a procedeului. El este eficient numai dacă şi noi ne 
dovedim a fi astfel. 

John Zappa 


Acestea sunt doar câteva dintre dovezile că Fac- 
torul de Atracţie funcţionează. 

Acum să trecem la treabă, pentru a vă putea rea- 
liza şi dumneavoastră propria mărturie. 

Dar mai întâi... 


CE ANUME RESPINGEŢI? 


A 

| PRR din zilele trecute am luat prânzul cu un 
prieten drag. Deşi îmi făcea plăcereu compania şi 
mâncarea, la plecare am simţit o oarecare diminuare 
a energiei. 

Reflectând la acest lucru, mi-am dat seama că pri- 
etenul meu se pricepea de minune să desființeze orice 
carte, orice concept, orice guru, orice tehnică de dez- 
voltare personală şi orice terapie despre care citise sau 
auzise. 

Nu era negativist într-un mod direct şi nici nu 
critica totul intenţionat. Îşi dorea sincer să găsească o 
soluţie pentru a-i merge bine în viaţă. Subconştientul 
lui respingea însă tot ce-i apărea în cale. 

La un moment, dat i-am povestit despre un ma- 
estru spiritual ale cărui precepte le studiasem cu mai 
mult de două decenii în urmă. l-am spus că oamenii 
afirmau despre el: „Învățătorul meu este fără doar şi 
poate un iluminat. Radiază lumina.“ 

Prietenul meu m-a întrerupt spunând: „Sunt si- 
gur că există persoane care l-au văzut pe acelaşi guru 
şi au avut impresia că nu era câtuşi de puţin deştept.“ 

Ei bine, prietenul meu avea dreptate. 

În acelaşi timp însă este un om nefericit. 

Cred că aici rezidă o lecţie semnificativă. Când 
respingem oamenii şi ideile lor pe motiv că nu toată 
lumea este de acord cu ele, putem avea dreptate. Dar 
rămânem cu un gol interior. Desfiinţând ceea ce ar 
putea funcţiona, respingem propria noastră creştere. 
Respingem ceea ce este posibil. 

Nu are nicio importanţă dacă o carte pe care aţi 
citit-o şi aţi apreciat-o este sau nu pe placul altora. Nu 
are nicio importanţă dacă învățătorul pe care-l 
admiraţi mai este apreciat şi de alţii. Nu are nicio 
importanţă dacă metoda terapeutică prin care v-aţi 
vindecat este eficientă şi în cazul celorlalte persoane. 

Ceea ce contează sunteţi dumneavoastră — ferici- 
rea dumneavoastră; sănătatea dumneavoastră; vinde- 
carea dumneavoastră; prosperitatea dumneavoastră. 

Este adevărat că nu există o metodă valabilă 
pentru toată lumea. Nu există un învăţător potrivit 
pentru toţi oamenii. Nu există o carte care să inspire 
toată populaţia globului. 

Totul vine din interior. Sunteţi prima şi ultima au- 
toritate din viaţa dumneavoastră. 

În loc să respingeţi ceva ce ar putea funcţiona, 
doar pentru a dovedi că aveţi dreptate, de ce să nu 
acceptaţi acel lucru, pentru a putea să creşteţi? 

Respingerea este deseori o modalitate de a de- 
forma mesajele. Este un mecanism de autoapărare. 
Dacă desfiinţaţi o carte, o idee sau o metodă care v-a 
fost oferită, ajungeţi să aveţi dreptate — şi să rămâneţi 
exact acolo unde vă aflaţi. 

Dr. Richard Gillett, în minunata lui carte Change 
Your Mind, Change Your World („Schimbă-ţi gândirea, 
schimbă-ţi viaţa“), afirmă: „Dezaprobarea este, în mod 
surprinzător, cel mai autentic indiciu al unui sistem 
ascuns de credinţe. Destul de des, singura exteriori- 
zare a convingerilor tăinuite are loc în momentele de 
judecată emoţională sau de dezaprobare.“ 

Toţi oamenii de succes pe care i-am cunoscut au 
acceptat, de-a lungul anilor, instrumente noi care să 
acţioneze în viaţa lor, au cheltuit mii de dolari pentru 
dezvoltarea personală şi cunoaşterea de sine şi nu au 
regretat nimic din toate acestea. 

Soluţia nu este respingerea sau dezaprobarea, ci 
digerarea. 

De exemplu, Nerissa şi cu mine am luat de curând 
cina cu nişte amici. O prietenă se plângea de slujba ei. 
Din perspectiva ei, nu vedea nicio cale de a ieşi din situa- 
ţia dezastruoasă de la serviciu. Şeful era rău. Programul 
nu-i convenea. Salariul era mic. Toate erau aiurea. 

Mai târziu, ni s-au alăturat alţi prieteni. „Întâm- 
plarea“ a făcut ca unul dintre ei să aibă relaţii în locul 
unde lucra prietena mea nemulțumită. El i-a indicat 
acesteia un nume şi i-a spus că o va ajuta să-şi rezolve 
problemele. A continuat spunând că cel pe care-l cu- 
noştea era şef peste mai multe departamente şi că 
probabil va rezolva tot ce nu era în ordine. 

Am fost uluit. La fel a fost şi Nerissa. Vedeam cum 
magia acţiona în faţa ochilor noştri. 

Dar ce a făcut nefericita noastră prietenă când i s-a 
prezentat o nouă perspectivă şi i s-a dat o speranţă? 

Le-a respins. 

Nu şi-a notat numele şi numărul persoanei şi nu 
a arătat în niciun fel că era conştientă de faptul că i se 
întâmplase ceva minunat. 

Acum vedeţi cum merg lucrurile? 

Uneori putem sabota noi înşine lucrurile pe care 
le dorim. Pur şi simplu respingem binele. 

Oamenii îmi scriu des şi mă roagă să le spun un 
singur produs pe care să şi-l cumpere pentru a le 
transforma viaţa. Când le spun că îmi place atât de mult 
materialul dr. Robert Anthony încât am finanţat, am 
înregistrat şi acum pun în vânzare CD-ul său numit 
Beyond Positive Thinking („Dincolo de gândirea pozitivă“), 
sunt convinşi. Intră pe www.BeyondPositivehinking.com 
şi cumpără CD-ul. 

Totuşi, mai sunt şi unii care se plâng: „Costă 
99 $“. Sigur, costă bani. Dar preţul este incredibil de 
mic pentru setul de şase înregistrări audio, într-un 
studio de calitate, al unui material care are darul de a 
vă schimba viaţa. Aveţi de gând să plătiţi şi să primiţi 
ceea ce vreţi sau veţi respinge cel mai minunat pro- 
gram despre autoajutorare din toate timpurile? Vreţi 
sau nu să vă bucuraţi de binele pe care îl căutaţi? 

O să închei cu un alt exemplu. 

Ieri am găsit în cutia poştală o scrisoare despre 
un program audio nou, legat de disiparea iluziilor. 
Am citit hârtia, dar n-am dat curs invitaţiei. Mi-am 
imaginat că era pur şi simplu ceva ce mai auzisem 
înainte sau poate chiar înregistrasem pe undeva. 

Astăzi, am primit o altă scrisoare. De data aceasta 
era din altă sursă, dar vindea exact acelaşi program 
audio. Am citit cu atenţie, gândindu-mă: „Interesant, 
dar pun pariu că nu sunt prea multe noutăţi de aflat.“ 
După care am pus hârtia de o parte. 

După circa o oră, în timp ce revizuiam chiar 
capitolul pe care îl citiţi acum, mi-am dat seama din- 
tr-odată că procedam exact aşa cum vă sfătuiam pe 
dumneavoastră să nu faceţi — respingeam o ocazie de 
a învăţa. 

Am scormonit prin corespondenţă, am completat 
formularul de comandă şi l-am pus în cutia de scri- 
sori. Materialul audio este deja pe drum. 

Ideea nu este să cumpăraţi tot ce vă apare în cale, 
dar nici să respingeţi totul. Uneori, un gest de respin- 
gere este o mască. Este o sabotare a propriei dezvol- 
tări, cu consecinţa menţinerii în punctul în care vă 
aflaţi. Pentru a creşte, trebuie să fiţi deschişi. 

Vă spun încă o dată, sunteţi suprema autoritate 
în viaţa dumneavoastră. Armonizaţi-vă cu propria 
fire şi faceţi ceea ce este bine pentru propria persoană. 
Între timp, fiţi atent la momentele în care s-ar putea să 
respingeţi următorul dar care vă iese în cale. 

Lăsaţi garda jos şi îngăduiţi-vă să vă trăiţi viaţa. 


Dacă nu ne place ce ni se întâmplă în viată, 
tot ce avem de făcut este să ne schimbăm con- 
ştiinţa — şi lumea exterioară se va schimba pentru 


noi! 
Lester Levenson, Keys to the Ultimate Freedom 


xn 


(„Soluţii pentru libertatea supremă”), 1993 


CUM SE ATRAG BANII 


- Ci ce vă ocupați? am întrebat eu. 

Stăteam la o coadă de 700 de oameni, într-un ho- 
tel din Seattle, şi aşteptam să-mi petrec ziua ascul- 
tându-l vorbind pe un autor şi învăţător spiritual. 

- Cu exerciţii energetice, mi-a răspuns femeia de 
lângă mine. Este greu de explicat. Sunt diferite pentru 
fiecare persoană. 

— Aveţi o carte de vizită? 

- Nu, a spus ea, uşor jenată. 

Eram şocat. 

- Permiteţi-mi să vă pun o întrebare, am început 
eu. Aici există peste 700 de clienţi potenţiali pentru 
dumneavoastră. De ce nu aveţi măcar cărţi de vizită? 

O femeie de lângă ea a zâmbit şi i-a spus: 

— Tocmai te-a atins aripa unui înger. 

Nu sunt un înger. Însă eram curios să aflu de ce 
această femeie de afaceri rata o asemenea oportu- 
nitate de marketing. Vorbind şi cu alţi participanţi la 
evenimentul respectiv, am înţeles că toţi cei 700 fă- 

ceau afaceri pe cont propriu. Şi toţi aveau nevoie de 
ajutor pentru a se lansa pe piaţă. 

Atunci mi-a venit ideea că aş putea scrie un ma- 
nual concis despre manifestările pe bază spirituală. 
Nimeni altul nu părea să fie mai calificat pentru asta. 
Sunt autorul cărţii The AMA Complete Guide to Small 
Business Advertising („Ghidul complet AMA pentru pu- 
blicitatea afacerilor mici“) pentru American Marketing 
Association şi am peste 15 ani de experienţă în meta- 
fizică şi spiritualitate. 

Am luat interviuri multor vorbitori pe tema au- 
toajutorării şi pe unii dintre ei i-am avut clienţi. În 
plus, am creat deja şi am şi testat un procedeu secret 
în cinci paşi pentru atragerea oricărui lucru dorit. 

Ştiam şi că cei 700 de participanţi de la seminar 
erau reprezentanţii unui grup şi mai mare de oameni 
care aveau nevoie de ajutor în afaceri şi în viaţă, în 
general. Mai eram conştient şi de faptul că toţi aceştia 
parcurgeau un proces interior care genera rezultatele 
exterioare. Cu alte cuvinte, starea lor interioară de 
spirit determina posibilitatea încheierii unor afaceri 
sau, din contră, lipsa acestora. 

Mai simplu spus, femeia fără cărţi de vizită nutre 
o nesiguranţă interioară în legătură cu afacerea ei, 
care era dată în vileag de faptul că nu-şi făcuse cărţi 
de vizită. „Factorul ei de Atracţie“ nu atrăgea nicio 
afacere. 

Ducând cu un pas mai departe această logică, în 
direcţia în care vreau să vă conduc în cartea de faţă, 
dacă femeii respective i-ar fi fost cu adevărat clare 
toate lucrurile în legătură cu afacerea ei, nici n-ar fi 
avut nevoie de cărţi de vizită. Afacerea i s-ar fi pre- 
zentat de la sine. Spiritul ei interior — Factorul ei de 
atracţie — ar fi făcut marketing pentru ea. 

Acestea sunt lucrurile care vă vor fi revelate în 
carte. Eu am aflat că suntem fiinţe omeneşti, nu roboţi. 
Când ajungeţi la o limpezire interioară în privinţa 
misiunii pe care o aveţi în viaţă, lumea întreagă aproape 
că vi se aşterne pe tavă. Când vă va fi limpede ce 
maşină, ce persoană, ce slujbă sau orice altceva vă 
doriţi, veţi începe să le atrageţi către dumneavoastră. 

Aşa cum spunea o persoană de mare succes, 
„Acum îngerii îmi înmânează cărţile lor de vizită“. 
Sunteţi nedumeriţi? Nu-i nimic. Prietena mea Mandy 
Evans, terapeut şi scriitor, spune: „Nedumerirea este 
acea stare minunată a minţii de dinaintea limpezirii.“ 


BAZELE PROSPERITĂȚII 


Poate că următoarea istorisire va ilustra mai bine 
pentru dumneavoastră ceea ce vreau să vă spun şi va 
fixa cadrul pentru cele ce urmează: 

Am citit cândva o carte veche, din 1920, absolut 
încântătoare, numită Fundamentals of Prosperity („Ba- 
zele prosperității“), de Roger Babson. Autorul îşi 
încheia lucrarea întrebându-l pe preşedintele Argen- 
tinei de ce America de Sud, cu toate resursele naturale 
şi minunăţiile aflate pe teritoriul ei, a rămas atât de 
mult în urma Americii de Nord în privinţa progre- 
sului tehnologic şi a comerţului. 

Preşedintele a replicat: „Am ajuns la următoarea 
concluzie: America de Sud a fost colonizată de spa- 
niolii care au venit aici în căutarea aurului. America 
de Nord, în schimb, a fost colonizată de Părinţii 
Pelerini care au venit aici în căutarea lui Dumnezeu.“ 

Către ce se îndreaptă concentrarea dumnea- 
voastră? 

Către bani sau către spirit? 

Către obiectivele pe care le urmăriţi sau către spi- 
ritul care vi le împlineşte? 

CUM PUTEȚI DEVENI MILIONARI 


Cu ani în urmă, Scrully Blotnick conducea un 
studiu la care participau 1.500 de persoane. Acestea au 
fost împărţite în două categorii: cele din Categoria A 
spuneau că vor urmări să câştige bani mai întâi şi apoi 
vor face ceea ce-şi doreau cu adevărat. În această grupă 
au fost incluşi 1245 de oameni. Ceilalţi 255, din Catego- 
ria B, spuneau că mai întâi vor urmări ceea ce îi intere- 
sează, având încredere că banii le vor veni după aceea. 

Ce s-a întâmplat? 

După douăzeci de ani, din întregul grup apăru- 
seră 101 milionari. Numai unul era din Categoria A. 
Ceilalţi 100 proveneau din Categoria B, a celor care 
afirmaseră că îşi vor urma pasiunile mai întâi şi apoi 
vor veni şi banii. Aici se află un alt indiciu despre 
modul în care pot fi atraşi banii. 

Încotro se îndreaptă concentrarea dumneavoas- 
tră — către bani sau către pasiune? 


FACTORUL DE ATRACȚIE VĂ UREAZĂ 
BUN-VENIT 


În cartea aceasta vă ofer o cale nouă, uşoară şi lip- 
sită de efort, pentru creşterea afacerii, găsirea iubirii, 
îmbunătăţirea sănătăţii, atragerea banilor sau a ori- 
cărui alt lucru pe care vi-l puteţi imagina. Totul se ba- 
zează pe principiile spirituale eterne. 

Veţi avea revelaţia felului în care starea interi- 
oară atrage şi creează rezultatele exterioare şi veţi 
afla ce trebuie să faceţi astfel încât să puteţi avea, să 
puteţi realiza sau să puteţi fi orice vă doreşte inima. 
Eu o numesc Factor de Atracţie. Este o formulă spi- 
rituală de succes, cât se poate de reală şi care nu dă 
greş niciodată. 

Vreţi să ştiţi dacă tehnica funcţionează? Răspun- 
sul se află în farfuria fiecăruia. Gustaţi şi veţi vedea. Eu 
vă pot povesti despre succesele pe care le-am avut — şi 
voi face acest lucru în cartea de faţă — , dar nimic nu 
poate fi la fel de convingător pentru dumneavoastră 
decât folosirea acestor idei simple şi observarea pro- 
priilor rezultate spectaculoase pe care le veţi obţine. 

Vă pot spune că această metodă vă va ajuta să 
determinaţi materializarea oricărei dorințe. Veţi citi 
despre persoane care au obţinut maşini şi case, s-au 
vindecat de cancer, au creat relaţii noi şi au atras mai 
mulţi bani. Mă voi axa însă pe atragerea bunăstării în 
afaceri, deoarece se pare că în lumea afacerilor se 
manifestă o mai mare lipsă de spiritualitate. Vă voi 
lăsa să descoperiţi magia unui marketing, efectuat cu 
spiritul, deoarece nimic nu va fi mai puternic decât 
propria experienţă, trăită nemijlocit. 

Luaţi-vă un scaun. Aşezaţi-vă confortabil. Inspi- 
raţi adânc. Relaxaţi-vă. Să vorbim despre felul în care 
vă puteţi spori bunăstarea materială — şi puteţi obţine 
orice altceva doriţi — prin puterea magică a Factorului 
de Atracţie. 

Totul începe cu înţelegerea faptului că viaţa dum- 
neavoastră... 


Spirit: Ceea ce se înțelege în mod tradițional 
prin principiul vital sau forța care animă din 
interior toate ființele vii. 

Spiritual: Despre, legat de, constând în sau 


având natura spiritului, intangibil şi imaterial. 


(din American Heritage Dictionary, Boston: 
Houghton Mifflin, 1980). 


POATE FI ŞI ALTFEL 


A 
| PRI de a deveni specialist în marketing şi 


autor de cărţi, am fost jurnalist al lumii lăuntrice timp 
de 10 ani, scriind pentru câteva reviste de prestigiu. 
Prin urmare, am văzut cu ochii mei întâmplându-se 
miracole. De exemplu: 


I-am luat un interviu lui Meir Schneider, un băr- 
bat care fusese diagnosticat cu orbire. Primise un 
certificat în care scria că este orb incurabil şi totuşi 
astăzi vede, citeşte, scrie, conduce o maşină — şi a 
ajutat, la rândul lui, sute de oameni să-şi recapete 
vederea. 

Am petrecut un timp alături de Barry şi Suzi 
Kaufman la acel Option Institute fondat de ei, 
unde am văzut şi am auzit despre o mulţime de 
miracole. Propriul lor copil se născuse autist. Li 
se spusese să renunţe la el. N-au vrut. S-au ocu- 
pat de el, l-au iubit, l-au îngrijit, l-au acceptat — şi 

l-au vindecat. Astăzi, acesta trăieşte şi este un 
adult fericit, cu succese, deasupra mediei. 


e Am participat la zeci de seminare de lucru, unde 
am văzut oameni îmbunătăţindu-şi relaţiile cu iu- 
biții sau iubitele, cu părinţii, cu copiii. Am inter- 
vievat guru şi mentori, am vorbit cu oameni care 
au scăpat de probleme „incurabile“ şi am trăit ne- 
mijlocit miracolul în propria mea viaţă. Am ajuns 
să cred că nimic — dar nimic! — nu este imposibil. 


VINDECĂTORUL VINDECĂTORULUI 


Mai bine de 10 ani, am lucrat împreună cu Jona- 
than Jacobs, căruia i se spunea „vindecătorul vindecă- 
torului“ pentru că dosarul evidenţei cazurilor sale de 
vindecare era atât de uluitor, încât doctorii îşi trimi- 
teau la el propriii pacienţi. L-am văzut pe Jonathan 
primind oameni cu tot felul de probleme, de la lipsa 
banilor la dureri de spate şi cancer, şi ajutându-i să le 
remedieze, deseori într-o singură şedinţă. 

Am trecut eu însumi prin faza aceasta. În cea mai 
mare parte a vieţii m-am chinuit cu banii. Când tră- 
iam în Dallas, cu circa 30 de ani în urmă, nu aveam un 
adăpost şi muream de foame. Furam din magazine 
pentru a avea ce să mănânc. lar când m-am mutat în 
Houston acum 25 de ani, m-am confruntat cu coş- 
marul frustrant de a fi nevoit să câştig 200 $ pe lună 
pentru a locui într-un adăpost mizerabil. Era iadul pe 
pământ. Cu toate acestea, am trăit aşa aproape 15 ani. 
Ani întregi! 

Apoi, după ce am făcut câteva şedinţe cu Jona- 
than, m-am desprins oarecum de vechile convingeri 
legate de bani, am adoptat altele noi, iar acum starea 
mea financiară este atât de uluitor de diferită, încât 

mă mir eu însumi uneori de toate câte le am: maşini 
noi, casă nouă, călătorii prin lume, clienţi mai mulţi 
decât pot onora şi un venit constant în bani gheaţă, 
care îmi permite să fac faţă în toate împrejurările. 
Plătesc fiecare factură pe care o primesc, atunci când 
o primesc, şi nu mă ameninţă niciun fel de lipsuri. 
Acum atrag banii cu uşurinţă. 

Ce s-a întâmplat? 

Cum poate Meir să vindece orbii? Cum pot Kauf- 
manii să vindece autismul? Dar Jonathan, cum îi ajută 
pe oamenii cu tot felul de probleme? Cum pot fi eu 
plin de bani, după ce timp de zece ani nu am avut a- 
proape nimic? 

Totul începe odată cu descoperirea faptului că 
„poate fi şi altfel“. Asta aş vrea să înţelegeţi şi dum- 
neavoastră acum. Indiferent de ceea ce se întâmplă în 
viaţa dumneavoastră, indiferent de ceea ce credeţi că 
se va întâmpla, poate fi şi altfel. Direcţia în care vi se 
pare că vă îndreptaţi poate fi schimbată. Nimic nu 
este bătut în cuie. 

De fapt, aşa cum veţi vedea mai departe, totul 
în viaţă pare făcut mai degrabă dintr-un material 
plastic pe care îl puteţi modela pentru a-l potrivi 
propriilor dorinţe. Chiar acum, când citiţi aceste rân- 
duri, puteţi începe să vă jucaţi cu noile posibilităţi: 
Ce vreţi să fiţi sau să aveţi? Să câştigaţi la loterie? De 
ce nu? Să vă sporiţi afacerile? De ce nu? Să vă vin- 
decaţi de o boală? De ce nu? Să aveţi chiar acum mai 
mulţi bani? De ce nu? 

Un prieten m-a întrebat: 

— Cum poţi să ştii ce este posibil? 

I-am răspuns: 

— Cum poţi să ştii ce nu este? 

PERMIS DE COBORÂRE PE USCAT 


Eu cred că planeta noastră este cea descrisă în- 
tr-un episod al serialului TV Star Trek, numit „Permis 
de coborâre pe uscat“. Când Kirk şi echipa lui co- 
boară cu nava pe o planetă pentru a o cerceta, înainte 
de a trimite şi restul echipajului să se bucure de o 
binemeritată odihnă şi relaxare, încep să li se întâm- 
ple nişte evenimente ciudate. McCoy vede un iepure 
alb uriaş. Sulu vede un bătrân samurai care îl fugă- 
reşte. Kirk vede o fostă iubită şi un vechi rival, fost 
coleg de clasă. După ce trăieşte bucuriile şi supărările 
acestor evenimente, echipajul înţelege în cele din 
urmă (mulţumită lui Spock, fireşte) că se află pe o 
planetă care le citeşte gândurile şi creează tocmai lu- 
crurile care le trec lor prin minte. 

Eu cred că această planetă este Pământul. Ceea ce 
păstraţi în minte cu energie şi concentrare va fi creat în 
realitatea pe care o veţi trăi şi pe care o veţi atrage. 
Numai că durează ceva mai mult până vedem rezul- 
tatele, pentru că ne modificăm tot timpul direcţia 
gândurilor. Imaginaţi-vă că aţi merge la un restaurant 
şi ați comanda o supă de pui. Înainte însă ca ospătarul 
să v-o aducă, aţi schimba comanda cu supă de peşte. 
Iar înainte de a veni şi asta, v-aţi răzgândi, revenind la 
supa de pui. Aţi sta acolo şi v-aţi plânge că „nu primiţi 
niciodată ceea ce vreţi“, când în realitate din cauza 
dumneavoastră vi se aduce supa cu întârziere! 

Cei mai mulţi dintre noi asta şi fac — în fiecare zi. 
Din pricina nehotărârii ne este aproape imposibil să 
atragem ceea ce vrem. Nu-i de nicio mirare că ajun- 
geţi să vă spuneţi că nu puteţi căpăta ce doriţi. Şi, cu 
toate astea, nu-i deloc nevoie să fie aşa. 

Gândiţi-vă la cuvintele lui Frances Larimer War- 
ner din Our Invisible Supply: Part One („Resursele noas- 

tre invizibile: Partea I“), carte scrisă în 1907: „Spiritul 
este substanţa care se formează pe sine în funcţie de 
cerinţele tale şi trebuie să aibă un model după care să 
funcţioneze. O bucată de aluat este la fel de dornică să 
ia forma unei pâini ca şi a unor biscuiţi. Nu reprezintă 
o mare diferenţă pentru Spirit ceea ce-i cerem.“ 

Aceasta este ideea care stă la baza procedeului în 
cinci paşi pe care îl voi descrie în continuare - a şti că 
viaţa poate fi altfel pentru fiecare dintre noi şi că ea 
însăşi ne va sprijini să obţinem ceea ce vrem. Acesta 
este Factorul de Atracţie. 

Iată un indiciu al modului în care funcţionează, 
preluat din cartea scrisă în 1921 de Genevieve Be- 
hrend, Your Invisible Power („Puterea voastră invizi- 
bilă”): „Încercaţi să vă aduceţi aminte că imaginea la 
care vă gândiţi, pe care o vedeţi şi o simţiţi, este 
reflectată în Mintea Universală şi, datorită legii 
naturale a acţiunii şi reacţiunii, trebuie să se întoarcă 
la dumneavoastră, fie în formă spirituală, fie în formă 
fizică.“ 


Activitățile pe care le observăm în lumea ex- 
terioară sunt absolut tipice pentru ceea ce se 
petrece în lumea interioară de gânduri şi simțiri 


ale omului... 
Charles Brodie Patterson, The Law of Attraction 
(„Legea atracției”), revista Mind, 1899. 


O CALE MAI SCURTĂ 
PENTRU A ATRAGE 
TOT CE DORIŢI 


O să vă spun un mic secret. 

Nu-i neapărat nevoie să respectaţi cei cinci paşi 
explicaţi în carte pentru a vă materializa dorinţele sau 
a atrage mai multă bogăţie. Există o cale şi mai sim- 
plă. O să v-o dezvălui dacă promiteţi să nu trans- 
miteţi secretul mai departe. 

Batem palma? 

lată care este secretul sau, cum îi spun eu, calea 
cea mai scurtă pentru a vă face viaţa aşa cum v-o 
doriţi: Fiţi fericit acum. 

Asta-i tot. Dacă puteţi fi fericit chiar acum, în 
acest moment, veţi realiza tot ce vă doriţi. De ce? 
Pentru că, dincolo de orice lucru pe care vi-l doriţi, se 
află dorinţa de a fi fericit. În 1917, Ralph Parlette a 
scris în cartea lui numită The Big Business of Life („Ma- 
rea afacere a vieţii“): „Orice facem, o facem pentru a fi 
fericiţi, fie că ne dăm seama de acest lucru, fie că nu.“ 

Vreţi o maşină nouă pentru a fi fericit. 

Vreţi mai mulţi bani pentru a fi fericit. 

Vreţi o sănătate mai bună pentru a fi fericit. 

Vreţi o relaţie afectuoasă sau senzuală pentru a fi 
fericit. 

Fericirea este scopul tuturor oamenilor. 

Şi încă un secret: Nu este nevoie să aveţi nimic în 
plus pentru a fi fericit chiar acum. Puteţi alege pur şi 
simplu să fiţi fericit. 

Ştiu că este ceva mai greu de înţeles. Chiar astăzi 
am primit un telefon de la o infirmieră care îl îngri- 
jeşte pe cel mai bun prieten al meu. M-a tulburat, pen- 
tru a nu spune mai mult. Mi-a zis că prietenul meu 
s-ar putea să aibă nevoie de un program de recupe- 
rare pentru dependenţa de droguri. Vestea mi-a pro- 
vocat o emoție puternică şi m-a împins de-a dreptul 
către o stare de nefericire. 

După câteva ore, am ieşit pentru a merge la cabi- 
netul unui acupunctor. Conducând printre dealurile 
Texasului, în peisajul frumos în care locuiesc acum, 
am înţeles că puteam fi fericit oricum. Nefericirea 
mea nu avea cum să mă ajute, cum nu-i putea ajuta 
nici prietenului meu. Puteam alege să fiu fericit. 

Vi se pare o idee aiurită? Am fost învăţaţi că cir- 
cumstanţele exterioare ne dictează felul în care tre- 
buie să ne simţim. Eu am aflat că exteriorul este pur 
şi simplu iluzia. Sigur, sunt de acord, pare destul de 
reală. Dar ceea ce v-a creat situaţia din exterior se află 
în interiorul dumneavoastră. lar aici intră în joc Fac- 
torul de Atracţie. 

Aşa cum a scris Paul Ellsworth în cartea sa de re- 
ferinţă din 1924, The Mind Magnet („Magnetul minţii“), 
„conştiinţa este cauza“. 

Lăsaţi-mă să vă explic toate acestea mai de- 
parte... 

„Dacă nu plătiți acum pentru o pereche de 
pantofi mai mult decât plăteați înainte pentru o 
maşină, mai aveţi de lucrat la conştiinţa prospe- 
rității.” 


Randy Gage, 101 Keys to Your Prosperity 
(„101 soluții pentru prosperitate”), 
www.MyProsperitySecrets.com 


O INTRODUCERE PENTRU 
FACTORUL DE ATRACȚIE 


A 

Jigs bună zi luam masa cu un prieten în oraşul 
meu natal, Niles, Ohio. Mă aflam în localitate pentru 
a-mi vizita părinţii. Prietenul meu voia să ştie care era 
secretul care ne dă posibilitatea să materializăm pro- 
pria realitate şi să atragem mai multă bogăţie. Am stat 
puţin pe gânduri şi apoi i-am spus: 

- Conceptul cel mai greu de înţeles pentru toţi oa- 
menii este acela că numai din cauza lor ei trăiesc ceea 
ce trăiesc în viaţă. Responsabilitatea îi revine în tota- 
litate fiecăruia dintre noi. 

Prietenul meu a dat din cap cu năduif. 

- Cum e posibil să spui aşa ceva! aproape că mi-a 
strigat. Cum să fiu eu responsabil pentru un accident 
de maşină pe care l-aş putea avea, sau dacă mi-aş 
pierde slujba, sau pentru orice altă nenorocire pe care 
mi-ar aduce-o în cale viaţa? 

Am tras adânc aer în piept. Nu era uşor de explicat, 
totuşi aveam de gând să încerc, cum puteam mai bine. 

- Spiritualitatea se referă în totalitate la asumarea 
întregii responsabilităţi pentru tot ce ni se întâmplă 
în viaţă, am spus eu. Bune sau rele, toate îţi vin din 
tine însuţi. Joseph Murphy spunea că viaţa omului 
este zugrăvirea exterioară a imaginilor din interiorul 
fiecăruia. 

- N-am obiceiul să stau şi să-mi imaginez acci- 
dente de maşină, a izbucnit prietenul meu. 

- Poate nu în mod conştient, am spus. Dar urmă- 
reşti ştirile? 

- Da. 

- Nu crezi că ştirile oglindesc numai aspectele 
negative — de la accidente la crime şi tot felul de crize 
în ţări de care nici n-ai auzit vreodată? 

— Ba da, dar... 

— Mintea se impregnează cu programarea aceea, 
i-am explicat. Ai observat vreodată felul în care fil- 
mele îţi plantează idei în minte? 

- Ce fel de idei? 

— Ei bine, ai remarcat că marile afaceri sunt 
întotdeauna administrate de băiatul cel rău? 

— Vrei să spui în filme ca Wall Street? 

— Da! Filmele acelea te învaţă că banii sunt răi sau 
că au darul de a corupe, sau că oamenii înstăriți sunt 
răi, am continuat. Ideea este că toate acestea îţi pro- 
gramează mintea pentru a atrage exact lucrurile pe 
care ai prefera să nu le trăieşti. 

Prietenul meu a rămas tăcut un moment. 

- Cred că ceea ce spui tu, a început el, este că noi 
toţi suntem nişte roboţi sau poate nişte maşinării. 

- Trebuie să recunosc că este o explicaţie destul 
de exactă. Până când nu ne trezim, atragem în viaţa 
noastră diverse lucruri în mod inconştient, iar apoi 
spunem că n-am făcut-o noi. 

- Nu ştiu dacă este aşa, a murmurat prietenul 
meu. Nu ştiu. Ar însemna că eu am ales singur să 
ajung la Alcoolicii Anonimi şi să-mi distrug, viaţa. 

- Ei bine, da, asta înseamnă, i-am spus. Şi ai făcut-o 
pentru propriile tale motive. Poate ai vrut o provocare, 
în ideea de a deveni mai puternic. Poate ai vrut o expe- 
rienţă care să te ajute să înţelegi viaţa într-un anume fel. 
Nu ştiu. Totuşi, tu singur ştii, undeva în sinea ta. 

- Dar ce ai de spus despre toţi oamenii care apar 
în viaţa mea şi se ceartă cu mine sau despre cei care ne 
fac viaţa amară? 

— Părerea mea este că tot ce trăim este reprezen- 
tarea exterioară a ceea ce se petrece în interiorul 
nostru. 

- Hm... 

Am zâmbit, dar ştiam că toate acestea nu erau 
nişte concepte atât de uşor de explicat. Deseori, şi eu 
am nevoie să-mi recitesc propriile cărţi sau o bună 
parte din literatura pe acest subiect, pentru a înţelege 
mai bine conceptul manifestării inconştiente sau al 
atracției oarbe. 

- Uite, am început din nou. Cunosc o femeie care 
are unele sensibilităţi feministe. Deoarece crede că toţi 
bărbaţii nu caută decât s-o devoreze, o poţi trimite 
singură în orice magazin şi, dacă un bărbat se ţine 
cumva după ea, o să-l considere un porc încrezut. 

- Poate că individul chiar este un porc. 

- Poate că este, dar trimite-o în acelaşi magazin 
pe o femeie care nu are în minte faptul că bărbaţii in- 
tenţionează să se ia de ea, şi aceasta fie nu va mai fi 
abordată de individul respectiv, fie nu-i va remarca 
personalitatea, fie pur şi simplu nu va trăi experienţa 
unor gesturi pe care acesta le-ar putea face. 

- Deci tu spui că noi creăm practic totul — totul ? 

— Aşa este, am spus. Însăşi conversaţia asta este 
rezultatul unei „colaborări“. Tu ai vrut să-ţi explice 
cineva secretele universului. Eu am vrut să formulez 
aceste secrete pentru noua mea carte. Noi amândoi 
am creat situaţia aceasta în colaborare. 

Prietenul meu a încuviinţat, dar a spus: 

- Te înţeleg, când este vorba despre un lucru atât 
de simplu, dar ce s-ar fi întâmplat dacă declanşam un 
conflict şi ne certam în legătură cu aceste idei? 

Ce puteam spune? Ştiam la ce se referea. Probabil 
vă întrebaţi şi dumneavoastră acelaşi lucru: Ce în- 
seamnă atunci când oamenii te înfruntă sau când ai o 
ceartă cu o rudă, cu soţia sau cu un vecin? Şi situaţiile 
acelea le creăm tot noi? 

- Tu le creezi pe toate, i-am explicat eu. Ceea ce 
vezi este o imagine a ceea ce crezi în sinea ta. Eu îi 
spun Factor de Atracţie. 

- Nu pricep. 

— Ei bine, tocmai conversaţia de acum reflectă 
ceea ce cred eu despre această abordare spirituală a 
succesului. 

— Tu m-ai creat pe mine? 

— Am creat acest moment şi conversaţia noastră, 
am spus. Aveam nevoie de ea pentru noua mea carte. 
Te-am atras aici pentru a putea determina împreună 
această realitate. 

- Mă bucur că ţi-am putut fi de folos, a bombănit 
el. Dar ce spui despre lucrurile în privinţa cărora nu 
sunt de acord cu tine? Le-ai creat şi pe acelea ? 

- Greu de acceptat, dar acesta este adevărul. Ne- 
încrederea ta reflectă acele părţi din interiorul meu 
care mă determină să nu cred tot ceea ce spun. 

- Sună destul de ciudat, Joe, a spus el. Dacă este 
adevărat, înseamnă că, după ce-ţi va deveni clar ceea 
ce crezi, se vor spulbera şi îndoielile mele? 

- Fie asta, fie, pur şi simplu, nu mi le vei mai 
transmite mie. 

- Trebuie să mă gândesc la cele discutate, a spus 
el. 

- Acesta este Factorul de Atracţie, i-am explicat. 
Semnifică faptul că tu eşti sursa situaţiilor pe care le 
vezi. Ai participat la crearea experienţelor, pentru 
propriile tale motive. Lumea în care trăieşti este o 
oglindă a ta. 

- Se pare că ar fi trebuit să creez o lume mai 
frumoasă. 

- Ei bine, o poţi face acum, i-am spus. Acum, că 
începi să fii conştient de propria ta putere interioară, 
poţi începe să creezi în mod conştient toate cir- 
cumstanţele. Poate că n-o să reuşeşti chiar de la o zi la 
alta sau poate că n-o să reuşeşti să stăpâneşti pe 
deplin metoda în această viaţă, dar poţi începe de pe 
acum. 

- În ce fel? 

Ah, întrebarea pe care o aşteptam! 

- Totul începe cu formula alcătuită din cinci paşi 
pe care am conceput-o eu, i-am explicat. Este destul 
de uşor. După ce vei ajunge să controlezi lucrurile, 
vei putea chiar să scurtezi paşii. Dar totul începe cu 
cei cinci paşi. 

- Şi o să-mi spui care sunt cei cinci paşi sau o să 
trebuiască să-ţi cumpăr cartea? 

- O să-ţi spun paşii chiar acum, i-am răspuns, şi 
după aceea poţi să te duci să-mi cumperi cartea. 


Mintea funcționează în lumina propriei con- 
cepții despre ea însăşi. 


A.K. Mozumdar 


CE IQ AVEŢI ÎN MATERIE 
DE PROSPERITATE? 


A 

| SERE de a începe studierea celorlalte capitole, 
luaţi-vă o pauză şi răspundeţi la acest mic chestionar 
rapid, elaborat de expertul în prosperitate Randy 
Gage, pentru a vedea dacă aţi fost „infectați“ printr-o 
programare de lipsuri şi limitări. Acesta poate re- 
flecta situaţia în care se află Factorul dumneavoastră 
de Atracţie în momentul actual. Puteţi multiplica mai 
întâi chestionarul, pentru a-l transmite prietenilor şi 
celor apropiaţi. 


1. Aveţi o temere ascunsă legată de faptul că, dacă 
vă veţi îmbogăţi, s-ar putea să nu mai fiţi pe pla- 
cul familiei şi prietenilor? 


2. În perioada de creştere şi formare vi s-au spus 
vreodată lucruri de genul: „Poate că nu suntem 
bogaţi, dar cel puţin suntem cinstiţi“? 

3. 


10. 


11. 


Educația religioasă care vi s-a făcut v-a învățat că 
este nobil să vă sacrificați acum şi că răsplata o 
veți primi în viața de apoi? 


V-aţi simţit vreodată (sau acum) vinovat/ă când 
ați început să câştigaţi mai mult decât părinţii? 


Aţi fost învăţat/ă să vă conformaţi celor din jur şi 
să nu faceţi nimic pentru a ieşi în evidenţă? 


Aţi îndrăgit în tinereţe seriale ca Dallas, Dynasty, 
Insula lui Gilligan, MASH şi Mitocanii din Beverly, 
în care oamenii bogaţi sunt prezentaţi ca nişte 
fiinţe lipsite de scrupule şi perfide sau înfumu- 
rate şi bârfitoare? 


Aveţi probleme cronice de sănătate pe care me- 
dicii par să nu le poată rezolva? 


Aţi fost vreodată invidios /invidioasă pe oamenii 
care au haine, maşini şi case luxoase — sentiment 
care v-ar fi putut conduce către formarea unei 
mentalități subconştiente de „ură împotriva celor 
bogaţi“? 


Consideraţi, într-o oarecare măsură, că a fi sărac 
este nobil, romantic sau denotă un grad înalt de 
spiritualitate? 


Aţi pus capăt vreodată unei relaţii nepotrivite, 
pentru a o înlocui aproape imediat cu o alta, im- 
plicând o persoană extrem de asemănătoare cu 
cea de dinainte? 


l-aţi judecat uneori pe alţii folosind expresii ca 
„nu are nici după ce bea apă“, „e putred de bo- 
gat“ sau „e neruşinat de bogat”? 

12. V-aţi găsit vreodată scuze pentru nereuşite, spu- 
nând lucruri de genul: „pentru a face bani trebuie 
să ai bani“, „trebuie să cunoşti pe cineva“ sau 
„trebuie să te infiltrezi în cercurile înalte“? 


13. Vă face plăcere să fiţi o persoană umilă şi să vă 
luptaţi mereu cu soarta? 


14. Este posibil cumva să treceţi prin încercări legate 
de sănătate, de bani sau de eşec în afaceri doar 
pentru a primi simpatia şi atenţia celor apropiaţi? 


15. Aveţi o relaţie stabilă, destui bani pentru a vă asi- 
gura necesităţile şi o sănătate bună — dar simţiţi că 
viaţa trece pur şi simplu pe lângă dumneavoastră? 


CE PUNCTAJ AŢI OBŢINUT? 
Înscrieţi-vă rezultatele în rândul de mai jos. 


— DA — NU 
Dacă ați răspuns prin NU la 135-15 întrebări: Aveţi o 
conştiinţă a prosperității foarte puternică şi probabil 
puteţi transmite mai departe acest chestionar altei 
persoane. 


Dacă aţi răspuns prin DA la 3 sau mai multe întrebări: 
Este posibil să aveţi unele probleme legate de valoarea 
personală, la nivel subconştient. S-ar putea să vă fi 
blocat într-un anumit tipar, care exprimă teama de a 
ieşi din zona de confort. Probabil că nu sunteţi cu totul 
nefericit/ă, dar nimic nu vă pasionează şi nu vă 
captivează cu adevărat. Ştiţi că vă lipseşte ceva, dar 
s-ar putea să nu conştientizaţi ce anume. 


Dacă ați răspuns prin DA la 5 sau mai multe în- 
trebări: Vă aflaţi, mai mult decât probabil, într-un ciclu 

de stagnare. Faceţi paşi mici înainte, dar întâmpinați 
şi obstacole, astfel că nu reuşiţi să vă croiţi calea către 
succesul real şi fericirea pe care le doriţi şi le meritaţi. 


Dacă ați răspuns prin DA la 7 sau mai multe între- 
bări: Vă îndreptaţi către o pantă descrescătoare, sau 
chiar aţi început să coborâţi treptele către o serie de 
încercări serioase, emoţionale, fizice şi financiare. 
Acesta este acel tip de „ciclu al victimei“, în care s-a 
aflat şi Randy Gage când pierduse totul, la vârsta de 
30 de ani, înainte de a-şi transforma viaţa şi a deveni 
multimilionar. Este imperios necesar să treceţi ime- 
diat la acţiune pentru a sparge tiparul şi a întrerupe 
ciclul de nereuşite. Pentru aceasta va trebui să desco- 
periţi convingerile limitatoare pe care le întreţineţi la 
nivel subconştient şi să vă reprogramaţi, în mod 
radical, apelând la altele pozitive. 


O MMIV Randy Gage&Prosperity Institute. Toate drep- 
turile rezervate. Reprodus aici cu acceptul deţinătorului. 


Dacă v-aţi încadrat într-una dintre ultimele trei 
categorii, Randy Gage, cu experienţa lui în dobândi- 
rea prosperității, vă poate ajuta cu siguranţă. Vizitaţi 
www.MyProsperitySecrets.com pentru a primi ajutor în 
materie de gândire generatoare de prosperitate.” 


* Alte surse sunt cărţile lui Randy Gage apărute la Editura 
Meteor Press: 37 de secrete despre prosperitate; Cele 7 legi spi- 
rituale ale prosperității; De ce să fii fraier, bolnav şi falit şi cum să 
ajungi deştept, sănătos şi bogat! (n.trad.) 


PASUL UNU: 
TRAMBULINA 


C. veți auzi dacă veți intra în orice local? 

Bârfe, văicăreli, supărări, lucruri negative. 

Ce veți auzi dacă veți intra în orice sală de mese 
a unei mari companii? 

Bârfe, văicăreli, supărări, lucruri negative. 

Ce-aţi auzi dacă ați trage cu urechea la discuţiile 
din orice familie în timpul cinei? 

Bârfe, văicăreli, supărări, lucruri negative. 

Aş mai putea continua mult în acelaşi fel. Ceea ce 
vreau să subliniez este că majoritatea oamenilor de pe 
globul pământesc sunt blocaţi la acest nivel de 
conştiinţă. Este nivelul adoptat de mass-media. Este 
nivelul celor mai multe conversații. Este nivelul ener- 
giei inferioare. Este tocmai nivelul care îi menţine pe 
oameni exact în starea în care se află în prezent. 

E nevoie oare să explic acest lucru? 

Majoritatea oamenilor vorbesc mai tot timpul 
despre ceea ce nu vor: 

- Nu vreau să mai am durerea asta de spate. 

- Nu vreau să mai am durerea asta de cap. 

- Nu mai vreau să primesc atâtea facturi. 

- Nu vreau să mă mai chinui atât cu afacerile. 

Ştiţi continuarea listei. Aveţi şi dumneavoastră 
una. 

Din păcate, cei mai mulţi dintre noi rămân aici. 
Subiectele conversaţiilor noastre, reportajele din 
ziare, emisiunile de radio şi televiziune, popularele 
talk-show-uri ne învăluie din toate părţile cu ele- 
mente pe care nu le vrem. Orice om se simte bine 
când se plânge cuiva. Parcă nu mai este atât de sin- 
gur. Are impresia că s-a făcut auzit. Este oarecum mai 
uşurat. Uneori primeşte chiar răspunsuri care-l ajută 
să-şi amelioreze problemele. 

Ceea ce nu înţelegem este faptul că în acest fel 
activăm Factorul de Atracţie într-un mod negativ. A- 
tunci când spunem „nu mai vreau să primesc atâtea 
facturi“, ne concentrăm asupra - aţi ghicit — facturi- 
lor! Spiritul vieţii ne aduce lucrurile asupra cărora ne 
concentrăm. Deci, dacă vorbiţi despre facturi, veţi 
primi tot facturi. Le veţi atrage, consumând energie 
în direcţia lor. 

Majoritatea oamenilor se află cantonaţi pe un anu- 
mit nivel al temerilor. Aşa cum scria Elinor Moody în 
cartea ei din 1923, You Can Receive Whatsoever You De- 
sire („Puteţi primi absolut orice doriţi“), „Este bine să 
ne amintim că frica este de fapt încredere, numai că 
îndreptată într-o direcţie greşită. Credem în lucrurile 
pe care NU le vrem, în loc să ne îndreptăm încrederea 
către lucrurile pe care le dorim.“ 

Din nou vă spun, acesta este nivelul pe care se află 
cei mai mulţi oameni. Nu este rău, dar nici pozitiv 

nu este. Şi probabil nu vă va aduce sănătatea, bogăția 
sau fericirea pe care le vreţi. 

Rareori se întâmplă să ducem acest proces pe 
Nivelul Doi. Sunt deosebite persoanele care încetează 
să se plângă, să se războiască sau să se teamă pentru 
o perioadă suficient de îndelungată pentru a se con- 
centra asupra opusului situaţiilor pe care le trăiesc. 
Totuşi, Nivelul Doi începe să ne aducă miracolele şi 
manifestările pe care ni le dorim. Conştientizarea a 
ceea ce nu vreţi este trambulina de pe care vă luaţi 
avânt către miracolele dumneavoastră. A şti ceea ce 
nu vreţi reprezintă pur şi simplu realitatea curentă. 
Iar realitatea se poate schimba. 


ALUNGAȚI NEGATIVISMUL 


O modalitate prin care vă puteţi proteja de 
influenţele negative ale lumii în ansamblul ei este 
evitarea lor. Îmi amintesc că am citit cum Mark Victor 
Hansen şi Jack Canfield au interzis orice manifestare 
negativă în birourile lor. Îmi place ideea. Eu nu mă 
uit la ştiri şi nu citesc ziarele. După o vreme, ajungi 
să-ţi dai seama că eşti alimentat cu informaţii unidi- 
recţionate, cu o mare încărcătură negativă. Niciuna 
dintre ele nu este menită să ne susţină starea de bine. 

Dar trebuie să vă păziţi şi de prieteni. Cei din jur 
vă împărtăşesc părerile lor despre lume. Uneori, nu 
este uşor să separați părerea lor de cea proprie. 

Vreţi, cu siguranţă, să ieşiţi din lumea cauzelor 
exterioare şi să vă îndreptaţi către lumea atracției 
bazate pe energie. O modalitate prin care puteţi face 
acest lucru este să vă amintiţi că lumea în general se 
află pe nivelul lamentaţiilor. 

Cred că vă doriţi să urcați încă un nivel sau două. 

ATENȚIE LA „CEI CINCI APROPIAȚI“ 


Cu ani în urmă am participat la întâlniri de „net- 
working“. Acestea erau de obicei întâlniri de afaceri, 
la o masă de dimineaţă sau de prânz, în care par- 
ticipanţii schimbau între ei cărţile de vizită şi încercau 
să se ajute unul pe celălalt să-şi găsească noi clienţi. 

Le-am vorbit celorlalţi la multe dintre aceste eve- 
nimente. Am remarcat repede că la întâlniri apăreau 
aceiaşi oameni. Un prieten care a observat şi el acest 
lucru mi-a spus: „Sunt mereu aceiaşi — şi cu toţii sunt 
înfometați!“ 

Atunci am aflat pentru prima dată despre concep- 
tul nivelurilor — ceea ce înseamnă că oamenii tind să 
rămână pe acelaşi nivel al afacerilor sau al statutului 
social. Când îşi fac prieteni, lucrul acesta se întâmplă 
de obicei în cercul lor de activităţi, fie la biserică, fie la 
lucru, la şcoală sau la club. Rezultatul este că rareori 
ies din cadrul nivelului pe care se situează. 

Acesta nu este un lucru rău în sine. Puteţi rămâne 
pe acelaşi nivel şi să vă meargă bine. Dar dacă vreţi mai 
mult sau dacă descoperiţi că sunteţi „înfometați“ pe 
nivelul pe care vă aflaţi, trebuie să urcați cu un palier 
sau două. 

Când mă adresam celorlalţi la aceste evenimente 
de construire a relaţiilor, mă aflam cu un cap deasu- 
pra tuturor celor din sală. Nu este o afirmaţie orgoli- 
oasă, ci o percepţie socială. În ochii lor, eu mă situam 
pe un nivel ceva mai înalt, prin însăşi natura faptului 
că eram oratorul. Eram o figură cu autoritate. În cali- 
tate de profesor, mă plasam cu un grad mai sus decât 
nivelul lor. 

Acest lucru nu este suficient însă. Dacă vreţi să 
realizaţi lucruri de mare anvergură în afaceri, aveţi 
nevoie să ieşiţi din cercul dumneavoastră de asociaţi 

sau colegi. Trebuie să ajungeţi într-un grup care să 
aibă legături mai largi, mai puternice, mai bogate. 

Trebuie să urcați pe nivelul următor. 

Cum puteţi face acest lucru? 

În cazul meu, cărţile pe care le-am scris m-au 
adus în atenţia altor cercuri de oameni şi a altor ni- 
veluri de reţele. De exemplu, în 1995, când am scris 
pentru American Marketing; Association Ghidul com- 
plet AMA pentru publicitatea afacerilor mici, m-am înca- 
drat imediat pe un alt nivel. Eram acum autorul unei 
cărţi importante, pentru o organizaţie prestigioasă. 

Faptul acesta i-a determinat pe alţii să încerce să 
intre în contact cu mine. Toţi aceştia aveau propriile 
lor reţele de contacte. Cel mai adesea, aceste reţele se 
situau la un nivel superior celor la care avusesem 
vreodată acces. 

lată un alt exemplu: când am scris în 1997, pentru 
American Management Association, cartea despre 
P.T. Barnum, numită There's A Customer Born Every 
Minute („În fiecare minut se naşte un client“), am reuşit 
să atrag atenţia unor faimoşi magnați ca Donald 
Trump şi Kenneth Feldman. Era evident că fusesem 
introdus pe un alt nivel. 

Dacă vreţi să reuşiţi în ziua de azi într-un stil feno- 
menal, trebuie să urcați un nivel sau două pe scara re- 
laţiilor. Veştile bune sunt că poşta electronică vă dă 
posibilitatea să începeţi lucrurile rapid. La orice persoa- 
nă din lumea asta se poate ajunge prin intermediul 
e-mailurilor, cu condiţia să aveţi puţină perseverenţă şi 
isteţime. Aşa am intrat eu pentru prima dată în legă- 
tură cu superstarul marketingului Jay Conrad Levin- 
son, cu legendarul promotor al sistemului de marketing 
prin „direct mail“, Joe Sugarman, şi chiar cu bizarul 
temerar Evel Knievel. Am reuşit totul prin e-mail. 

Oamenii îmi scriu mereu pentru a-mi cere câte o 
favoare. Acum sunt considerat un expert, o autoritate 
şi un pionier al marketingului pe internet. Vor să-mi 
asocieze numele cu numele sau cu produsele lor. Îmi 
place să ajut lumea, aşa că de obicei le dau măcar o 
şansă celor care mă solicită. Dar niciodată nu adopt 
un lucru fără să văd, fără să utilizez şi fără să-mi placă 
ceea ce au de oferit. Pentru mine este important să-mi 
menţin nivelul. 

Astăzi îmi scriu şi oameni de pe niveluri mai 
înalte. De exemplu, dr. Robert Anthony este o per- 
soană ale cărei lucrări le-am studiat cu 20 de ani în 
urmă. Anul trecut el mi-a scris, după ce a citit cartea 
mea Marketing spiritual. Astăzi suntem coautori. Toc- 
mai am produs şi am înregistrat legendarul lui pro- 
gram audio Dincolo de gândirea pozitivă. Cu două 
decenii în urmă, eram cu mult sub nivelul său. Astăzi 
suntem parteneri! 

Reţineţi că a urca mai sus cu un nivel nu este 
acelaşi lucru cu a gândi neîncorsetat. Puteţi fi creativi 
rămânând în acelaşi timp la nivelul la care vă aflaţi. O 
şedinţă de creativitate cu vecinul dumneavoastră este 
de bună seamă diferită de alta, să spunem cu Richard 
Branson, excentricul proprietar al casei de discuri 
Virgin Records. 

Vreau să subliniez următorul lucru: Pentru a 
atinge acele obiective pe care nu le-aţi mai atins vreodată, 
s-ar putea să fie nevoie să vă ridicați la alte niveluri şi să 
intraţi în legătură cu oameni noi, pe un teren nou. 

Deci lecţia din această secţiune a cărţii vă învaţă 
să vă gândiţi la nivelul dumneavoastră curent, la 
propriile obiective şi la oamenii — din afara reţelei 
dumneavoastră de relaţii — care vă pot ajuta să le rea- 
lizaţi. Pentru a reuşi, s-ar putea să fie nevoie să ieşiţi 

de pe nivelul personal (şi din zona de confort), dar 
este un pas pe care merită să-l faceţi. 

Privind altfel lucrurile, putem spune că oamenii 
care vă sunt cei mai apropiaţi pot fie să vă tragă în jos, 
fie să vă ajute în ascensiune. Aşa cum subliniază 
Randy Gage, cei cinci oameni care vă sunt cei mai 
apropiaţi vă vor influenţa succesul. Ei vor fi concen- 
traţi fie asupra Pasului Unu - faza „nu vreau acest 
lucru“ — fie asupra Pasului Doi — „ce vreau?“ Oamenii 
din preajma dumneavoastră vă vor ajuta să vă con- 
centraţi într-o anumită direcţie. 

Deci, încotro aţi vrea să vă orientaţi? 


SFATUL LUI SOCRATE 


Îmi place foarte mult o istorioară atribuită lui 
Socrate, despre felul în care ar trebui trataţi oamenii 
negativişti. 

Într-o bună zi, un bărbat a venit în mare grabă la 
Socrate, spunându-i: 

— Am să-ţi spun nişte noutăţi! 

Socrate a ridicat mâna pentru a-l opri pe omul 
înfierbântat. 

- Mai întâi lasă-mă să-ţi pun trei întrebări, i-a 
spus Socrate. 

— Ah, bine, a zis omul. 

— Ştii tu, personal, că veştile pe care vrei să mi le 
dai sunt adevărate? 

- Ei bine, nu, a răspuns omul. Dar le-am auzit 
dintr-o sursă de încredere. 

- Atunci să trecem la a doua întrebare, a spus 
Socrate. Veştile sunt despre o persoană pe care o 
cunoşti personal? 

- Ei bine, nu, a spus omul. Dar cred că o cunoşti tu. 

— Înţeleg, a mai zis Socrate. Atunci, lasă-mă să-ți 
pun o ultimă întrebare. Sunt veşti bune sau rele? 

- Sunt rele. 

- Deci, să vedem, a spus înțeleptul Socrate. Vrei 
să-mi aduci la cunoştinţă nişte lucruri despre care nu 
ştii personal dacă sunt adevărate, despre o persoană 
pe care nici nu o cunoşti, iar veştile sunt rele. 

- Ei, nu sună prea bine când le prezinţi aşa. 

- Cred că o să mă lipsesc, a mai spus Socrate. 


ÎNCOTRO VĂ ÎNDREPTAȚI GÂNDURILE? 


Din nou vă spun, Factorul de Atracţie este întot- 
deauna la lucru. Este spiritul care vă trasează direcţia 
asupra căreia să vă canalizaţi. Dacă vă concentrați 
asupra lipsurilor, veţi trăi în lipsuri. Dacă vă con- 
centraţi asupra durerii de spate, vă va durea mai tare. 
Deci, pentru Pasul Unu, tot ce trebuie să faceţi este să 
observați asupra cărui lucru vă îndreptaţi atenţia. 

Unde vă stau gândurile? 

Care vă sunt subiectele de conversaţie? 

Răspunsurile pe care le veţi da vor fi trambulina 
de pe care veţi sări la următorul pas al acestui 
procedeu miraculos de materializare... 


Omul este un magnet şi fiecare linie, sau 
punct, sau detaliu al experiențelor lui se manifestă 
prin efectul atracției personale. 


Elizabeth Towne, The Life Power and How to Use 
It („Puterea vieții şi cum poate fi ea folosită”), 1906 


PASUL DOI: ÎNDRĂZNIŢI 
SĂ FACEŢI CEVA CARE 
SĂ MERITE CU ADEVĂRAT 


a CEI pe un scaun şi lăsaţi-mă să vă spun 
o poveste sau două. Astfel vom crea cadrul pentru 
Pasul Doi al acestei formule miraculoase de transfor- 
mare a visurilor în realitate. 


AUTODEPĂŞIŢI-VĂ 


În adolescenţă, unul dintre eroii mei era Floyd 
Patterson. Floyd a fost de două ori campion mondial 
de box la categoria grea şi cel mai tânăr boxer care a 
câştigat acest titlu. 

Era un tip de treabă, angajat într-o afacere deseori 
rea. El şi-a scris autobiografia şi i-a dat un titlu destul 
de interesant, Victory Over Myself („Învingător faţă de 
mine însumi“). Este un titlu care îmi place foarte mult 
pentru idealul pe care-l transmite. Atleţii numesc a- 
cest lucru „depăşirea recordului personal“. Cu alte 
cuvinte, dacă nu sunteţi mulţumiţi de propria per- 

soană, găsiți o cale prin care să obţineţi o „victorie“ 
asupra dumneavoastră. 

Nu este vorba despre nicio competiţie. Nu există 
niciun duşman, ci numai dorinţa de a fi mai buni. lar 
odată ce veţi reuşi acest lucru, lumea se va îmbunătăţi 
şi ea. 

Floyd Patterson ştia acest lucru. El a devenit unul 
dintre cei mai faimoşi şi mai îndrăgiţi campioni 
mondiali la box. 

L-am întâlnit pe Floyd când aveam cam 16 ani. Era 
chiar după un meci în Cleveland, Ohio. Am reuşit 
să-mi croiesc drum peste rânduri, să sar o balustradă şi 
să ajung pe traseul pe care Floyd urma să iasă către sala 
de antrenament. El s-a uitat la mine cu zâmbetul lui 
blând şi amabil. M-am întins şi l-am bătut pe umărul 
său masiv, felicitându-l pentru victoria din seara aceea. 

A fost un moment pe care nu l-am uitat niciodată. 
Floyd se apucase de box pentru că în acest fel putea 
ieşi din sărăcie. Ştia însă că singurii oponenți reali de 
pe lume erau lucrurile care nu-i plăceau la el însuşi. 
Floyd a muncit pentru a se învinge pe sine. Şi a reuşit. 

Întrebaţi-vă şi dumneavoastră: „Ce doresc să îm- 
bunătăţesc la mine însumi?“ 


PELERINUL PĂCII 


Pelerinul Păcii” ar putea fi considerată un fel de 
Maica Tereza sau un Gandhi al Statelor Unite ale 
Americii. Această femeie de o bunătate deosebită şi-a 
petrecut 28 de ani din viaţă călătorind şi activând 
pentru pace. A renunţat la numele ei real. Nu avea 


* Mildred Lisette Norman (1908-1981), activistă ameri- 
cană pentru pace. (n.trad.) 

nimic altceva în afara hainelor de pe ea. Mânca şi 
dormea atunci când, în peregrinările ei, primea mân- 
care sau adăpost de la oameni. 

A străbătut pe jos mai mult de 40.000 km pentru 
pace. Avea o încredere totală în faptul că acţiunile ei 
vor avea un impact profund asupra lumii. I s-au luat 
multe interviuri şi a fost cunoscută de mulţi oameni 
prin intermediul televiziunii, radioului şi ziarelor. 

Totuşi, nu făcea altceva decât să-şi urmeze pur şi 
simplu propria chemare. Îndrăznea să facă un lucru 
meritoriu. 

Ea a scris: „Partea cea mai importantă a unei ru- 
găciuni este cea pe care o simţim, nu pe care o rostim. 
Am petrecut multă vreme spunându-i lui Dumnezeu 
ce credem că ar trebui făcut, dar nu ne-am găsit timp 
suficient pentru a aştepta în tăcere ca Dumnezeu să 
ne spună ce să facem.“ 

Pelerinul Păcii a murit în 1981, dar spiritul ei tră- 
ieşte mai departe. Puteţi găsi o prezentare a vieţii şi 
cuvintelor ei la wvww.peacepilgrim.net/pphome.htm. 

Personalitatea ei a fost şi continuă să fie o sursă 
de inspiraţie pentru milioane de oameni. 

Acum, o să vă rog să vă întrebaţi şi dumnea- 
voastră în ce fel vă inspiră Pelerinul Păcii. 

Către ce acţiune vă îndreaptă impulsurile dum- 
neavoastră interioare? 


DEVENIȚI MULTIMILIARDAR 


Aşa cum veţi descoperi în acest capitol, a şti ceea 
ce vreţi — care vă este chemarea, scopul, idealul, pro- 
vocarea, visul — reprezintă pasul următor pentru a 
atrage ceea ce vă doriţi. 

Majoritatea oamenilor nu au nicio idee despre 
ceea ce vor. Sau, dacă au, gândesc în termeni modeşti. 

Eu vreau să gândiţi mai curajos decât aţi făcut-o vreo- 
dată până acum. Aude aliquid dignum, sau Îndrăzniţi 
ceva care să merite cu adevărat. 

De exemplu, de ce să nu deveniți multimiliardar? 
Potrivit prietenului meu Brad Hager, director execu- 
tiv al revistei Millionaire, averile personale care circulă 
prin lume ajung la 22 de mii de miliarde de dolari. 
Totuşi, nu există până acum niciun multimiliardar. 

De ce să nu vă hotărâți să fiţi dumneavoastră pri- 
mul? (De fapt, acesta este scopul meu. Dar vi-l puteţi 
însuşi şi dumneavoastră.) 

Unul dintre lucrurile pe care le veţi citi în această 
carte este acela că mintea poate fi solicitată să gă- 
sească răspunsuri pentru dumneavoastră. Când vă 
puneţi întrebări — de exemplu, „Cum aş putea deveni 
primul multimiliardar din lume?“ — mintea dumnea- 
voastră îşi începe misiunea de căutare-şi-găsire. În- 
trebarea formulată o îndeamnă să găsească o soluţie. 

Pasul Doi în cadrul procedeului Factorului de 
Atracţie solicită să alegeţi ceea ce vreţi şi să o faceţi în 
aşa fel încât să vă activaţi mintea pentru a realiza 
obiectivul propus. 

Vă voi explica mai clar. 


CE VĂ DORIŢI? 


Dacă înţelegeţi faptul că puteţi avea orice, puteţi 
ajunge în orice poziţie, puteţi face orice, atunci între- 
barea care se pune este: „Ce vreţi?“ 

lată care este secretul: Trucul este să inversaţi pe 
rând fiecare dintre nemulțumirile pe care le aveţi pentru a 
găsi ceea ce vreți CU ADEVARAT. Începeţi de acum să 
vă concentrați asupra locului unde vreţi să ajungeţi, 
nu asupra celui în care aţi fost sau sunteţi în prezent. 

„Nu mai vreau să am durerea asta de cap“ devine 
„Vreau să am o minte limpede“. 

„Nu mai vreau să am durerea asta de spate“ de- 
vine „Vreau să am un spate puternic“. 

„Nu mai vreau atâtea facturi“ devine „Vreau să am 
mai mulți bani decât am nevoie pentru orice îmi doresc“. 

„Nu vreau să mă mai chinui atât cu afacerile“ de- 
vine „Vreau ca afacerile să-mi meargă simplu şi fără efort“. 

Este o metodă de reformulare, pentru a enunţa 
ceea ce vreţi în loc de ceea ce nu vreţi. Tot ceea ce fac 
eu este să exprim inversul nemulțumirii pe care o am. 
Refaceţi fraza, schimbându-i sensul cu 180 de grade. 
Dacă spun „M-am săturat să fiu întrerupt când scriu“, 
opusul ar fi „Vreau să scriu într-un loc liniştit, la adă- 
post de întreruperile altora“. 

Probabil vă întrebaţi ce importanţă au toate aces- 
tea pentru ceea ce ne interesează pe noi. De ce să scrieţi 
nişte propoziţii, dacă nu vă vor ajuta să vă plătiţi fac- 
turile, să vă remediaţi problemele sau orice altceva? 

Bună întrebare. Răspunsul este: Mutând direcția 
concentrării către ceea ce vreți cu adevărat, veți fi antrenați 
în direcția dorită. 

Aşa cum scria Deepak Chopra în cartea The Spon- 
taneous Fulfillment of Desire („Îndeplinirea spontană a 
dorințelor“), „Nu avem cu adevărat nevoie decât de 
claritate şi de intenţie. Apoi, dacă putem înlătura din 
cale ego-ul, intenţiile se autoîmplinesc.“ 


MAGIA INTENȚIEI 


Prietenul meu Kent Cummins, maestru magician, 
mare orator şi coautor al cărţii The Magic of Change 
(Magia schimbării), cunoaşte puterea intenţiei în afaceri. 

El administrează de 15 ani o afacere cu sandvi- 
ciuri („the SamWitch shops“) în Austin, Texas. Într-o 
zi, s-a hotărât să-i facă publicitate la radio, oferind pe 
lângă orice sandvici cu carne sau fructe de mare şi 
„O porţie gratuită de fasole“ (şi încurajând clienţii să 


Pasul doi: Îndrăzniţi să faceţi ceva care să merite cu adevărat 95 


cumpere sandviciurile mari). Nu-l întrebaţi de ce s-a 
gândit că fasolea va fi o atracţie. Îşi aminteşte doar că 
firma a găsit o sursă de fasole foarte gustoasă. 

Au stocat fasolea. Au introdus un anunţ publici- 
tar la o staţie locală de radio, iar în ziua în care s-a 
deschis magazinul, aveau atât de mulţi clienţi, încât 
pe unii au fost nevoiţi să-i refuze. Afacerea a explo- 
dat. Nu puteau face faţă comenzilor. 

Dar aici apare elementul straniu. Când Kent a 
sunat la staţia de radio pentru a mulţumi pentru pu- 
blicitate, a fost şocat să audă: „Tocmai voiam să vă 
sunăm şi să ne cerem scuze. Nu am difuzat anunţul 
dumneavoastră.“ 

Cum a avut Kent un succes atât de mare dacă anun- 
ţul publicitar nu fusese transmis niciodată? 

- Totul stă în intenţie, mi-a spus la masă. Am 
avut intenţia să încep o activitate nouă şi acesta a fost 
semnalul care i-a atras pe oameni. Aparent, intenţia a 
fost mai importantă decât reclama propriu-zisă! 

Nu este singura împrejurare în care Kent a aflat în 
mod direct ce efect puternic are faptul de a şti ceea ce 
vrei în afaceri. De curând, s-a decis să desfăşoare o 
campanie publicitară pentru tabăra lui de vară, „The 
Cummins Magic Camp'.“ În acest scop a citit cărţi, a 
participat la un seminar şi a schiţat un plan. Intenţia 
lui era să-i facă publicitate. Dar s-a ocupat prea mult 
de detaliile operaţionale şi n-a mai apucat să-şi pună 
planul în aplicare. A uitat pur şi simplu. 

Faptul acesta nu a avut însă nicio importanţă. 
Unul dintre părinţii foştilor participanţi s-a dovedit a 
face parte din colectivul de redacţie al ziarului Ameri- 
can-Statesman din Austin. EI l-a sunat pe Kent şi i-a cerut 


* Tabăra de magie Cummins. (n.trad.) 

permisiunea de a scrie un articol pentru pagina 
editorială. O poveste uluitoare despre programul de 
instruire al taberei a fost depănată la câteva săptă- 
mâni după apariţia ideii. Una dintre stațiile locale de 
televiziune a sunat şi l-a rugat pe Kent să apară în 
emisiunea lor de dimineaţă pentru a promova tabăra, 
considerând că este o idee interesantă pentru tele- 
spectatori. Kent a venit, a făcut câteva numere de ma- 
gie şi a răspuns întrebărilor despre tabără. 

Kent a aflat mai târziu că tabăra lui de magie fu- 
sese nominalizată de către BIG Austin, o organizaţie 
nonprofit pentru micile afaceri, sponsorizată de con- 
siliul orăşenesc. Spre surpriza lui, a obţinut aprecierea 
de „cea mai creativă firmă mică“ din Austin în 2004, e- 
valuare însoţită de premii în valoare de circa 4.000 $. 

Centrul pentru Succes în Afaceri l-a solicitat deja 
să ţină un discurs pe tema activităţii antreprenoriale. 
A vorbit la Lakeway Breakfast Club despre tabără. 
Revista Austin Family l-a înştiinţat că Tabăra Magică 
fusese desemnată, în cadrul unui sondaj efectuat 
printre cititorii săi, drept cea mai bună tabără cu 
specific din Austin. 

În fine, Kent a descoperit că unul dintre consilierii 
lui trimisese un truc magic din tabără la un show al 
lui Jay Leno, iar acesta utilizase numărul respectiv şi 
plătise pentru el 100 $. 

Rezultate deloc rele pentru o campanie de publi- 
citate care nu a fost niciodată implementată! 

Kent îi spune „Magia intenţiei“. 

Aşa cum veţi vedea pe parcursul acestei cărţi, cu 
cât vă este mai clar ceea ce vă doriţi, cu atât mai uşor 
este să atrageţi pur şi simplu lucrul respectiv în viaţa 
dumneavoastră. 

De exemplu... 

CUM AM OBȚINUT 22.500 $ 
ÎNTR-O SINGURĂ ZI 


Într-o zi, am trecut pe lângă o maşină care trans- 
porta autoturisme noi. Una dintre automobilele de pe 
platformă mi-a făcut inima să-mi tresalte şi mi-a pus 
sângele în mişcare. Niciodată nu mai fusesem atât de 
incitat de o maşinărie. M-am îndrăgostit. 

Era un BMW Z3. Un automobil sport de lux, cu 
două locuri. Una dintre maşinile cele mai atrăgătoare 
cunoscute de om şi făcute de zei. Bine, bine, poate că 
exagerez, dar important este că maşina mi-a vorbit, 
iar eu o voiam. O voiam tare de tot. 

Ştiam că BMW -urile sunt scumpe. Aşa că primul 
lucru pe care l-am făcut a fost să încerc să câştig unul. 
M-am înscris la două concursuri unde marele premiu 
era o maşină BMW Z3. Ştiam că o să câştig. În des- 
tinul meu scria că trebuia să am maşina aceea. Dar 
n-am câştigat. Asta a fost. Atât se putuse potrivit le- 
gilor probabilității. Era momentul să-mi creez viitorul 
atrăgând-o. 

Am decis aşadar să cumpăr pur şi simplu maşina 
şi s-o plătesc cu bani gheaţă. Tocmai terminasem o 
carte electronică despre cum pot fi create miracole, 
numită Marketing spiritual, şi m-am gândit că îmi voi 
dovedi mie însumi că puteam crea un Z3. Am folosit 
propria mea metodă în cinci paşi pentru a căpăta cea 
mai sexy maşină din visele mele cele mai fierbinţi. 

Am început stabilindu-mi ca intenţie să obţin ma- 
şina aceea. Oprah spunea cândva că „intenţiile con- 
duc Pământul“. Ştiu lucrul acesta. Pe suportul plăcuței 
de înmatriculare a maşinii mele scrie: „Eu sunt pu- 
terea intenţiei.“ Odată ce aţi afirmat că un lucru va fi 
într-un anume fel, trimiteţi un semnal în univers, care 
începe să deplaseze acel ceva către dumneavoastră şi 

pe dumneavoastră către acel ceva. Spuneţi-i Magie 
Reală. Spuneţi-i Factor de Atracţie. Eu îl consider unul 
dintre cei mai puternici paşi în procesul de materia- 
lizare a dorințelor. De la acest singur pas, miracolele 
pot prinde viaţă. 

După ce mi-am exprimat intenţia de a avea acea 
maşină, am acţionat potrivit intuiţiilor care se între- 
ceau să iasă la suprafaţă şi oportunităţile au început 
imediat să apară. Mai precis, iată cum s-a întâmplat. 

Într-o zi, mi-a venit ideea să ofer un seminar pe 
tema noii mele cărţi. Puteam să închiriez un hotel, să 
scriu o foaie de reclamă şi să-i invit pe toţi cunoscuţi 
din listele mele on-line şi off-line. Puteam da lovitura 
într-un weekend. Aşa mai zic şi eu! 

Gândindu-mă însă mai bine, mi-am spus că nu-mi 
place să comercializez seminare, că nu ştiam dacă voi 
putea face bine acest lucru, că operaţiile de tipărire 
pentru promovare şi expedierea m-ar fi costat o avere 
şi că, oricum, nu sunt foarte amator să vorbesc în 
public. 

Iar aici s-a produs schimbarea: 

Am început să cochetez cu ideea că aş putea ţine 
seminarul on-line. Puteam anunţa pur şi simplu 
cursul on-line celor din agenda mea electronică. Nu 
m-ar fi costat nimic, iar dacă nu se înscria nimeni, nu 
aveam nicio pierdere. 

Dar — DAR - dacă se înscriau, îi puteam preda în- 
tregii clase prin e-mail. În fiecare săptămână puteam 
expedia o lecţie. Aş fi dat temele de lucru, cursanţii le-ar 
fi completat şi mi le-ar fi expediat înapoi. După aceea aş 
fi făcut comentarii asupra lor. Totul ar fi fost frumos şi 
elegant, uşor şi convenabil. Îmi surâdea ideea. 

Am decis să ţin un curs de cinci săptămâni, în 
primul rând datorită faptului că în cartea iniţială erau 

cinci capitole. Puteam trimite câte un capitol ca lecţie 
pe o săptămână, la care să adaug temele de lucru, 
pentru a fi un curs cât mai legitim. 

După aceea m-am întrebat: „La cât să fixez taxa?“ 

M-am gândit foarte mult la acest lucru. Majori- 
tatea oamenilor oferă gratuit cursurile on-line, în 
cazul în care o fac. Unii percep taxe mici. Dar eu vo- 
iam un BMW Z3, care costa între 30.000 şi 40.000 $. 

În sfârşit, m-am hotărât să fixez un număr de 
15 cursanţi într-o clasă. Era un număr arbitrar. Mi-am 
imaginat doar că, dacă 15 oameni îşi vor face cu ade- 
vărat temele în fiecare săptămână, voi avea cinci 
săptămâni pline ocupându-mă de verificarea lor. 
Deci, aşa cum procedează oricine când formează prima 
clasă, am ales pur şi simplu mărimea acesteia. 

Apoi am împărţit la 15 suma pe care voiam să o 
adun pentru maşina mea Z3. Dacă fiecare dintre cei 
15 mă plătea cu 2.000 $, aş fi obţinut destui bani pen- 
tru a achita maşina integral. Dar 2.000 $ de persoană 
părea un pic cam mult. Aşa că m-am oprit la 1.500 $ de 
persoană. 

Am formulat apoi o invitaţie-anunţ pentru înscri- 
erea la curs şi le-am trimis-o celor din agenda mea. Pe 
atunci aveam pe listă circa 800 de nume bune. Nu 
aveam de unde să ştiu dacă voi atrage pe cineva. Îmi 
era teamă chiar să nu fiu ars pe rug. Dar m-am decis 
să-mi asum riscul. Le-am trimis înştiinţarea celor de 
pe listă. 

Ce s-a întâmplat mai departe? 

Şaisprezece dintre ei s-au înscris imediat la curs. 

Cât de uşor se pot câştiga banii! Am obţinut 
24.000 $ într-o singură zi. 

Cursul a fost de asemenea uşor de ţinut. Partici- 
panţilor le-au plăcut mult lecţiile, temele şi răspunsurile 

mele. Unul singur a cerut imediat să se retragă, spu- 
nând că nu erau pentru el cursurile on-line. Aşa că am 
rămas în cele din urmă cu 15 oameni. Am câştigat 
22.500 $. Eram fericit. 

Nu m-am oprit însă aici. După câteva săptămâni 
am anunţat un alt curs on-line — de data aceasta despre 
cum se poate scrie, publica şi promova propria carte 
electronică. Am urmat acelaşi model care funcţionase 
deja: am trimis o invitaţie celor din agendă, am urmă- 
rit să am 15 participanţi şi am fixat taxa la 1.500 $ de 
persoană pentru un curs de 5 săptămâni. Am găsit 
12 clienţi plătitori şi am obţinut 18.000 $. 

În acest moment mă gândeam să scriu o urmare la 
bestsellerul meu electronic Hypnotic Writing („Scrierea 
hipnotică“). Numai că nu voiam să o elaborez în spe- 
ranţa că se va vinde. Voiam să fiu plătit pentru a o scrie. 

Aşa că am creat o altă clasă on-line. De data a- 
ceasta tema urma să fie Scrierea hipnotică pentru 
avansați. Durata am fixat-o la trei săptămâni în loc de 
cinci, pentru că voiam să o iau mai uşor (mă lene- 
visem). Taxa a rămas de 1.500 $ şi în intenţie aveam 
tot 15 persoane. Apoi le-am anunţat cursul celor din 
agendă. 

S-a întâmplat însă ceva incredibil: 

Aproape 18 oameni s-au înscris imediat la curs. 
Dar când le-am cerut să plătească taxa de 1.500 $, 
fiecare dintre ei a spus că şi-a imaginat că era un curs 
gratuit! Eram uluit. Am recitit invitaţia. Scrisesem clar 
acolo că era o taxă substanţială. Nu-mi pot imagina 
decât că s-au uitat superficial pe scrisoare, s-au entu- 
ziasmat şi au trimis repede e-mailurile pentru a se în- 
scrie. Sau poate că în loc de „taxă“ au citit „fără taxă“. 

Şi nu a fost singurul lucru ciudat care s-a în- 
tâmplat cu această clasă: n-am putut să o completez 

numai din agenda mea. Aşa că am luat legătura cu 
cineva care avea o listă uriaşă de contacte în agenda 
personală şi am întrebat dacă îmi poate promova 
cursul în rândul acestora. A fost de acord — pentru 
50% din câştig. Era cam mult, dar voiam să fiu plătit 
pentru a elabora urmarea la Scrierea hipnotică şi, ori- 
cum, mi-ar fi rămas şi mie nişte bani frumoşi. Aşa că 
am marşat. 

Ei bine, s-au înscris 20 de persoane. Dar faptul cu 
adevărat ciudat este că niciuna dintre ele — dar ab- 
solut niciuna! — nu şi-a făcut temele. Aşa că am primit 
banii (mă rog, jumătate din ei, adică 15.000 $), am fost 
plătit pentru a-mi scrie cartea electronică Scrierea 
hipnotică pentru avansați şi nu a fost nevoie să verific 
sau să dau note pentru nicio temă a cursanților. 

Ce afacere splendidă! 

De curând, am anunţat alt curs. Aveam de gând 
să-mi cumpăr o locuinţă mare la ţară şi voiam mulţi 
bani cât mai repede. Acest din urmă curs se referă 
la noua mea formulă brevetată de marketing, nu- 
mită „Marketing, cu Rezultat Garantat“. Pentru cursul 
online de cinci săptămâni am ridicat tariful, cu in- 
tenţia de a da un semnal relativ la valoarea lui. Am 
cerut 2.500 $ de persoană. Având în vedere că de 
obicei solicit 50.000 $ pentru a crea o strategie de 
Marketing cu Rezultat Garantat în beneficiul unui 
client, era destul de onest un tarif de 2.500 $ pentru a 
învăţa pe cineva cum să facă singur acest lucru. 

Am redus numărul de cursanţi din clasă, pentru 
că voiam să fiu sigur că voi putea acorda suficientă 
atenţie fiecărui student în parte. Le-am anunţat cursul 
numai celor înscrişi în agenda mea electronică. Am 
primit confirmarea de la cinci studenţi, ceea ce 
înseamnă că am obţinut 12.500 $. Deloc rău pentru 

o „muncă“ de o lună. Şi am reuşit să-mi cumpăr pro- 
prietatea de la ţară. De acolo scriu aceste rânduri. 

Am mers mai departe şi i-am învăţat şi pe alţii 
metoda mea de predare on-line. Autorul de reclame 
şi comerciantul on-line Yanik Silver a avut un câştig 
de 90.000 $. Paul Lemberg, instructor pentru persoa- 
nele cu funcţii executive, a câştigat peste 100.000 $, iar 
Tom Pauley, autorul cărţii I’m Rich Beyond My Wildest 
Dreams, I Am, I Am, I Am („Sunt mai bogat decât am în- 
drăznit vreodată să visez, sunt bogat, sunt bogat, sunt 
bogat“), a obţinut - deocamdată — peste 250.000 $. Şi — 
aproape în fiecare caz — eu am căpătat nici mai mult 
nici mai puţin decât 50% din câştigul lor, pentru că 
i-am ajutat să-şi promoveze cursurile on-line. 

Toate acestea au început odată cu implementarea 
Pasului Doi al metodei Factorului de Atracţie! 


Care este morala? Sunt mai multe de reţinut: 


1. Intenţia conduce jocul. Puteţi să vă lăsaţi antrenați 
de circumstanţele pe care vi le aduce în cale viaţa 
sau vă puteţi crea propria direcţie şi propriile cir- 
cumstanţe. Totul începe cu o decizie. Care vă este 
dorinţa? Decideţi. Alegeţi. Enunţaţi-o. Mottoul 
meu este: „Îndrăzneşte ceva care să merite cu 
adevărat.“ Aceasta este puterea Pasului Doi din 
formula Factorului de Atracţie. 

2.  Spargeți tiparele. Doar pentru că alţii îşi vând ser- 
viciile pentru un cântec, nu înseamnă că trebuie 
să faceţi la fel. Respectaţi-vă. Cât meritaţi? 

3. Urmăriţi altceva decât banii. Dorinţa de a-mi cum- 
păra un Z3 m-a determinat să-mi forţez mintea 
să găsească noi mijloace de a obţine banii necesari 
pentru maşină. Dacă aş fi vrut banii doar de 
dragul lor, poate că n-aş fi fost atât de îndrăzneţ 

în idei sau în stabilirea taxelor. Dumneavoastră 
ce vreţi cu adevărat? 


Puteţi proceda la fel ca mine. Trebuie doar să vă 
gândiţi la ce anume vă pricepeţi mai bine, ceva 
pentru care alţii ar fi dispuşi să plătească pentru 
a învăţa. Apoi transformaţi-vă cunoştinţele în- 
tr-un curs on-line, cu tot cu lecţii şi teme de lucru. 
După terminarea cursului, aţi putea chiar com- 
pila materialul, pentru a scrie o carte. Sau un set 
de casete ori CD-uri. Sau... Îndrăzniţi să aveţi 
ambiţii mari! Ce aţi vrea să le predaţi celorlalţi 
dacă v-aţi lăsa temerile la o parte? Odată cu 
alungarea fricii atrageţi bunăstarea. Aceasta se 
poate ascunde tocmai în spatele lucrurilor pe care 
aveţi reţineri să le faceţi. 

Spiritualul nu este separat de material. Deoarece în 
acest exemplu m-am concentrat asupra banilor, 
aţi putea spune că m-am axat pe obţinerea do- 
larilor. Dar nu este aşa. Am utilizat principiile 
spirituale — aşa cum vor fi explicate chiar în cartea 
aceasta — pentru a-mi atrage bogăţia. După ce 
realizaţi că spiritualul şi materialul sunt două feţe 
ale aceleiaşi monede, veţi avea cale liberă atât 
către fericire, cât şi către bani. Aşa cum scrie pe 
bancnota de un dolar, „Credinţa noastră este în 
Dumnezeu“. Dar a dumneavoastră? 


În cele din urmă, am reuşit într-adevăr să-mi a- 


trag BMW-ul Z3 în propriul garaj. L-am cumpărat 
chiar din salonul de prezentare. Este o maşină ului- 
toare, model 1999 Montreal Blue, divin de frumoasă. 
Deoarece compania BMW nu mai produce acest 
model, m-am ales în acelaşi timp cu o piesă de 
colecţie. O am deja de câţiva ani. Niciodată în viaţă 

şofatul nu mi-a făcut o plăcere mai mare. De fapt, 
cred că o să ies chiar acum să dau câteva ture prin 
ţinutul Texasului. 


CEL DINTÂI LUCRU PE CARE 
IL GREŞESC OAMENII 


Recunosc: am o nemulţumire. Am obosit să pri- 
mesc e-mailuri de la persoane care-mi scriu: „Nu pot 
face ce aţi făcut dumneavoastră pentru că ...“ sau 
„Nu pot atrage bogăţia în viaţa mea pentru că...“ 

Completaţi frazele începute cu orice scuză care 
vă trece prin minte. Oamenii spun că nu pot scrie la 
fel de multe cărţi ca mine pentru că nu au timp, sunt 
prea bătrâni, sau prea tineri, sau prea căsătoriţi, sau 
prea singuri. Mai spun că nu-şi pot transforma cartea 
într-un bestseller aşa cum am făcut eu, pentru că este 
un alt gen de carte, sau ei sunt un alt gen de oameni, 
sau momentul este altul. Nu le pot cere sprijin cele- 
brităţilor, spun ei, pentru că se simt neimportanţi, sau 
impertinenţi, sau supărători. 

Lista scuzelor este nesfârşită. Vă dau câteva exem- 
ple dintre cele pe care le-am primit: 

„Sunteţi mai faimos decât mine. N-aş putea scrie 
niciodată oamenilor cerându-le ajutorul, pentru că nu 
mi-ar da nicio atenţie.“ 

Eu am început să le cer celorlalţi ajutor, sfaturi, 
informaţii, sugestii şi îndrumare încă din adolescenţă. 
Am primit scrisori de la regele FBl-ului, J. Edgar 
Hoover, de la legenda boxului, Jack Dempsey, şi de la 
maestrul magician John Mulholland. Pe vremea aceea 
eram cu siguranţă un necunoscut oarecare. Cu toate 
acestea, am fost ajutat întotdeauna. Am reuşit să intru 
în legătură cu Evel Knievel, Donald Trump, Jimmy 
Carter, cu autori de bestselleruri şi cu mulţi alţii — şi 

asta înainte ca vreunul dintre ei să-mi cunoască nu- 
mele. Pur şi simplu le-am cerut ajutorul. lar ei au fost 
amabili şi mi-au răspuns. Astăzi, fac şi eu acelaşi 
lucru pentru orice persoană care îmi scrie şi mi se 
pare sinceră şi respectuoasă. 

„Aveţi o sferă mare de relaţii la care puteţi apela 
pentru diverse probleme.“ 

Da, am. Acum. Dar la început n-o aveam. Mi-am 
construit-o, formându-mi relaţiile. Am intrat în legă- 
tură cu oamenii, i-am ajutat, ei m-au ajutat pe mine şi 
între noi s-au format relaţii bazate pe încredere. 
Deoarece le-am întreţinut on-line de mai bine de zece 
ani, am stabilit nişte legături solide. Când anunţ că 
am nevoie de ajutor pentru o carte nouă, reţeaua mea 
de relaţii îmi răspunde. Când vor ei ceva, le răspund 
eu. Am fost în stare să compilez toate informaţiile 
pentru cea mai recentă carte a mea — The E-Code: 47 
Surprising Secrets for Making Money Online Almost Ins- 
tantly („Codul electronic: 47 de secrete surprinzătoare 
pentru a câştiga bani on-line aproape instantaneu“) — 
în mai puţin de 7 zile, numai pentru că am cerut ajutor 
de la reţeaua mea de cunoştinţe. 

„Aveţi o agendă bogată de adrese de e-mail pe 
baza căreia vindeţi mai repede.“ 

Mi-am început activitatea on-line neavând nicio 
listă de adrese. Niciuna. Nici măcar nu-mi dădeam 
seama cât de importantă este această listă, până când 
într-o bună zi am oferit primul meu curs on-line per- 
soanelor de pe lista mea, care nu era atât de mare 
atunci, şi am obţinut într-o singură zi 22.500 $. După 
aceea m-am deşteptat şi am început să lucrez mereu 
pentru a o extinde. Oricine poate face acest lucru. 
Concomitent, puteţi colabora cu persoane care au deja 
o listă a lor. Cum? Făcându-le propunerea, pur şi simplu. 

Într-o zi am primit un mesaj de la cineva din Nor- 
vegia. Voia să ştie dacă eram dispus să-l ajut să-şi 
vândă un program nou de computer. Mi-a plăcut 
softul şi am acceptat. El nu avea o listă de adrese. Eu 
aveam. El avea programul. Mie îmi plăcea. Am expe- 
diat anunţul şi am împărţit profitul cu el. A fost o si- 
tuaţie în care amândoi am avut de câştigat. 

„Sunteţi un autor de reclame mult mai talentat, 
astfel că puteţi vinde mai bine decât mine.“ 

Am învăţat să fac reclame investind timp, bani şi 
efort în studiul marilor maeştri, iar apoi punându-mi 
cunoştinţele în practică. Primele mele scrisori publici- 
tare erau nişte rebuturi. Şi acum scriu şi rescriu anun- 
ţurile pentru a le face cât mai „hipnotice“ posibil. Nu 
m-am născut scriind, citind, şi nici umblând. Le-am 
învăţat pe toate. Dumneavoastră de ce să nu puteţi? 

„Nu am nimic de oferit gratuit pentru a-i atrage 
pe oameni să cumpere ceea ce vând.“ 

Există un milion de lucruri gratuite on-line. Puteţi 
găsi mii — mii! — de cărţi în format electronic absolut 
gratuite. Luaţi câteva şi oferiţi-le ca stimulent pentru 
a-i atrage pe clienţi să vă cumpere produsele sau 
serviciile. Oricine poate face acest lucru. Trebuie 
numai să căutaţi pe internet. Fructele sunt acolo şi 
aşteaptă să fie culese. Am văzut oameni preluând 
opere clasice de literatură — acum disponibile pentru 
public şi în format electronic - şi oferindu-le pentru 
a-şi atrage clienţi. Este o metodă care funcţionează. 
Cum să le găsiţi? Căutându-le. 

„Nu pot preda cursuri ca dumneavoastră, pentru 
că nu am recomandări.“ 

„Recomandările“ sunteţi chiar dumneavoastră. 
Sunt, mai mult decât orice altceva, experienţa dum- 
neavoastră de viaţă. În ziua de azi puţini îşi mai pun 


Pasul doi: Îndrăzniţi să faceţi ceva care să merite cu adevărat 107 


problema dacă aveţi sau nu recomandarea cuiva. Îi 
interesează dacă le puteţi da ceea ce promiteţi. Par- 
tenera mea de viaţă, Nerissa, este pe cale să predea 
on-line un curs de editare video. Orice îi puteţi învăţa 
pe alţii off-line, îi puteţi învăţa şi on-line. Apelând la 
mijloacele video, audio, grafice şi forumurile de 
discuţii, puteţi avea o clasă virtuală sau orice altceva 
vă imaginaţi. De ce nu? 

„Nu pot câştiga bani vânzându-mi materialele 
on-line.“ 

Uitaţi-vă în jurul dumneavoastră. internetul este 
atât de mare şi de cuprinzător, încât se poate vinde 
on-line absolut orice. Am văzut persoane care vin- 
deau grămezi de buruieni şi cravaşe pentru cai, fe- 
licitări şi lucrări de artă executate pe computer. Tot ce 
se poate vinde off-line se vinde şi on-line. Uitaţi-vă 
pe eBay. Oamenii vând maşini, haine uzate, rochii de 
mireasă purtate, până şi zăpadă. Odată am vândut pe 
eBay un „Elvis Mermaid“. (Puteţi vedea o fotografie 
a acesteia la adresa www.mrfire.com.) Există vreo 
limită pentru lucrurile care se pot vinde on-line? 

„Am pierdut momentul oportun pentru a-mi 
vinde ideea.“ 

Chiar aşa? Uitaţi-vă numai la titlul uneia dintre 
cărţile mele: În fiecare minut se naşte un client. În fiecare 
zi apare o nouă serie de prospecte. Puteţi vinde prac- 
tic orice şi oricând, dacă vă gândiţi la ceea ce vor 
oamenii şi îi serviţi. Uneori este nevoie să vă ima- 
ginaţi alte utilizări ale unor produse sau să vă gândiţi 
la o altă clientelă decât cea pe care aţi avut-o în vedere 
la început. Dar momentul cel mai bun pentru a vinde 
este acum. Ce mai aşteptaţi? 

„Dumneavoastră trăiţi în America, iar eu în Me- 
xic, iar aici vânzarea nu merge.“ 

Nu mai spuneţi. Am prieteni care merg mereu în 
Mexic (şi în alte ţări despre care se spune că ar fi în 
urma noastră) şi se întorc cu mormane de lucruri cum- 
părate de acolo. În plus, când faceţi afaceri on-line nu 
are mare importanţă unde locuiţi. Scoateţi-vă pro- 
dusul la vânzare on-line şi n-o să-l mai vindeţi ve- 
cinilor dumneavoastră săraci, ci întregii planete. 
Gândiţi în stil mare. 

Şirul pretextelor continuă la nesfârşit. 

Din punctul meu de vedere, scuzele se află în 
fruntea listei greşelilor pe care le fac oamenii în ge- 
neral — on-line şi off-line. Cu toate că persoana care le 
emite apreciază că sunt absolut îndreptăţite, practic 
ele nu sunt decât nişte vorbe goale. 

Scuzele sunt păreri. Dacă le daţi credit, rămâneţi 
blocaţi în ele. Dacă preferaţi în schimb să credeţi că 
există întotdeauna o cale, atunci veţi progresa. Filo- 
zofia mea este: „Întotdeauna există o cale.“ 

Aşa că lăsaţi-mă să vă ajut în privinţa asta. 

În primul rând, ce sunt scuzele? 

Când am început această secţiune cu obiecţia 
„Nu pot face ce aţi făcut dumneavoastră pentru că 
„..“, la ce v-aţi gândit? Completaţi fraza şi veţi găsi 
câteva dintre scuzele dumneavoastră. 

În al doilea rând, întrebaţi-vă dacă există vreo 
modalitate care să funcţioneze — oriunde pe acest pă- 
mânt — pentru a putea ocoli scuzele acestea. Cu alte 
cuvinte, sunt reale sau imaginare? Aţi încercat să de- 
păşiţi vreuna dintre ele? A mai reuşit cineva vreodată 
să depăşească aceeaşi scuză ca a dumneavoastră? 

În sfârşit, gândiţi-vă ce aţi face dacă nu aţi găsi 
Nicio scuză. 

Orice răspuns aţi da aici, să ştiţi că este o soluţie 
pentru cel mai important obiectiv al dumneavoastră. 

Lăsaţi la o parte scuzele şi veţi începe să atrageţi 
bunăstarea. 

Lăsaţi la o parte scuzele şi veţi putea avea succes 
şi dumneavoastră. 

Lăsaţi la o parte scuzele şi viaţa dumneavoastră 
va începe să prindă aripi. 

Dacă nu acţionaţi acum, de ce n-o faceţi? 

Oricare ar fi răspunsul, să ştiţi că este o scuză. 

O veţi lăsa să vă oprească? 


CINE VĂ DIRIJEAZĂ VIAȚA? 


Aşadar, vedeţi cum stau lucrurile, s-ar părea că 
ne creăm vieţile pe baza percepţiilor noastre. Dacă ne 
îndreptăm atenţia asupra lipsurilor, vom avea şi mai 
multe lipsuri. Dacă ne concentrăm asupra scuzelor, 
vom atrage şi mai multe blocaje. Percepția noastră 
devine un magnet care ne trage în direcţia în care 
vrem să mergem. 

Dacă nu vă alegeţi în mod conştient destinaţia, 
veţi merge acolo unde vă va îndruma subconştientul. 
Pentru a-l parafraza pe faimosul psiholog elveţian 
Carl Jung, „Până când nu veţi aduce subconştientul 
în zona conştientă, acesta vă va dirija viaţa şi îl veţi 
numi soartă.“ 

În privinţa asta, cei mai mulţi dintre noi au trecut 
pe pilot automat. Pur şi simplu nu au înţeles că pot 
prelua controlul. Cunoaşterea propriilor dorinţe vă 
este de ajutor pentru a vă îndrepta cursul vieţii în 
direcţia în care vă doriţi. 

Dar ar mai fi ceva de spus... 


ÎN CE SCOP? 


De curând am luat masa cu o prietenă încântătoare. 
Avusese o şedinţă cu Jonathan Jacobs cu o săptămână 


110 FACTORUL DE ATRACȚIE 


în urmă şi încă mai radia. Ochii îi erau mari şi vii, plini 
de pasiunea vieţii. Ea m-a făcut să-mi reamintesc că, 
deşi s-ar putea să crezi că ştii ce vrei, seste posibil să fie 
nevoie să sondezi mai adânc în structura ta psihică 
pentru a-ţi descoperi adevărata dorinţă. 

Se dusese să-l consulte pe Jonathan cu intenţia de 
a-şi crea o afacere de succes pentru ea însăşi. Jonathan 
a întrebat-o: „În ce scop?“ După ce s-a eschivat puţin 
de la răspuns, şi-a dat seama că voia o afacere de suc- 
ces „pentru a dovedi că este o persoană valoroasă“. 

Îmi aduc aminte de vremea când spuneam că 
voiam să scriu cărţi care să devină nişte bestselleruri 
colosale. Jonathan mi-a pus şi mie aceeaşi întrebare 
faimoasă: „În ce scop?“ La început, am fost încurcat şi 
i-am răspuns lucruri ca „Merit acest lucru“ sau 
„Vreau bani“ sau „Cărţile mele sunt destul de bune 
pentru asta“. Dar adevăratul motiv, factorul mo- 
tivator esenţial era acela că voiam să fie bestselleruri 
„pentru ca oamenii să mă iubească şi să mă admire“. 
Când am rostit aceste cuvinte, am simţit un declic 
interior. Ştiam că descoperisem ceea ce voiam cu 
adevărat. Scopul meu, intenţia mea era să simt iubirea 
celorlalţi. 

Majoritatea oamenilor trăiesc toată viaţa conduşi 
de nevoia — inconştientă şi nerecunoscută — a unui 
anume lucru. Un politician de azi poate fi copilul de 
ieri care nu a primit niciodată suficientă atenţie de la 
ceilalţi. O femeie de afaceri poate fi o tânără care nu 
se simte egală cu semenele ei. Un autor de bestselle- 
ruri poate fi o persoană care încă mai încearcă să 
dovedească celorlalţi că este isteţ, sau plăcut, sau ad- 
mirabil. 

Libertatea şi puterea ne vin de la cunoaşterea a ceea ce 
vrem, fără să devenim prizonierii dorințelor noastre. 

Dar mai există încă un motiv pentru a ne cu- 
noaşte şi a ne afirma intenţiile. Când le exprimăm, în- 
cepem să descoperim tot ceea ce stă în calea împlinirii 
lor. Puteţi afirma că vreţi să achitaţi integral preţul 
casei pentru a scăpa de ratele acelea prea mari, dar 
deodată vă apar în minte toate obiecțiile: „Nu câştig 
destul pentru a-mi cumpăra casa cu toţi banii deo- 
dată!“ sau „Nimeni nu face aşa ceva!“ sau „Ce vor 
gândi rudele mele?“ 

Ştiţi bine ce vreau să spun. Este uşor să găsiţi o- 
biecţii. Secretul este să le demontaţi rând pe rând, 
până când intenţia vă devine clară. După aceea, 
materializarea oricărei dorinţe va fi mai uşoară. 

Lăsaţi-mă să vă explic... 


CUM CREAŢI REALITATEA 


O femeie a apelat la Jonathan din cauză că avea 
un cancer şi urma să sufere o operaţie în lunea urmă- 
toare. L-a văzut într-o vineri. Era înspăimântată de 
perspectiva operaţiei şi voia să scape de toate spai- 
mele. Jonathan a ajutat-o să-şi alunge frica şi, două 
ore mai târziu, când s-a ridicat de pe masa lui, ea s-a 
simţit vindecată. Totuşi s-a dus să-şi facă operaţia. 
Luni, când doctorii au deschis-o, nu au găsit nicio 
urmă a cancerului. Dispăruse. 

Ce s-a întâmplat? 

Convingerile noastre sunt puternice. Femeia a 
crezut cu tărie că-şi poate alunga convingerile care îi 
provocau frica şi a reuşit. Dar ea nu ştia că tocmai 
frica era cea care îi provocase cancerul. Îndepărtând 
frica, a îndepărtat şi cancerul odată cu ea. Acesta nu 
şi-a mai găsit un adăpost în corpul ei. Femeia a pre- 
luat controlul conştient asupra propriei vieţi când s-a 
decis să-l caute pe Jonathan şi să găsească un remediu 

pentru a scăpa de convingerile ei negative. Ştia că 
viaţa ei poate lua o altă turnură. 

Convingerile reprezintă modalitatea prin care ne 
creăm propria realitate. Nu ştiu exact cum să vă 
explic acest lucru astfel încât să-l înţelegeţi foarte bine. 
Aţi remarcat probabil că oamenilor li se întâmplă 
aparent cam acelaşi gen de dificultăţi în mod repetat. 
V-aţi întrebat vreodată de ce o persoană se loveşte 
mereu de aceeaşi problemă? Cine are probleme cu 
banii pare să le aibă tot timpul. Cine are probleme cu 
relaţiile pare să le repete mereu. Este ca şi cum fiecare 
om s-ar specializa pe o anumită disfuncţie. 

Convingerile, inconştiente sau nu, sunt cele care 
creează acele evenimente. Până când nu scăpăm de 
convingeri,le respective evenimentele tind să se re- 
pete la nesfârşit. Cunosc un bărbat care a fost însurat 
de şapte ori. Încă nu şi-a găsit perechea potrivită. Va 
continua să se căsătorească şi să divorţeze până când 
va elimina convingerile care stau la baza acestei 
probleme ale sale. Şi, tot însurându-se şi divorţând, 
va da vina pe ceilalţi pentru problemele lui sau îşi va 
incrimina chiar soarta ori pe Dumnezeu. Dar, aşa cum 
aţi citit mai înainte, „până când nu veţi aduce sub- 
conştientul în zona conştientă, acesta vă va dirija viaţa 
şi îl veţi numi soartă“. 


CARE SUNT CONVINGERILE 
DUMNEAVOASTRA? 

Analizaţi-vă puţin viaţa. Situaţia în care vă aflaţi 
acum este rezultatul direct al convingerilor dumnea- 
voastră. Nu sunteţi fericit? Aveţi datorii? Căsnicia vă 
merge prost? Nu aveţi succes în ceea ce întreprindeţi? 
Staţi rău cu sănătatea? Există nişte convingeri care 
creează toate experienţele pe care le trăiţi. Într-un sens 

cât se poate de real, există în dumneavoastră o anume 
parte care vrea ceea ce aveţi — cu probleme cu tot. 

Îmi amintesc de o relatare făcută de gurul mo- 
tivaţional Tony Robbins, despre o femeie schizofre- 
nică: aceasta avea diabet când se manifesta sub o 
anumită personalitate şi era sănătoasă când se ma- 
nifesta sub cealaltă personalitate. Convingerile cree- 
ază personalitatea. Femeia cu diabet avea anumite 
convingeri care îi provocau diabetul. Devine evident 
că, dacă ne schimbăm convingerile, schimbăm şi si- 
tuaţiile. 

Cum că puteţi schimba convingerile? Începeţi 
prin a alege ceea ce vă doriţi în viaţă. Imediat după 
ce stabiliţi ce vreţi să fiţi, să faceţi sau să aveţi, veţi 
descoperi ce convingeri stau în calea dorinţei respec- 
tive. Acestea vor ieşi la suprafaţă sub forma scuzelor. 
Revenim la ceea ce arătasem mai înainte, şi anume la 
faptul că puteţi să reformulaţi afirmaţiile, astfel încât 
în locul nemulțumirilor să vă exprimaţi scopurile sau 
obiectivele. 

Aşadar, ce vă doriţi? 

Ce v-ar face inima să cânte? 

Ce v-ar face să dansaţi pe drum? 

Ce v-ar face să zâmbiţi numai la gândul acelui 
lucru? 

Ce aţi face dacă aţi şti că nu puteţi da greş? 

Ce v-aţi dori — dacă aţi putea avea orice? 


PUTEŢI AVEA CU ADEVĂRAT ORICE ? 


Care sunt limitele dorințelor dumneavoastră? 

Nu sunt sigur că există limite. Aţi putea argu- 
menta că trebuie luate în considerare limitările fizice 
sau cele ştiinţifice, dar acestea se bazează pe cu- 
noştinţele cercetărilor curente. La un moment dat 

„se ştia“ că niciun om nu putea alerga mai mult de 
un kilometru în patru minute. Acum o pot face mulţi. 
„Se ştia“ cândva că plumbul se scufundă în apă. 
Acum se utilizează la construcţia navelor. Toată lu- 
mea „ştia“ mai demult că nu se putea ajunge pe Lună. 
S-a ajuns. Într-o vreme, persoanele cu dizabilităţi nu 
puteau participa la întreceri sportive. Acum există 
pentru asta Special Olimpics. 

Şi putem continua în aceeaşi notă. Repet, nu sunt 
sigur că există ceva imposibil. Nu sunt convins că nu 
puteţi avea tot ce vă doriţi. Cu siguranţă, scopurile, 
intenţiile şi dorințele oamenilor obişnuiţi care citesc 
aceste lucruri pot fi realizate. Este posibil să nu ştiţi 
cum să obţineţi ceva anume, dar ştiţi că dorinţa este 
realizabilă cumva, că există o cale. 

Există însă ceva de care trebuie să fiţi conştienţi, 
şi anume ceea ce budiştii numesc „duhuri flămânde“. 
Acestea sunt dorinţele care vă conduc, în loc să le 
conduceţi dumneavoastră pe ele. Dorinţa pentru o 
pereche nouă de pantofi, când aveţi o mulţime şi nu 
mai aveţi nevoie de alta, poate fi un duh flămând. 
Dorinţa de a deţine încă o proprietate, când aveţi 
multe altele, poate fi un duh flămând. Dorinţa de a 
mânca mai mult când abia aţi mâncat poate fi de 
asemenea un duh flămând. 

„Duhurile flămânde sunt mânate de o dorinţă ne- 
vrotică irepresibilă“, scrie Dominic Houlder în Mind- 
fulness and Money („Atenţia şi banii“). „La nevrotici, 
dorinţa pe care nu şi-o pot reprima înlocuieşte deseori 
o altă dorinţă — una de care nu sunt conştienţi.“ 

Nu voi încerca să vă opresc de la a dori orice 
lucru. Dorinţa este bună. Este ceea ce vă motivează să 
vă treziţi dimineaţa, să trăiţi, să munciţi, să creşteţi, 
să iubiţi. Face parte din fiinţa noastră omenească. 

Puteţi folosi dorinţa pentru a transcende dorinţa. Dar 
trebuie să fiţi atenţi şi la gândurile dumneavoastră. 
Mintea poate fi ca o maimuţă zănatică, spunându-vă 
să faceţi când una, când alta, nelăsându-vă niciun mo- 
ment de linişte. 

E bine să fiţi atenţi la duhurile flămânde. E bine 
să daţi curs dorințelor care izvorăsc din adâncul fiin- 
tei, din esenţa ei. Când ceva vine din acel loc, nimic 
nu este imposibil şi puteţi avea tot ce vă imaginați. În 
acel moment sunteţi în armonie cu universul însuşi. 
În multe privinţe, dorinţele universului vor fi şi do- 
rinţele dumneavoastră. 

Esenţial este faptul că puteți atrage tot ce vreţi. 
Dar rămâne întrebarea dacă v-aţi ales obiectivele ca 
un copil răsfăţat într-un magazin cu dulciuri, ca o 
maimuţă zănatică beată de putere sau dorinţele dum- 
neavoastră provin din esenţa a ceea ce sunteţi? 

Cunosc o femeie care a utilizat cei cinci paşi 
descrişi în această carte pentru a câştiga bani în Las 
Vegas. Senzaţia a fost minunată. Realizarea a fost 
minunată. Dar apoi şi-a folosit prost banii şi a ajuns să 
frecventeze întâlnirile Jucătorilor Anonimi'. Acum 
acordă atenţie duhurilor flămânde din interiorul ei şi 
utilizează formula de atracţie în cinci paşi numai 
pentru a face lucruri bune pentru lume. 

Am folosit şi eu odată Formula de Atracţie pentru 
a câştiga bani la loteria din Texas. Am descoperit că 
este un mare consum de energie pentru un câştig mic, 
iar factorul „realizări“ era nul. Acum mă concentrez 
pentru a crea, cu un sentiment de bucurie, cărţi, 


* Asociaţie de sprijin pentru persoanele care au patima 
jocurilor de noroc, constituită după modelul Alcoolicilor 
Anonimi. (n.trad.) 

cursuri şi înregistrări audio care îmi aduc un venit 
suplimentar şi în acelaşi timp îi ajută pe ceilalţi oa- 
meni. Câştig foarte mulţi bani şi trăiesc o senzaţie 
absolut minunată. Îmi urmez chemarea. Introduc un 
factor de schimbare în lume. Şi îmi atrag propria bu- 
năstare. 

Dumneavoastră ce bine aţi vrea să faceţi pentru 
propria persoană şi pentru restul lumii? 


ÎNCHIDEȚI OCHII 


Cu vreo 20 de ani în urmă am participat la un 
seminar susţinut de Stuart Wilde, autorul cărţii The 
Trick to Money Is Having Some („Ban la ban trage“) şi 
al multor altora. Îi luasem un interviu lui Stuart la mi- 
cul dejun, descoperisem în el o persoană fascinantă, 
iar el mă invitase la evenimentul său. Unul dintre 
exerciţiile propuse a fost cu totul deosebit şi este re- 
levant pentru acest al doilea pas din formula Facto- 
rului de Atracţie. 

Stuart ne-a condus printr-o experienţă remarca- 
bilă de imagistică mentală. Am fost puşi să ne ima- 
ginăm corpurile conturate de o rază de lumină albă. 
Ne-a sugerat să utilizăm un deget sau o rază. 

- Conturaţi-vă corpul cu lumina albă. 

Am descoperit că m-am putut centra remarcabil 
de repede. Mă simţeam relaxat, în locul şi momentul 
respectiv. Toate tensiunile s-au scurs afară din corp. 
Le-am lăsat să plece. M-am simţit atât de prezent cum 
nu mai fusesem niciodată. 

- Acum trasaţi o rază de lumină din creştetul 
capului până pe podea, în faţa picioarelor. 

Am făcut cum ne-a spus. O vedeam ca pe o cărare 
a furnicilor. Nu ştiu de ce, m-am gândit la un banc 
despre doi bolnavi mintal care voiau să scape din 

sanatoriul în care erau închişi. Unul a spus că va 
aprinde o lanternă, astfel încât celălalt să poată să 
evadeze mergând pe raza de lumină. Dar al doilea i-a 
răspuns: „Crezi că sunt nebun? O să fac jumătate din 
drum şi după aia o să stingi lanterna!“ 

Apoi Wilde ne-a cerut să creăm în minte o ima- 
gine a noastră şi s-o micşorăm. 

- Acum puneţi imaginea să coboare pe raza de 
lumină, din creştetul capului până pe podea, ne-a 
învăţat el. 

L-am ascultat. „Micul Joe“ a coborât pe raza mea 
imaginară şi a ajuns pe pământ. Am urmărit în gând 
cum imaginea mea în miniatură mergea în jurul 
pantofilor şi se uita prin sală. 

- Observaţi ce face imaginea dumneavoastră, a 
spus Wilde. 

Micuţul meu părea niţeluş încurcat. Nu ştia unde 
să meargă sau ce să facă, aşa că s-a aşezat pe vârful 
pantofului meu şi a început să se uite la Stuart şi la 
mine. 

După câteva minute, Wilde ne-a spus să-l urcăm 
înapoi pe raza de lumină, să-i redăm dimensiunea 
naturală şi apoi să-l contopim cu corpul nostru. 

- Cum a fost? ne-a întrebat Wilde pe fiecare din- 
tre noi. 

Un bărbat înalt s-a ridicat şi a spus: 

- A fost derutant. Imaginea mea miniaturizată nu 
ştia ce să facă. 

— Dar dumneavoastră ştiţi ce vreţi să faceţi? a în- 
trebat Wilde. 

— Ştiu eu? Cred că da. 

- Altcineva? a întrebat Wilde. 

- Imaginea mea micşorată s-a distrat. A alergat 
de jur împrejur şi a căutat monede pe podea! 

- Grozav! a spus Wilde. Altcineva? 

M-am ridicat şi eu. 

- Micuţul meu a stat pur şi simplu pe pantofii 
mei şi nu a făcut nimic, am spus. 

— De ce nimic? a întrebat Wilde. 

— Bănuiesc că voia să ştie ce să facă. 

- Eşti cumva prins în dilema binelui şi a răului, 
Joe? m-a întrebat Wilde. Dacă imaginea ta nu ştia ce 
să facă, poate că îi era frică să se mişte până când nu 
afla care era mişcarea cea bună. Aşa te porţi tu în 
viaţă? 

- Nu ştiu, am spus. 

— Gândeşte-te la asta, a spus Wilde. Altcineva? 

Înseamnă că această modestă tehnică imagistică 
era revelatoare. Orice ar fi făcut micuța persoană de la 
capătul razei de lumină — sau ce n-ar fi făcut — era edi- 
ficator pentru felul în care acţionăm în viaţa de zi cu 
zi. Am învăţat cu toţii câte ceva din această experienţă 
unică. După momentul acela de acum 20 de ani, am 
început să acord mai multă atenţie dorințelor mele. 

Puteţi utiliza şi dumneavoastră acest exerciţiu de 
imagistică pentru a vedea ce va face micuța dublură. 
lar apoi puneţi-vă întrebarea dacă sunteţi cu adevărat 
oneşti în legătură cu ceea ce vă doriţi de la viaţă. Aşa 
cum veţi vedea în secţiunea următoare, întotdeauna 
ştiţi ceea ce vreţi. Dar s-ar putea să nu vreţi întot- 
deauna s-o recunoaşteţi. 


ŞI DACĂ TOT NU ŞTIŢI? 


Unii oameni îmi spun: „Nu ştiu ce vreau.“ 

Cunosc genul acesta de oameni. Eram şi eu la fel. 
Când l-am întrebat pe dr. Robert Anthony - autorul 
multor cărţi bestseller şi al minunatului curs audio 
Dincolo de gândirea pozitivă — ce le spune el oamenilor 

care pretind că nu au nicio idee despre ceea ce vor, 
mi-a răspuns: „Le spun că mint.“ 

Şi are dreptate. 

Adevărul este că ştiţi ceea ce vreţi. O ştiţi chiar 
acum. Dacă faceţi parte dintre cei câţiva care spun că 
nu ştiu ce vor, vă minţiţi pe dumneavoastră înşivă. 
Undeva în sinea dumneavoastră se află dorinţele pe 
care nu vreţi să le recunoaşteţi. Pur şi simplu nu le-aţi 
dat glas. 

Dr. Robert Anthony mi-a spus: „Toți oamenii 
ştiu ce vor. Le este pur şi simplu frică s-o recunoască. 
Odată ce recunosc, trebuie să accepte şi faptul că 
nu au ce-şi doresc. Trebuie să treacă la fapte pentru 
a obţine ceea ce vor sau să-şi găsească scuze pentru 
că nu încearcă. Niciuna dintre variante nu este prea 
confortabilă. Pentru a se simţi în siguranţă, oamenii 
mint.“ 

Aveţi şansa să vă împliniţi dorinţele. Cartea 
aceasta are scopul de a vă oferi o formulă spirituală 
pentru succes care nu dă niciodată greş. Cei cinci paşi 
ai metodei Factorului de Atracţie şi-au dovedit deja 
funcţionalitatea. Beneficiind de această informaţie, de 
ce să nu recunoaşteţi ce vreţi cu adevărat? 

Oare nu a venit timpul? 


GÂNDIȚI CA DUMNEZEU 


Cu mulţi ani în urmă, am ţinut o conferinţă nu- 
mită „Cum să gândim ca Dumnezeu“. În cadrul ei, 
am relatat diferite cazuri în care oamenii s-au vin- 
decat de orbire, de autism sau au ajuns să deţină o 
avuţie considerabilă, deşi niciuna dintre aceste situaţii 
nu părea plauzibilă. 

După aceea i-am îndemnat pe cei din sală să-şi 
scoată ochelarii de cal, să elimine limitele imaginare 

interioare şi să-şi închipuie că au puteri supraomeneşti 
sau chiar dumnezeieşti. Experimentul a avut efectul 
de a spori puterile fiecăruia. Oamenilor le-a plăcut. Le-a 
disipat constrângerile şi în acest fel au putut gândi 
mai curajos decât o făcuseră vreodată până atunci. 
Dumnezeu nu şi-ar face griji, n-ar avea îndoieli, nu 
s-ar lua la ceartă, nu ar amâna şi nu ar gândi umil. Ce 
ați face dacă aţi avea toate puterile lui Dumnezeu? 

Indiferent de felul în care îl percepeţi pe Dum- 
nezeu, probabil recunoaşteţi că vi-l imaginaţi ca pe o 
fiinţă cu puteri nelimitate. Ei bine, dacă aţi gândi ca 
Dumnezeu, ce v-aţi dori pentru dumneavoastră? Ce 
aţi dori pentru această lume? 


ÎNCEPEȚI DE AICI 


Aveţi spaţiul de mai jos pentru a scrie ce vreţi să 
fiţi, să faceţi sau să aveţi. O cercetare efectuată de 
Brian Tracy a revelat faptul că oamenii care şi-au scris 
pur şi simplu dorinţele şi apoi au pus lista undeva la 
o parte, au descoperit peste un an că 80% din ceea ce 
notaseră devenise realitate. 

Scrieţi-vă dorinţele! 


V-aţi stabilit multe obiective? 
Uneori oamenii au impresia că sunt lacomi când 
încep să ceară ce vor. Li se pare că iau ceva de la alţii. 

Cea mai bună soluţie pentru a contracara aceste 
convingeri limitatoare este să fiţi siguri că vreţi ca şi 
alţii să aibă succes. 

Cu alte cuvinte, dacă vă doriţi o casă nouă, dar 
nu vreţi ca şi vecinul să aibă una, înseamnă că v-aţi 
împotmolit într-o atitudine egoistă, care semnifică 
într-adevăr lăcomia. Dar dacă vreţi o casă nouă şi vă 
gândiţi că toată lumea ar trebui să aibă una, atunci vă 
aflaţi în armonie cu spiritul creaţiei şi veţi atrage sau 
veţi fi atraşi de casa cea nouă. 

Trebuie să ştiţi că pe lume nu există insuficienţă. 
Universul este mai mare decât egoismul nostru şi ne 
poate oferi mai mult decât îi cerem. Misiunea noastră 
este să cerem pur şi simplu, cu onestitate, ceea ce vrem, 
fără a urmări să facem vreun rău altcuiva sau să-i 
controlăm pe alţii. Nu solicitaţi niciodată o persoană 
anume, nici ca respectiva să facă un anumit lucru. 
Îngăduiţi universului, puterea care sălăşluieşte în 
toate, să găsească persoana, locul şi timpul potrivit. 
Dumneavoastră nu aveţi decât să vă declaraţi intenţia. 

Dorinţa vine de la spiritul interior. În spaţiul de 
mai jos, onoraţi-vă spiritul lăuntric scriind ce vreţi cu 
adevărat să fiţi, să faceţi sau să aveţi: 


Acum gândiţi-vă ce ar fi şi mai bine decât ce v-aţi 
ales? 

Cu alte cuvinte, s-ar putea să fi scris „Vreau să am 
50.000 $ în bancă până la începutul vacanței“. Atunci, ce 
ar fi mai bine decât atât? N-aţi prefera să fie 100.000 $? 

Ideea este să forţaţi puţin nota, rămânând în acelaşi 
timp sinceri cu dumneavoastră în dorinţele pe care vi 
le-aţi ales. 

Scrieţi acum ce ar fi şi mai bun decât ce aţi afirmat 
că vreţi: 


lar acum scrieţi un singur scop sau o singură in- 
tenţie, ceva ce aţi vrea cu adevărat să fiţi, să faceţi sau 
să aveţi. 

Concentrarea aduce putere. Uitaţi-vă pe listele 
făcute şi vedeţi care dintre obiective vă atrage atenţia 
mai întâi. Care scop sau intenţie este încărcat cu cea 
mai multă energie? Acest scop ar trebui să vă sperie 
puţin şi să vă încânte în mod deosebit. 

Mai reţineţi că puteţi combina întotdeauna obi- 
ectivele. Nu este nicio greşeală să cereţi ceva de ge- 
nul: „Vreau să slăbesc până la 54 de kilograme, să am 
un BMW nou-nouţ şi 50.000 $ în bancă până la Cră- 
ciunul viitor.“ 

În spaţiul de mai jos, scrieți cea mai puternică in- 
tenţie pe care v-o descoperiţi: 


Următorul pas este acesta: 

Scrieţi-vă intenţia ca şi cum aţi fi împlinit-o deja. 

Cu alte cuvinte, „Vreau să slăbesc până la 54 de ki- 
lograme, să am un BMW nou-nouţ şi 50.000 $ în bancă 

până la Crăciunul viitor“ devine „Am acum 54 de kilo- 
grame, am un BMW nou-nouţ şi am 50.000 $ în bancă.“ 

Dacă vi se pare că vi s-ar potrivi mai bine o altă 
variantă, analizaţi propunerea dr. Robert Anthony 
din programul lui audio Dincolo de gândirea pozitivă. El 
spune că efectul ar putea fi mai puternic dacă scrieţi 
„Aleg acum să ajung la 54 de kilograme, să am un 
BMW nou-nouţ şi 50.000 $ în bancă!“ 

Faceţi acest lucru acum. Scrieţi-vă obiectivul la 
timpul prezent, pretinzând că aveţi deja ceea ce vreţi 
şi, dacă preferaţi, folosiţi cuvântul aleg. 


Înainte de a merge mai departe, adăugaţi cererii 
făcute încă un rând, pe care scrieţi „acest lucru sau 
ceva şi mai bun“. 

Cuvintele acestea reprezintă o portiţă care vă 
îngăduie să vă detaşaţi de egoism. Dacă insistaţi să 
primiţi orice vă doriţi, cel care face solicitarea este eul 
dumneavoastră. Aşa cum veţi vedea la Pasul Cinci, 
detaşarea este un element important pentru obţinerea 
succesului. Adevăratul secret pentru a primi orice 
vreţi este să doriți ceva fără să simţiți nevoia de a-l obține 
neapărat. Lucrul acesta vă va deveni clar mai târziu. 
Deocamdată, adăugaţi rândul eliberator „acest lucru 
sau ceva şi mai bun“ la obiectivul enunțat. 

Faceţi-o aici: 

Acum, înainte de a termina acest proces, să ne 
asigurăm că obiectivul sau intenţia pe care vi le-aţi 
ales sunt potrivite pentru dumneavoastră. Există o 
cale prin care vă puteţi verifica intenţia. În cele ce 
urmează vă voi explica metoda. 

Sunt sigur că vă va plăcea în mod deosebit! 


LĂSAȚI-VĂ CORPUL SĂ SPUNĂ 
CE GÂNDEŞTE 


Cei mai mulţi oameni care încearcă ceea ce se 
numeşte testare musculară o fac greşit. Vă voi explica 
ce înseamnă şi apoi vă voi învăţa să o faceţi corect. 

Testarea musculară sau kineziologia comporta- 
mentală este o modalitate de a-i pune întrebări cor- 
pului. Într-o descriere scurtă, dacă atunci când îi 
puneţi o întrebare corpul dumneavoastră îşi pierde 
din forţă, lucrul respectiv nu vă este benefic. Dacă 
rămâne puternic, este vorba despre ceva benefic. 

Poate că aţi mai văzut cum decurge metoda. De 
obicei, o persoană stă în picioare, cu braţele ridicate 
în lateral, şi altcineva stă în faţa ei. Cel care face tes- 
tarea îşi pune o mână pe umărul celui testat şi 
cealaltă mână pe braţul întins al acestuia. Când per- 
soana cu braţele întinse se gândeşte la ceva, cealaltă 
îi apasă braţul în jos. Dacă braţul coboară, înseamnă 
că subiectul s-a gândit la ceva care l-a slăbit. Dacă 
braţul rămâne puternic, s-a gândit la un lucru pozitiv 
pentru el. 

Am făcut o descriere simplistă a procedeului 
implicat, dar cred că aţi înţeles ideea. Unii, ca dr. Da- 
vid Hawkins, au scris numeroase cărţi populare, ca 
Power vs. Force („Putere sau forţă“), despre munca lor 
de testare a unei liste lungi de repere care cuprindea 
de la oameni şi teorii până la perioade istorice. Toate 

sunt fascinante de citit şi au provocat o mişcare în 
care autori de cărţi devenite bestselleruri, ca Wayne 
Dyer, au cules beneficiile testării musculare. 

Dar, o spun din nou, cele mai multe testări sunt 
greşit făcute. Dacă, în loc să se concentreze, oamenii 
zâmbesc, pot da peste cap testarea. Pot face multe gre- 
şeli, cum ar fi să apese prea tare sau cu mâna întreagă. 
Dacă efectuaţi corect testarea musculară, puteţi găsi 
obiectivele potrivite pentru dumneavoastră. Dacă nu, 
vă veţi induce singuri în eroare şi veţi porni pe o cale 
care nu vă aparţine. 

Deci, cum se face testarea musculară? 


MODUL CORECT DE TESTARE 


Mai înainte de orice, ambii participanţi trebuie să 
aibă gândurile limpezi. 

Asta înseamnă că se impune să fie centraţi, calmi şi 
deschişi. Puteţi vedea chiar de aici că există un potenţial 
de eroare. Puţini oameni sunt centraţi, calmi şi cu min- 
tea limpede. Este bine ca persoana care vă testează să 
fie aşa, altfel vă va influenţa în mod inconştient tes- 
tarea. Modalitatea de limpezire este uşoară: 


e Puteți bea un pahar mare de apă. 


e Vă puteți bate de câteva ori peste regiunea timu- 
sului (pe stern, central, deasupra regiunii inimii). 

e Vă puteți bate pe latura inferioară a mâinii stângi 
(care se foloseşte pentru lovire în karate), spu- 
nând: „Mă iubesc pe mine însumi din toată ini- 
ma, mă accept aşa cum sunt şi mă iert.“ 


Toate aceste metode vă aduc claritate, astfel încât 
să puteţi primi un răspuns precis. Ambii parteneri 
care participă la testare trebuie să le practice. 

În al doilea rând, trebuie să efectuaţi o testare de 
control. Altfel spus, dacă dumneavoastră sunteţi cel 
testat, persoana care se pregăteşte să vă apese braţul 
trebuie să vă pună o întrebare neutră, de genul „Nu- 
mele tău este Joe?“ (în cazul meu). Aceasta reprezintă 
o testare validă. Este evident că trebuie să reacţionaţi 
păstrându-vă forţa braţelor. Dacă nu se întâmplă aşa, 
reveniţi la etapa de limpezire. 

În al treilea rând, persoana care exercită apăsarea 
trebuie să utilizeze numai două degete şi să împingă 
o dată braţul în jos, blând, dar ferm. Nu este un test de 
forţă, ca într-o competiţie. 


METODA DE AUTOTESTARE 


Există şi o modalitate prin care vă puteţi face 
testarea şi singuri. Am scris despre această metodă în 
cartea mea Marketing hipnotic. În cele ce urmează vă 
voi arăta cum se procedează. 

Modalitatea optimă de funcţionare a testării, pe 
care am descoperit-o pentru cazul în care vă auto- 
testaţi, este următoarea: 

Întindeţi mâna stângă, cu degetele depărtate, ca şi 
cum aţi ţine o minge sau un grepfrut mare. 

Acum, cu degetul mare şi cu arătătorul mâinii 
drepte, atingeţi degetul mare şi degetul mic al mâinii 
stângi. 

Deci, mai clar, aveţi mâna stângă larg desfăcută şi 
puneţi degetul mare al mâinii drepte pe degetul mare 
al mâinii stângi, iar arătătorul mâinii drepte pe dege- 
tul mic al mâinii stângi. 

Acum trebuie să încercaţi să aduceţi aproape 
unul de altul degetul mare al mâinii stângi de degetul 
mic al aceleiaşi mâini, strângându-le cu degetele mâi- 
nii drepte. 

Încercaţi acum. 

Ar trebui să vă fie uşor să rezistaţi. 

Acum gândiţi-vă la ceva negativ (Hitler funcţio- 
nează de fiecare dată) şi încercaţi să rezistaţi apro- 
pierii degetelor. 

Veţi vedea că degetul mare şi cel mic au slăbit ca 
forţă. 

Gândiţi-vă de data aceasta la ceva la care ţineţi 
(animalul de companie favorit este o sugestie bună), 
încercând să rezistaţi propriei strângeri. 

Degetul mare şi cel mic rămân puternice şi de- 
părtate. 

Aţi înţeles cum decurge metoda? 

Ştiu că toate acestea vi se pot părea cam ciudate. 
Dar, în fond, nu se uită nimeni să vadă ce faceţi, iar eu 
n-o să spun nimănui. Deci continuaţi. 


TESTAŢI-VĂ OBIECTIVUL ALES 


Acum aveţi cunoştinţele de bază pentru efec- 
tuarea unei testări musculare. Urmează să vă testaţi 
obiectivul pe care l-aţi scris. Ar trebui să vă fortifice. 
Dacă nu este aşa, gândiţi-vă să scrieţi altul şi repetaţi 
testarea. Cu siguranţă, vreţi ca obiectivul ales să fie 
potrivit pentru dumneavoastră. O testare musculară 
este una dintre modalităţile prin care puteţi afla acest 
lucru. Dacă este aşa, vă va fi uşor să-l atrageţi. 

Scrieţi aici scopul ales şi apoi efectuaţi testarea 
musculară: 

Dacă este nevoie să scrieţi alt scop, faceţi-o aici: 


PUNEȚI-VĂ ÎN PRACTICĂ INTENȚIA 


Acum puteţi scrie obiectivul de mai sus pe un 
cartonaş pe care să-l purtaţi în buzunar sau în poşetă. 
Procedând în acest fel, vă veţi aminti în mod inconş- 
tient de intenţia exprimată. Mintea dumneavoastră 
vă va ajuta să urmaţi direcţia cea bună pentru trans- 
punerea obiectivului în realitate. 

Relaxaţi-vă, aşadar. Tocmai aţi plantat o sămânță 
în mintea dumneavoastră. În restul cărţii veţi învăţa 
cum să o udaţi, să-i asiguraţi soarele de care are ne- 
voie, să o curăţaţi de buruieni şi să o lăsaţi să crească. 


Pregătiți-vă să atrageţi miracolele în viața 
dumneavoastră! 
Prosperitatea este abilitatea de a face ceea 


ce vreți să faceți în momentul în care vreți s-o 
faceți. 


Raymond Charles Barker, Treat Yourself to Life, 1954 


PASUL TREI: 
SECRETUL REVELAT 


Pioa la un teleseminar, împreună cu un pri- 
eten care se ocupă de marketing. Le spuneam as- 
cultătorilor noştri cât de important este să ne ferim de 
acțiunile prin care ne sabotăm propria viață. Am 
insistat destul de mult, subliniindu-le că realitatea le 
era creată de fapt de credințele lor inconștiente şi că, 
dacă nu reuşesc să şi le clarifice, se pot lovi de eşecuri. 

La jumătatea intervalului l-am prezentat pe in- 
vitatul nostru surpriză pentru seara respectivă. Era 
un faimos guru din domeniul autoajutorării, dintr-o 
altă ţară. Acesta a intervenit şi a început să demonteze 
ceea ce eu şi partenerul meu tocmai arătaserăm. 

- Pot să duc subiectul acesta pe un nivel nou? a 
întrebat el. 

- Sigur că da, i-am spus. Doar sunteţi un guru. 

- Nu aveţi nevoie să vă dezgropaţi trecutul sau să 
vă modificaţi subconştientul, a început el. Tot ce trebuie 
să faceţi este să vă concentrați asupra a ceea ce vreţi 

şi să rămâneţi concentrați în fiecare moment asupra 
acelui aspect. 

Am fost cu totul de acord cu el, dar în acelaşi 
timp m-am întrebat cum se aştepta el ca oamenii să 
se oprească în timp — cea mai mare provocare spi- 
rituală a tuturor vremurilor. Dar n-am spus nimic şi 
l-am lăsat pe invitatul nostru să-şi expună părerile. 

- Eu am fost terapeut şi am descoperit repede că 
era o pierdere de vreme să investighezi trecutul cuiva, 
să cauţi cauza bolii pe care o avea, a mai explicat el. 
Trebuie doar să acordaţi atenţie sentimentelor. Dacă 
simţiţi că un anume lucru este în ordine, mergeţi în 
direcţia respectivă. Dacă nu, opriţi-vă. 

Am fost de acord cu tot ce spunea maestrul, dar 
eram nevoit să mă întreb dacă nu cumva vedea 
numai o parte din întregul ansamblu. Am început 
să simt că făcea aceeaşi greşeală ca toţi ceilalţi guru 
din domeniile autoajutorării, autoperfecţionării, gă- 
sirii scopurilor, New Age. Aşa că i-am pus câteva în- 
trebări. 

- Ce se întâmplă dacă cineva îşi fixează un scop, 
îşi urmăreşte sentimentele în fiecare moment şi nu 
obţine totuşi rezultatele pe care le doreşte? 

-În cazul acesta există un conflict la nivelul min- 
ţii subconştiente, mi-a răspuns el. Acea persoană 
trebuie să dea înapoi de la scopul propus şi să-şi 
găsească altul mai plauzibil. 

- Înseamnă că ne întoarcem la necesitatea de a ne 
„dezgropa“ convingerile şi de a le clarifica, am spus. 

- Ei bine, de fapt nu este nevoie de aşa ceva. Tre- 
buie doar să-ţi cunoşti intenţiile, să-ţi urmezi senti- 
mentele şi să te conformei lor în fiecare moment. 

Prietenul nostru guru scăpa din vedere esenţia- 
lul. Şi, după cum văd eu lucrurile, la fel se întâmplă 

practic cu toţi oratorii actuali care vorbesc despre 
felurile în care se poate materializa orice dorinţă. 
Care este acel lucru esenţial? 
O să încerc să vă explic cu ajutorul unei istorisiri... 


ANALIZAȚI-L PE SPOT 


Spot era un câine vagabond pe care l-am adoptat 
când eram în colegiu. Numai că era o mare pacoste, 
pentru că avea obiceiul să alerge peste tot şi să strice 
grădina vecinilor sau să iasă brusc în mijlocul străzii, 
făcându-i pe toţi şoferii să se năpustească asupra 
frânei. Aşa că l-am pus într-o lesă scurtă. Dar mai 
târziu m-am simţit vinovat pentru faptul că-l ţineam 
pe minunatul meu prieten într-o zgardă de un metru. 
Am cumpărat una mai lungă, care-i dădea o libertate 
de mişcare de doi metri, şi i-am pus-o la gât. După 
aceea m-am îndepărtat de el cu doi metri şi l-am che- 
mat. A venit repede spre mine — un metru. N-a trecut 
însă mai departe decât îi permitea vechea lesă. A 
trebuit să merg la el, să-l apuc cu mâna pe după corp 
şi să-l fac să meargă cât era lungimea noii lese. După 
aceea, a utilizat tot spaţiul pe care i-l lăsa aceasta. 

Cred că fiecare dintre noi are o limită pe care şi-a 
fixat-o pentru propria libertate. Avem nevoie de un 
„instructor în miracole“ care să ne ajute să vedem că în 
realitate nu există niciun fel de limite. Jonathan Jacobs 
face acest lucru cu pacienţii lui. Dar o face într-un mod 
care vi s-ar putea părea destul de bizar. Zăboviţi puţin 
alături de mine şi voi încerca să vă explic... 


ATINGÂND CERUL 


Prima dată când am avut o şedinţă cu Jonathan, 
n-am ştiut la ce să mă aştept. Mi s-a părut puţin ciudat, 
din cauză că nu putea exprima în cuvinte ceea ce făcea. 

Dar fiindcă eram de atâţia ani un jurnalist curios, m-am 
decis să-mi programez o şedinţă cu el. 

- Care este intenţia ta pentru această şedinţă? m-a 
întrebat Jonathan. 

— Ce vrei să spui? 

- Poţi avea orice vrei. Asupra cărui lucru vrei să 
te concentrezi? 

M-am gândit un moment şi apoi am spus: 

- Vreau să am claritate asupra cărţii pe care o scriu 
despre Bruce Barton. 

- Ce fel de claritate? 

- Vreau să ştiu ce ar trebui să fac în continuare, 
am spus. 

- Bine. Să mergem sus. 

Jonathan m-a pus să mă întind pe masa lui de ma- 
saj. Apoi m-a ghidat cu grijă, punându-mă să „respir“ 
diferite culori. 

- Inspiră culoarea roşie prin creştetul capului şi 
imaginează-ţi-o cum coboară prin tot corpul şi iese 
prin tălpi. 

Am trecut în acest fel prin mai multe culori. 

- Ce altă culoare ai mai avea nevoie să inspiri? 
m-a întrebat el. 

Am răspuns „gri“. Atunci mi-a cerut să inspir şi cu- 
loarea aceea. După ce, stând pe masa lui de masaj, am 
respirat profund, într-o stare relaxată, Jonathan şi-a 
aşezat mâna pe inima mea şi a spus: „Deschide-te.“ 

Deşi n-am făcut nimic în mod conştient, am simţit 
o descărcare de electricitate şi un curent de energie stră- 
bătându-mi corpul şi orbindu-mă aproape. O lumină 


* Bruce Barton (1886-1967) a fost un scriitor american, di- 
rector executiv al unei importante agenţii de publicitate, unul 
dintre cei mai influenţi oameni din acest domeniu. (n.trad.) 

albă intensă mi-a invadat întregul trup, năvălindu-mi 
în cap şi iluminând — cumva - interiorul craniului. 

Deodată, am simţit prezenţa îngerilor, a spirite- 
lor, a ghizilor. Nu ştiu cum să vă descriu mai bine, 
dar totul era real. Le-am simţit. Am ştiut că erau a- 
colo. lar aceste fiinţe au lucrat asupra mea într-un fel 
anume, ajutându-mă să înţeleg, că „lesa“ mea era cu 
mult mai lungă decât îmi închipuiam. 

Nu ştiu cât timp m-am aflat în starea aceea modi- 
ficată. Douăzeci de minute? O oră? Nu mi-am dat sea- 
ma. Când în sfârşit m-am ridicat, am observat că pe 
obrazul lui Jonathan se prelingea o lacrimă. Când ener- 
gia a început să mă inunde, el s-a dat la o parte pentru 
a o lăsa să-şi facă lucrarea. Dar frumuseţea şi miracolul 
a ceea ce vedea l-au mişcat profund. Plângea. 

Când mintea mi s-a limpezit şi mi-am venit în 
fire, mi-am dat seama că ştiam care era următorul 
pas pentru proiectul cărţii mele. Trebuia să merg la 
Wisconsin şi să-mi continuu cercetarea studiind hâr- 
tiile private ale lui Bruce Barton, aflate la muzeul de 
istorie. Îmi stabilisem intenţia. 

Şi asta nu e tot. 

La puţin timp după această primă şedinţă cu 
Jonathan, am observat şi alte schimbări în viaţa mea. 
Cartea la care lucram a început să-şi găsească o di- 
recţie şi a devenit The Seven Lost Secrets of Success 
(„Cele şapte secrete pierdute ale succesului“). Am 
găsit pentru ea un editor. Am găsit banii pentru a-mi 
definitiva cercetarea. Mi-am cumpărat o maşină 
nouă. Mi-am cumpărat o casă nouă. Veniturile mele 
au luat un avânt considerabil. 

Cum? Şi de ce? 

Invitasem cealaltă parte să mă ajute, şi aceasta o 
făcuse. 

ALEGEREA ÎNȚELEAPTĂ 


Scriind aceste cuvinte, sunt foarte conştient că aţi 
putea socoti că mi-am pierdut minţile. În fond, ia- 
tă-mă — o persoană adultă, autor de cărţi, un orator şi 
un specialist în marketing, destul de bine cunoscut, 
care le oferă consiliere directorilor executivi din 
lumea afacerilor — vorbind despre „spirite“. 

Dar ştiu că înţelegeţi ceea ce vreau să spun. Până 
şi cei mai atei dintre noi au fost la un moment dat 
atinşi de ceva miraculos, tulburător sau inexplicabil. 
Deşi nimeni nu ştie ce îl aşteaptă de cealaltă parte a 
acestei vieţi, cu toţii tindem să credem că există acolo 
ceva inteligent. 

Poate merită să menţionez faptul că în această pri- 
vinţă cartea care m-a ajutat cel mai mult a fost What 
Can a Man Believe? („Ce poate crede omul?“), de Bruce 
Barton. El afirmă că există puţine dovezi ale existenţei 
raiului după sfârşitul vieţii pe pământ, însă este mult 
mai înţelept să credem în el decât să-l negăm. 

Cu alte cuvinte, cu toate că nu vă pot dovedi că 
îngerii şi ghizii spirituali sunt pregătiţi în orice clipă 
să vă ajute, nu este cu mult mai plăcut, mai reconfor- 
tant şi mai miraculos să credeţi lucrul acesta decât să-l 
respingeţi? Nu există nicio dovadă concretă pe baza 
căreia să-i acordăm încredere sau să-l contestăm. Dar, 
din moment ce puteţi utiliza această credinţă pentru 
a crea miracole, n-ar fi mai înţelept s-o faceţi? 


ACEL CEVA MISTERIOS 
Ieri m-a sunat o prietenă şi mi-a spus că voia să 
creadă în ghizi, îngeri şi învăţători de pe tărâmul 
spiritual al vieţii, numai că exista o anume parte lăun- 
trică din ea care se îndoia de existenţa lor. 

- Nu-i nimic, i-am spus. Şi eu am îndoielile mele. 

— A, da? 

- Sigur, am răspuns. Dacă ar fi să intru într-o sală 
de judecată şi să dovedesc că am ghizi spirituali, toată 
asistenţa ar râde de mine. Nu există nicio dovadă a 
existenţei lor, dar nici a inexistenţei. 

Apoi mi-am amintit ceva ce citisem într-un nu- 
măr recent din Reader's Digest, în care Larry Dossey 
vorbea despre rugăciune. El spunea că rugăciunile 
i-au ajutat pe oameni să se însănătoşească. În multe 
cazuri, şi-au revenit din boli pe care doctorii le decla- 
raseră „incurabile“. Aceşti pacienţi reuşiseră să se 
vindece rugându-se. Chiar dacă recunoşteau că nu 
ştiau dacă li se răspunsese la rugăciuni, credinţa lor în 
puterea acestora şi faptul în sine de a se ruga îi ajuta- 
seră oricum. larăşi, aşa cum sublinia Barton, este mai 
înţelept să crezi decât să nu crezi. Credinţa creează 
miracole. 

În 1927, Barton a scris următorul pasaj, în cartea 
Ce poate crede omul?. Întotdeauna mi-a plăcut în mod 
deosebit acest text, deoarece mi se pare că are efectul 
de a pune în mişcare în interiorul meu tocmai acela 
ceva despre care vorbeşte. Testaţi şi efectul pe care-l 
exercitaţi asupra dumneavoastră: 


În orice ființă omenească, împărat sau cowboy, 
prinţ sau cerşetor, filozof sau sclav, există ceva miste- 
rios pe care nu-l poate nici înţelege, nici controla. Acel 
ceva poate rămâne inactiv atât de mult timp, încât 
poate fi aproape uitat; poate fi atât de reprimat, încât 
omul să presupună că este mort. Într-o noapte însă, 
omul acela stă singur în deşert, sub cerul înstelat; într-o 
zi, el stă cu capul plecat şi cu ochii umezi lângă un 
mormânt deschis; sau vine o clipă când se agaţă din- 
tr-un instinct disperat de marginea umedă a unei bărci 

zbuciumate de furtună şi, dintr-odată, din adâncul 
uitat al fiinţei, acel ceva misterios ţâşneşte afară. El se 
înalţă mai presus de orice obişnuinţă, împinge la o 
parte orice rațiune şi, cu o voce care nu poate fi negată, 
îşi strigă răspicat întrebările şi rugăciunea. 


Să presupunem aşadar că nu avem acces la un 
vindecător ca Jonathan (deşi puteţi ajunge la alţi vin- 
decători şi mentori). Ce puteţi face atunci? 

Simplu. Concentraţi-vă asupra a ceea ce vreţi şi 
stabiliţi-vă drept una dintre intenţii să găsiţi pe cineva 
care să vă ajute să vă debarasaţi de vechile convingeri, 
astfel încât să vă puteţi crea viaţa pe care o doriţi. 
Ajutorul există. Spuneţi lumii care vă este intenţia şi 
îngăduiţi-i să se prezinte înaintea dumneavoastră. 

Eu simt că este important să aveţi susţinerea unui 
mentor. Se poate reveni mult prea uşor la vechiul 
mod de gândire, la autocompătimire şi la asumarea 
rolului de victimă. Marea majoritate a prietenilor 
actuali nu vă vor sprijini probabil în dorinţa dumnea- 
voastră de a crea miracole. 

Când am început să mă văd cu Jonathan, îi fă- 
ceam câte o vizită pe lună. Amândoi ne-am dat seama 
repede că aveam nevoie să ne întâlnim cel puţin o 
dată pe săptămână. Jonathan şi cu mine am făcut 
pactul ca „ori de câte ori nu-mi era ceva limpede, să-l 
caut“. După aceea, când îi îngăduiam unui anumit 
lucru din viaţa mea să-mi provoace o cădere emo- 
ţională, îl sunam. 

De curând, o altă femeie m-a întrebat ce însemna 
„limpezirea“ credințelor. M-am gândit o vreme înainte 
de a-i putea răspunde. Imaginea care mi-a venit a fost 
aceea a unei echipe de fotbal. Dacă unul dintre jucători 
are o suferinţă, este supărat, se simte neglijat sau furios 
pentru că înaintea meciului antrenorul nu i-a dat aten- 

ţie sau l-a părăsit iubita, acel jucător poate pune în pe- 
ricol sau poate sabota succesul întregii echipe. 

Dumneavoastră sunteţi asemenea întregii echipe 
de fotbal. Dacă toate „componentele“ dumneavoastră 
şi toate credinţele interioare sunt armonizate, nu aveţi 
nicio problemă. Atunci vă atrageţi starea de bine şi 
prosperitatea. Dar dacă o parte a fiinţei, o credinţă sau 
o convingere pe care o aveţi nu vă susţine intenţia, 
efectul va fi periclitarea sau sabotarea propriei per- 
soane. Aceasta este cauza pentru care puteţi avea 
„ghinion“ în dragoste, în aspectele financiare sau în 
cele legate de starea de sănătate. Există în dumnea- 
voastră ceva care nu doreşte acel lucru. Trebuie să 
vindecaţi acel ceva. După ce o veţi face, totul va fi 
limpede. 

Iar atunci când totul este limpede, aveţi libertatea 
de a atrage orice vă puteţi imagina. 


ACUM VĂ ESTE TOTUL LIMPEDE? 


Cum puteţi şti dacă acum este totul limpede? 

Gândiţi-vă la ceva ce doriţi să aveţi, să faceţi sau 
să fiţi. 

De ce nu aveţi (nu faceţi sau nu sunteţi) acel ceva 
deocamdată? 

Dacă răspunsul are o formă negativă, înseamnă 
că încă nu v-aţi limpezit. Dacă spuneţi orice altceva 
în afara afirmației — făcute cu multă onestitate — „Ştiu 
că acel ceva se îndreaptă chiar acum către mine“, 
probabil că încă nu aveţi limpezimea interioară în 
privinţa lucrului pe care îl doriţi. 

O altă întrebare pe care trebuie să v-o puneţi este: 
„Ce semnifică faptul că nu am încă ceea ce vreau?“ 

Răspunsul la această întrebare vă va dezvălui 
care vă sunt credinţele. De exemplu, dacă spuneţi: 

„Trebuie ca mai întâi să fac cutare sau cutare lucru“, 
înseamnă că aveţi convingerea că trebuie să faceţi 
ceva înainte de a putea avea ceea ce doriţi. 

Dacă spuneţi „Sufletul meu nu vrea să am acest 
lucru“, atunci vă afirmaţi propriile convingeri despre 
ceea ce credeţi că sufletul doreşte pentru dumnea- 
voastră. 

Dacă spuneţi „Nu ştiu cum să obţin ceea ce vreau“, 
atunci iese la iveală convingerea că trebuie să ştiţi cum 
să obţineţi ceea ce vreţi înainte de a putea primi. 

Adevărul este că niciun lucru nu înseamnă nimic 
în sine. Dumneavoastră şi cu mine atribuim semni- 
ficaţii evenimentelor şi le numim adevăruri. Dar sem- 
nificaţiile pe care le dăm ne dezvăluie convingerile 
sau credinţele. Uneori, acele credinţe ne servesc, al- 
teori nu. 


CUM SĂ VĂ DESCOPERIŢI CREDINȚELE 


Nu este prea greu să descoperiţi care vă sunt cre- 
dinţele. 

Mai întâi, trebuie să înţelegeţi ce este o convin- 
gere sau o credinţă. Potrivit lui Bruce Di Marsico, cre- 
atorul Metodei Alegerii, un instrument minunat 
pentru explorarea credințelor, „O credinţă înseamnă 
să crezi că ceva este adevărat, real. Credinţa nu este 
provocată de ceva, este creată prin alegere. Credinţa 
despre existenţa unui lucru nu este echivalentă cu 
existenţa acelui lucru.“ 

Cu alte cuvinte, o cămaşă nu este o credinţă. Este 
un lucru real. Este ceva ce există. Dar a spune că o 
anumită cămaşă este bună sau nu pentru persoana 
dumneavoastră, asta reprezintă o credinţă. 

Mandy Evans, autoare de cărţi din domeniul au- 
toajutorării, practiciană a Metodei Alegerii, spune că 

anumite credinţe personale ne pot face să trăim zile 
foarte proaste. Credințele noastre sunt cauza stresului, 
nu situațiile de viață sau de afaceri. Modul în care per- 
cepeţi evenimentele stabileşte felul în care vă simţiţi. 

„Pe de o parte sunt faptele care ţi se întâmplă în 
viaţă; pe de altă parte este semnificaţia pe care tu decizi 
s-o acorzi faptelor“, mi-a spus Mandy într-o zi, când 
luam prânzul împreună. Ea este autoarea cărţii Trave- 
lling Free: How to Recover from the Past by Changing Your 
Beliefs („Călătorind liber: cum să vă reveniţi de pe urma 
trecutului modificându-vă credinţele personale“). 

„Schimbă-ţi concluziile sau credinţele despre 
evenimentele din trecutul tău“, explică ea, „şi poţi să 
schimbi felul în care trăieşti în prezent. Anumite con- 
vingeri ne pot prinde cu adevărat în capcană.“ 

Convingerile personale modelează felul în care 
ne simţim, gândim şi acţionăm, mai spune Mandy. Ea 
se numără printre experţii în sistemele de credinţe 
personale. Însă deseori se întâmplă să nu putem 
schimba acele sisteme lăuntrice până când nu desco- 
perim care sunt ele. În a doua carte scrisă de ea, Călă- 
torind liber, autoarea oferă o listă reprezentând „Topul 
celor 20 de credinţe autodistructive“, ca modalitate 
de iniţiere a explorării lor. 

„Analizând fiecare credinţă sau convingere, în- 
trebaţi-vă dacă vă aparţine sau nu“, sugerează ea. „În 
caz afirmativ, puneţi-vă problema de ce credeţi aşa 
ceva. Examinaţi cu atenţie propriile motive pentru 
care aţi adoptat orice convingere autodistructivă.“ 


lată 10 credinţe autolimitatoare din Topul 20. 
1. Nu sunt suficient de bun(ă) pentru a fi iubit(ă). 


2. Orice aş face, se dovedeşte că ar fi trebuit să fac 
altceva. 

3. Dacă ceva nu s-a întâmplat până acum, nu se va 
mai întâmpla niciodată. 


. Nu m-aţi vrea dacă aţi şti cum sunt cu adevărat. 


4 

5. Nu ştiu ce vreau. 
6. Îi supăr pe ceilalţi. 
7 


. Contactul sexual este ceva murdar şi dezgustător; 
limitaţi-l la persoana pe care o iubiţi. 


8. Mai bine este să încetezi să doreşti orice lucru; 
dacă îţi faci speranţe prea mari, poţi fi rănit. 


9. Dacă voi avea un eşec, mă voi simţi prost multă 
vreme şi voi fi speriat(ă) de perspectiva de a 
repeta încercarea. 


10. Ar fi trebuit să rezolv problemele acestea până 
acum. 


Toate cele de mai sus sunt credinţe ori convin- 
geri. Uneori aveţi nevoie ca o altă persoană să vi le 
scoată în evidenţă. Când eu şi prietena mea Linda am 
luat împreună micul dejun într-o dimineaţă şi am 
rugat-o să mă ajute cu o promovare, ea mi-a spus: 

— Mi-e teamă că o să trezesc invidia unor prieteni. 

- Aceasta este o credinţă de-a ta, i-am spus. 

Ochii Lindei s-au mărit dintr-odată şi faţa i s-a 
luminat. 

— Aşa să fie? a întrebat. 

Nu-i trecuse niciodată prin minte că teama era 
doar o credinţă de-a ei — de care nu se putea debarasa. 
Avea nevoie ca o altă persoană să arunce o lumină 
asupra convingerii ei. 

Iată un alt exemplu menit să vă ajute să înţelegeţi 
mai bine ce vreau să spun. 

CUM SĂ VĂ LUAŢI O MAŞINĂ NOUĂ 


Următoarea întâmplare a avut loc cu mulţi ani în 
urmă, însă mi-o amintesc bine... 

Aveam mare nevoie de o maşină. Cea pe care o 
conduceam era o vechitură pe care n-o puteam urni 
decât împingând-o. Mă rog, poate că nu era chiar atât 
de rău, dar, ori de câte ori maşina se strica, eram şi eu 
la pământ. Plata reparațiilor mă omora. 

Iar faptul că nu puteam şti niciodată dacă maşina 
mă va duce sau nu până la destinaţie mă stresa destul 
de rău. Aveam nevoie de ajutor. L-am sunat pe Jona- 
than din cauza temerilor mele legate de vânzătorii de 
maşini (cândva practicasem şi eu meseria asta şi le 
cunoşteam tacticile). l-am spus ce voiam. 

El mi-a zis: 

— Ceea ce doreşti cu adevărat se află de obicei din- 
colo de ceea ce declari că vrei... Ce ţi-ar aduce această 
maşină nouă? 

- Poftim? 

Jonathan a continuat, explicându-mi că ceea ce 
ne dorim poate fi mai degrabă un sentiment decât un 
lucru material. Concentrarea asupra acelui sentiment 
urma să mă ajute să obţin ceea ce voiam cu adevărat. 
Deci, în ce fel m-aş fi simţit dacă aş fi avut o maşină 
nouă? 

Ce piedică a minţii! A început să mă doară capul 
numai gândindu-mă la ea. Am închis telefonul şi 
mintea a început să-mi bubuie de parcă o lovea 
cineva cu un baros. Deşi nu iau aproape deloc medi- 
camente, am înghiţit o mână de aspirine ca pe flo- 
ricele. Nu mi-au ajutat. 

M-am dus să mă întâlnesc cu Jonathan în per- 
soană. Stând în prezenţa energiei lui primitoare, 
lăsând suferinţa să „vorbească“ pentru mine, mi-am 

văzut deodată durerea între ochi, ca o minge neagră 
uriaşă împletită dintr-un fir strâns. În plan mental, un 
fir s-a desfăşurat şi o idee-credinţă s-a făcut auzită: 
„Nu-ţi poţi permite o maşină nouă.“ 

Am lăsat-o să plece şi un alt gând-credinţă a ieşit 
la iveală: „Ce ar spune tata despre această maşină?“ 

După aceea s-a desprins un alt fir-credinţă: „Cum 
o să ţi-o permiţi?“ 

Apoi alt gând... şi altul... şi altul... 

Pe măsură ce toate aceste credinţe ale mele ve- 
neau şi se duceau una câte una, suferinţa de forma 
unei mingi negre se micşora. Devenea din ce în ce mai 
măruntă. În 20 de minute, durerea de cap dispăruse 
cu desăvârşire! Eram vindecat. Totul era limpede. 
Eram fericit. 

Acum ascultați următorul lucru: 

Deşi nu credeam că era posibil în realitate, mi-am 
urmat intuiţia şi am mers imediat la dealerul de maşini 
către care m-am simţit atras. În plan conştient, „ştiam“ 
că nu exista nicio cale prin care aş fi putut căpăta o 
maşină nouă. (Nu avusesem niciodată o maşină nouă, 
în toată viaţa mea, iar creditul meu era jalnic.) Dar am 
lăsat lucrurile să-şi urmeze cursul. Am avut încredere. 

M-am dus la dealerul de maşini, iar domnul acela 
m-a lăsat să mă uit peste tot. l-am spus ce voiam, iar 
el mi-a adus la cunoştinţă că avea o maşină care se 
potrivea descrierii. Am ieşit din nou afară şi am văzut 
că avea dreptate. Era perfectă — galben-aurie, fru- 
moasă şi nouă. Am întrebat dacă avea casetofon. El 
s-a uitat şi a încuviinţat. 

- Ei bine, am spus, acum să trecem la partea cea 
mai grea. Să văd dacă am cum s-o cumpăr. 

Am completat formularele şi el mi-a cerut să depun 
o garanţie. N-am făcut-o. Nu aveam destulă încredere 

că voi putea cumpăra maşina, aşa că n-am plasat niciun 
ban pentru ea. Apoi am plecat. Am condus până la un 
prieten în afara oraşului şi am cântat toată ziua, el 
zdrăngănind la chitară şi eu suflând în armonică. Mai 
târziu, în aceeaşi după-amiază, m-am decis să-l sun pe 
dealer. 

- Aţi întrunit condiţiile, mi-a spus el. 

Eram năucit. 

— Adevărat? Vă uitaţi la hârtiile mele? am întrebat. 
Sunt Joe Vitale. 

El a râs şi m-a asigurat că despre mine vorbea. 
Apoi m-a întrebat când voiam să ridic maşina. Am 
mers şi am luat-o, încă uluit şi încântat la culme că era 
a mea. Deşi nu aveam nicio idee despre modul în care 
urma s-o achit, am reuşit s-o fac. Ba chiar am trimis 
cecurile mai devreme. 

Şi asta nu e tot. 

Imediat ce m-am decis să cumpăr o maşină nouă, 
viaţa mea a intrat pe o spirală ascendentă, presărată 
cu coincidențe magice. 

Deodată, banii de care aveam nevoie au apărut. 
Clienţii au început să mă sune. S-au găsit solicitanţi 
pentru toate locurile disponibile la cursurile pe care le 
tineam. Am fost invitat să le vorbesc unor grupuri de 
care nu auzisem niciodată, iar doi editori mi-au făcut 
în aceeaşi zi oferte de publicare a cărţilor. 

Într-un chip cât de poate de real, faptul că mi-am 
permis să-mi cumpăr o maşină a trimis universului 
un mesaj că aveam încredere. În loc să-mi fac probleme 
şi să mă întreb cum o să-mi plătesc facturile, m-am 
aruncat de pe vârful muntelui fricii şi — spre surprin- 
derea mea — n-am căzut. 

Am plutit. 

Înainte însă ca oricare dintre aceste lucruri să se fi 
întâmplat, a fost nevoie de acea operaţie de limpezire 

interioară. Dacă aş fi mers să caut o maşină atâta timp 
cât încă mai aveam convingeri limitatoare în legătură 
cu ceea ce-mi puteam permite, acele credinţe ale mele 
mi-ar fi sabotat planul. Aş fi atras neplata maşinii pen- 
tru a-mi susţine convingerile de la vremea respectivă. 
Primul lucru care trebuia să se întâmple era debara- 
sarea de credinţele cu pricina. 

Şi vreau să vă mai spun că în următorii zece ani 
am mai cumpărat de la acelaşi dealer încă patru maşini 
noi, iar astăzi conduc o maşină şi mai extravagantă: un 
BMW Z3, un automobil sport de lux, cu două locuri. O 
iubesc la nebunie. Este mândria şi bucuria mea. 

Limpezirea credințelor se dovedeşte a fi un pas 
cu adevărat valoros! 


BANI DINCOLO 
DE ORICE INCHIPUIRE 

Ce vă spuneţi când vă analizaţi afacerile şi vedeţi 
că nu se află la nivelul pe care vi l-aţi fi dorit? 

Daţi vina pe sistemul economic? Pe oamenii din 
compartimentul de vânzări? Pe cei de la marketing? 
Pe propria abilitate de a duce lucrurile la bun sfârşit? 

Orice răspuns aţi da la această întrebare, el cons- 
tituie o credință a dumneavoastră. Printre cele mai 
comune se află: 


e Trebuie să muncesc din greu pentru banii pe care 
îi câştig. 
e Am nevoie de mai mulţi bani decât pot câştiga. 


e Mă simt incapabil să-mi modific reprezentarea 
stării financiare. 


e Cred că reprezentanţii mei de vânzări mai mult 
trândăvesc. 


e Nu mă pricep să-mi gestionez banii şi avuţia. 

Ceea ce vă doriţi să faceţi este să înlocuiţi aceste 
credinţe negative cu unele pozitive, ca: 


e Banii reprezintă o formă firească de manifestare 
a universului. 


e Fste bine să fii bogat. 


e Nu am nevoie să muncesc din greu pentru a câş- 
tiga bani. 


e Sunt destinat să posed o avuţie importantă. 


e Personalul din subordinea mea câştigă bani pen- 
tru mine. 


e [mi gestionez bine banii şi avuţia. 


Vedeţi, cea mai mare parte din credinţele dum- 
neavoastră le-aţi căpătat încă din copilărie. Pur şi sim- 
plu le-aţi absorbit. Acum a venit momentul să vă 
treziţi. Dispuneţi de capacitatea de a alege. Puteţi să 
vă debarasaţi de acele credinţe indezirabile pentru a 
le înlocui cu altele care să vă servească mai bine. 

Alte credinţe personale provin din însăşi civili- 
zaţia în care ne încadrăm. Chiar astăzi mă aflam într-o 
sală de cinema, explicându-i unui prieten cum putem 
alege în mod conştient ce anume să credem, când din 
boxe au început să se audă acordurile cântecului 
„It Ain't Easy“. Erau repetate mereu aceleaşi cuvinte: 
„It Ain't Easy. It Ain't Easy. It Ain't Easy.“ Cântecul 
a fost urmat de un altul, clasic, al formaţiei Rolling 
Stones, „You Can't Always Get What You Want”. 
Prietenul meu şi cu mine am început să râdem, rea- 
lizând că era vorba despre o îndoctrinare culturală 
în plină funcţiune. Din păcate, nimeni altcineva din 


* Nu-i uşor. (n.trad.) 
“ Nu poţi căpăta întotdeauna ce vrei (n.trad.) 

sală nu părea să-şi dea seama că erau programaţi cu 
o serie de convingeri limitatoare. 

Îmi amintesc că şi eu nutream convingerea că, 
„pe măsură ce cheltuiam, aveam mai puţini bani“. 
Pare destul de logic, nu-i aşa? Dacă îţi cheltuieşti 
banii, vei avea mai puţini. Numai că m-am decis să-mi 
modific această convingere. În locul ei, am adoptat-o 
pe aceea că „primeam cu atât mai mulţi bani cu cât 
cheltuiam mai mulţi“. Acum ştiu că, ori de câte ori 
scriu un cec, urmează să primesc bani. De ce? Pentru 
că am ales să cred acest lucru. 

Puteţi face şi dumneavoastră la fel. Pe măsură ce 
vă conştientizaţi convingerile personale în legătură 
cu situaţia materială, întrebaţi-vă dacă vreţi să le 
acordaţi încredere în continuare sau aţi prefera să le 
înlocuiţi cu altele noi. Apoi alegeţi-vă în mod conş- 
tient convingerile pe care le preferaţi. S-ar putea ca la 
început să fie nevoie să faceţi acest lucru de mai multe 
ori, dar în cele din urmă rezultatul va fi acela că veţi 
atrage consecinţele dorite. 

Nu este un sentiment minunat — să ştiţi că acum 
vă puteţi crea viaţa aşa cum vreţi să fie ea? 


LIMPEZIREA DE LA DISTANȚĂ 


Limpezirea convingerilor poate fi un proces sim- 
plu. În cazul meu, a mers cel mai uşor atunci când am 
vrut să scap de alergia care îmi afecta sinusurile. 

Am suferit mulţi ani de infecţii teribile ale sinusu- 
rilor, care-mi provocau dureri mari de cap, pe vremea 
când locuiam în Houston. Nu mă voi apuca acum să 
vă descriu cât de rău mă simţeam. Am utilizat plante 
medicinale, am făcut tratament prin acupunctură, am 
întrebuințat purificatori de aer. Toate aceste soluţii 
m-au ajutat, dar niciuna nu a avut un efect de durată. 

Apoi, într-o bună zi, am rugat-o pe buna mea 
prietenă Kathy Bolden, o vindecătoare de la distanţă, 
să încerce să mă trateze. În timp ce luam masa împre- 
ună, m-am uitat în ochii ei, am făcut un gest hotărât 
cu pumnul în masă şi-am spus: „Nu vreau amelio- 
rare. Vreau vindecare. Vreau ca această stare supără- 
toare să dispară.“ 

Intensitatea cu care am rostit aceste cuvinte a 
şocat-o. Dar în acelaşi timp şi-a dat seama cât eram 
de sincer şi cât de mult avusesem de suferit. A spus că 
va încerca să mă ajute. 

Şi m-a ajutat. A mers acasă, s-a liniştit şi şi-a folosit 
priceperea pentru a-mi purifica trupul. Nu am fost de 
faţă în timp ce ea a făcut aceste lucruri şi nici măcar nu 
am fost conştient că ar fi acţionat în vreun fel. Dar, 
după numai câteva zile, am observat că puteam res- 
pira din nou. Am sunat ca s-o întreb ce făcuse. 

Mi-a răspuns: 

— Ai avut în corp o energie negativă şi am speriat-o. 

Aparent, fusese capabilă să-şi folosească abilită- 
tile de vindecătoare de la distanţă pentru a-mi lim- 
pezi atât convingerile, cât şi starea energetică. Pentru 
mine toate acestea au fost dobândite în felul cel mai 
simplu cu putinţă. 


DESPRINDEREA DE TRECUT 


lată un alt exemplu despre felul în care se pot 
limpezi convingerile. Este o întâmplare care nu a în- 
cetat să mă uimească, pentru că, fiind implicată fosta 
mea soţie, am fost martor la schimbarea ei spectacu- 
loasă. 

Marian nu învățase să conducă maşina. Eu am fost 
şoferul ei timp de mai bine de 15 ani. Nu mă plâng. 
Asta era situaţia. 

După ce a văzut însă transformările care se produ- 
seseră în timpul lucrului meu cu Jonathan şi alţi vin- 
decători, Marian s-a întrebat dacă nu-şi putea clarifica 
şi ea situaţia în privinţa abilității de a conduce maşina. 
S-a programat pentru o şedinţă cu Jonathan. În numai 
o oră, s-a debarasat de vechile convingeri. 

Ce s-a întâmplat? Marian îşi amintea că, pe vre- 
mea când mama ei învățase să conducă, ea era micuță 
şi stătea pe bancheta din spate a maşinii. Mama ei era 
nervoasă din fire. Marian a captat energia aceea şi a 
reţinut-o în ea. Pe măsură ce a crescut, copila care 
stătuse în maşina mamei a rămas vie în sinea ei. lar 
când a devenit adult, acea copilă a împiedicat-o pe 
Marian să conducă maşina. 

Sub îndrumarea lui Jonathan, Marian a fost ca- 
pabilă să-şi amintească experienţa respectivă şi să se 
elibereze de ea. A înţeles că era o amintire veche, care 
nu-i mai servea în prezent. S-a debarasat de ea. Ener- 
gia ei era acum purificată. 

Astăzi, Marian îşi conduce singură maşina — una 
nouă — şi şofatul îi face mare plăcere. Îmi amintesc că 
într-o noapte a fost în Houston o furtună puternică, 
însoţită de o ploaie abundentă. Eram îngrijorat de fe- 
lul în care soţia mea avea să se descurce în condiţiile 
acelea. Când a ajuns acasă, târziu în noapte, am aler- 
gat la garaj s-o întâmpin. 

Ce am văzut m-a uluit. Marian avea un zâmbet 
larg, iar figura îi era radioasă. A coborât geamul ma- 
şinii şi mi-a spus: „Am trecut printr-o aventură!“ 

Acum, Marian este recunoscătoare chiar şi când 
este blocată în trafic. Stă pur şi simplu în maşină şi 
ascultă muzică. 

Într-o zi am mers la masă fiecare cu maşina lui. 
Când ne-am întors, eu eram în spatele ei la un semafor. 

Am văzut-o cum îşi mişca buzele şi bătea cu degetele 
în volan. M-am întrebat dacă nu-şi pierduse cumva 
răbdarea. Apoi am tras maşina mai aproape şi mi-am 
dat seama că de fapt cânta şi bătea tactul cu degetele! 

Asta da transformare! 

Mai târziu, Marian a fost implicată într-un ac- 
cident destul de serios. A fost lovită de o furgonetă, 
suficient de puternic cât să i se distrugă osia din spate 
a maşinii. În pofida şocului coliziunii, Marian n-a 
avut nimic, deşi maşina a fost avariată. 

Iar aici intervine partea savuroasă a întâmplării: 
după două zile, era gata să împrumute o altă maşină 
şi să conducă în continuare. Nu-mi venea să cred. 
I-am spus că eram mândru de ea şi că mulţi oameni ar 
fi fost prea impresionați pentru a conduce atât de 
curând după un accident. 

Marian s-a uitat la mine, a zâmbit şi mi-a spus: „De 
ce? Şofatul este mult prea plăcut ca să renunţ la el!“ 


ELIBERAŢI-VĂ DE TRECUT 


Jonathan are o vorbă: „Totul este energie“. Ceea 
ce vrea să spună este că noi suntem sisteme energe- 
tice. Dacă totul în fiinţa noastră este limpede, energia 
se deplasează într-o singură direcţie. Dacă există 
confuzie, energia se mişcă în mai multe direcţii şi fără 
forţă deplină. 

Caroline Myss, o diagnosticiană intuitivă şi au- 
toare a cărţii Anatomy of the Spirit („Anatomia spiri- 
tului“), utilizează expresia „a fi conectat la trecut“. 
Dacă în viaţa dumneavoastră a existat o situaţie în 
care aţi fost răniţi, abuzaţi sau un anumit lucru a 
rămas neterminat, probabil că încă mai purtaţi cu 
dumneavoastră acea amintire. Mai sunteţi conectaţi şi 
acum la întâmplarea aceea din trecut. Asta înseamnă 

că o parte din energia dumneavoastră a rămas încă 
acolo, retrăind şi probabil recreând vechea întâmplare. 

Ştiu că este o idee mai greu de înţeles. Să apelăm 
însă la un alt exemplu dat de Myss. Gândiţi-vă la 
energia pe care o primiţi în fiecare zi ca la o sumă de 
bani. Vă treziţi dimineaţa având la dispoziţie 500 $ 
pentru întreaga zi. Dar, deoarece mai ţineţi încă su- 
părarea provocată de o răutate spusă de soţie seara 
trecută, o să vă coste. Cheltuiţi 50 $ pentru a menţine 
energia respectivă vie în interiorul dumneavoastră. 

Să presupunem că mai aveţi o supărare, din 
cauza unui prieten care vă datorează nişte bani îm- 
prumutaţi cu cinci ani în urmă. Acum cheltuiţi 100 $ 
ca să păstraţi vie amintirea respectivă. 

Să mai admitem şi că aţi avut de suferit în copi- 
lărie din cauza tratamentului abuziv al unor persoane. 
Mai cheltuiţi încă 100 $ pentru a păstra în memorie şi 
acea amintire. Când v-aţi trezit aveaţi 500 $ de chel- 
tuială, dar încă înainte de a vă da jos din pat aţi utilizat 
jumătate din bani pe amintiri străvechi. 

Când veţi încerca să atrageţi ceva în prezent, nu 
veţi avea la dispoziţie toată energia pentru a determina 
manifestarea a ceea ce vă doriţi. Dacă vă debarasaţi de 
vechile întâmplări, suferinţe şi convingeri, veţi avea 
mai multă energie, pe care o veţi putea folosi pentru a 
atrage ceea ce vreţi acum. Şi cu cât mai multă energie 
aveţi acum, cu atât mai multă veţi căpăta. 

Până la urmă, veţi ajunge la fel ca supermodelul 
care spunea cândva: „Nu mă trezesc în nicio dimi- 
neaţă pentru mai puţin de 10.000 $.” 


REZULTATELE DUMNEAVOASTRĂ 


O altă vorbă de-a lui Jonathan este: „Energia pe care 
o consumaţi reprezintă rezultatele pe care le obţineţi.“ 

Da, ştiu, se pricepe de minune să apară cu genul 
acesta de cugetări care îţi pun mintea la încercare. Dar 
cred că ceea ce vrea să spună este faptul că acele 
credinţe pe care le aveţi creează rezultatele la care 
ajungeţi. Dacă în mod inconştient trimiteţi în exterior 
vibrații care atrag, situaţii jalnice, veţi fi nevoit să trăiţi 
acele situaţii jalnice. 

Dacă vă daţi seama că recreaţi mereu evenimente 
similare — ca prietenul meu care a fost însurat până 
acum de şapte ori — , trebuie să ştiţi că sunteţi blocaţi 
într-un tipar energetic care va continua să creeze 
acelaşi gen de evenimente, până când se va disipa. 

Draga mea prietenă Karol Truman, autoare a mi- 
nunatei cărţi Feelings Buried Alive Never Die („Sentimen- 
tele îngropate de vii nu mor niciodată“), dă următoarea 
interpretare: 

„Reprimarea continuă a sentimentelor şi emo- 
ţiilor nelămurite pe deplin este factorul care provoacă 
problemele de care ne lovim în viaţă.“ 

Vă şi pot auzi întrebând: „Cum aş putea scăpa de 
acest obicei?“ 

Unul dintre principiile fundamentale ale muncii 
lui Jonathan Jacobs este acela că totul este energie. 
Ideea nu-i nouă. Stuart Wilde scrie despre ea în cărţile 
lui. Joseph Murphy se referă la ea în lucrările sale. 
Bob Proctor vorbeşte despre acelaşi lucru în semina- 
rele pe care le ţine. Oamenii de ştiinţă o descoperă şi 
ei, la rândul lor. Nu există nimic altceva decât energie, 
condensată în forme materiale pe care le numim apoi 
mese, scaune, case, maşini, oameni. 

Numai că dumneavoastră şi cu mine ne deose- 
bim de mese, scaune, case şi maşini pentru că suntem 
fiinţe cu spirit. Acesta este miracolul vieților noastre! 

Aşa cum mi-a spus cândva Bob Proctor, „Deşi to- 
tul este energie, diferenţa dintre oameni şi obiecte este 
faptul că noi suntem fiinţe spirituale. Asta înseamnă 
că avem mijloacele de a influenţa şi modifica alte ener- 
gii. Putem modifica energia unei mese, a unui scaun, a 
unei case, a unei maşini şi chiar a altor oameni.“ 

Făcând încă un pas, putem spune că acest lucru 
înseamnă că toţi suntem interconectaţi. Dacă nu 
suntem altceva decât energie şi „toţi suntem unul“, 
atunci ceea ce faceţi dumneavoastră mă afectează pe 
mine şi ceea ce fac eu vă afectează pe dumneavoastră, 
chiar dacă între noi distanţa este de câţiva kilometri 
sau de mai multe continente. 

Aţi înţeles? 

Ei bine, nici eu nu am înţeles, la început. 

Deci, ar fi bine să ne oprim mai îndeaproape la 
câteva întâmplări care ne-ar putea fi de folos pentru 
clarificare. 


CUM SE POT SCHIMBA OAMENII 


Într-o bună zi, un client de-al meu m-a angajat să 
fiu „magicianul“ lui în marketing. Mi-a oferit o gră- 
madă de bani, iar eu am angajat câţiva inşi să mă 
ajute. Totul a decurs bine. Au trecut câteva luni. Apoi, 
într-o bună zi, a căzut bomba. 

Clientul meu mi-a trimis pe neaşteptate o scri- 
soare în care-mi spunea că îl minţisem. Erau două pa- 
gini a căror citire mi-a provocat suferinţă — totul era 
destul de încurcat şi m-a ameţit, m-a nedumerit şi m-a 
şocat. Am avut şedinţe cu personalul meu şi mi-am 
sunat chiar şi clientul. Nu-mi puteam da seama de ce 
mi se întâmpla aşa ceva. l-am trimis clientului o scri- 
soare de două pagini, în care-mi explicam poziţia. În 
ziua următoare am primit de la el altă scrisoare pe 

două pagini, aproape la fel de şocantă. În cele din 
urmă, m-am dus la Jonathan. 

— Cuvântul de ordine este încrederea, a subliniat 
Jonathan. Spui tot timpul că nu a avut încredere în 
tine. Să analizăm felul în care lucrul acesta ți se 
adresează. În care aspect al vieţii tale manifeşti o lipsă 
de încredere? 

Era tipic pentru Jonathan. Te pune să te uiţi cu 
atenţie la propria viaţă pentru a vedea în ce chip este 
relevant lucrul de care te plângi. Într-un fel, îţi utili- 
zezi propriile experienţe ca pe nişte oglinzi. Foloseşti 
manifestările exterioare pentru a vedea cum te simţi 
în interior. (Urmăriţi-mă cu atenţie.) 

M-am gândit şi i-am spus: 

- Ei bine, până acum n-am practicat niciodată un 
marketing, de acest fel. M-a angajat să-i conduc în- 
treaga campanie de marketing, şi aşteaptă de la mine 
să-i duc echipa la victorie. Bănuiesc că nu am încre- 
dere că pot reuşi lucrul ăsta. 

- Şi asta este ceea ce percepe clientul tău la nivel 
energetic. Acesta este semnalul pe care i-l trimiţi. 

- Ce să facem? 

- Îţi doreşti să te eliberezi de frică şi să simţi 
încrederea? 

- Da. 

Atât a fost de ajuns. Am perceput un declic în 
interiorul meu şi am simţit că ştiam că puteam avea 
încredere în mine pentru a duce lucrul la bun sfârşit. 
M-am detaşat şi am scos un oftat de uşurare. Am 
senzaţia că totul s-a întâmplat atât de uşor pentru că 
eram în cea mai mare parte deja clarificat în privinţa 
problemei. N-am avut de ce să lucrez prea mult 
pentru a mă debarasa de vechile convingeri. lar acum 
vine partea cea bună. 

M-am dus acasă şi mi-am sunat clientul. Când 
mi-a răspuns, vocea lui părea remarcabil de împăcată. 
l-am spus că voi face o treabă foarte bună pentru el. 

- Ştiu, a spus, uluindu-mă. M-am decis cu puţin 
timp în urmă să mă încred pur şi simplu în omul pe 
care l-am angajat pentru această slujbă. 

— Aţi decis cu puţin timp în urmă? Când? 

Aţi ghicit, decisese să aibă încredere în mine cam 
în acelaşi timp în care Jonathan şi cu mine analizam 
problema încrederii la mine. Odată ce lucrurile au fost 
clare pentru mine, clientul meu a simţit-o. Odată ce 
am emis în afară un semnal diferit, clientul meu l-a 
recepționat. 

Credeţi cumva că a fost o coincidenţă? Atunci 
lăsaţi-mă să vă spun altă poveste... 


DE UNDE VIN BANII 


Un alt client de-al meu a ajuns într-o poziţie de 
mare faimă şi avere. Este un agent de bursă de 25 de 
ani, care a scris o carte despre bogăţie. Am ştiut că va 
fi un succes încă înainte ca el să fi realizat acest lucru. 
Acţionând ca agent literar şi consultant de marketing, 
am pornit în căutarea unui editor pentru cartea lui. 
Dar el m-a părăsit şi s-a îndreptat către un alt agent 
din Dallas, privându-mă în acest fel de profiturile de 
45.000 $ pe care le-aş fi obţinut din avansul său de 
300.000 $. Însă, fiind vorba despre o persoană foarte 
onorabilă, a spus că-mi va plăti nişte bani când îşi va 
primi importantul avans. 

Au trecut mai multe zile. 

Au trecut mai multe săptămâni. 

Au trecut mai multe luni. 

Nimic. 

I-am scris câteva bileţele amabile. I-am trimis 
copii după articole pentru a-i face cunoscute succesele 
mele. L-am sunat de câteva ori şi i-am lăsat mesaje. 

Tot nimic. 

Atunci i-am cerut părerea lui Jonathan. El mi-a 
sugerat să-i scriu o scrisoare şi să-mi exprim senti- 
mentele, să-i arăt ce voiam şi să-l iert. Am mers acasă 
şi am făcut ce mi-a spus. M-am simţit foarte bine. 

Dar nici de această dată n-a existat nicio urmare. 

Am mers la Jonathan şi i-am spus că am făcut ce 
mi-a spus, dar că n-am primit încă niciun răspuns. 

— Ce înseamnă acest lucru? m-a întrebat el. 

— Înseamnă că nu a luat încă legătura cu mine. 

— Şi ce-i cu asta? 

- Şi asta înseamnă că poate renunţa la serviciile 
mele. 

— Deci asta e, m-a anunţat Jonathan. 

- Asta e ce? l-am întrebat. 

- Frica de a nu fi dat la o parte este cea care îţi 
blochează energia. Această credinţă îţi stă în cale. 

— Cum mă pot debarasa de ea? 

— Încearcă să te simţi ca şi cum ai fi fost deja dat 
la o parte. 

Am închis ochii şi am făcut cum mi-a spus. 

- Lasă-te transpus în alte situaţii din trecut, când 
ai avut de înfruntat experienţe în care ai luat hotărâri 
pe baza convingerilor despre oameni şi bani. 

Mi-am adus aminte de vremea când o companie 
din Dallas m-a privat de nişte bani pe care doream cu 
disperare să-i câştig. Atunci mă simţisem înşelat. 
Dezvoltasem un sentiment de ranchiună împotriva 
companiei, care mă ţinuse aproape opt ani. Am tras 
aer în piept, inspirând în acelaşi timp sentimentul cu 
pricina şi am simţit în interiorul meu un declic. Am 
deschis ochii şi am zâmbit. 

- Banii pe care ţi-i datorează nu trebuie să-ţi vină 
de la el, mi-a explicat Jonathan. Universul este abun- 
dent şi îţi poate oferi bani într-o mare varietate de mo- 
dalităţi. Eliberează-te de nevoia ca el să-ţi plătească 
banii şi în acest fel le vei îngădui banilor să vină. 

Acceptarea acestui concept este cu adevărat mare 
lucru. Înseamnă să renunţaţii cu desăvârşire la toate 
resentimentele pe care le purtaţi cuiva — până la ul- 
timul. Înseamnă să aveţi încredere că veţi obţine ceea 
ce vreţi, atâta timp cât nu vă veţi ataşa de felul în care 
primiţi ceea ce vreți. 

Am trăit senzaţia acelei renunţări. M-am simţit 
mai uşurat şi mai curat. lar când am ajuns acasă am 
găsit un mesaj de la — clientul meu! 

După şase luni de tăcere, dintr-odată un telefon! 
A fost foarte politicos, foarte prietenos şi mi-a spus că 
îmi expedia un cec din patru cifre. A şi făcut-o şi l-am 
primit a doua zi. Impresia mea era că numai un 
nesocotit ar fi putut califica acea experienţă drept 
coincidenţă. Legătura este mult prea evidentă şi mi 
se întâmplă prea des pentru a o trece cu vederea ca 
pe un simplu hazard. 

Aşa cum susţine Jonathan, totul este energie şi 
noi toţi suntem conectaţi. Curăţaţi-vă traseele ener- 
getice şi puteţi avea, face sau fi orice vă doriţi. 


CE VA CONDUCE VIAȚA 

Dacă simţiţi că v-aţi curăţat circuitele energetice 
şi v-aţi eliberat de trecut, dar cu toate acestea nu 
atrageţi banii, sau miracolele, sau orice altceva, în- 
seamnă că nu v-aţi curăţat de fapt circuitele energe- 
tice şi nu v-aţi eliberat de trecut. 

Mi s-a întâmplat şi mie aşa ceva cu câţiva ani 
în urmă. După câteva şedinţe cu Jonathan la telefon, 
mi-am dat seama că veniturile mele nu creşteau. 

Îmi plăteam facturile şi primeam banii necesari chiar 
la timp pentru a le achita, dar sumele erau prea din 
strâns pentru a-mi asigura confortul. Am început 
să-mi fac probleme. Nu era un semn bun. Îngrijorarea 
mea era o mărturie a faptului că încă mai aveam de 
lămurit vreo afacere neterminată. Am vrut să iau 
legătura cu Jonathan, dar el nu era disponibil. 

Apoi, într-o bună zi, Bill Ferguson s-a oferit să-mi 
dea posibilitatea de a participa la una dintre şedinţele 
lui. Bill este un fost avocat specializat în divorţuri, care 
a conceput o modalitate pentru a-i ajuta pe oameni să 
se elibereze de principala problemă care le sabota 
viaţa. A participat la emisiunea lui Oprah şi a scris mai 
multe cărţi, printre care Heal the Hurt That Sabotages 
Your Life („Vindecaţi-vă de suferinţa care vă sabotează 
viaţa“). ÎI ajutasem pe Bill cu publicitatea, iar el voia ca 
eu să trăiesc experienţa abilității lui. Când mi-a spus că 
puteam veni la o şedinţă, am acceptat, mai ales că era 
gratuită. Acum, după ce totul s-a consumat, cred că 
de fapt aş fi dispus să fi plătit oricât pentru ea. 

- Oamenii sunt avizi să înveţe cum să-şi găsească 
pacea, mi-a spus Bill când am ajuns în apartamentul 
lui din Houston. Însă privesc mereu în afara lor şi dau 
vina pe alţii sau pe diverse circumstanţe pentru felul 
în care se simt. Viaţa nu se desfăşoară după aceste 
principii. 

Apoi mi-a cerut să mă gândesc la un eveniment 
recent care a declanşat situaţia în care mă aflam. 
Imediat mi s-a aprins o luminiţă. Tocmai renunţasem 
la un client de-al meu care nu era de acord cu ideile 
propuse pentru promovarea afacerii sale. Mă sim- 
ţisem insultat şi furios. 

- Reţine că felul în care te-ai simţit tu nu are nimic 
de-a face cu cealaltă persoană. Aceasta n-a făcut decât 

să-ţi reactiveze punctul sensibil apăsând pe „buto- 
nul“ potrivit. De îndată ce te vei deconecta de la ceea 
ce te face să suferi, butonul rapid pentru reacţia 
emoţională nu va mai exista. Fiecare om are o sufe- 
rinţă din trecut care îi conduce viaţa, a adăugat Bill. 
Pentru unul, locul dureros este eşecul. Pentru altul, 
este suferinţa provocată de faptul că se simte inutil, 
insuficient de bun, neiubit sau orice altă variantă în 
care nu este mulţumit de el însuşi. 

A menţionat apoi că evitarea acestor sentimente 
este cea care creează suferinţa emoţională. 

- Până când omul nu se eliberează de problema 
sa fundamentală, aceasta va continua să acţioneze, 
mi-a spus Bill. Poţi ajunge şi la 90 de ani şi să con- 
tinui să recreezi experienţe dureroase din cauza unei 
credinţe esenţiale pe care ai acceptat-o pe când aveai 
6 ani. 

Deşi mulţi psihologi consideră că oamenii au 
probleme rămase nerezolvate din trecut, puţini sunt 
aceia care pretind că le pot remedia repede. Bill a pus 
la punct o metodă nouă care îi ajută pe clienţii săi să se 
elibereze de suferinţa emoţională — în decursul a 
numai două ore. S-ar putea spune că a creat o moda- 
litate de a realiza „vindecarea apăsând pe un buton“. 

— Gândeşte-te la un alt eveniment care te-a afec- 
tat, mi-a spus Bill. 

L-am ascultat. Din nou, lucrurile au mers foarte 
uşor. Deşi nu reflectasem până atunci la asta, din- 
tr-odată am început să sesizez un tipar. Aproape de 
fiecare dată mă supăram când cineva mă făcea să mă 
simt insultat. 

— Ce înseamnă că te simţi insultat? m-a testat Bill. 

Într-o clipă am înţeles semnificaţia — aceea că nu 
mă simţeam suficient de bun. Probabil că nu eram 

suficient de bun, se înşiruiau logic gândurile mele, 
din moment ce oamenii aceştia nu sunt mulţumiţi de 
ceea ce fac şi ajung astfel să mă simt insultat. 

Acum, Bill a început să mă dea cu nasul. 

— Cum e să simţi că nu eşti suficient de bun? m-a 
întrebat el. 

Am început să mă simt deprimat. M-am uitat la 
figura copilăroasă a lui Bill, întrebându-mă dacă voia 
cu adevărat să mă facă să mă simt atât de rău. Voia. 

- Până când nu vei simţi pe deplin suferinţa pe 
care ai îngropat-o de vie în adâncul tău, ea va conti- 
nua să acţioneze şi să-ţi saboteze existenţa. 

Ptiu! Ajuns aici, simţeam că viaţa însăşi nu merită 
să fie trăită. 

- Dacă trăieşti cu adevărat sentimentul pe care ţi-l 
dă problema esenţială pentru tine, ar trebui să simţi 
că viaţa nu merită trăită. 

- Asta şi simt, Bill, asta şi simt, i-am răspuns în- 
cetişor. 

- Bine! a spus Bill. Deci, cum e să simţi că nu eşti 
destul de bun? 

- Este sentimentul cel mai rău pe care l-am trăit 
vreodată. 

- Poţi să accepţi faptul că nu eşti suficient de bun? 

Aici a trebuit să duc o luptă. Deşi analizându-mi 
viaţa am găsit dovezi clare că eram destul de bun, 
trebuia totuşi să recunosc că nu eram la fel de bun în 
toate privinţele. Şi mai trebuia să admit faptul că 
această credinţă că „nu eram destul de bun“ îmi crea 
în mod inconştient necazuri şi supărări cu clienţii şi 
prietenii. Pierdusem multe ocazii, chiar şi bani, din 
acest motiv. 

- Da, pot să accept lucrul ăsta. 

Ceva s-a mişcat în mine chiar atunci. Am simţit 
un fel de uşurare. Am devenit mai relaxat şi mai calm. 

Ba chiar fericit. Era ca şi cum un cablaj uriaş fusese 
deconectat şi dintr-odată vedeam viaţa altfel. 

Înainte de a pleca, Bill şi cu mine am mai lucrat şi 
la alte aspecte. Dar după şedinţa aceea am sesizat ins- 
talarea unor diferenţe esenţiale. Nimic nu părea să mă 
irite, aşa cum se întâmpla înainte. A doua zi, un client 
mi-a adus nişte critici asupra unui anunţ pe care îl 
redactasem pentru el şi de data aceasta nu mi-am mai 
ieşit din pepeni. Mi-am susţinut punctul de vedere cu 
calm şi am remarcat că analizam fiecare clipă cu iubire 
şi optimism. Am mai observat şi că nu-mi mai era frică 
să fac unele lucruri pe care de obicei le evitam cu desă- 
vârşire, cum ar fi să cânt la chitară în faţa prietenilor 
sau să fac demonstraţii de „magie“ în timpul mesei. 
Înainte nu mă simţeam suficient de bun. De asemenea, 
am băgat de seamă că banii începuseră să curgă din 
toate părţile. Într-o dimineaţă, după câteva zile de la 
şedinţa mea cu Bill, o doamnă mi-a trimis un fax în 
care mă anunţa că îmi trimitea un cec de câteva mii de 
dolari pentru a începe să-i promovez afacerea. 

Ce se întâmplase? 

Acum, când credinţa esenţială pe care o avuse- 
sem fusese demontată, deschisesem înăuntrul meu 
centrii energetici care îi îngăduiau abundenței univer- 
sului să se reverse asupra mea. 

Şi revărsarea s-a produs. 


ŞTIINŢA DE A AJUNGE BOGAT 


În cartea lui Wayne Dyer Manifest Your Destiny 
(„Trăieşte-ţi destinul“), el spune că, dacă în viaţa cuiva 
nu se manifestă ceea ce doreşte, probabil că undeva în 
lumea sa interioară lipseşte iubirea. 

Aceasta este o altă cale prin care veţi descoperi de 
ce s-ar putea să nu fiţi limpezi în interior. Gândiţi-vă ce 

simţiţi relativ la persoanele implicate în ceea ce vreţi 
să creaţi. Dacă există o „încărcătură“ negativă sau un 
sentiment inconfortabil în privinţa cuiva, înseamnă 
că lucrurile nu sunt lipsite de echivoc în privinţa a- 
cestei relaţii. 

Iertarea este cea mai bună cale pe care o cunosc 
eu pentru a reuşi singuri obţinerea limpezirii inte- 
rioare. Şi cea mai bună metodă pentru a deveni 
iertători este să vă simţiţi recunoscători. Voi vorbi mai 
mult despre recunoştinţă ceva mai târziu, dar deo- 
camdată este bine să ştiţi că dacă vă concentrați 
asupra lucrurilor care vă plac la o persoană, vă veţi 
simţi recunoscători, iar apoi veţi începe să iertaţi, 
după care veţi obţine limpezirea interioară. 

După ce veţi ajunge la acea limpezime, veţi putea 
avea, face sau fi orice vă doriţi. 

lată încă o modalitate simplă pentru clarificare, 
ceva ce puteţi face de unul singur. Am învăţat-o de la 
prietenul meu Bob Proctor, în cursul unuia dintre fai- 
moasele sale seminare despre Ştiinţa îmbogăţirii. 

Luaţi două file de hârtie. 

Pe prima dintre ele descrieţi starea negativă în 
care vă aflaţi. Prezentaţi situaţia aşa cum este în pre- 
zent şi simţiţi emoţiile pe care vi le trezeşte. Probabil că 
nu va fi prea grozav. Dar este de dorit să trăiţi acel sen- 
timent, deoarece, cu cât îl veţi trăi mai intens, cu atât vă 
veţi elibera mai mult de el. Cu alte cuvinte, oricare ar 
fi emoția pe care o suprimaţi, mai devreme sau mai 
târziu va trebui să o exprimați. În timp ce un sentiment 
este suprimat, vă menţine blocate vibraţiile interioare. 
Eliberaţi-l şi vă veţi elibera energia, îngăduindu-i să 
răzbată în afară şi să atragă ceea ce vă doriţi. Lăsaţi-vă 
sentimentele să iasă la suprafaţă în timp ce descrieţi 
situaţia sau starea pe care nu v-o doriţi. 

Acum puneţi deoparte prima filă. 

Luaţi fila a doua şi începeţi să scrieţi cum aţi vrea 
să fie situaţia sau starea dumneavoastră. Încercaţi să 
trăiţi sentimentul de bucurie asociat cu ceea ce vreţi să 
aveţi, să faceţi sau să fiţi. Cufundaţi-vă cu totul în 
această energie bună. Descrieţi situaţia în felul în care 
vreţi să fie şi ilustraţi-o atât de complet, încât s-o 
puteţi simţi chiar în timp ce scrieţi. Aşa cum aţi vrut 
să trăiţi emoţiile negative pentru a le putea elibera, 
acum vreţi cu siguranţă să le trăiţi pe cele pozitive, 
pentru a putea crea o imagine nouă pe care să v-o an- 
coraţi în subconștient. Cu cât vă veţi „îndrăgosti“ mai 
mult de această imagine nouă şi de aceste sentimente 
noi, cu atât mai repede se vor putea manifesta acestea. 

Acum luaţi prima filă, uitaţi-vă peste ea şi daţi-i 
foc. 

Luaţi fila a doua, împăturiţi-o şi purtaţi-o cu dum- 
neavoastră timp de o săptămână. 

Asta e tot. Probabil că tocmai v-aţi eliberat de 
blocajul negativ. lar dacă acesta va ieşi din nou la su- 
prafaţă vreodată, repetaţi exerciţiul. 

Vedeţi cât e simplu? 


SĂMÂNȚA DE MUŞTAR 


Cu ani în urmă, am vorbit despre spiritualitate la 
o conferinţă pe teme de afaceri. La un moment dat, 
am spus auditoriului că port cu mine ca suvenir o 
monedă cu o sămânță de muştar pe ea. Pe monedă 
sunt gravate cuvintele „Dacă ai credinţă cât o să- 
mânţă de muştar, nimic nu-ţi va fi imposibil“. 

După aceea, am întrebat publicul: „V-aţi gândit 
vreodată la o sămânță de muştar?“ 

Am făcut o pauză şi am adăugat: „O sămânță de 
muştar nu are îndoieli. Nu are de ce să se gândească 

de două ori asupra ţelului său. Nu se îngrijorează, nu 
se miră, nu se irită. Pentru ea totul este clar.“ 

Acesta este esenţialul stadiului actual al Facto- 
rului de Atracţie. Vreţi să vă fie totul limpede în inte- 
rior — să nu aveţi îndoieli — astfel încât să puteţi atrage 
exact acel lucru pe care spuneţi că vi-l doriţi. 

Aşa cum scria Ernest Holmes în Creative Mind and 
Success („Mintea creatoare şi succesul“), „Puteţi atrage 
numai ceea ce aţi devenit mai întâi mental şi aţi simţit 
că este realitatea, fără a avea nicio îndoială.“ 

Dar cum puteţi ajunge la această limpezime? 


CHIRURGIA KARMICĂ 


Dr. Marcus Gitterle este un medic care lucrează la 
urgenţe şi un specialist în metodele antiîmbătrânire. 
Ne-am întâlnit după ce a citit una dintre cărţile mele, 
i-a plăcut şi mi-a trimis un e-mail, spunând că locuia 
în acelaşi orăşel cu mine. Am luat prânzul împreună 
şi am devenit repede prieteni. 

Într-o zi, mi-a povestit o modalitate de a face „chi- 
rurgie karmică“. Erau lucruri inedite pentru mine şi în 
acest fel am luat cunoştinţă de un instrument nou care 
are un efect aproape magic. Poate favoriza eliberarea 
de orice problemă supărătoare, poate vindeca orice 
stare, poate realiza orice intenţie, fără să faceţi practic 
nimic. De fapt, alţii fac totul pentru dumneavoastră. 

Marc explica metoda în felul următor: „Exact la 
fel cum atunci când aveţi o suferinţă şi ajungeţi la 
chirurg, problema este îndepărtată în timp ce sunteţi 
adormiţi. Când vă treziţi, nu mai există. Vi se poate 
spune să vă odihniţi mai mult, să beţi mai multe li- 
chide, dar în esenţă aţi scăpat de problema pe care o 
aveaţi. Tot ce aţi făcut dumneavoastră a fost să-i lăsaţi 
pe alţii să vă scape de ea.“ 

De fapt, Marc vorbeşte despre yagya sau yagna. 
Acestea sunt cunoscute în Răsărit, dar în Occident 
foarte puţini ştiu de ele. Nu înseamnă propriu-zis o 
„chirurgie“, ci o modalitate prin care maeştrii spiri- 
tuali efectuează diverse ritualuri în beneficiul dum- 
neavoastră, cu scopul de a vă putea realiza obiectivul. 

Ştiu că vi s-ar putea părea mai degrabă o ciudă- 
tenie, însă aceste metode au o istorie îndelungată. 
O yagya este o ceremonie religioasă sau spirituală 
îndeplinită de un preot hindus pentru a alina greu- 
tăţile karmice. În esenţă, yagya este incantarea unor 
mantre (sunete) vedice specifice, de către pandiţi 
(înţelepţi) vedici cu pregătire şi dedicație. Este în 
general metoda preferată pentru dizolvarea unei si- 
tuaţii de criză sau periculoase, amenințătoare pentru 
viaţă. Dar puteţi utiliza yagya şi pentru a obţine lim- 
pezimea de care aveţi nevoie, pentru a putea avea, 
face sau fi orice doriţi. 

În loc să continuu încercând să vă explic ce este o 
yagya, o să vă prezint o mărturie a felului în care una 
dintre cele mai bune prietene de-ale mele a fost vin- 
decată prin această tehnică. 


SALVATĂ DE LA MOARTE 


Cu un an în urmă, cea care-mi fusese timp de 
douăzeci de ani cea mai bună prietenă se afla pe patul 
de moarte. După ce fusese implicată într-un accident 
de maşină cu consecinţe aproape fatale şi trecuse 
printr-o operaţie de înlocuire a ambelor rotule, avu- 
sese o fractură de coloană, suferise o depresie, apoi 
căpătase tendinţe suicidare şi devenise anorexică din 
cauza medicamentelor pe care n-ar fi trebuit să le 
accepte niciodată, fusese luată cu ambulanţa şi dusă 
la spital, unde zăcea inconştientă, pe moarte. 

Încercaserăm deja tot ce se putuse face. Ea mer- 
sese la vindecători, la doctori şi psihiatri. Angaja- 
serăm o infirmieră care să o îngrijească la domiciliu. 
Se rugase, meditase, ascultase casete înregistrate. Eu 
le cerusem la 500 de prieteni să facă rugăciuni pentru 
ea şi să-i trimită energie vindecătoare. Nimic nu o 
putuse elibera din starea în care se afla. Mi-era teamă 
că-mi voi pierde cea mai bună prietenă. 

În disperare, am aranjat să i se facă o yagya pe 
durata unei luni întregi. După două zile, în spital, s-a 
trezit şi s-a ridicat în picioare. Cu o zi în urmă nu se 
putea mişca nici cât să se răsucească în pat! Acum era 
gata să plece acasă. Întregul spital era uluit. Doctorii 
nu-şi puteau explica fenomenul. Au mai ţinut-o inter- 
nată o vreme, pentru mai multe testări şi observaţii. 

Starea ei s-a îmbunătăţit din zi în zi. După o săp- 
tămână, aceeaşi femeie care fusese aproape moartă 
era externată. Acum umblă, vorbeşte, zâmbeşte, con- 
duce maşina şi este foarte bucuroasă de viaţă. Am 
văzut-o ieri. Crezusem că n-o voi mai vedea nicio- 
dată. A fost un miracol autentic. 

Aceasta este puterea unei yagya. 


MIRACOL ÎN LUMEA PUBLICAȚIILOR 


Dr. Gitterle face yagya pentru el, pentru soţie şi 
fiu. Am făcut şi eu de câteva ori pentru mine. Osă vă 
dau un exemplu. 

Aşa cum aţi aflat până acum, cartea aceasta 
pe care o citiţi are la bază o mică lucrare populară 
pe care am elaborat-o cu câţiva ani în urmă, inti- 
tulată Marketing spiritual. Ştiam bine, din mărturiile 
tuturor celor care-mi trimiseseră e-mailuri în fiecare 
zi, povestindu-mi întâmplările lor miraculoase, că 

puternicul proces, în cinci paşi, poate face să se ma- 
nifeste dorinţa inimii. 

Ceea ce mă nemulţumea era faptul că în principiu 
cartea nu era disponibilă decât pe internet. Eram 
conştient de necesitatea de a avea un public mai larg. 
Aşadar mi-am fixat obiectivul de a găsi un editor se- 
rios, cu capacităţi importante de distribuţie şi puterea 
de a-mi scoate cartea pe o piaţă cât mai extinsă. 

Pentru a ajuta la accelerarea realizării obiectivu- 
lui, am aranjat îndeplinirea unei yagya. Am accesat 
www.jyotish-yagya.com şi am cerut o yagya în benefi- 
ciul meu. Nu ştiam cum va funcţiona aceasta, nici 
dacă va avea efect sau nu. Dar am avut încredere. Am 
trecut la acţiune. 

În câteva săptămâni am primit un e-mail de la re- 
dactorul-şef de la Wiley — editura care a publicat 
cartea de faţă. 

Acum analizaţi puţin cazul. Cartea mea de început, 
intitulată Marketing spiritual, fusese bestsellerul nu- 
mărul unu de două ori pe site-ul Amazon. Se scrisese 
despre frumosul ei succes în New York Times. Versiu- 
nea electronică a cărţii fusese descărcată de circa un 
milion de ori. Cartea electronică fusese tradusă în şapte 
limbi. Mii de oameni îmi scriseseră comunicându-mi 
părerile lor. Cel mai bun agent din ţară expediase car- 
tea principalelor edituri timp de doi ani. 

Şi totuşi — nimic! 

Nimic nu se întâmplase pentru a aduce cartea în 
faţa unui public larg până când nu aranjasem să se 
facă o yagya în sprijinul obiectivului meu şi pentru a 
mă elibera de orice blocaj interior care-mi împiedica 
manifestarea dorinţei. 

Aceasta este chirurgia karmică. O yagya este o 
modalitate de a vă elibera de orice blocaje curente — 
fie că provin din această viaţă sau dintr-o alta — 

pentru ca apoi să puteţi atrage spre dumneavoastră 
tot ce vă doriţi. 
Cu adevărat, o vindecare fără efort! 


TEXTUL SCRIS 

În sfârşit, permiteţi-mi să vă mai propun încă o 
metodă pentru a ajunge la clarificarea interioară. Nu 
costă niciun ban, practicarea ei nu vă ia mai mult de 
un minut, nu implică niciun fel de suferinţă şi rezul- 
tatul este garantat de fiecare dată. 

Vă interesează? 

Metoda presupune un text scris, simplu, pe care 
îl rostiţi cu voce tare pentru a vă elibera de o convin- 
gere sau de un sentiment de care vreţi să scăpaţi şi a-l 
înlocui cu altceva, după preferinţă. Am aflat-o de la 
prietena mea Karol Truman, autoare a cărţii cu ade- 
vărat uluitoare intitulate Sentimentele îngropate de vii 
nu mor niciodată... 

Vă voi spune imediat care este textul. Mai întâi, 
trebuie să înţelegeţi că acest instrument puternic este 
extrem de simplu de utilizat. Tot ce aveţi de făcut este 
să rostiţi câteva paragrafe. Atât şi nimic mai mult! 

Cu toate acestea, textul are darul de a vă repro- 
grama structura de bază a ADN-ului. Se adresează 
spiritului dumneavoastră şi îl roagă să vă ajute să 
obţineţi limpezirea necesară la nivelurile fundamen- 
tale ale fiinţei. 

Nu am intenţia să complic lucrurile încercând să 
vă explic cum funcţionează procedeul. Misiunea mea 
este să vă ofer instrumentele şi să vă prezint modul de 
utilizare. În fond, nu aveţi nevoie să cunoaşteţi cum 
funcţionează aparatul pentru a trimite sau a primi un 
fax. Nu faceţi decât să introduceţi hârtia, iar aparatul 
face tot restul. 

Textul funcţionează la fel. Nu trebuie decât să-l 
rostiţi, introducând în locul potrivit sentimentele din 
momentul respectiv de care vreţi să vă eliberaţi şi afir- 
mând ceea ce preferaţi să simţiţi. Veţi înţelege mai 
bine totul după ce veţi cunoaşte cuvintele textului, 
aşadar iată-le: 


Spiritul meu, te rog să găseşti originea sentimen- 
tului meu /gândului meu negativ despre (Aici intro- 
duceţi sentimentul sau convingerea de care vreţi să vă 
debarasaţi) 


Ia fiecare nivel în parte, fiecare domeniu şi fiecare 
aspect al fiinţei mele şi du-l până la origini. Anali- 
zează-l şi rezolvă-l perfect, în lumina adevărului divin. 

Înaintează în timp, vindecând fiecare incident 
bazat pe originea primului, potrivit dorinţei lui Dum- 
nezeu; până când voi ajunge în prezent, plin de 
lumină şi adevăr, de pacea şi iubirea lui Dumnezeu, 
de iertarea de mine însumi pentru percepțiile mele 
incorecte, de iertarea faţă de fiecare persoană, loc, cir- 
cumstanţă sau eveniment care a contribuit la apariţia 
acestui sentiment /gând. 

Cu o iertare deplină şi cu dragoste necondiţio- 
nată, şterg; cele vechi din ADN-ul meu, le eliberez şi le 
las să plece! Mă simt (Aici introduceţi felul în care vreţi 
să vă simţiţi) I! Îngădui 
fiecărei probleme fizice, mentale, emoţionale şi spi- 
rituale, fiecărui comportament nepotrivit bazat pe 
vechile sentimente să dispară rapid. 

Îţi mulţumesc, Spirite, pentru că mi-ai venit în 
ajutor şi m-ai sprijinit să ajung la măsura deplină a 
creaţiei mele. Îţi mulţumesc, îţi mulţumesc, îţi multu- 
mesc! ÎI iubesc şi ÎI laud pe Dumnezeu de la care vine 
toată binecuvântarea. 


Nu-i aşa că este simplu? 


Pasul trei: Secretul reveat 169 


Acum, dacă nu credeţi că Textul va funcţiona în 
beneficiul dumneavoastră, utilizaţi-l pentru a vă de- 
barasa de această credinţă. 

Cu alte cuvinte, în primul loc liber din Text — adică 
acolo unde trebuie să adăugaţi credinţa sau sen- 
timentul de care vreţi să vă debarasaţi — introduceţi 
formula „Ajută-mă să scap de îndoiala asupra puterii 
acestui Text Scris“. 

În al doilea loc de completat din Text introduceţi 
credinţa pe care o preferaţi, care ar putea fi „Înţeleg 
acum că orice credinţă aş avea, o pot schimba oricând, 
chiar şi cu ajutorul unui instrument atât de simplu 
cum este acest Text Scris.“ 

Chiar înainte ca această carte să fie trimisă la ti- 
par, Karol mi-a spus că avea o versiune nouă, îm- 
bunătăţită a Textului Scris. Spunea că aceasta avea şi 
mai multă putere decât precedenta. Iat-o: 


Spiritul meu /Conştiinţa mea superioară, te rog să 
găseşti originea sentimentului meu /gândului meu 
despre f 

Ia fiecare nivel în parte, fiecare domeniu şi fiecare 
aspect al Ființei mele şi du-l până la origini. 

Analizează-l şi rezolvă-l perfect, în adevărul lui 
Dumnezeu. 

Parcurge toate generaţiile de-a lungul timpului şi 
în eternitate, vindecând fiecare incident şi toate cele 
pe care le-a declanşat apariţia lui. Te rog să faci acest 
lucru potrivit dorinţei lui Dumnezeu, până când voi 
ajunge în prezent, plin de lumină şi adevăr, de pacea 
şi iubirea lui Dumnezeu, de iertarea de mine însumi 
pentru percepțiile mele incorecte, de iertarea faţă de 
fiecare persoană, loc, circumstanţă sau eveniment care 
a contribuit la apariţia acestui sentiment/ gând. 

Manifestând iertare deplină şi dragoste necondi- 
ţionată, îi îngădui fiecărei probleme fizice, mentale, 

emoţionale şi spirituale, fiecărui comportament 

nepotrivit bazat pe originea negativă înregistrată în 

ADN-ul meu să se transforme. 

Aleg să Fiu 

Mă simt 

SUNT : 

(În principiu, utilizaţi acelaşi sentiment pozitiv 
adecvat pentru completarea fiecărui rând, cu scopul 
înlocuirii sentimentului negativ — sau a mai multor 
sentimente, după caz.) 

S-a săvârşit. Totul a fost vindecat. Acum pro- 
blema este rezolvată! 

Îţi mulţumesc, Spirite, pentru că mi-ai venit în 
ajutor şi m-ai sprijinit să ajung la măsura deplină a 
creaţiei mele. Îţi mulţumesc, îţi mulţumesc, îţi multu- 
mesc! Îl iubesc şi ÎI laud pe Dumnezeu, de la care vine 
toată binecuvântarea. 

Vă mai spun încă o dată, fiecare dintre aceste 
Texte este puternic. Citiţi minunata carte a lui Karol, 
unde veţi găsi o explicaţie detaliată a lui. Până atunci, 
utilizaţi Textul de faţă ori de câte ori simţiţi nevoia de 
a vă limpezi interior. 

Efectul lui este aproape magic! 

După ce obţineţi curăţenia interioară, veţi putea 
atrage practic orice vă veţi putea imagina! 

Nu-i aşa că este un mod de viaţă plăcut, vibrant, 
euforic chiar? 


În viată, învăţăm lecțiile de care avem nevoie 
în două feluri: fie prin supunerea față de legile 
naturii, fie suferind consecințele nerespectării 


acelor legi... Niciunul dintre noi nu-şi provoacă în 
mod conştient suferințele pe care le trăieşte. 


Karol Truman, Feelings Buried Alive Never Die..., 1998 


PASUL PATRU: 
NEVILLIZAŢI-VĂ 
SCOPURILE 


Lia dintre autorii mei preferaţi de lucrări de 
spiritualitate este Goddard Neville. El a scris cărţi 
clasice ca Out of This World (În afara lumii acesteia) şi 
The Law and the Promise (Legea şi făgăduinţa). A fost o 
persoană cu un caracter încântător, părând să aibă 
acces la o lume pe care cei mai mulţi dintre noi nu o 
percep. l-a învăţat pe oameni cum să-şi folosească 
mintea „imaginativă“, cum să adauge sentiment şi să 
obţină rezultate. Odată a spus în cadrul unei con- 
ferinţe: 

„Insist să vă utilizaţi imaginaţia cu iubire, în be- 
neficiul tuturor, şi să credeţi în realitatea actelor 
dumneavoastră imaginare. Dacă aveţi un prieten care 
doreşte să-şi găsească un loc de muncă avantajos, 
ascultați cu atenţie în sinea dumneavoastră până când 
îi auziţi vocea povestindu-vă despre noua sa poziţie. 
Simţiţi-i mâna care o strânge pe a dumneavoastră. Ve- 
deţi-i zâmbetul aşternut pe buze. Utilizaţi fiecare simţ 

pe care îl puteţi evoca atunci când creaţi scena ima- 
ginară. Insistaţi până când simţiţi fiorul realităţii, apoi 
întrerupeţi-vă şi lăsaţi scena să se deruleze de la sine 
în lumea exterioară.“ 

Probabil aţi remarcat că Neville nu a spus să vă 
concentrați pur şi simplu asupra imaginii prietenului 
dumneavoastră care capătă slujba dorită. El vă sfătuia 
să şi auziți vocea prietenului şi să simțiți atingerea lui, 
iar apoi fiorul realităţii scenei care avusese loc. 

Contribuţia importantă pe care Neville a adus-o 
la ştiinţa atragerii propriei realităţi era ideea că trebuie 
mai întâi să simţiţi lucrul pe care îl doriţi, ca şi cum 
l-aţi avea deja. Eu numesc asta „nevillizarea scopului“. 

Într-o carte veche pe care o am de la Neville, alături 
de semnătură el a adăugat fraza: „Simte-te ca şi cum 
dorinţa ţi-ar fi fost îndeplinită“. Aceasta este cheia. 
Acesta este secretul. Trebuie să învăţaţi cum să vă „ne- 
villizaţi scopul“, simțind că dorinţa v-a fost îndeplinită. 

În ce fel? Începeţi chiar acum, răspunzând la în- 
trebarea: „Ce aş vrea să am, să fac sau să fiu?“ Acum, 
trăiţi sentimentul că aţi realizat deja ce v-aţi dorit. Cu 
alte cuvinte, dacă scopul pe care vi l-aţi propus este să 
obţineţi anul acesta 200.000 $ din vânzări, în ce fel vă 
simţiți când vă gândiţi că l-aţi îndeplinit deja? Trăiţi 
sentimentul intenţiei duse la bun sfârşit. 

Ceea ce sugera Neville este că trebuie să simţiţi 
orice lucru pe care vreţi să-l atrageţi. Chiar dacă vi-l 
imaginaţi — îl vedeţi cu ochii minţii — , până când nu 
simțiți că este deja săvârşit, vă va lipsi pasul fundamen- 
tal al procesului de atracţie. Pasul acesta lipseşte 
practic din toate cărţile de autoajutorare. Lipseşte din 
majoritatea tehnicilor de hipnoză, vizualizare şi din 
alte programe de expansiune a conştiinţei. 

Acesta este Pasul patru al Factorului de Atracţie. 


Pasul patru: Nevillizaţi-vă scopurile 173 


EMOȚIA ARE FORȚĂ 


Specialiştii în marketing ştiu că oamenii nu 
acţionează de obicei pe baza unor considerente logice, 
ci sub influenţa unor emoţii. Emoţia are forţă. Dar are 
şi puterea de a crea ceea ce vă doriţi. Descoperiţi în 
interiorul dumneavoastră sentimentul pe care vi-l 
provoacă faptul de a avea, a face sau a fi ceea ce vă 
doriţi şi după aceea veţi începe să transpuneţi în 
realitate lucrul dorit. Energia emoţiei va lucra pentru 
a vă atrage către lucrul pe care-l doriţi, în acelaşi timp 
dirijându-l şi pe acesta către dumneavoastră. 

Ştiu, am ajuns din nou pe tărâm filozofic. Dar 
scriu despre concepte spirituale, de care puţini oa- 
meni se pot apropia. lar motivul nu este deloc greu 
de înţeles. Suntem învăţaţi încă din leagăn să dăm 
atenţie realităţii, să ne supunem legilor omeneşti, să 
venerăm cărţile şi liderii. Deşi toate acestea ar putea 
fi de folos societăţii, ajutând-o să funcţioneze în con- 
diţii mai bune (de fapt, nu au reuşit, dar asta este o 
altă carte), vă limitează pe dumneavoastră personal. 
Încrederea în lideri, norme şi autorităţi vă împiedică 
să vă creaţi viaţa pe care v-o doriţi. 

l-am spus cândva unei prietene că încrederea pe 
care o avea într-un anumit guru îi putea limita propria 
putere de a face să se manifeste ceea ce-şi dorea. (Veţi 
vedea cât de adevărat a fost acest lucru pentru mine, 
când veţi citi mai târziu impresionantul capitol despre 
Şocanta poveste adevărată a lui Jonathan). Când daţi 
altcuiva din puterea dumneavoastră, vă cheltuiţi în 
direcţia respectivă o anumită doză din energia proprie. 

Dacă vreţi să atrageţi bogăţia şi orice altceva, 
aveţi nevoie de propria putere. Aveţi nevoie de propria 
energie. Puteţi întreba pe oricine ce părere are despre 
oricare dintre scopurile pe care vi le-aţi propus, dar 

în cele din urmă dumneavoastră sunteţi cei care vor 
lua hotărârea. Sunteţi cea mai îndreptăţită autoritate 
în ceea ce vă priveşte. Aşa cum spune adesea prietena 
mea Mandy Evans, „După ce aţi citit toate cărţile şi aţi 
ascultat toate conferințele, cum veţi şti ce să faceţi 
pentru dumneavoastră?“ Pe scurt, trebuie să aveţi pro- 
pria energie şi să decideţi pentru propria persoană. 

Această energie este un ingredient cheie al Facto- 
rului de Atracţie. 


O ENERGIE PUTERNICĂ 


Una dintre cele mai puternice energii cu care vă 
puteţi întâlni vreodată este recunoştinţa. De aceea, 
încercaţi să simţiţi recunoştinţă pentru orice lucru şi 
vă veţi schimba starea de spirit. Simţiţi-vă recunoscă- 
tori pentru viaţă, pentru plămâni, pentru casă, pentru 
această carte; nu are importanţă pentru ce anume. 
Odată ce veţi putea fi recunoscători, vă veţi situa în- 
tr-un domeniu energetic care poate crea miracole. 

Jonathan m-a învăţat lucrul acesta. Îmi amintesc 
că am fost să-l văd odată când mă simţeam jalnic. 
Eram foarte deprimat. Unul dintre primele lucruri pe 
care le-a făcut a fost să mă conducă spre înţelegerea 
faptului că viaţa îmi oferise o mulţime de binefaceri. 
Când vă comparaţi viaţa cu a altor oameni care trăiesc 
în ţări din lumea a treia, vă puteţi da repede seama 
că trăiţi ca un rege sau ca o regină. Probabil aveţi 
mâncare, apă şi un acoperiş deasupra capului, ca şi 
un frigider, un televizor, un radio şi probabil un com- 
puter. Milioane de oameni nu au aşa ceva. Înţelegeţi 
că sunteţi binecuvântaţi cu un belşug evident chiar în 
prezent, simţiţi-vă recunoscători pentru aceasta şi veţi 
atrage către dumneavoastră o abundență şi mai mare. 

VINDECAREA BOLILOR 


Prietenul meu Jonathan Morningstar (cu totul alt 
Jonathan) s-a vindecat singur cândva de o boală te- 
ribilă, cu o singură afirmaţie de recunoştinţă, scrisă 
pe un singur rând. 

Făcuse o dublă pneumonie. Părea să nu-l ajute 
nimic. Apoi, dintr-odată, s-a simţit inspirat să scrie o 
frază simplă, dar puternică, pe care a repetat-o la fie- 
care oră, a înregistrat-o pe casetă şi a ascultat-o şi a 
scris-o pe cartonaşe pe care le-a expus în diverse lo- 
curi din cameră. A făcut din această afirmaţie de un 
rând o parte din propria sa fiinţă. 

În 24 de ore s-a vindecat. Care era textul utilizat? 

„Îţi mulţumesc, Doamne, pentru toate lucrurile 
cu care am fost binecuvântat şi pentru toate binecu- 
vântările pe care le primesc.“ 

Nu sunt un savant, aşa că nu voi pretinde că pot 
să vă explic cum funcţionează metoda. Într-un a- 
nume fel, energia dumneavoastră emite în exterior 
semnale care atrag şi mai mult din ceea ce emiteţi. 
Modificaţi semnalele şi veţi modifica şi rezultatele. 
Modificaţi-vă energia şi veţi modifica şi ceea ce trăiţi. 
„Energia pe care o emiteţi reprezintă rezultatele pe 
care le obţineţi.“ 

Acesta este Factorul de Atracţie. 

Mai spun o dată, recunoştinţa poate schimba 
totul. Începeţi să vă simţiţi cu sinceritate recunos- 
cători pentru ceea ce aveţi. Uitaţi-vă la mâinile dum- 
neavoastră, sau la această carte, sau la animalul 
preferat, sau la orice altceva la care ţineţi şi pentru 
care simţiţi recunoştinţă. Zăboviţi un timp asupra 
acelui sentiment. 

Aceasta este energia care vă poate ajuta să deter- 
minaţi materializarea a orice vă doriţi. 

IMAGINAȚI-VA REZULTATUL 

O altă energie pe care vreţi cu siguranţă s-o trăiţi 
este cea provenită prin imaginarea sentimentului de 
a avea, a face sau a fi ceea ce vreţi. Senzaţia poate fi 
foarte plăcută. 

Imaginaţi-vă cât de bine v-aţi simţi dacă aţi avea 
ceea ce vreţi, aţi fi cine năzuiţi să fiţi sau aţi face ce 
visaţi să faceţi. Trăiţi sentimentele electrizante care 
însoțesc imaginile. Aceste trăiri pot crea viaţa pe care 
o vreţi. O pot face să se manifeste în lumea dumnea- 
voastră. Într-un anume fel, sentimentele acestea vă 
ghidează, vă conduc, vă îndeamnă să faceţi lucrurile 
care vor determina producerea evenimentelor. 

Este posibil ca marele gânditor german Goethe să 
fi exprimat cel mai bine aceste idei când a scris 
următorul mesaj inspirator: 


Până când nu te dedici unui scop, cât timp eziţi, 
P P 
poți fi uşor tras înapoi, eşti mereu lipsit de eficiență. 


În toate acţiunile care cer iniţiativă există un adevăr 
elementar, 

a cărui ignorare ucide 

nenumărate idei şi nesfârşite planuri: 

Acela că din momentul în care ţi-ai găsit dedicaţia 

providenţa începe şi ea să acţioneze. 


Tot soiul de întâmplări îţi vin în ajutor, 

care altfel nu s-ar fi produs niciodată. 

O serie întreagă de evenimente izvorăsc din acea 
decizie, 

aducând în sprijinul tău tot felul de 

fapte şi întâlniri şi 

ajutoare materiale la care nici 

n-ai fi putut visa vreodată. 

Orice lucru pe care îl poţi înfăptui 
sau visezi că poţi, 

începe-l chiar acum! 

Îndrăzneala are în ea 

geniu, putere şi magie. 


APARATUL DE FILMAT 


Odată eram în Seattle să mă întâlnesc cu nişte 
prieteni. Într-o seară, am deschis televizorul şi am 
prins sfârşitul unui interviu fascinant al lui Larry King 
cu faimosul actor şi cântăreţ Andy Griffith. Andy 
vorbea despre unul dintre primele lui filme. Fără să-şi 
dea seama, a menţionat ceva relevant pentru Factorul 
de Atracţie, pomenind de un regizor care îi spusese: 
„Aparatul de filmat este doar o maşină. Înregistrează 
ceea ce îi oferi. Nu trebuie decât să te gândeşti la ceva, 
să simţi acel lucru, iar aparatul îl va înregistra.“ 

Universul este şi el la fel ca un aparat de filmat. 
Gândiţi-vă la ceva anume, simţiţi trăirea acelei posesii 
şi universul va găsi lucrul respectiv şi îl va proiecta. 
Sfatul pe care l-a primit Andy Griffith pe când era un 
tânăr actor este acelaşi pe care vreau să vi-l dau şi eu: 
Când ştii ceea ce vrei, tot ce trebuie să faci este să te gân- 
deşti la acel lucru şi să-l simți. Atât. Universul — spiritul 
a toate câte există — va culege semnalul trimis şi îl va 
proiecta. 


FOCUL INTERIOR 


Este vorba din nou despre o putere miraculoasă. 
Când Jonathan Jacobs şi cu mine exersam această 
metodă, nivelurile noastre energetice ajungeau până 
la cer. Aveam atât de multă energie care ne străbătea 
corpul, încât până şi prizele electrice din casă luau foc. 

Acesta este adevărul! Pe vremea când trăiam în- 
tr-o locuinţă mizeră, pentru care abia puteam plăti 
chiria, instalaţia electrică s-a prăjit. Proprietarul a 
trebuit să plătească pentru repararea ei peste 7.000 $. 

Când Jonathan a făcut primele experimente ener- 
getice, tabloul cu sigurante din garaj a luat foc. Deşi nu 
din acest motiv mi se spune „Mr. Fire“, întâmplările 
acestea demonstrează că, atunci când efectuezi modifi- 
cări interioare, asişti şi la schimbări în exterior. Jonathan 
a trebuit să-şi monteze alt tablou electric. Proprietarul 
locuinţei mele a înlocuit toată instalaţia electrică din 
casă. Deoarece energia mea creştea, a trebuit să mă mut 
într-o casă mai mare, cu o instalaţie mai bună. 

Din nou, ceea ce accepți în lumea ta lăuntrică este 
factorul declanşator al experienţelor trăite în realitate. 


INTERIORUL DEVINE EXTERIOR 


Într-o zi, Jonathan şi cu mine luam prânzul la un 
restaurant chinezesc preferat, când am observat că 
localul era aproape gol. Proprietarii păreau îngrijo- 
raţi. Se strânseseră în jurul casei de marcat şi discutau. 
De obicei, veneau la noi, zâmbeau, vorbeau şi ne tra- 
tau ca pe nişte prinți. Era clar că ceva nu era în ordine. 
I-am pomenit de asta lui Jonathan, spunând: 

— Par să fie preocupaţi de bani. 

Jonathan mi-a răspuns: 

- De aceea sunt atât de preocupaţi. 

Iniţial, mintea mi s-a blocat. După aceea am 
început să râd. Jonathan m-a întrebat ce era atât de 
nostim. l-am explicat cât am putut mai bine: 

— Ai fost cumva maestru Zen într-o viaţă trecută 
sau ceva de genul ăsta? Cuvintele tale semănau cu 
una dintre acele formule aiuritoare şi fără răspuns, 
specifice maeştrilor Zen. 

— Ce vrei să spui? 

- Eu spusesem că oamenii aceia păreau preocu- 
paţi din cauza banilor, iar tu mi-ai răspuns că de 
aceea erau preocupaţi din cauza banilor. Pentru rea- 
litatea exterioară, este ceva fără sens. 

- Dar ăsta este adevărul, mi-a explicat Jonathan. 
Preocuparea lor pentru bani era ceva ce preexista în ei 
şi care s-a manifestat. Acum ei o observă în realitatea 
exterioară. Au făcut să se manifeste credinţa pe care 
o aveau. 

După aceea mi-a povestit despre un tip cu care lu- 
crase — patronul unui restaurant indian, care suferise 
un eşec în afaceri. Totul îi mergea jalnic. A făcut o şe- 
dinţă cu Jonathan şi a înţeles că de fapt nu-şi dorea să 
conducă un restaurant. Odată ce i-a devenit limpede 
acest lucru, nu s-a mai ocupat de restaurant şi l-a 
vândut. Drept urmare, imediat ce a apărut noul pro- 
prietar, oamenii au început din nou să-l frecventeze. 

— De îndată ce te îngrijeşti de interiorul tău, rezul- 
tatele se vor manifesta în exterior, a spus Jonathan. 


OCOLIȚI DUREREA 


Altă dată mi-a spus: 

— Când ai înţeles lecţiile, nu mai ai nevoie de ex- 
perienţe. 

Oricât de bizar vi s-ar părea tot acest dialog, el nu 
descrie decât adevărul, aşa cum l-am trăit chiar eu. 

Cândva, o companie m-a angajat s-o ajut să-şi 
promoveze unul dintre seminarele din Dallas. l-am 
sfătuit ce să facă, dar când am văzut că procedau 
exact invers, m-am înfuriat. Practic, îşi distrugeau 
propriul succes. 

I-am povestit totul lui Jonathan. El m-a întrebat 
cu ce m-am ales din asta. Cu alte cuvinte, care a fost 

beneficiul meu? Presupunând că o parte din mine a 
fost cea care a determinat compania respectivă să 
procedeze total greşit, în ce fel mi-ar fi servit acest 
lucru? M-am gândit şi i-am răspuns. 

- Faptul că ei au dat-o singuri în bară mă absolvă 
pe mine de povara necesităţii de a reuşi, am spus. M-au 
angajat să-i ajut să realizeze un seminar de succes. 
N-am fost sigur că voi putea. Neascultându-mă, 
aproape au garantat faptul că seminarul va fi un eşec. 
Când acest lucru se va întâmpla, voi putea să îndrept 
un deget către ei şi să le spun: „Voi aţi făcut-o, nu eu.“ 

Din nou revenim la ideea că ceea ce facem şi sim- 
tim în sinea noastră joacă un rol uriaş în contextul a 
ceea ce ajungem până la urmă să trăim. 

Indiferent de situaţia în care vă aflaţi, o anumită 
părticică din dumneavoastră a contribuit la crearea ei. 

Intraţi în contact cu ea, eliberaţi-vă de vechile cre- 
dinţe şi energii şi veţi putea merge mai departe, cre- 
ând ceea ce vă serveşte cel mai bine şi vă aduce mult 
mai multă bucurie. Una dintre cele mai bune căi în 
acest sens este să vă concentrați asupra a ceea ce vreţi, 
asupra sentimentului pe care l-aţi trăi dacă aţi avea 
ceea ce vă doriţi, dacă aţi fi ceea ce vreţi să fiţi sau aţi 
face ceea ce vreţi să faceţi. În acest fel, veţi putea în- 
cepe să atrageţi către dumneavoastră acel lucru. 


SCRIEŢI-VĂ SCENARIUL VIITORULUI 


O tehnică minunată care vă va ajuta în această 
privinţă se numeşte scrierea scenariului. 

Am auzit pentru prima dată vorbindu-se despre 
această metodă de către vechii mei prieteni Jerry şi 
Esther Hicks. Conceptul este înşelător de simplu. 

Imaginaţi-vă doar că aveţi deja ceea ce doriţi şi 
descrieţi scena în scris. Intraţi în cele mai mărunte 

detalii, astfel încât să puteţi trăi cu uşurinţă totul. 
Puneţi-vă în postura unui regizor de film şi scrieţi un 
scenariu pentru ceea ce vreţi să trăiţi în realitate. În 
timp ce-l elaborati, intraţi cu adevărat în atmosfera des- 
crisă, simţind-o şi trăind totul ca şi cum ar fi aievea. 

Eu am un carneţel plin de scenarii. Toate, până la 
unul, s-au transformat în realitate. Insist din nou, 
spunându-vă că atunci când gândiţi şi simţiţi un anu- 
mit lucru, acesta se înfăptuieşte. 

De ce să nu vă consumati câteva minute pentru a 
vă scrie, chiar acum şi chiar aici, propriul scenariu de 
viitor? Luaţi-vă o hârtie dacă nu vreţi să scrieţi chiar 
pe carte, dar acum este un moment bun pentru a vă 
crea viitorul. 

Sfatul lui Neville vă poate fi de folos. Este preluat 
din cartea lui numită Immortal Man („Omul nemu- 
ritor“) şi s-a dovedit a fi eficient atât pentru bărbaţi, 
cât şi pentru femei. 

„Mai întâi, visaţi ceva, vreau să spun visaţi cu 
ochii deschişi, un vis absolut minunat. Întrebaţi-vă: 
«Cum m-aş simţi dacă aş fi acum cu adevărat omul 
care visez să fiu?» Apoi intraţi în starea de spirit pe 
care v-ar trezi-o dorinţa deja împlinită şi cufundaţi-vă 
în acel sentiment.“ 

Aşadar, alegeţi-vă acum ceea ce aţi vrea să trăiţi. 
Indiferent de hotărârea pe care o luaţi, faceţi o descri- 
ere în scris, ca şi cum s-ar fi întâmplat deja. În loc să 
scrieţi: „Vreau ca un client să mă caute şi să-mi dea o 
comandă mare“, scrieţi: „Un client nou tocmai m-a 
căutat şi mi-a dat o comandă de 5.000 $. Mă simt 
minunat! Am vorbit cu el acum câteva minute. Încă 
mai zâmbesc la amintirea convorbirii, deoarece a fost 
o încântare să lucrez pentru clientul respectiv. Am pri- 
mit chiar şi cartea lor de credit şi o utilizez chiar acum.“ 

Cred că aţi prins ideea. Purtaţi-vă ca şi cum ziua a 
luat sfârşit şi consemnați în jurnal experienţa trăirii a 
ceea ce aţi intenţionat să vi se întâmple, după ce s-a 
întâmplat. Intraţi în detalii. Fiţi mulţumit. Bucuraţi-vă 
în timp ce scrieţi. Descrieţi totul exact aşa cum vreţi, ca 
şi cum tocmai ar fi avut loc. Faceţi-o chiar acum! 


DE CE NU? 


Dacă nu aţi scris chiar acum un scenariu, de ce 
n-aţi făcut-o? 

Vă creaţi singuri următoarele momente din viaţă, 
plecând de la acest moment. Ceea ce faceţi chiar acum 
reprezintă energia pe care o emiteţi în exterior şi care 
atrage ceea ce veţi primi mai târziu. Amintiţi-vă că 
acesta este Factorul de Atracţie. Când scrieţi un sce- 
nariu, având grijă să-l însoţiţi de emoția corespunză- 
toare, creaţi o „formă-gând“ puternică, sau o sferă de 
energie, pe care o lansați în lume pentru a-l trans- 
forma în realitate. 

Este un concept prea important pentru a-l neglija. 
Cu toţii suntem conectaţi între noi la un anumit nivel 
energetic. În 1943, Lucius Humphrey scria în mica şi 
preţioasa lui carte On the Beam: „Deşi ne gândim la noi 
înşine ca la nişte indivizi separați, nu suntem desprinşi 
de întreg. Suntem fiinţe distincte, dar nu separate.“ 

Datorită faptului că suntem cu toţii conectaţi la 
acest nivel energetic „de dincolo de cortină“, îi putem 
adresa universului cereri după voie, iar dacă nu 
suntem prea ataşaţi de rezultate şi avem deschiderea 
necesară pentru a primi ceea ce am cerut, vom primi 
acel lucru sau ceva şi mai bun. Oamenii implicaţi în 
materializarea dorinţei dumneavoastră vă vor simţi 
energia, pe un nivel energetic. (Amintiţi-vă că suntem 
cu toţii conectaţi.) Vor fi îndemnați de propriul spirit 
interior să vă ajute pentru realizarea obiectivelor. 

Aceasta este formula spirituală pentru succes care 
nu dă greş niciodată — garantat! 

Acesta este Factorul de Atracţie! 

Opriţi-vă şi scrieţi-vă scenariul! 


ENERGIA „TIPĂRITĂ“ 


Merită menţionat că toate cărţile de vizită, scri- 
sorile cu antet, fluturaşii, anunţurile publicitare — tot 
ce produceţi sau angajaţi pe cineva să producă pentru 
a vă lansa afacerea pe piaţă — poartă în ele energia 
dumneavoastră. Prin urmare, vor atrage — sau vor 
respinge — clienţii pe care spuneţi că vi-i doriţi. 

Gândiţi-vă la un anunţ sau o scrisoare publicitară 
pe care le-aţi primit în corespondenţă. Imediat ce v-aţi 
uitat la ea, aţi avut o reacţie de un anume fel cu pri- 
vire la serviciul respectiv. Poate că aţi simţit instan- 
taneu că „pare ceva interesant“ sau, din contră, că 
„poate merge la gunoi“. 

Nu mă refer numai la aspectul instrumentului 
publicitar, deşi face şi el parte din ansamblu. Atunci 
când dumneavoastră sau o persoană angajată creează 
un articol publicitar, îşi concentrează în el gândurile 
şi sentimentele. Nu este nevoie să ai capacităţi ex- 
trasenzoriale pentru a percepe această vibraţie. Dacă, 

la nivel inconştient, nu crezi în produsul sau serviciul 
pe care îl oferi, această neîncredere va izvori din ma- 
terialele publicitare şi oamenii o vor sesiza. Afacerea 
nu va avea succes. 

Vă mai repet încă o dată, sentimentele atrag mi- 
racole. Când ştiţi ceea ce vreţi, când vă este limpede 
că vreţi acel lucru şi puteţi simţi energia lucrului pe 
care îl doriţi, veţi începe să-l atrageţi către dumnea- 
voastră. lar când veţi simţi clar acea energie, veţi crea 
articole publicitare care o vor transmite mai departe. 
lată un exemplu pentru a înţelege mai bine ceea ce 
vreau să spun. 

Când am elaborat un prospect pentru un pro- 
gram de calculator în care credeam cu toată convin- 
gerea, am obţinut rezultate uluitoare. Oamenii citeau 
prospectul, simțeau sinceritatea mea şi intuiau bene- 
ficiile produsului. Ca urmare, peste 6% dintre ei au 
trimis cecuri. În lumea marketingului prin poştă, este 
un rezultat excelent. 

Dar când am scris un prospect pentru a oferi un 
serviciu în care nu credeam, nu am primit aproape 
niciun răspuns. De ce? Aceeaşi persoană crease 
ambele prospecte. Dar neîncrederea mea în cel de-al 
doilea articol li se transmisese şi celorlalţi. Ei îmi 
percepuseră vibrația şi pur şi simplu „ştiuseră“ că 
era mai bine să nu-l comande. 

Un alt exemplu este broşura pe care am primit-o 
pentru a participa la un seminar de lucru în Seattle. 
Nu am văzut decât o copie întunecată după broşura 
originală. Aşadar nu am fost atras de culorile vii, de 
imaginaţia conceptului sau de o grafică incredibilă. 
Totuşi, ceva din acea broşură spunea „Înscrie-te la 
eveniment“. Aşa am făcut. Când am vorbit cu alţi 
participanţi la seminar, toţi au susţinut că au avut 

acelaşi sentiment. Mulţi au adăugat: „Nu ştiu de ce 
am ajuns aici. Am văzut anunţul şi am ştiut că trebuie 
să vin.“ Celor care anunţaseră seminarul le era clar ce 
voiau. Încrederea lor răzbătea din broşurile trimise. 
Şi participanţii sosiseră. 

Faceţi o comparaţie cu situaţia unei companii 
pentru care am lucrat la un moment dat, care voia să 
ţină un seminar despre marketingul pe internet. 
Firma respectivă nu urmărea decât profitul. Nu exista 
nicio grijă pentru afacerea în sine şi nicio dorinţă sin- 
ceră de a servi oamenii. Această atitudine transpărea 
din broşurile lor. Când au anunţat evenimentul, s-au 
aşteptat la un număr de peste 200 de participanţi. Nu 
s-au înscris decât 20. 

Factorul de Atracţie nu poate fi păcălit. 


PUBLICITATEA FUNCŢIONEAZĂ 


Am remarcat că multe persoane au o atitudine 
negativă faţă de publicitate. Consider că este un punct 
de vedere cu efect limitator. Un anunţ publicitar te 
poate ajuta să-ţi lansezi afacerea pe piaţă. Poate de- 
veni o altă voce care lucrează în beneficiul tău. Poate 
fi şi ceva spiritual. 

Într-o zi luam masa împreună cu Jerry şi Esther 
Hicks şi cu încă un prieten. Vorbeam despre marke- 
ting în general, dar mai ales despre publicitate. Prie- 
tenul meu spunea: 

- Nu este obligatoriu să faci reclamă. 

- Nu este obligatoriu, am spus eu, dar este prefe- 
rabil. O publicitate bună îţi poate spori afacerea. 

— Ultima dată când am inserat un anunţ într-o re- 
vistă, a început şi Jerry, am primit atât de multe răspun- 
suri, încât nu le-am putut face faţă tuturor. Am renunţat 
la reclamă până când am angajat mai mult personal. 


186 FACTORUL DE ATRACȚIE 


- Nu are importanţă ce pui în anunţ, a adăugat 
Esther. Oamenii vor simţi cine eşti şi ce oferi şi vor 
lua o hotărâre pe baza acelui sentiment. 

Jerry şi Esther mă angajaseră să le scriu anunţu- 
rile pentru că ştiau că am încredere în munca lor. Dacă 
n-aş fi crezut în ei, reclamele pe care le-am creat ar fi 
lăsat să transpară acest lucru. lar dacă ei n-ar fi crezut 
în munca lor, persoana pe care ar fi angajat-o să le 
creeze reclamele le-ar fi dat la iveală convingerile. 

Prietena mea Sandra Zimmer, care conduce Self- 
Expression Center din Houston, cunoaşte şi ea 
puterea publicităţii bazate pe considerente spirituale. 

Sandra îşi impregnează în mod conştient recla- 
mele cu energia personală. Practic, ea stă şi meditează 
la anunţul publicitar, trimiţându-i energie. Rezultatul 
este că materialele ei au o calitate magnetică. Odată, 
ea mi-a spus că oamenii îi păstrează anunţurile şi 
şapte ani. Ştiu că am văzut reclamele Sandrei mulţi 
ani la rând, înainte de a o cunoaşte personal. Deşi nu 
păreau diferite între ele, îţi dădeau o senzaţie deose- 
bită. Ceva anume în legătură cu anunţurile ei te făcea 
să le ţii minte. Acel ceva era propria energie a Sandrei. 

- Publicitatea este importantă, mi-a spus ea 
cândva. Dar energia pe care o pui în reclame este cea 
care acţionează. De fapt, este chiar legea atracției în 
acţiune. 

Iarăşi repet, ceea ce sunteţi în interior creează 
rezultatele pe care le obţineţi în realitatea exterioară. 
Interiorul atrage exteriorul. Până şi articolele publici- 
tare transmit mai departe energia dumneavoastră. 
Aşadar, îndepliniţi corect procedeul de clarificare 
interioară, simţiţi energia a ceea ce vreţi să faceţi, să 
fiţi sau să aveţi şi vă veţi îndrepta în mod firesc în 
direcţia atragerii a ceea ce vă doriţi. 

METODA LUI JONATHAN 


Dat fiind că am lucrat cu Jonathan Jacobs timp de 
mai bine de 10 ani, văzându-mă cu el aproape săptă- 
mânal, îi ştiu bine metoda prin care obținea rezultate. 
Aşa cum v-am spus deja, el a fost capabil să mă ajute 
şi pe mine, ca şi pe alţii, să realizăm adevărate mi- 
racole. De aceea socotesc că procedeul lui în trei paşi 
merită examinat mai îndeaproape. lată cum decurge 
o şedinţă tipică cu Jonathan: 


1. Ne întâlnim, iar el mă întreabă ce-mi doresc. A- 
ceasta este etapa de „stabilire a intenţiei“. Odată 
ce te decizi asupra rezultatului pe care ţi-l do- 
reşti, restul vine aproape de la sine. Deci Jona- 
than începe întotdeauna cu concentrarea asupra 
dorinţei. Ce dorință aveți? 

2. După aceea ne concentrăm atenţia asupra a ceea 
ce stă în calea împlinirii dorinţei. În mod evident, 
aceasta este etapa de „limpezire“ a procesului. Jo- 
nathan şi-a utilizat abilităţile verbale pentru a mă 
ajuta să-mi dau seama ce anume mă bloca, îm- 
piedicându-mă să obţin succesul dorit. Ce se află 
în calea succesului? 

3.  Apoinecanalizăm energia către intenţia stabilită. 
Cu alte cuvinte, din momentul în care avem o 
ţintă, am identificat şi am eliminat toate blocajele 
din calea materializării ei, esenţialul este să trimi- 
tem energie spre obiectiv. Cum puteți primi energia 
care să vă ajute să obţineţi succesul visat? 


Aşa cum probabil vă puteţi da seama, Jonathan 
a întrebuințat simţirea în cadrul ultimului pas, ca 
sprijin pentru magnetizarea dorinţei. Acesta este 
modul în care puteţi utiliza Factorul de Atracţie. Alt- 
fel spus, el m-a sprijinit să aduc energie în trupul 

meu, cu ideea că aceasta va fi de ajutor în sensul ma- 
nifestării intenţiei mele. 

Voi încerca să explic acest lucru folosind cunoş- 
tinţele mele de Chi Kung. 


STRĂVECHILE SECRETE ALE CHINEZILOR 


Chi Kung, sau Qi Gong, este o străveche artă chi- 
nezească de vindecare. Se aseamănă cu Tai Chi prin 
aceea că utilizează mişcări lente, îndreptarea atenţiei 
asupra corpului şi canalizarea energiei interioare cu 
intenţia de a produce rezultate. Chi Kung este folosită 
pentru a vindeca, a regenera, a îmbunătăţi circulaţia 
şi sistemul energetic, a obţine şi a menţine o stare de 
sănătate a corpului şi a minţii. 

Puteţi folosi un tip de exerciţii Chi Kung simple 
pentru a atrage energia în corpul dumneavoastră, cu 
scopul de a determina realizarea obiectivului propus. 
Se procedează în felul următor: 


1.  Decideţi ce vreţi. 

2. Eliminați tot ce stă în calea obţinerii scopului pro- 
pus. 

3.  Aduceţi energie în corp, în timp ce în minte păs- 
traţi concentrarea asupra intenţiei. 


Este mai uşor decât vi s-ar putea părea la o primă 
vedere. Tot ce aveţi de făcut este să respirați. În timpul 
inspiraţiei, imaginaţi-vă că aerul este energie. Urmă- 
riţi cum se deplasează prin corp, îndreptându-se către 
împlinirea dorinţei dumneavoastră. 

În mare parte, Chi Kung se bazează pe folosirea 
minţii în timp ce respiraţi şi faceţi mişcări ale corpului. 
Asta vă solicit şi eu să faceţi aici. Cu ochii minţii, 
priviţi-vă obiectivul propus. Poate că îl puteţi vedea 
gata realizat. Poate nu puteţi vedea obiectivul, dar ştiţi 

într-o oarecare măsură cum va arăta atunci când va fi 
îndeplinit. Îndreptaţi-vă concentrarea într-acolo. Uti- 
lizaţi-vă gândirea pentru a vă trăi intenţia. 

În timp ce respiraţi, imaginaţi-vă că aerul este 
energia care se îndreaptă către acea trăire mentală. 
Vedeţi cum energia o alimentează, dându-i viaţă. 
Imaginaţi-vă că energia este un instrument magic 
care insuflă viaţă intenţiei dumneavoastră. 

Detaşaţi-vă. Nu aveţi nevoie să faceţi nimic mai 
mult. Aşa cum veţi vedea în următoarea secţiune 
despre pasul final al formulei Factorului de Atracţie, 
detaşarea este foarte importantă. 


DORINȚA ARZĂTOARE 


Când am fost în Australia, în mai 1999, am aflat 
că multe seminţe nu se desfac şi nu încolţesc dacă nu 
sunt mai întâi arse. 

În corpul omenesc, seminţele dorinţei se desfac la 
căldura emoţiei. Ori de câte ori simţiţi iubire sau frică — 
două emoţii foarte puternice — eliberaţi căldura care 
ajunge în profunzimea minţii şi desface sămânţa — sau 
imaginea — a ceea ce vă doriţi. Reuşiţi acest lucru prin 
simţire. 

Ideea esenţială a acestui pas este aceea că trebuie 
să simţiţi energia a ceea ce vreţi să aveţi, să faceţi sau 
să fiţi, manifestându-vă bucuria. Aşa cum scria 
Joseph Murphy în micuța lui carte How to Attract 
Money („Cum să atrageţi banii“), „sentimentul de bo- 
găţie produce bogăţie“. 

Sau cum scria William E. Towne în 1920, „Un 
gând are putere numai când este întărit de sentiment. 
Sentimentul îi dă capacitatea de acţiune. A afirma pur 
şi simplu ceea ce doriţi, fără credinţă sau sentiment, 
nu vă va ajuta să realizaţi mare lucru.“ 

Şi judecătorul Thomas Troward a scris în cartea 
lui The Hidden Power („Puterea ascunsă“): „Gândul 
nostru ca sentiment este magnetul care atrage către 
noi acele stări care îi corespund perfect.“ 

Simţiţi bucuria faptului de a avea ceea ce doriţi — 
simţiţi-o chiar acum — şi veţi începe procesul de 
atragere a lucrului dorit spre dumneavoastră. 


Întregul proces de obținere a bogățiilor intelec- 
tuale, spirituale şi materiale poate fi rezumat într-un 
singur cuvânt: Recunoşiinţă. 


Joseph Murphy, Your Infinite Power to Be Rich 
(„Puterea infinită de a fi bogat”), 1966 


PASUL CINCI: 
SECRETUL SUPREM 


Lat un secret care s-ar putea să vă surprindă: 
când vreţi să aveţi ceva, dar puteţi cu toate acestea să 
trăiţi şi fără acel lucru, vă sporiţi şansele de a-l obţine. 

Este una dintre ironiile vieţii. Atâta vreme cât vă 
doriţi ceva în joacă, dar nu sunteţi disperaţi să obţineţi 
lucrul respectiv, probabilitatea ca universul să vi-l 
aducă repede este mai mare. 

Dar imediat ce spuneţi „Trebuie neapărat să am 
acest lucru“, începeţi să-l îndepărtați. 

De ce? 

Pentru că trimiteţi în exterior energie care res- 
pinge ceea ce spuneţi că vreţi. 

Pentru că vă concentrați asupra nevoii şi nu 
asupra momentului. 

Pentru că nu aţi aflat secretul suprem, pasul cinci: 
Detaşarea. 

IUBIREA DE SINE 


Cu ani în urmă am descoperit că celor mai mulţi 
dintre noi, printre care mă număram şi eu, nu ne place 
să ne detaşăm şi să lăsăm lucrurile în voia lor, pentru 
că în acest fel nu mai avem cu ce să ne luptăm. Nu mai 
există dramatism. Majoritatea oamenilor, dacă nu pot 
să se lupte şi să se zbată, nu simt că au realizat cu 
adevărat ceva merituos. Lupta ne dă senzaţia de 
înfăptuire. Cel puţin putem spune: „Ei, am încercat“. 

Ego-ul este mult stimulat prin luptă. Ego-ul a- 
junge să simtă că îndeplineşte un lucru valoros. Ei 
bine, e în ordine. Dacă ego-ul dumneavoastră are ne- 
voie de laude, lăsaţi-l să lupte pentru unele dintre 
lucrurile pe care vi le doriţi. Dar adevărul este că nu 
aveţi nevoie să vă luptaţi câtuşi de puţin. Există şi o 
altă cale... una mai uşoară. 

Am predat pe vremuri un curs numit „jocul inte- 
rior al scrierii“. Era alcătuit după lucrarea lui Tim 
Gallwey, care a scris The Inner Game of Tennis („Jocul 
interior de tenis“) şi a fost coautor al mai multor cărţi 
de „jocuri interioare“. Ceea ce am descoperit cu această 
împrejurare a fost faptul că avem în noi cel puţin două 
fiinţe distincte, nu atât personalităţi, cât aspecte ale 
minţii. Gallwey le numea Sinele Unu şi Sinele Doi. 

Sinele Unu poate fi asemănat cu ego-ul, acea parte 
care vrea să deţină controlul. 

Sinele Doi poate fi asemănat cu învățătorul interior, 
acea parte care se află în legătură cu toate lucrurile. 

Misiunea Sinelui Unu este să aleagă ce vă doriţi şi 
apoi să se detaşeze. 

Misiunea Sinelui Doi este să vă procure acel lucru. 

Gallwey a aflat că atunci când oamenii învaţă să 
se detaşeze şi să aibă încredere obţin mai des ceea ce 
vor şi mult mai uşor decât dacă ar trebui să lupte pen- 
tru acel lucru. 

Conceptul este valabil şi în viaţa dumneavoastră. 
Alegeţi-vă ceea ce vreţi şi lăsaţi-l pe Dumnezeu sau 
universul (indiferent de semnificaţia acestor noţiuni 
pentru dumneavoastră) să vă aducă acel lucru. Lăsa- 
ţi-l să orchestreze evenimentele care vor determina 
materializarea dorinţei. Renunţaţi la nevoia de a şti 
în ce fel veţi reuşi. A cunoaşte modalitatea poate pre- 
supune o limitare. Dacă alegeţi să materializaţi ceva 
anume, dar nu vă puteţi da seama în mod conştient 
cum veţi obţine acel lucru, s-ar putea să renunţaţi. 
Mintea conştientă nu poate întrevedea toate posi- 
bilităţile. Cedaţi controlul şi acordaţi universului li- 
bertatea de a vă procura tot ce vă doriţi. 

Este prea greu de digerat? Atunci lăsaţi-mă să vă 
spun o poveste... 


MIRACOLUL SECRETELOR PIERDUTE 


Pe când lucram la una dintre primele mele cărţi, 
The Seven Lost Secrets of Succes (Cele şapte secrete pier- 
dute ale succesului), aveam o obsesie. Îmi petrecusem 
doi ani din viaţă într-un demers menit a-i aduce un 
omagiu lui Bruce Barton, un om care a avut o influ- 
enţă în ţara noastră, dar a rămas oarecum pierdut 
printre meandrele istoriei. Într-o zi, am primit un 
telefon de la un medic din vestul Texasului. Voia să 
mă angajeze să scriu o carte în numele lui. Deşi am 
avut unele ezitări, mi s-a părut firesc să merg, să-l 
întâlnesc. Am luat un avion, i-am făcut o vizită, am 
negociat un contract şi am zburat înapoi la Houston 
cu un cec important în mâini, un onorariu neram- 
bursabil pentru a mă angaja să-i scriu cartea. 

Au trecut mai multe săptămâni, apoi luni, timp 
în care mi-am cheltuit cea mai mare parte a energiei 
lucrând la cartea pentru Barton. La cea a doctorului 

lucram foarte rar şi nu mai primisem niciun semn de 
la el. În cele din urmă, am decis că ar trebui să fac o 
călătorie pentru a-l vedea şi a-i prezenta o parte din 
material. Mi-am rezervat aşadar un loc la avion şi 
m-am apucat să scriu cartea. Dar s-a întâmplat ceva 
ciudat. Ori de câte ori sunam la biroul doctorului, nu 
răspundea nimeni. Lucrurile au continuat în acest fel 
multe zile la rând. Apoi, chiar cu o zi înainte de ple- 
care, cineva mi-a răspuns la telefon. Era managerul 
afacerilor doctorului. 

- Bill, sunt Joe Vitale, am început eu conversaţia. 

- Bună, Joe. Vocea lui părea ezitantă. 

- Ce se întâmplă? Nu mi-a răspuns nimeni la 
telefon câteva zile bune. 

- Ei bine, a apărut o modificare de plan. 

— Care? 

Bill a murmurat ceva. L-am rugat să repete. 
Nu-mi puteam crede auzului. 

- Doc e la închisoare, a spus el. 

Dacă v-aş spune că am fost înmărmurit, v-aş 
minţi. Am fost de-a dreptul şocat. Aproape că-mi 
pierdusem graiul. 

— Doc la închisoare?! am izbucnit eu în sfârşit. Bill, 
ce se întâmplă acolo? 

- Ei bine, Doc şi-a încălcat promisiunea de elibe- 
rare condiţionată. 

Alt şoc. 

- Vrei să spui că fusese închis ÎNAINTE? 

— Ei bine, Doc i-a trimis fostei neveste o bombă, 
l-au prins şi a ajuns la închisoare, mi-a explicat Bill. 
I s-a permis eliberarea condiţionată şi profesarea 
me-seriei, dar nu mai avea voie să se joace cu arme 
sau cu bombe. 

- Nu-mi spune, am zis eu. 

- Mda, i-au găsit nişte bombe în birou. 

Am avut nevoie de ceva timp pentru a-mi reveni 
după această întâmplare. Dar aş vrea să observați mi- 
racolul ei. Când am semnat un contract cu doctorul, 
mi s-a dat o sumă mare de bani. Nerambursabili. 
Banii aceia mi-au permis să lucrez la cartea mea 
despre Barton. Apoi, când doctorul a ajuns în închi- 
soare, am scăpat de obligaţia contractuală. Nu mai 
trebuia să-i scriu cartea. N-avea rost nici să încerc să-i 
restitui banii — lucru pe care, de altfel, nici nu eram 
obligat să-l fac. Doctorul dispăruse. 

Într-un fel, Dumnezeu sau Universul (oricum aţi 
vrea să denumiți puterile invizibile) a pus în scenă 
acest eveniment. Aş fi putut face eu aşa ceva? Foarte 
improbabil. Cum ar fi sunat anunţul publicitar? 

„Se caută doctor: trebuie să fie un fost condam- 
nat, să vrea să scrie o carte şi să fie pregătit să intre 
din nou în închisoare după şase luni, pentru ca eu să 
rămân cu banii.“ 

Nu cred că mi-ar fi mers. 


PARTENERUL DUMNEAVOASTRA ARE ŞI EL 
NEVOIE DE LIMPEZIRE INTERIOARA 

Revin cu afirmaţia că, atunci când ştiţi ce vreţi şi 
ajungeţi la stare de limpezime interioară, veţi fi atraşi 
către lucrul pe care-l vreţi, iar evenimentele îl vor 
împinge către dumneavoastră. 

Jonathan vede acest lucru întâmplându-se tot 
timpul. Când doi doctori din Seattle nu s-au putut 
pune de acord asupra spaţiului de care aveau nevoie 
pentru cabinet, s-au dus la Jonathan. După o şedinţă, 
lucrurile le-au devenit clare. În 24 de ore au găsit 
spaţiul necesar şi au semnat contractul de închiriere. 

Am văzut acelaşi lucru întâmplându-se când 
fosta mea soţie şi cu mine am vrut să ne cumpărăm o 
casă împreună, cu mulţi ani în urmă (pe când eram 
căsătoriţi, bineînţeles). Dacă încerci să faci să se 
manifeste ceva care implică şi o altă persoană, trebuie 
să ajungeţi amândoi la clarificarea necesară, înainte 
de materializarea dorinţei. Eu lucrasem în acest sens 
asupra mea, pentru a cumpăra casa pe care o doream. 
Cu toate acestea, treburile nu mergeau încă în direcţia 
aşteptată. În cele din urmă, fosta mea soţie a mers şi 
ea să-l întâlnească pe Jonathan. În cursul şedinţei, s-a 
debarasat de unele convingeri vechi — legate de me- 
ritele personale şi de bani. Chiar a doua zi ne-au sunat 
cei de la agenţia imobiliară. După trei zile ne-am 
mutat în casa dorită. Şi asta după aproape 12 luni de 
tergiversări! 

Vreţi să vă dau un exemplu şi din lumea afa- 
cerilor? 


SCHIMBAŢI-VĂ ÎN INTERIOR PENTRU 
A SCHIMBA REALITATEA EXTERIOARA 


Dan Poynter este un prieten drag de-al meu şi un 
expert în domeniul self-publishing recunoscut pe plan 
internaţional. A scris mai multe cărţi, între care 
faimosul Self-Publishing Manual. Dan conduce şi o 
serie de seminare săptămânale la locuinţa sa despre 
cum se poate edita şi pune în vânzare propria carte. 
Oferă acest seminar de peste 10 ani, timp în care a aju- 
tat sute de participanţi, dar fiind mereu nevoit să facă 
eforturi pentru a-i determina pe oameni să se înscrie. 
Într-o bună zi, Dan m-a sunat să-mi ceară ajutorul. 

- Joe, aş vrea să scrii pentru mine o broşură care 
să fie atât de puternică, încât oamenii să se înscrie la 

seminar fără ca eu să mai trebuiască să fac ceva în 
acest sens. 

Observaţi ce făcea el. Ştia ceea ce nu mai voia (să 
se zbată pentru a-i face pe oameni să participe la 
seminarul lui) şi ştia ce dorea (să-l caute oamenii şi să 
se înscrie la seminar, simplu şi fără efort din partea 
lui). După aceşti doi paşi, a fost inspirat să apeleze la 
mine. Când am fost de acord să creez o altă broşură 
pentru Dan, ce a avut el de făcut? 

Să se detaşeze. 

A trebuit să lase lucrurile în voia lor. A trebuit să 
aibă încredere că a angajat persoana potrivită şi că 
totul va fi bine. Deşi nu era conştient de acest lucru, 
„detaşarea“ este un pas esenţial în procedeul Facto- 
rului de Atracţie. El i-a dat curs în mod intuitiv. 

Am făcut macheta unei broşuri pentru Dan, lui 
i-a plăcut foarte mult şi a trimis-o la tipar. După 
câteva săptămâni l-am sunat şi el mi-a spus: 

- Toate locurile la seminarul meu s-au vândut 
deja. 

— Nu mai spune! am strigat eu, încântat. Dar Dan 
m-a întrerupt. 

— Însă nu datorită broşurii tale, a spus el. 

- Nu? 

- Locurile s-au epuizat acum două săptămâni, iar 
broşurile au fost expediate abia cu o săptămână în 
urmă. A fost o întârziere a poştei. 

- Atunci ce s-a întâmplat? am întrebat. Cum de 
s-au vândut? 

Dan nu ştia. Dar iată ce cred eu. Aşa cum ştiţi 
deja, energia cheltuită aduce rezultatele pe care le 
obţineţi. Când Dan şi-a afirmat intenţia cea nouă şi 
mi-a dat ocazia să-i creez o altă broşură, a modificat 
semnalul interior pe care l-a trimis în afară. Odată ce 

schimbi felul în care eşti în interior, se schimbă şi lumea 
exterioară. Dan n-a mai avut nici măcar nevoie să ex- 
pedieze broşurile. Oamenii au prins „din zbor“ sem- 
nalul lui şi i-au răspuns. 

Sună cam aiuritor? Poate. Dar, aşa cum am subli- 
niat de multe ori în cursul acestei cărţi, energia pe 
care o trimiţi în exterior atrage şi creează rezultatele 
pe care le obţii. Schimbaţi-vă energia interioară şi veţi 
schimba rezultatele. 

Merită să vă mai spun că l-am văzut ulterior pe 
Dan în Chicago, când mi-a spus că, datorită noii mele 
broşuri pe care o creasem pentru el, seminarul din 
august era angajat în totalitate încă din iunie. 


MIRACOLUL MEU 
CU NIGHIINGALE-CONANT 


Următoarea întâmplare vă va revela felul în care 
unul dintre cele mai minunate visuri ale mele a 
devenit realitate. V-o împărtăşesc cu speranţa că vă va 
inspira să vă urmăriţi propriile visuri. Se referă numai 
la puterea fixării intenţiei şi apoi la detaşarea de ea. 

Dacă nu aţi văzut niciodată faimosul catalog 
uriaş Nightingale-Conant cu casete audio din dome- 
niul afacerilor, al motivaţiilor, al autoajutorării, al re- 
laţiilor, al sănătăţii şi spiritualităţii, vizitaţi-le site-ul 
de la adresa www.nightingale.com. 

Mulţi ani am vrut să am şi eu un program audio 
al meu în catalogul Nightingale-Conant. Dorinţa mea 
avea legătură cu prestigiul, dar şi cu profitul. Voiam să 
fiu inclus pe lista lor de nume celebre: Tony Robbins, 
Tom Peters, Deepak Chopra, Bob Proctor, Brian Tracy 
şi Wayne Dyer. 

Dar până în toamna anului 1998, această dorinţă 
a fost doar un vis. În pofida faptului că am trimis 

întotdeauna la Nightingale-Conant cărţile mele noi, 
imediat după publicare, se părea că nu reuşisem să le 
trezesc interesul pentru lucrările mele. 

Însă n-am renunţat. M-am agăţat pur şi simplu 
de visul meu, având încredere că mai devreme sau 
mai târziu va apărea ceva, şi am continuat să pro- 
cedez în acelaşi fel: să scriu ceea ce speram că sunt 
cărţi de inspiraţie şi informare. 

lar după aceea s-a întâmplat un lucru uluitor. 

Într-o zi, un tip a început să-mi scrie e-mailuri, 
punându-mi numeroase întrebări despre marketing 
în general şi despre P.T. Barnum în particular. Era un 
fan al lui Barnum şi declara că îi plăcuse foarte mult 
cartea mea În fiecare minut se naşte un client. Am răs- 
puns la toate întrebările, bucuros să-i pot fi de folos. 

Apoi, într-o bună zi, a venit şocul. Omul mi-a tri- 
mis un e-mail: „Dacă vreţi ca lucrările dumneavoastră 
să fie analizate de Nightingale-Conant, înştiinţaţi-mă. 
Sunt managerul lor de proiect pe compartimentul de 
marketing.“ 

Nu vă puteţi imagina cât am fost de surprins — şi 
de încântat. 

Am expediat imediat prin sistemul de coletărie 
rapidă toate cărţile mele, casetele video şi studiul de 
curs (şase casete audio şi un manual) noului meu 
prieten de la Nightingale-Conant. Nu numai că i-au 
plăcut, dar a fost încântat la culme de tot ce i-am trimis. 
Şi chiar în momentul acela a început îndelungatul 
proces de introducere a unui produs pentru vânzare 
sub egida Nightingale-Conant. 

A devenit îngerul meu păzitor. 

La Crăciun, el a luat steaua din vârful bradului 
companiei şi a înlocuit-o cu o fotografie de-a mea. 

A luat poze de-ale mele şi le-a plasat prin birou- 
rile de la Nightingale-Conant, inclusiv în toaletele 
pentru femei şi bărbaţi. 

După 11 luni de telefoane, faxuri, nenumărate ex- 
pedieri prin poştă şi o mulţime de fotografii de-ale 
mele, pot anunţa cu mândrie că Nightingale-Conant 
deţine primul produs al meu. Se numeşte The Power of 
Outrageous Marketing („Puterea marketingului agre- 
siv“). A fost pentru ei un bestseller de circa trei ani. 


Această întâmplare uimitoare ilustrează multe 
lecţii: 
e Puterea unui vis (mi-am păstrat ani de zile neal- 
terată viziunea a ceea ce doream). 


e Potenţialul reţelei internetului (am fost contactat 
de reprezentantul de la Nightingale-Conant prin 
intermediul site-ului meu). 


e Miracolul care este atras de faptul că cineva crede 
în tine. (Persoana mea de legătură crede în mine 
într-o măsură covârşitoare şi mi-o afirmă mereu, 
de 11 luni încoace.) 


e Adevărata magie care se înfăptuieşte atunci când 
eşti în armonie cu scopul tău în viaţă şi când te 
ocupi de lucrurile care-ţi fac inima să cânte... 


e Şi puterea detaşării. 


Sunt convins că în această întâmplare există şi 
alte lecţii, pe care dumneavoastră le sesizaţi şi eu nu. 
Vă împărtăşesc părerile mele cu speranţa că vă vor 
pune inima pe jar, vor trezi ceva în sufletul dumnea- 
voastră şi vă vor îmboldi să vă urmăriţi propriile 
visuri — şi să vi le împliniţi. 

lată încă un aspect la care merită să reflectaţi: 

„FACĂ-SE VOIA TA!“ 


Potrivit studiilor efectuate la Spindrift Founda- 
tion asupra puterii rugăciunii, „Facă-se voia Ta“ este 
o formulare care conduce la obţinerea unui număr 
dublu de rezultate benefice faţă de „Doamne, dă-mi 
...“. De aceea este atât de important să încheiaţi orice 
rugăciune pentru împlinirea dorințelor cu aceste 
cuvinte magice: „Facă-se voia Ta“. 

Pe când scriam cartea despre P.T. Barnum, În fie- 
care minut se naşte un client, am ajuns în Bridgeport, 
Connecticut, la mormântul unui faimos proprietar de 
circ. Acolo am avut o experienţă mişcătoare, despre 
care am scris în cartea mea. Dar ceea ce vreau să vă 
împărtăşesc sunt cuvintele pe care le-am văzut gra- 
vate pe mormântul lui Barnum. Spre surprinderea 
mea, pe piatra simplă din beton erau aşternute aceste 
cuvinte magice, în temeiul cărora Barnum îşi cons- 
truise întreaga sa viaţă plină de culoare: 

„Facă-se voia Ta, nu a mea.“ 

Magia lor a avut efect pentru Barnum, ajutându-l 
să supravieţuiască unor dezastre personale şi profe- 
sionale şi să devină unul dintre primii milionari ai 
Americii. Sunt aceleaşi cuvinte care vă pot servi şi 
dumneavoastră. 

Altfel spus, acordaţi-i universului încrederea 
dumneavoastră. 


VREŢI CEVA ŞI MAI BUN? 

Puteţi cere orice doriţi să aveţi, să faceţi sau să fiţi, 
dar în acelaşi timp puteţi să vreţi şi ca universul să vă 
ofere ceva mai bun. Încheiaţi-vă toate rugăciunile 
prin cuvintele „acest lucru sau ceva şi mai bun“ şi 
astfel universul va şti că „Facă-se voia Ta“ are pentru 
dumneavoastră cea mai mare importanţă. 

De ce este aşa? Pentru că universul poate vedea 
întregul în ansamblu, în timp ce ego-ul nostru nu are 
această capacitate. 

Rolul dumneavoastră este să cereţi ceea ce vă do- 
riţi şi apoi să acţionaţi pe baza impulsurilor in- 
terioare pe care le primiţi pentru a îndeplini unele 
gesturi, cum ar fi să daţi un telefon, să scrieţi o scri- 
soare, să vizitaţi o anume persoană sau orice alt- 
ceva. Bob Proctor, în minunata lui carte You Were 
Born Rich („V-aţi născut bogat“), prezintă lucrurile în 
felul următor: 

„Învăţaţi să vă ascultați vocea interioară, care se 
exprimă prin sentimente mai degrabă decât prin cu- 
vinte; urmaţi sfaturile pe care le «auziţi» în sinea 
dumneavoastră, mai degrabă decât pe cele primite de 
la alţii.“ 

Universul însuşi va acţiona pentru a vă împinge 
către ceea ce vă doriţi şi pentru a aduce la dumnea- 
voastră acel lucru. Tot ce aveţi de făcut este să vă 
detaşaţi şi să acţionaţi la îndemnul impulsurilor 
interioare. Eliberaţi-vă de frică, îndoieli, griji, deza- 
măgiri şi de orice altă emoție negativă care vă poate 
face să vă simţiţi deprimat. 

Faimosul poet şi înţelept Rumi a scris câteva 
cuvinte care v-ar putea ajuta în acest sens: „Unele lu- 
cruri care nu se întâmplă împiedică producerea unor 
dezastre.“ 

Gândiţi-vă la ele. Vi se cere doar să aveţi încre- 
dere. Să credeţi cu tărie că atunci când se întâmplă 
ceva, este bine; şi să fiţi convinşi că atunci când ceva 
ce vă doriţi nu se întâmplă, este de asemenea bine. 

Wayne Dyer are o carte interesantă intitulată The 
Power of Intention („Puterea intenţiei“). Autorul vrea 
să vă înveţe cum să obţineţi orice vă doriţi. Un prieten 

care a citi cartea mi-a spus că titlul ar fi trebuit să fie 
Cum să obţineţi ceea ce vreți dorindu-vă ceea ce primiţi. 

Exact! 

Secretul pentru materializarea oricărei dorinţe 
este să aveţi încredere că, indiferent de ceea ce vi se 
oferă, ce aţi primit este ceea ce v-aţi dorit să se 
manifeste de la bun început. Este ceea ce aţi atras. Cu 
cât veţi înţelege mai bine acest echilibru între a vrea şi 
a permite, sau între a dori şi a vă detaşa, cu atât veţi 
fi mai fericit în fiecare moment al vieţii. 

Lăsaţi-mă să vă explic printr-o povestire... 


LEBĂDA 


Terri Levine este o antrenoare /instructoare fai- 
moasă în întreaga lume, autoare a unor bestselleruri 
şi o prietenă dragă mie. La începutul anului 2004, a 
fost căutată de cineva de la studiourile de televiziune 
FOX pentru a deveni producătorul unuia dintre noile 
lor spectacole. Terri urma să apară săptămânal înain- 
tea telespectatorilor, pe un post cu audienţă la nivel 
naţional. Numele ei ar fi devenit faimos. Îşi dorea, 
bineînţeles, să fie ea cea aleasă, iar eu, în postura mea 
de consultant al său de marketing, voiam acelaşi lu- 
cru pentru ea. 

După săptămâni întregi de interviuri, schimburi 
de e-mailuri şi aluzii venind dinspre reţeaua respec- 
tivă de televiziune care o făcuse să creadă că va fi 
producătoarea acelui show, într-o zi a primit un te- 
lefon care a întristat-o — era anunţată că a fost res- 
pinsă. Directorii executivi de la FOX hotărâseră să 
meargă pe altă cale şi să aleagă pe altcineva. 

Terri s-a necăjit. Trebuie să ştiţi că este una dintre 
persoanele cele mai optimiste pe care le cunosc — 
jovială, efervescentă, veselă şi căutând aspectele 
pozitive în orice situaţie. Dar vestea respingerii 

a doborât-o. Nimic din ce-i spuneam n-o putea face să 
se simtă mai bine. În timp, s-a desprins de experienţa 
respectivă, dar a continuat să se simtă dezamăgită. 

Apoi, după câteva luni, noul show al televiziunii 
FOX pe care şi-l dorise Terri şi-a început difuzarea. 
Avea ca subiect femeile obişnuite, care erau transfor- 
mate prin intermediul chirurgiei plastice, al consilierii 
şi instruirii. Terri a văzut emisiunea, care i-a stârnit 
sentimente de repulsie. A spus: „Nu apără niciun 
principiu în care cred sau cu care mi-aş dori să fiu 
asociată. Mă simt uşurată că n-am fost aleasă să-mi 
aduc contribuţia la un asemenea program.“ 

În aceeaşi zi, i-am trimis un e-mail pe care ea l-a 
apreciat atât de mult, încât mi-a spus că l-a păstrat în 
„Dosarul Înțelepciunii”. Îi scrisesem: 

„Deseori, atunci când poţi avea imaginea de 
ansamblu, se dovedeşte că unele lucruri care par să-ţi 
servească interesul în cel mai înalt grad nu sunt de 
fapt în beneficiul tău. Trebuie să avem încredere şi să 
ne detaşăm de ele, înțelegând că tot ce se întâmplă 
este pentru binele nostru suprem.“ 


SECRETUL LUI „TIISG“ 


Sunt absolut fascinat de cartea A Lifetime of Riches 
(„O viaţă de bogății“), biografia lui Napoleon Hill, au- 
torul faimoasei lucrări Think and Grow Rich („De la idee 
la bani“). 

Acest om nu numai că a făcut eforturi timp de 
20 de ani pentru a scrie ghidul suprem al succesului, dar 
a trăit în sărăcie, viaţa i-a fost ameninţată, susţinătorii 
i-au fost ucişi, a trecut prin crize de disperare, iar familia 
lui a îndurat suferinţe dincolo de orice închipuire. 

Succesul său n-a fost nici pe departe unul obţinut 
peste noapte. 

Studiind istoria vieţii lui Hill, iese mereu în evi- 
denţă abilitatea lui de a transforma negativul în po- 
zitiv. Întotdeauna a căutat ceea ce unii oameni numesc 
raza de lumină de dincolo de nori. Gândindu-mă la 
viaţa lui Hill, am înţeles că am mai sesizat şi la alţii 
această calitate de a vedea binele în orice rău aparent. 

Eram la o întrunire împreună cu prietenul meu 
Mark Joyner, pionier al internetului şi autor de best- 
selleruri. Fără să vreau, l-am auzit pe Mark vorbind 
cu un bărbat care trecuse prin toate chinurile iadului 
din cauza Comisiei Federale pentru Comerţ. Mark a 
ascultat povestea tristă a omului respectiv şi i-a spus: 
„Transform-o în ceva pozitiv“. 

Era un sfat remarcabil — exact acel gen de povaţă pe 
care ar fi dat-o Napoleon Hill. Cei mai mulţi oameni 
nici măcar nu s-ar fi gândit să încerce aşa ceva. Însăşi 
ideea de a lua orice întâmplare neplăcută şi de a o 
transforma în ceva bun pare absurdă la o primă vedere. 

Însă, în acelaşi timp, s-ar părea că este şi o cheie 
către succes. Îmi amintesc când P.T. Barnum a făcut o 
ofertă pentru a cumpăra elefantul unui rival. A trimis 
o telegramă în care-şi prezenta oferta. Concurenţii lui 
au luat telegrama lui Barnum şi au făcut-o să circule 
ca pe un anunţ publicitar, spunând: „lată ce părere 
are Barnum despre elefantul nostru.“ 

În loc să se supere, Barnum s-a hotărât să se aso- 
cieze cu rivalii lui. Aşa a luat naştere faimosul circ 
Barnum&Bailey. El şi-a asumat experienţa şi a trans- 
format-o într-un lucru pozitiv. 

Zilele trecute, Nerissa, iubita mea, şi-a postat 
prima ei carte electronică pe www. freevideoediting.com. 
Pe site-ul ei era o mică greşeală. Când m-am apucat 
să-i promovez site-ul, am utilizat acea greşeală ca 
pe o modalitate de a atrage atenţia asupra cărţii ei 

electronice. Aş fi putut spune „Corectaţi ...“ Am pre- 
ferat să expediez un e-mail în care spuneam: „Pe site- 
ul ei este o greşeală. Dacă o găsiţi, vă ofer un cadou.“ 
Asta i-a făcut pe oameni curioşi, fiind un factor pu- 
ternic de motivare. A atras un trafic mare pe site. Vân- 
zările au urcat rapid. 

Ceea ce facem noi — eu, Barnum şi Hill — este de 
fapt acelaşi lucru: luăm aşa-zisele experienţe negative 
din viaţă şi le transformăm în ceva pozitiv. Eu nu- 
mesc acest procedeu TIISG, de la Turn It Into Some- 
thing Good. 

Aveţi şi dumneavoastră capacitatea şi latitudinea 
de a face acelaşi lucru. Indiferent de ce s-ar întâmpla, 
trageţi adânc aer în piept şi întrebaţi: „Cum pot trans- 
forma asta în ceva bun?“ 

Întrebarea vă reorientează gândirea, făcând-o ca, 
în loc să zăbovească asupra problemei, să caute 
soluţii. Este un mod strălucit de a învăţa cum să vă 
folosiţi mintea. Deveniţi în acest fel stăpânul — iar nu 
sclavul — propriei vieţi. 

Andrew Carnegie — magnatul care l-a provocat 
pe Napoleon Hill la cercetarea sa pe parcursul a 20 de 
ani pentru a descoperi secretele succesului — a mărtu- 
risit că principiul de bază al propriului succes uluitor 
era abilitatea de a-şi folosi mintea. 

El i-a spus lui Hill: „Nu mai sunt condamnat la 
sărăcie deoarece am pus stăpânire pe propria mea 
minte şi aceasta mi-a procurat toate lucrurile ma- 
teriale pe care le-am dorit, ba chiar mult mai mult 
decât aveam nevoie. Dar această putere a minţii este 
universală, disponibilă şi celei mai umile persoane, 
aşa cum este şi celei mai măreţe.“ 


* Transformă acest lucru în ceva bun. (n.trad.) 

Totul începe cu întrebarea fundamentală: „Cum 
pot transforma acest lucru în ceva bun?“ 

Răspunsul vă va lăsa posibilitatea unor noi ale- 
geri, aducându-vă fericirea, şi conducându-vă la 
obţinerea unei averi la care nici n-aţi fi visat vreodată. 

Amintiţi-vă doar întrebarea „Cum pot trans- 
forma acest lucru în ceva bun?“ 


ORICE LUCRU ESTE BUN 


În iunie 1999, am participat în Denver la cursul 
lui Bob Proctor, intitulat „Ştiinţa de a deveni bogat“. 
A fost o experienţă care mi-a deschis noi orizonturi 
de gândire. Vă îndemn călduros să participaţi la acest 
curs, dacă puteţi, sau să investiţi cel puţin în studiul 
acasă. Veţi extrage atât de multe învăţăminte, încât 
situaţia din prezent vi se va părea sărăcie lucie, după 
ce veţi asimila materialele prezentate şi veţi deveni 
bogaţi. 

Vreau să vă aduc la cunoştinţă o idee pe care am 
desprins-o din cursul lui Bob, şi anume: „Tot ce vi se 
întâmplă în viaţă nu face decât să vă ducă în direcţia 
scopurilor dumneavoastră.“ 

Reflectaţi la această afirmaţie, care susţine că 
absolut totul, fără nicio excepţie şi fără posibilitate de 
eroare, vă conduce spre împlinirea visurilor. 

Deci, dacă vi se întâmplă ceva rău, amintiţi-vă că 
a fost aşa pentru ca dumneavoastră să puteţi face un 
pas înainte. Misiunea pe care o aveţi este să găsiţi 
lucrurile pozitive din împrejurările negative sau cel 
puţin să aveţi încredere că există ceva pozitiv în toate, 
chiar dacă nu puteţi să vă daţi seama pe moment. 

La început, poate fi un gând greu de acceptat. Dar 
nu-i mai puţin adevărat că este o modalitate de a vă 
trăi viaţa într-o lumină minunată. lubesc această 

afirmaţie în mod deosebit şi îi mulţumesc lui Bob 
Proctor pentru ea. Ceea ce îmi transmite mie este 
faptul că trebuie să mă detaşez şi să am încredere că 
viaţa însăşi mă va duce către lucrurile pe care le 
doresc. lar când mă detaşez, am încredere şi aduc 
mulţumiri pentru viaţa mea, mă simt altfel, emit o 
vibraţie diferită către lume şi încep să atrag înspre 
mine lucruri şi experienţe mai bune. 

Din nou, tot secretul este să învăţaţi să vă detaşaţi 
pur şi simplu. 


DAR CE SĂ FACEŢI? 


Încă de pe vremea când cartea mea Marketing 
spiritual a devenit bestsellerul numărul 1 pe Amazon, 
oamenii au început să-mi trimită scrisori. Cei mai 
mulţi îmi laudă cartea. Uneori însă, îmi pun şi între- 
bări despre procedeul alcătuit din cinci paşi — de 
creare a bogăției prin acţiunea îndreptată din interior 
către exterior. Întrebarea cea mai frecventă este legată 
de Pasul cinci, cel intitulat „Detaşarea“. 

„Dar ce să fac dacă mă detaşez?“ — aceasta este în- 
trebarea pe care o primesc cel mai des. „Dacă mă 
detaşez, nu înseamnă să stau degeaba?“ 

Ceea ce nu am explicat eu până la capăt în cartea 
aceea este faptul că tot mai trebuie să faceţi câte ceva 
pentru a vă împlini visurile. Dar poate fi vorba despre 
o treabă măruntă, cum ar fi să răspundeţi la un telefon. 
Sau să daţi un telefon. Sau să cumpăraţi o carte. Sau să 
vă înscrieţi într-o organizaţie. Sau să răspundeţi unui 
e-mail. Nu pot să vă spun ce anume va fi nevoie să 
faceţi pentru a vă materializa visul, dar de obicei 
trebuie făcut ceva, un pas mai mic sau mai mare. 

Răspunsul magic la întrebarea despre acţiunea pe 
care trebuie s-o faceţi în continuare este acesta: 

Este de dorit să întreprindeţi ceea ce eu numesc o 
„acţiune inspirată“. 

Aceasta este orice acţiune bazată pe un îndemn 
interior. 

Cu alte cuvinte, o acţiune inspirată este atunci când 
simţiţi deodată dorinţa de a pleca până la magazinul 
din colţ. S-ar putea să nu realizaţi de ce este nevoie să 
plecaţi la magazin tocmai atunci. Dar ceva din interior 
vă îndeamnă să ieşiţi din casă. Urmaţi-vă impulsul. 
S-ar putea să vă conducă spre scopul urmărit. La 
magazin s-ar putea să daţi peste persoana potrivită, să 
găsiţi un produs potrivit sau să alegeţi revista 
potrivită, care vă va determina să vă împliniţi visul. 

De exemplu, cu circa 20 de ani în urmă lucram 
pentru o mare companie petrolieră. Când plecam la 
masă, mergeam întotdeauna în localul din cel mai 
apropiat mall. Întotdeauna. O adevărată rutină. 

Într-o zi m-am decis să fac altceva. Plecând la 
masă, am simţit un impuls de a o lua la stânga, deşi 
întotdeauna o luam la dreapta. Poate că nu vi se va 
părea mare lucru, dar pentru mine a însemnat enorm. 
A fost ca şi când aş fi părăsit planeta şi aş fi plecat pe 
Marte. M-am pomenit dintr-odată implicat într-o 
adevărată aventură. 

Spre sincera mea uimire, la numai câteva clădiri 
depărtare se afla un magazin alimentar italian. Acum 
încercaţi să vă imaginaţi conjunctura: eu sunt un ita- 
lian care trăieşte în Texas. Nu mai mâncasem o mân- 
care italienească bună de când plecasem din Ohio, cu 
20 de ani în urmă. A fost aproape un miracol să dau 
„din întâmplare“, la ora prânzului, de un magazin cu 
alimente italieneşti. 

Am intrat şi l-am întâlnit pe proprietar. Era din 
Italia. Mi-a făcut un sandvici care a fost atât de bun, 

încât şi astăzi, când mă gândesc la el, mi se face poftă. 
Am fost atât de recunoscător, încât am luat lista de 
alimente cu mine la birou, am închis uşa şi am creat o 
prezentare nouă a ofertei. Am scris-o, am desenat-o 
şi apoi am multiplicat-o în 500 de exemplare, distri- 
buind-o în toată clădirea companiei. 

A doua zi, când m-am dus din nou la magazin, 
proprietarul m-a întâmpinat cu lacrimi în ochi. Aface- 
rile îi merseseră ca pe roate toată ziua. La ora prân- 
zului localul era plin de clienţi. Nu ştia cum să-mi mai 
mulțumească. Nu aveam nevoie de mulţumiri, ci doar 
de un sandvici. 

Dar miracolul nu s-a oprit aici. Ne-am împriete- 
nit. Când soţia mea de atunci şi cu mine a trebuit să 
ne mutăm şi căutam un loc potrivit, proprietarul ma- 
gazinului alimentar ne-a vândut locuinţa lui. Avusese 
de mult intenţia să se mute, dar, deoarece îşi cons- 
truise singur casa, nu i-ar fi plăcut să ştie că locuieşte 
în ea chiar oricine. Când a aflat că aveam nevoie de o 
locuinţă, a aranjat să putem cumpăra casa lui. Am stat 
în ea zece ani, iar Marian mai stă şi acum acolo. 

Şi toate acestea datorită unei Acţiuni Inspirate! 


URMARIȚI SEMNELE 

Odată ce vă afirmaţi intenţia şi parcurgeţi ceilalţi 
paşi din procedeul Factorului de Atracţie, trebuie să 
urmăriţi semnele pe care le primiţi şi să acţionaţi pe 
baza lor imediat ce le observați. 

Pe când lucram pentru o mare companie petro- 
lieră şi îmi detestam slujba, mă rugam să găsesc o cale 
să scap de acolo. Era cu 20 de ani în urmă, într-o vreme 
când mă simţeam pur şi simplu pierdut. Eram captiv 
ca într-o închisoare, de la nouă la cinci. Conduceam 
câte 56 km dus şi întors, pentru o slujbă pe care o uram 

atât de tare, încât uneori plângeam în timp ce şofam. 
Destul de trist. Dar mi-am stabilit ca intenţie să mă 
eliberez. După aceea m-am uitat după semne. 

În fiecare zi treceam pe lângă un indicator de 
circulaţie pe care scria Quitman. Nu mă gândisem 
niciodată prea mult la asta, până când mi-am dat 
seama că era un semn pentru mine. Indicatorul se afla 
pe autostradă, pentru ca oamenii să ştie unde să iasă. 
Dar pentru mine el însemna „Quit, man”. 

Şi am demisionat. N-am mai fost niciodată mai 
fericit ca atunci. Astăzi sunt un scriitor cunoscut, 
orator, o celebritate a internetului şi multe altele — 
toate datorită Acţiunii Inspirate. 


MINTEA INFINITĂ 


Să vă mai dau un exemplu: În timp ce scriam 
cartea aceasta, o prietenă dragă ne-a făcut o vizită 
neplanificată. Trebuie să ştiţi că este o situaţie foarte 
neobişnuită. Locuim în Hill Country, în afara oraşului 
Austin, din Texas. Nu se ajunge uşor la noi. Şi de 
obicei nu-i prea apreciem pe cei care pică în vizită 
neanunţaţi. În fond, lucrăm acasă şi preferăm să nu 
fim întrerupţi. Ar fi posibil ca eu să fiu într-o emisiune 
de radio la telefon, iar Nerissa să lucreze la un proiect 
video. De obicei, casa noastră zbârnâie de activităţi. 

Prietena aceea a găsit însă momentul potrivit, iar 
când ne-a spus că ajunsese în împrejurimi, am invi- 
tat-o să treacă pe la noi. Conversaţia s-a purtat mai 
ales despre energie, viziunea la distanţă, puterea min- 
ţii asupra materiei şi alte subiecte ezoterice. În timpul 
discuţiei, prietena noastră şi-a exprimat încântarea 


* Demisionează, omule. (n.trad.) 

în legătură cu o carte numită Infinite Mind („Mintea 
infinită“). Ea ne-a spus că a citit-o de mai multe ori, a 
subliniat unele pasaje şi o considera absolut genială. 

Imediat am luat-o ca pe un semnal că trebuie 
să-mi procur cartea. De ce? Deoarece întreaga situaţie 
îmi mirosea a sincronicitate'. Faptul că prietena noas- 
tră a apărut în timp ce lucram la cartea de faţă mi s-a 
părut ciudat. Conversaţia se referea direct la unele 
principii legate de Factorul de Atracţie. lar cartea 
părea să fie o sursă obligatorie pentru studiul meu. 

Am procedat imediat la o acţiune inspirată. De 
îndată ce prietena a plecat, am alergat sus, am intrat 
pe internet şi am comandat cartea de la Amazon, 
pentru a o primi a doua zi. Nu m-am mulţumit cu 
atât, ci, în vreme ce eram pe site, am mai comandat şi 
Manifesting Your Heart's Desire („Manifestarea dorinţei 
inimii“), cele două volume. S-a dovedit că toate con- 
ţineau informaţii cheie care m-au ajutat să vă explic 
mai bine cum funcţionează Factorul de Atracţie. 

Punctul de plecare a fost un eveniment banal, pe 
care alţii poate că l-ar fi trecut cu vederea. 


CUM SĂ PROCEDAȚI 


Aşadar, iată cum puteţi proceda pentru a vă sluji 
de Acţiunea Inspirată: 

Pasul unu. Stabiliţi-vă o intenţie. Intenţia este o 
afirmaţie despre visul sau scopul dumneavoastră, 
despre ce vreţi să fiţi, să faceţi sau să aveţi. Reprezintă 
o cerinţă a subconştientului, a inconştientului şi a 


* Termenul de sincronicitate a fost introdus de psihologul 
Carl Gustav Jung, pentru a desemna un fenomen psi şi anume 
o aparentă coincidenţă între două evenimente, între care însă 
nu există nicio relaţie cauzală. (n.trad.) 

universului însuşi. Cu cât intenţia vă este mai clară, 
cu atât veţi obţine rezultate mai bune. Una dintre in- 
tenţiile mele era: „Vreau să deţin un program pe 
casetă audio sub egida Nightingale-Conant, care să 
devină bestseller.“ Alta era: „Vreau ca volumul meu 
cu titlul Marketing spiritual să devină bestsellerul nu- 
mărul unu pe Amazon.“ lar alta: „Vreau să găsesc un 
local nou unde să iau prânzul zilnic.“ 

Pasul doi. Urmaţi-vă impulsurile interioare. Ur- 
măriţi semnele. Ascultaţi-vă intuiţia. Dacă simţiţi 
dorinţa de a elabora un plan de acţiune, faceţi-o. Dar 
dacă simţiţi că aţi ieşi mai degrabă la o plimbare, v-aţi 
uita la televizor sau aţi naviga pe internet, faceţi ceea 
ce doriţi. Nu se ştie niciodată în ce direcţie vă va purta 
Acţiunea Inspirată, dar este sigur că, odată ce v-aţi 
fixat o intenţie (Pasul unu), intuiţia dumneavoastră 
va găsi o cale mai scurtă către împlinirea viselor. 

Acţiunea Inspirată are un efect atât de spectacu- 
los deoarece ego-ul dumneavoastră nu poate vedea 
decât un domeniu limitat, în timp ce universul este a- 
totcuprinzător. Ego-ul ar putea spune: „Scrie un plan 
de afaceri.“ Dar Acţiunea Inspirată este iniţiată pe 
baza unei imagini mai ample, pe care nu o puteţi cu- 
prinde de obicei, până când nu daţi curs acţiunii către 
care aţi fost inspirați. 

În fine, cu cât vă puteţi linişti mai bine mintea, vă 
puteţi calma gândurile şi relaxa corpul, cu atât veţi 
auzi mai bine vocea interioară care vă şopteşte înde- 
mnându-vă în direcţia împlinirii visurilor. 

Când aceasta vă vorbeşte, treceţi la acţiune. 

Aceasta este Acţiunea Inspirată. 

Procedaţi în acest fel şi veţi descoperi scurtături 
uluitoare care vă vor orienta pe drumul direct către 
împlinirea dorințelor afirmate. Este o cale uşoară, mai 

plăcută, mai relaxată şi de obicei mai profitabilă decât 
acţiunile planificate şi efortul continuu. 
Incercaţi şi veţi vedea. 


UN SECRET DESPRE BANI 


Vă voi spune acum un secret despre bani. 

Într-o zi, Pat O'Bryan, un minunat muzician te- 
xan, bine cunoscut în Europa, s-a alăturat unui grup 
de reflecţie din care facem parte şi noi şi a anunţat: 

- Într-o zi voi scrie o carte intitulată The Myth of 
Passive Income („Mitul venitului pasiv“). 

Glumea. Toată lumea a râs. Lucrase din greu pe 
site-ul său vww.InstantChange.com şi înţelesese din ex- 
perienţa sa nemijlocită că nu există prea mult „pasiv“ 
în venitul pasiv. 

Cuvintele lui mi-au sunat a oportunitate. 

- Ar trebui să scrii cartea aceea chiar acum, i-am 
spus. 

Toţi au tăcut şi m-au privit. 

- E o idee grozavă, am explicat. Oamenii au im- 
presia că venitul pasiv presupune să nu faci nimic 
toată ziua şi să-ţi vină banii în timp ce dormi. Nu e 
chiar aşa. Deci să dăm lucrurile pe faţă şi să le spu- 
nem oamenilor adevărul. 

Pat începea să înveţe cum să acţioneze când i se 
ivea o oportunitate. 

- O s-o fac, a spus. 

Ne-am întâlnit în parcare după ce s-a terminat în- 
trunirea grupului. El a întrebat: 

— Ai vrea să mergi mai departe şi să elaborezi o 
scrisoare în care să le propui oamenilor să câştige bani 
on-line contribuind la un articol pentru cartea noas- 
tră? Vrem să ştim doar cum decurge o zi obişnuită 
pentru ei. Pun pariu că nu stau pur şi simplu degeaba, 
fără să facă nimic. 

Dintr-odată m-am trezit coautor în proiect. Ei 
bine, şi eu sesizez oportunităţile şi le folosesc. Am fost 
de acord. 

Am mers acasă, m-am dus direct la computer şi 
am redactat o scrisoare. Conţinutul era simplu. Îi ru- 
gam pe oamenii care obţinuseră succes făcând afaceri 
on-line să ne relateze cum se desfăşura o zi în lumea 
lor „pasivă“. l-am expediat scrisoarea lui Pat. El a a- 
probat-o aproape imediat. Apoi am trimis-o tuturor 
cunoştinţelor care deţineau o listă de clienţi. Totul a 
durat probabil cam trei ore. 

Într-un interval de 24 de ore am primit articole 
minunate scrise de David Garfinkel şi Tom Antion. 
Mai târziu în aceeaşi zi am primit mesaje de la Jim 
Edwards, Yanik Silver, Jo Han Mok şi alţi giganţi ai 
comerţului on-line, toţi exprimându-şi disponibili- 
tatea de a trimite articole pentru cartea noastră. 

Acum reţineţi ce s-a întâmplat de fapt: 

O glumă spontană s-a transformat într-un pro- 
iect. Proiectul a început să prindă formă în decurs de 
trei ore. Şi într-o singură zi cartea a fost scrisă — şi nu 
de Pat sau de mine. 

După acelaşi procedeu am creat produse digitale 
de „fabricare a banilor“ cum sunt cursurile mele on- 
line, mai multe cărţi electronice devenite bestselleruri 
şi chiar câteva campanii publicitare pe internet. Am 
lansat ideile şi am acţionat pe baza lor într-un interval 
de câteva minute. Rezultatul a fost un succes deplin. 

Deci ce le place banilor? 

Banilor le place viteza. 

Este un secret pe care puţini îl ştiu în legătură cu 
banii. 

Banii vin la cei care acţionează repede. Dacă re- 
flectaţi, vă puneţi întrebări, vă îndoiţi, faceţi planuri, 

organizaţi întruniri, discuţii sau tergiversaţi lucrurile 
în orice alt fel, banii se duc la următoarea persoană 
care aşteaptă la rând. Dacă vreţi să ştiţi cum am reuşit 
să scriu atât de multe cărţi şi articole, răspunsul meu 
este: am acţionat repede. Însăşi această secţiune este 
un exemplu. Cu douăzeci de minute în urmă mi-a 
venit ideea să scriu ceva despre faptul că „banilor le 
place acţiunea“. Mă gândisem să scriu asta într-o 
bună zi. După aceea mi-am spus „De ce nu acum ?“ 

Ei bine, asta este. 

Am făcut-o. 

Acum ştiţi şi dumneavoastră secretul. Când pri- 
miţi un impuls inspirat să treceţi la acţiune, acționaţi 
atunci. Nu mai aşteptaţi nimic. Acţionaţi chiar acum. 

Ce mai aşteptaţi să faceţi? 


ÎNGRIJIȚI-VĂ GRĂDINA 


Mulţi oameni spun că ei nu vor să întreprindă 
nicio acţiune, că vor doar „să se detaşeze şi să se lase 
în voia lui Dumnezeu“. 

Asta îmi aduce aminte de povestea unuia care 
avea în spatele casei o grădină frumoasă. Într-o zi altul 
a trecut pe lângă ea, a văzut-o şi s-a oprit s-o admire. 

- Aveţi o grădină absolut minunată, a spus 
străinul. 

- Mulţumesc, i-a răspuns proprietarul. 

- Este de fapt grădina lui Dumnezeu, nu-i aşa? 

- Da, a Lui este, a replicat stăpânul. Dar s-o fi vă- 
zut când Dumnezeu o avea pe toată numai pentru El. 

Ideea este că Dumnezeu (Universul, Spiritul Su- 
prem sau orice alt nume vi se pare mai potrivit) ne 
asigură elementele de bază, iar noi trebuie să valori- 
ficăm cumva ceea ce ni s-a dat. Dacă nu facem decât 
să lăsăm plantele să crească în curtea din spatele 

casei, vom avea o junglă, nu o grădină. Cineva trebuie 
să cultive pământul. 

Să ne gândim, de exemplu, la lisus. Potrivit lui 
Bruce Barton, autor al unui bestseller din 1925 intitulat 
The Man Nobody Knows („Omul pe care nu-L cunoaşte 
nimeni“), lisus a fost un om de afaceri. El „a angajat“ 
doisprezece subordonați, le-a dat inspiraţie şi i-a trimis 
să-l răspândească mesajul. Prezentat în acest fel, totul 
sună a marketing. Aceasta este acţiunea inspirată. 

Sau să ne gândim la Phineas Parker Quimby, 
omul creditat a fi părintele Noii Gândiri sau al spiri- 
tualităţii moderne. Martin Larson, în cartea sa New 
Thought or a Modern Religious Approach: The Philosophy 
of Health, Happiness, and Prosperity („Noua Gândire 
sau o abordare religioasă modernă: filozofia sănătăţii, 
a fericirii şi a prosperității“), apărută în 1985 la New 
York Philosophical Library, îl numeşte pe Quimby 
„terapeut prin publicitate“: 


Din 1847 până în 1859, cercetătorul Quimby, 
neobosit, a mers din oraş în oraş oferind terapie men- 
tală prin puterea credinţei. În 1855 el a distribuit o 
broşură în care repudia tehnica mesmerică (hipnotică) 
şi în care scria: „Dr. P.P. Quimby anunţă respectuos... 
că... se va ocupa de cei care doresc să-l consulte în 
legătură cu sănătatea lor şi, deoarece practica lui nu 
seamănă cu nicio altă practică medicală, este necesar 
să spună că nu prescrie niciun medicament şi nu face 
niciun fel de aplicaţii externe, ci stă pur şi simplu lângă 
pacienţi, le spune ce simt şi ce boală cred ei că au. Dacă 
pacienţii acceptă ca el să le spună ce sentimente resimt 
etc., atunci explicaţia lui reprezintă vindecarea; iar 
dacă reuşeşte să le corecteze greşeala, atunci le mo- 
difică fluidele din organism şi restabileşte adevărul 
sau sănătatea. Adevărul este vindecarea.“ 

După cum vedeţi, până şi marele părinte al vin- 
decării metafizice distribuia anunţuri publicitare pen- 
tru a găsi clienţi noi. Nu stătea fără să facă nimic. 

Am vrut să subliniez faptul că detaşarea nu în- 
seamnă să nu faci nimic, ci presupune să întreprinzi 
acţiuni bazate pe propria inspiraţie. Dacă simţiţi un 
imbold lăuntric să daţi un telefon, să faceţi un anunţ, 
să mergeţi la o plimbare sau să organizaţi o comu- 
nitate, atunci daţi curs acestei nevoi. Păstraţi-vă însă 
treaz spiritul neataşamentului. Asta înseamnă de- 
taşarea. 

Repet din nou, când doriţi ceva, dar consideraţi 
că totul este în ordine fie că obţineţi lucrul respectiv, 
fie că nu, atunci este foarte probabil că-l veţi obţine. 

Trebuie să vă detaşaţi de succes pentru a atrage 
succesul. 


MERGEŢI ÎN LUMINĂ 


Detaşarea nu înseamnă renunțare. 

Când am fost în Italia în 2004, am vizitat mulţi 
oameni şi locuri, de la mormântul lui Michelangelo 
din Florenţa până la papa de la Vatican. Am desco- 
perit că este o ţară cu o istorie milenară bogată, dar a 
cărei prosperitate actuală lasă de dorit. Am întâlnit 
câţiva oameni cam snobi şi alţii plini de o mare căl- 
dură sufletească. 

Printre cei din urmă se află şi sora Mary Eli- 
zabeth, secretara personală a maicii superioare din 
ordinul surorilor Sfintei Filippini, care munceşte pen- 
tru ajutorarea femeilor şi copiilor foarte sărmani din 
ţările lumii a treia. Ea se află pe lista mea cu adrese 
electronice şi este o admiratoare a cărţilor mele. Odată 
mi-a spus că ideile mele, aşa cum le-am expus în 
cărţile electronice Scrierea hipnotică şi Marketingul 

hipnotic, au ajutat-o să obţină fonduri pentru hrana 
celor lipsiţi de adăpost şi a copiilor înfometați din 
toate colţurile lumii. Am avut o satisfacţie deosebită 
auzind aceste cuvinte. 

Numai că au început să se petreacă lucruri ciudate. 
În timp ce eram la Roma, mi-am verificat căsuţa de 
e-mail. Am fost uluit să găsesc un mesaj de la inginerul 
meu de sunet, care-mi comunica faptul că dispăruseră 
principalele înregistrări audio, în cazul unui program 
pentru crearea căruia investisem mii de dolari. Nu 
avea nicio explicaţie. Administra unul dintre cele mai 
bune studiouri din lume şi pierduse înregistrările 
esenţiale! lar eu mă aflam într-o cu totul altă parte a 
lumii, incapabil să fac ceva. Nu puteam să cred. 

Lucrurile au devenit şi mai stranii. În Italia am 
angajat un şofer care să ne ducă la Pompeii şi Napoli. 
Am avut o experienţă absolut superbă. Dar la sfâr- 
şitul zilei, când descărcam maşina, el mi-a spus deo- 
dată că voia mai mulţi bani decât conveniserăm la 
început. Treaba asta a făcut ca întreaga zi să capete o 
tentă neplăcută. 

Mai târziu în aceeaşi noapte, am ieşit să mâncăm. 
Era ultima noastră seară în Roma. A fost o cină foarte 
plăcută, dar când ne-am dus să plătim, un ospătar 
francez deloc prietenos, care vorbea numai limba 
italiană, ne-a spus că aparatul lor de marcat la care se 
puteau folosi carduri de credit era stricat. Ei bine, nu 
aveam cu noi bani lichizi. Până la urmă am plecat, 
promiţându-le că le trimitem bani pentru ce consu- 
maserăm. 

Ne-am întors cu bine în State, dar ciudata lume 
parcă rămăsese alături de noi. Mi s-a spus că datoram 
câteva mii de dolari în contul unor taxe mai vechi 
pentru proprietatea pe care o deţineam. Agentul meu 

negociase o afacere cu un editor şi din pricina acesteia 
ajunsese să fie concediat. 

Ne-am hotărât să mergem în Las Vegas şi să ve- 
dem nişte spectacole pentru a ne mai relaxa. Dar în 
timpul zborului am avut nişte dureri în piept din cauza 
cărora n-am putut respira foarte bine. Mi-am imaginat 
că fusese un atac de inimă. Am aterizat cu bine, dar 
durerile în piept persistau. A doua zi, doctorul casei de 
la hotelul venețian m-a examinat şi m-a trimis la sala 
de urgenţe. Nu fusesem niciodată până atunci într-un 
spital, aşa că eram speriat. Din cauza acelor dureri, am 
crezut că n-o să mă mai întorc niciodată acasă. După 
mai multe ore, timp în care devenisem mai „uşor“ cu 
5.000 $, mi s-a spus că aveam astm. 

Ne-am întors acasă, dar situaţiile stranii au con- 
tinuat. Într-o zi, pe când scriam la computer un 
capitol al acestei cărţi, o frază întreagă s-a repetat de 
la sine pe ecran. La început am crezut că mi s-a părut. 
Am şters-o. Dar, uitându-mă pe monitor, fraza a 
apărut din nou. Să mai spuneţi că nu era o treabă ciu- 
dată! Am bănuit că era un virus şi am ridicat nemul- 
tumit din umeri. 

Ce, Doamne iartă-mă, se întâmpla aici? 


ADEVĂRUL 


Într-o zi am plecat cu maşina în afara oraşului 
împreună cu dr. Rick Barrett, chiropractician, un bun 
prieten de-al meu şi autor a mai multe cărţi, printre 
care Healed by Morning („Vindecat până a doua zi dimi- 
neaţă“). Aveam nevoie să mă calmez, să mă relaxez, 
să mă distanţez. l-am povestit despre toate întâm- 
plările neplăcute. Mă simţeam stresat la maximum în 
timp ce-i comunicam tot ce v-am povestit până acum. 
Am adăugat: 

- M-am simţit ca şi cum în Italia s-ar fi prins de 
mine un blestem. De atunci nimic nu mi-a mai mers 
ca lumea. 

Rick s-a uitat direct la mine şi a spus: 

- Poate că toate astea se leagă. 

— Cum aşa? 

— Poate că ai fost atacat de forţe întunecate, mi-a 
explicat el. Ai fost la Roma, te-ai dus la Vatican şi l-ai 
văzut pe papă - toate acestea au fost lucruri sfinte. Şi 
te concentrezi pentru a scrie o carte nouă, care ar 
putea schimba cu adevărat lumea. 

- Da, da. Şi? 

- Ei bine, poate că mersul tău către lumină a 
provocat întunericul, care a încercat să te oprească. 

- Nu sunt sigur că te înţeleg. 

— Ori de câte ori mergem în Mexic să ne îndepli- 
nim munca noastră de misionariat, se întâmplă ceva 
rău, mi-a explicat el. Eu, soţia mea, alt doctor sau alţi 
voluntari ne facem un plan să ajungem în unele regiuni 
cu adevărat sărace şi să oferim din timpul nostru, 
medicamentele şi cunoştinţele practice pe care le avem 
pentru a-i ajuta pe oamenii de acolo. Este o cauză bună. 
Totuşi, de fiecare dată când ne fixăm acest plan, se 
întâmplă ceva. Odată am căzut de pe o scară cu doar o 
săptămână înainte de plecare. Altă dată, unei femei i-a 
fost interzisă intrarea în Mexic din cauză că actele ei 
nu erau în ordine. S-ar părea că, atunci când te îndrepţi 
către lumină, eşti urmărit de forţele întunecate. 

Nu eram de acord cu explicaţia lui. Din punctul de 
vedere al Factorului de Atracţie, aş fi spus mai degrabă 
că o anumită parte din noi îşi arăta faţa cea urâtă. Când 
a căzut de pe scară, era vorba despre acea părticică din 
el care opunea rezistenţă binelui pe care cealaltă parte 
intenţiona să-l facă. El atrăsese acea întâmplare. 

Acelaşi lucru se manifesta şi la mine. Cu cât mă 
apropiam de terminarea cărţii, cu atât ajunsesem să-mi 
sabotez propriile eforturi de a o transforma într-un 
succes. Nu exista nicio forţă malefică exterioară care 
mă urmărea. Era pur şi simplu o parte din mine care 
opunea rezistenţă intenţiei mele. 

Pe când scria cartea Mintea infinită, dr. Valerie 
Hunt, prezentase lucrurile în felul următor: „Consi- 
der că este inexact şi distructiv să afirmăm existenţa 
unor entităţi diabolice care deţin puterea prin ele 
însele, fără participarea persoanei respective.“ Ea mai 
adăuga: „Faptul acesta oferă protecţie împotriva 
descoperirii lucrului neterminat al cuiva, căutările 
îndreptându-se într-o direcţie greşită.“ 

Pe scurt, trebuia să-mi clarific starea interioară. 
Trebuia să descopăr de ce o parte din mine opunea 
rezistenţă la ceea ce voiam de fapt să atrag. Am reuşit 
să fac asta, altfel n-aţi mai citi acum cartea aceasta 
terminată. 

Dar să revenim la conversaţia cu dr. Barrett. 

- Cum ne putem întări, astfel încât lumina să 
biruiască? am întrebat. 

- Trebuie să-ţi promiţi ţie însuţi că nimic nu te va 
opri, că nu vei renunţa, că nu vei ceda, mi-a răspuns 
Rick. Uneori trebuie să te îndrepţi către Dumnezeu 
sau către Univers şi să spui: „Nu mai văd calea.“ 

Aici se află secretul: Vă menţineţi scopul principal şi 
vă îndreptaţi către el, sesizând întotdeauna când vi se 
oferă ceva mai bun, dar nu vă ataşaţi de rezultat. 


SECRETUL SUPREM 


Repet, secretul suprem pentru a atrage orice vă doriţi 
este vă vreţi acel lucru fără să aveți nevoie neapărată de el. 
Când sunteţi detaşaţi de rezultat, vă deconectaţi de la 
orice v-ar putea sabota succesul. Factorul de Atracţie 

acţionează de minune atunci când vă afirmaţi intenţia 
şi sunteţi fericit indiferent dacă o realizaţi sau nu. Este 
un echilibru delicat, însă este principalul secret des- 
pre felul cum acţionează legile universului. 

Altfel spus, în lumea realităţilor de zi cu zi, efortul 
depus pentru obţinerea unui anumit lucru provoacă 
forţele care se opun — din interiorul propriei persoane — , 
făcându-le să intre în joc. Dar când acţionaţi venind 
dinspre un loc interior plin de seninătate şi vă lăsaţi 
purtaţi de valurile vieţii către împlinirea dorințelor, vă 
sporiţi şansele de a ajunge la liman. Starea dumnea- 
voastră de pace interioară va atrage pacea. 

Aşa cum scria Deepak Chopra în cartea sa The 
Spontaneous Fulfillment of Desire („Îndeplinirea spontană 
a dorințelor“), „Intenţia nu este doar o fantezie. Fa ne- 
cesită atenţie şi mai necesită detaşare. Odată ce v-aţi 
stabilit cu înţelepciune intenţia, trebuie să puteţi fi ca- 
pabili să vă detaşaţi de rezultat şi să-i permiteţi uni- 
versului să se ocupe de toate detaliile împlinirii ei.“ 

Pe scurt, activaţi pe deplin Factorul de Atracţie 
abia atunci când vă detaşaţi. 


înclinația către miracole înseamnă a te com- 
porta ca o persoană neînfricată, bine intenţio- 
nată, inocentă şi, în sfârşit, invulnerabilă. Aceasta 
îşi ascultă vocea interioară pentru a primi sfaturi şi 
îşi urmează toate impulsurile către acţiunile iubi- 


toare şi constructive, oricât de bizare şi nepotrivite 
i-ar putea părea acestea ego-ului. 


Carolyn Miller, Creating Miracles: Understanding the 
Experience of Divine Intervention („Implinirea mira- 
colelor: înțelegerea experienţei intervenției divine”) 


FORMULA SECRETĂ 
DE UN MILION DE DOLARI 


= (i este partea cea mai grea când vrei să-ţi 
creezi viaţa pe care ţi-o doreşti? m-a întrebat o prie- 
tenă în timp ce luam masa împreună. 

M-am gândit un moment şi am răspuns: 

- Să înveţi să nu-ţi mai imaginezi felul în care vei 
obţine ceea ce vrei. 

Prietena mea părea nedumerită. M-a întrebat: 

- Ce vrei să spui? 

- Dacă încerci să-ţi imaginezi cum vei obţine o ma- 
şină nouă, sau o casă nouă, sau o altă relaţie, te vei li- 
mita la ceea ce ego-ul tău poate vedea în perspectivă şi 
poate realiza, i-am explicat. Încredinţează-ţi scopul 
subconştientului, care este în legătură cu spiritul tutu- 
ror lucrurilor şi al tuturor fiinţelor, şi lasă-l să-ţi îm- 
plinească năzuinţa, purtându-te către ea. Urmează-ţi 
doar impulsurile interioare şi acţionează în funcţie de 
oportunităţile care îţi apar în cale. Atunci vei ajunge 
unde vrei. 

Ei bine, nu sunt sigur că prietena mea a înţeles ce 
i-am spus. Dar după câteva zile, mă aflam într-o li- 
muzină, fiind condus la o cină pe care urma să o iau 
împreună cu opt persoane înstărite, minunate, auto- 
realizate. Toţi porniseră de la zero. Mulţi dintre ei avu- 
seseră un început ca al meu, cu buzunarele goale şi cu 
speranţă în inimi. 

În timp ce mergeam în limuzină, o parte din mine 
nu putea crede că mă aflam acolo. 

Îmi amintesc că gândeam în sinea mea: „Cum am 
ajuns aici? Sunt într-o limuzină frumoasă, cu oameni 
minunaţi lângă mine, îndreptându-ne către o cină 
splendidă pe care o s-o plătească o altă persoană minu- 
nată. Sunt doar un puştan oarecare din Ohio care a 
plecat de acasă pentru a găsi faima şi bogăţia. Am 
săpat canale, am condus camioane, am lucrat în con- 
diţii mizere, în ploaie şi arşiţă, în schimbul unor bani 
care nu-mi ajungeau niciodată să-mi plătesc facturile. 
Cum am ajuns oare până în această limuzină?“ 

Gândindu-mă la toate astea, am ştiut că secretul 
era formula din cinci paşi pe care v-am dezvăluit-o în 
această carte — Factorul de Atracţie. Pe scurt, secretul 
pentru creşterea afacerilor, aflarea marii iubiri, îmbu- 
nătăţirea sănătăţii sau materializarea oricărei dorinţe 
pe care o aveţi este: 

1. Săştiţi ce nu vreţi. 

2. Să alegeţi ceea ce vreţi. 

3.  Săajungeţila olimpezire interioară, debarasându-vă 
de toate convingerile negative sau limitatoare. 

4. Să vă simţiţi ca şi cum deja aţi avea, aţi face sau aţi 
fi ceea ce vă doriţi. 

5. Să vă detaşaţi, acţionând pe baza impulsurilor in- 
tuitive, şi să permiteţi rezultatelor să se manifeste. 

Asta este tot. 

E adevărat că pe lumea asta nu există doar o sin- 
gură cale pentru a obţine ceva. Unii oameni capătă 
maşini noi câştigându-le, alţii făcând eforturi să le plă- 
tească, alţii plătind bucuros pentru ele, iar alţii prin alte 
mijloace. 

Ceea ce i-am spus prietenei mele la masă era purul 
adevăr: nu poţi orchestra întreaga lume după voia ta. 
Poţi, în schimb, să-ţi afirmi intenţiile şi să laşi universul 
să facă singur aranjamentele pentru a-ţi împlini obiec- 
tivele urmărite. 

Cu alte cuvinte, nu dumneavoastră produceţi re- 
zultatele, ci participaţi doar la ele. Şi procedaţi cel mai 
bine când îi îngăduiţi spiritului interior să facă cea mai 
mare parte a lucrului urmărit. 

Eu mă aflam în limuzina aceea pentru că nu-mi 
planificasem să fiu acolo. 

Mi-am acordat permisiunea, am acţionat, am avut 
încredere şi am acceptat. 

Am urmat formula din cinci paşi. 

Am activat Factorul de Atracţie. 

Iar când limuzina s-a oprit în faţa casei, am urcat 
în ea. 


ŞASE PUNCTE CHEIE 


Inainte de a încheia această carte, să parcurgem 
câteva puncte cheie din procesul de funcţionare a Fac- 
torului de Atracţie: 


1. Sunteţi cu totul responsabil pentru experiențele prin 
care treceţi în viață. 
Asta nu înseamnă că le-aţi provocat chiar dumnea- 
voastră. Dar la un anumit nivel le-aţi atras. Sunteţi 
responsabili pentru ele. Lucrul acesta nu este nici 
bun, nici rău. Utilizaţi pur şi simplu experienţele 
pentru a învăţa mai multe despre dumneavoastră. 

Treceţi prin procesul de clarificare interioară şi 
alegeţi ceea ce preferaţi să trăiţi. 

Absorbiţi convingerile personale chiar din cultura că- 
reia îi aparțineți. 

Dacă urmăriţi filme pline de violenţă, citiţi ziarele 
sau ascultați ştirile, vă alimentaţi mintea cu vibra- 
tiile care vor atrage şi mai multe evenimente de 
genul celor pe care tocmai le-aţi absorbit ca un 
burete. Maica Tereza spunea că nu va participa 
niciodată la o manifestaţie împotriva războiului. 
De ce? Pentru că aceasta conţine chiar acea energie 
care creează şi mai multe stări conflictuale. Ur- 
măriţi cu atenţie ceea ce absorbiți. Alegeţi ceea ce 
vreţi să atrageţi. Fiţi conştient. 

Nu sunteţi stăpânul pământului, dar aveți mai multă 
putere decât v-aţi dat seama vreodată. 

Puteţi muta munţii din loc cu gândurile şi acţiu- 
nile corecte. Păstraţi un echilibru în viaţa dumnea- 
voastră între ego şi spirit, încercând întotdeauna 
să determinaţi ego-ul să se supună spiritului. 

Vă puteți modifica gândurile. 

Lucrul acesta este deseori greu de crezut, deoarece 
la majoritatea oamenilor el nu se întâmplă în mod 
firesc. Dar ceea ce gândiţi este în mare parte urma- 
rea unor obiceiuri. Începeţi să observați ce vă trece 
prin minte. Dacă nu vă place, modificaţi-vă gân- 
durile în mod conştient. Alegeţi-vă alte gânduri. 
Puteţi realiza imposibilul. 

Ceea ce consideraţi drept restricţii impuse de tim- 
pul şi spaţiul în care trăim în prezent nu reprezintă 
decât limitele înţelegerii noastre actuale. Nimeni 
nu ştie ce este imposibil. Dacă aveţi înclinația să 
încercaţi ceva nou şi diferit, atunci faceţi-o. Treceţi 
la acţiune. Realizaţi ce v-aţi propus. S-ar putea 

să creaţi o cale până acum neabordată de nimeni. 
Îndrăzniţi ceva meritoriu. 

6. Orice imagine proiectată mental la care adăugați trăire 
emoțională se va materializa. 
Dacă vă temeţi de ceva sau, din contră, dacă un lu- 
cru vă place foarte mult, îi adăugaţi energie. Orice 
element, persoană sau eveniment de care vă te- 
meţi sau pe care le iubiţi vor avea tendinţa să fie 
atrase în viaţa dumneavoastră. Alegeţi-vă pasiu- 
nile cu chibzuinţă. 


CÂND SE APROPIE LIMUZINA 


În fine, nu pot găsi o formulă mai bună de înche- 
iere a acestei cărţi decât acest citat din Frances Larimer 
Warner, scris în 1907. Când mi s-a luat un interviu în- 
tr-o seară târziu la o emisiune televizată, m-au rugat 
să le citesc aceste rânduri de două ori. Apoi au păstrat 
tăcere câteva clipe, timp în care înţelesul lor şi-a atins 
ţinta. Voi încheia cartea cu aceleaşi cuvinte şi vă voi 
ura „Viteză sporită“ în împlinirea tuturor visurilor. 

Iar atunci când limuzina se va opri în faţa dum- 
neavoastră, urcați în ea! 


Dacă plantăm în pământ o sămânță, ştim că 
soarele va străluci şi ploaia o va uda şi lăsăm în 
seama Legilor Naturii să obțină rezultatele... Ei bine, 
dorința la care vă gândiţi este sămânţa, imaginea 
închipuită din când în când cu ochii închişi este 


soarele, iar aşteptarea permanentă, dar fără a fi 
însoțită de nelinişte, reprezintă ploaia şi îngrijirea 
necesară pentru a obține rezultate absolut sigure. 


Frances Larimer Warner, Our Invisible Supply: Part 


One („Resursa noastră invizibilă: Partea întâi”), 1907 


SOCANTA POVESTE 
ADEVĂRATĂ 
A LUI JONATHAN 


Apie în fiecare zi primesc un telefon, un 
e-mail sau o scrisoare de la cineva care mă întreabă: 
„Ce s-a întâmplat cu Jonathan?” 

Fiecare dintre cei care mi-au pus această întrebare 
s-a minunat citind relatările lucrurilor miraculoase 
sau chiar şocante pe care le-am realizat împreună cu 
Jonathan Jacobs (acesta nu este numele lui adevărat), 
iar acum ar vrea să-l întâlnească în persoană. 

Problema este că Jonathan nu mai poate fi abordat. 
Vă voi spune din ce motiv, dar trebuie să fiţi tari. S-ar 
putea să nu vă fie prea uşor să citiţi cele ce urmează. 

Jonathan a adus o schimbare reală în viaţa mea. A 
fost „instructorul meu în miracole“ şi cel mai bun 
prieten timp de mai mult de 10 ani. Toate întâmplă- 
rile din această carte sunt adevărate. Jonathan a fost 
cu adevărat un ajutor important, pentru mine şi pen- 
tru alţii, în procesul creării unor miracole. 

Numai că Jonathan a fost şi el om. De-a lungul 
vremii, a început să-şi lase ego-ul să preia controlul 

asupra succesului său. La început am remarcat unele 
lucruri mărunte. În conversații părea mai infatuat. 
Voia să atragă atenţia asupra lui. Vorbea despre mun- 
ca lui mai mult decât ar fi vrut ceilalţi să audă. Am 
lăsat să treacă de la mine, pentru că mă bucuram şi 
eu de rezultatele obţinute în urma lucrului cu el. 

Situaţia s-a înrăutățit. A început să întreţină relaţii 
intime cu câteva dintre clientele sale. La un moment 
dat, pe când lucra la o clinică, îndeplinindu-şi munca 
de vindecare, a fost concediat pentru comportament 
nepotrivit cu pacientele. L-am sprijinit în perioada 
aceea întunecată a vieţii, pentru că era prietenul meu. 

El nu s-a oprit însă aici. După ce şi-a pierdut tatăl, 
a făcut o depresie. S-a gândit chiar la sinucidere. Eu 
eram colacul lui de salvare şi am făcut tot ce puteam 
pentru a-l sprijini. M-am dus şi am locuit împreună 
cu el. L-am sfătuit. Am folosit, pentru a-l ajuta, chiar 
metodele de vindecare pe care le învăţasem de la el. 
După câteva luni, Jonathan şi-a revenit, s-a reîntors 
la viaţă şi a început din nou să dea consultaţii. 

Rămăsese însă blocat în sinea lui. A sedus din nou 
nişte paciente. Cel puţin una dintre ele era măritată 
şi relaţia ei cu Jonathan i-a provocat o depresie, din 
cauză că îi dădea un sentiment de vinovăţie. 

Însă nici asta nu l-a făcut să se oprească din 
spirala descendentă către iad. 

Pentru mine, momentul de cotitură a venit când în- 
tr-o zi Jonathan a molestat-o pe cea care era la vremea 
respectivă cea mai dragă prietenă a mea. Cuvintele nu 
pot descrie cât de tare m-a durut acest comportament. 
M-am simţit trădat. Prietenul meu, gurul meu devenise 
un răufăcător. 

Femeia molestată n-a putut face faţă experienţei. 
Vindecătorul şi prietenul ei o manipulase şi o molestase. 

Vă puteţi imagina ce influenţă a avut această oroare 
asupra minţii ei. A sunat la linia telefonică pentru sinu- 
cigaşi. A sunat la linia telefonică pentru victimele 
violurilor. A urmat o serie lungă de crize cu depresii 
severe, după aceea a avut accidente de maşină, in- 
ternări în spital şi, în cele din urmă, chiar mai rău, un 
accident de maşină aproape fatal. 

Lucrurile nu s-au oprit aici. A consultat o serie de 
doctori care i-au prescris medicamente pentru a-i mai 
diminua stările emoţionale dureroase. Mai târziu, 
medicamentele administrate i-au provocat convulsii. 
A fost spitalizată în mod repetat şi odată a ajuns în 
pragul morţii, în camera de urgenţă. La un moment 
dat, aparatele au înregistrat oprirea inimii. 

A fost o perioadă cumplită. 

În tot acest timp, Jonathan s-a ascuns. Nu s-a ofe- 
rit niciodată să ajute. Nu şi-a cerut niciodată scuze. Şi 
a dispărut din vieţile noastre. 

Gurul meu mă înjunghiase şi mă lăsase sânge- 
rând. Durerea pe care mi-o provocase era mai presus 
de cuvinte. Am fost nevoit să cer şi eu consiliere. Amin- 
tirile mai persistă şi astăzi. Este prima dată când scriu 
atât de deschis despre această experienţă. 

V-aţi dat seama până acum că am tendinţa să 
privesc experienţele vieţii ca pe nişte simboluri. Deci 
m-am întrebat de ce s-a întâmplat acest lucru. De ce a 
devenit Jonathan un om rău? De ce m-a rănit, şi pe 
mine, şi pe alte persoane care îl iubeau? Unde era par- 
tea pozitivă a acestor fapte negative? Cum aş putea 
transforma toate acestea în ceva bun? 

Îmi amintesc că am citit într-una dintre cărţile mele 
preferate, Breaking the Rules („Încălcarea regulilor“) de 
Kurt Wright, un pasaj care mi-a fost de folos. Acesta 
suna cam aşa: 

„Aţi observat vreodată cât de simplu este să pri- 
veşti în trecut, la evenimente care s-au întâmplat cu 
un an sau mai bine în urmă şi să vezi în ele per- 
fecţiunea? În cazul celor mai mulţi dintre noi lucrul 
acesta este valabil chiar şi pentru situaţiile care 
păreau tragice, oribile sau devastatoare la vremea 
respectivă. Deci, dacă este posibil să vedeţi perfecţiu- 
nea în acele lucruri la un an după ce s-au întâmplat, 
n-ar fi logic să credem că perfecțiunea trebuie să 
existe acolo şi în momentul în care au loc?“ 

Splendid! Ce afirmaţie eliberatoare! Te face să cauţi 
latura pozitivă în orice împrejurare şi să o cercetezi 
Chiar acum. 

Aşadar, mi-am îndreptat gândirea luminoasă 
asupra situaţiei create de Jonathan. Singura concluzie 
la care am putut să ajung a fost aceea că era un dar al 
libertăţii. Timp de peste 10 ani mă îndreptasem către 
Jonathan ori de câte ori avusesem nevoie de ajutor. Ei 
bine, venise timpul să fiu propriul meu vindecător, 
cel mai bun prieten al meu şi propriul meu guru. 
Eram liber. 

Atunci m-am simţit mai bine decât oricând. Îi 
sunt recunoscător lui Jonathan că m-a ajutat la nevoie 
şi îi doresc numai bine, oriunde ar fi. Nu mai am ne- 
voie de el şi nu-l mai vreau în viaţa mea, dar îi sunt re- 
cunoscător pentru vremurile când am fost împreună. 

În ce o priveşte pe prietena mea maltratată, ea a 
murit pe 2 octombrie 2004. Nu şi-a revenit niciodată 
complet în urma trădării, a durerii şi a umilinţei la 
care a fost supusă de către Jonathan. A încercat să se 
vindece şi să-l ierte, dar în ultimii trei ani de viaţă a 
suferit. Nu şi-a găsit pacea decât în moarte. 

Între timp, aventurile mele continuă şi-mi umplu 
viaţa de magie şi miracole. Cum reuşesc să-mi păstrez 

claritatea şi concentrarea? În perioada aceasta lucrez 
cu mai multe persoane pentru a mă menţine pe calea 
cea bună. 

Bineînţeles, în jurul nostru există şi alţi vindecă- 
tori. Singurul meu sfat pentru dumneavoastră este să 
aveţi încredere în ceea ce vă îndeamnă intuiţia şi să 
nu deveniți dependenţi de un vindecător anume sau 
de o metodă de vindecare. Scopul ultim este liberta- 
tea. Singura cale dreaptă este legătura dumneavoas- 
tră cu Spiritul. 

Aveţi încredere în dumneavoastră înşivă. 


EXPERIMENTUL: 
ÎNTENTIONAL 
MEDITATION 
FOUNDATION 


Vreti să participaţi la transformarea lumii ală- 
turi de mine? 

Caut oameni de pe tot globul care să mă ajute la 
amplificarea energiei planetei. Dacă vor fi suficient 
de mulţi oameni care să practice metoda Factorului 
de Atracţie şi să utilizeze meditaţia pe care am de 
gând să v-o predau imediat, vom putea reduce infrac- 
ţiunile, violenţa şi vom spori bogăţia şi prosperitatea 
fiecăruia dintre cei apropiaţi nouă. 

Când am anunţat într-o seară la un program de 
radio planul meu colosal de a schimba lumea, am fost 
uluit să primesc ca răspuns veşti de la oameni din 
Africa, India, Irlanda, Noua Zeelandă, Australia şi din 
toate Statele Unite — toţi oferindu-se voluntar să mă 
sprijine. 

Ideea pentru proiectul acesta nobil mi-a venit în 
timp ce citeam Permanent Peace: How to Stop Terrorism 
and War — Now and Forever („Pacea permanentă: cum să 

punem capăt terorismului şi războiului — acum şi întot- 
deauna“), de Robert Oates. În cartea aceasta sunt invo- 
cate 19 studii ştiinţifice care au dovedit că, atunci când 
grupuri de oameni meditează, numărul infracţiunilor 
şi violenţelor din regiunea respectivă scade. Oates scrie: 

„Ideea fundamentală este simplă de enunțat: la 
fel ca undele care se propagă în apa unui lac atunci 
când aruncăm o piatră, undele de ordine şi armonie 
radiază în exterior de la grupurile de specialişti în me- 
ditaţie atunci când aceştia se concentrează. Dovada 
acestei idei s-a produs în mod repetat şi cu o semni- 
ficaţie statistică deosebită. Nu numai că scade ma- 
nifestarea unor fapte care tulbură societatea — cum 
sunt infracțiunile cu violenţă, incendiile, accidentele 
de maşină, conflictele armate şi terorismul — , dar spo- 
resc în acelaşi timp indiciile de progres şi armonie. De 
exemplu, s-a demonstrat creşterea numărului de a- 
plicaţii ale patentelor, a nivelului acţiunilor pe piaţă şi 
a indicatorilor economici.“ 

Observaţi ultima sa frază, care implică faptul că 
meditaţia ajută la sporirea bunăstării. Cu acest gând 
în minte, am decis să creez o serie de „centre“ la nivel 
global, în care oamenii să poată învăţa cum să me- 
diteze pentru a atrage bunăstarea în mod voit. Ideea 
este următoarea: cu cât mai mult vă veţi ajuta pe dum- 
neavoastră înşivă, cu atât mai mult îi veţi ajuta şi pe cei 
din jur. lar ajutându-i pe ei, ajutaţi întreaga planetă. 

Acesta este scopul notabil pe care şi l-a propus Inten- 
tional Meditation Foundation. Este o fundaţie nonpro- 
fit, concepută pentru a-i învăţa pe oamenii de pe tot 
globul o tehnică specifică de meditaţie, cu scopul de a 
reduce violenţa şi a creşte avuţia oriunde este practicată 
această metodă în lume. La baza mişcării se află un eve- 
niment de 30 de zile numit de mine Experimentul. 

Când i-am spus unei prietene apropiate să facă 
acest experiment de 30 de zile pentru a vedea dacă 
meditaţia putea ridica nivelul de prosperitate al oa- 
menilor care o practică, influenţându-i, în acelaşi 
timp, pe toţi cei din apropierea lor, ea mi-a pus o în- 
trebare interesantă. 

- Te preocupă faptul că desfăşori acest experi- 
ment în timpul unui război, când oamenii sunt neli- 
niştiţi în legătură cu slujbele lor, cu plata pe care o vor 
primi a doua zi şi poate chiar pentru vieților lor? 

- De fapt, tocmai din acest motiv fac experimentul 
cu pricina, i-am răspuns. 

Schimbul scurt de replici m-a intrigat, deoarece în- 
trebarea ei presupunea ca evenimentele exterioare să 
aibă controlul. Or, din contră, venitul dumneavoastră 
personal nu trebuie să fie afectat de război, de rece- 
siune, de reduceri salariale sau de concedieri. Nu tre- 
buie să fiți victime ale circumstanțelor. În concepţia 
mea, evenimentele exterioare sunt pur şi simplu rezul- 
tatul a ceea ce am împlinit deja în interiorul fiinţei 
noastre. 

Voi repeta această frază: Evenimentele exterioare 
sunt pur şi simplu rezultatul a ceea ce am împlinit deja în 
interiorul fiinţei noastre. 

Poate că ne-am atras în mod inconştient situaţia 
materială actuală, dar este sigur că noi am atras-o. Din 
această perspectivă, nu există nimic bun sau rău. Pur 
şi simplu, asta este. 

Cu adevărat magnific este faptul că, odată ce 
înţelegeţi că dumneavoastră sunteţi „creatorul“, vă 
puteţi crea exact acel gen de viaţă pe care îl preferaţi. 

lar asta mă aduce la subiectul acestui capitol. 

Eu îi rog pe oameni să mă ajute în proiectul numit 
Experimentul. Evenimentul acesta de 30 de zile este 

preconizat pentru a vă aduce mai mulţi bani, aproape 
ca prin farmec, dar numai dacă respectaţi următoa- 
rele trei indicaţii: 


1. 


Notaţi-vă care este situaţia dumneavoastră finan- 
ciară din prezent, iar apoi, după terminarea Ex- 
perimentului, notaţi-vă schimbările. 

Meditaţi în fiecare zi timp de 20 de minute, utili- 
zând tehnica pe care o voi prezenta în continuare. 
Acţionaţi pe baza intuiţiilor dumneavoastră şi/sau 
a oportunităţilor care vi se vor ivi după aceea. 
Asta este tot. 

Înainte dea vă învăţa tehnica „MAI“, să parcurgem 


câteva noţiuni esenţiale pentru a fixa cadrul în ve- 
derea a ceea ce urmează să se întâmple. 


1. 


Dumneavoastră sunteți creatorul. Aşa cum i-am 
explicat şi prietenei mele, dumneavoastră sunteţi 
cea mai importantă forţă creatoare pentru propria 
viaţă. Ceea ce vi se întâmplă este creat în mare 
parte de propria persoană, care atrage toate eve- 
nimentele. Este latura pozitivă a procesului. În- 
seamnă că puteţi schimba acele aparenţe pentru a 
le adecva situaţiei pe care o preferaţi în mod conş- 
tient. Mai înseamnă şi că puteţi fi, face sau avea 
orice vă puteţi imagina, deoarece persoana res- 
ponsabilă pentru toate acestea sunteţi dumnea- 
voastră înşivă. 

Credința dumneavoastră creează realitatea. Dacă veţi 
îndeplini această tehnică MAI în fiecare zi, dar veţi 
continua în acelaşi timp să credeţi că la dumnea- 
voastră nu va funcţiona, atunci să ştiţi că aşa va fi. 
Trebuie să credeţi din tot sufletul în faptul că 
schimbarea este posibilă. Credinţa este cea care 
conduce. Intenţia este regele. Suntem fiinţe cre- 
dincioase şi rezultatele pe care le obţinem sunt 

creaţii ale credinţei. Schimbaţi-vă reperele credin- 

telor şi vă veţi schimba viaţa. 

3. Sentimentele sunt combustibilul. Sentimentele dum- 
neavoastră sunt cele care vă alimentează credin- 
tele, dorinţele, speranţele şi visurile. Când sunteţi 
îngrijoraţi, daţi combustibil unei credinţe într-un 
rezultat negativ. Când aveţi încredere, alimentaţi 
credinţa într-o urmare fericită. Sentimentele dum- 
neavoastră sunt factorii motivatori care fac ca lu- 
crurile să se petreacă. O credinţă fără sentiment 
este doar un gând. Însoţită de sentiment, devine o 
intenţie. 

4. Orice spuneți după „Eu sunt“ vă defineşte. Vă creaţi 
propria personalitate prin felul în care vă definiţi. 
Intrebaţi-vă „Cine sunt eu?“ şi fiţi atent la răspun- 
surile pe care le daţi. Acestea reprezintă ceea ce 
creaţi dumneavoastră înşivă. Schimbaţi răspun- 
surile şi veţi schimba şi rezultatele. 

Acum să aruncăm o privire la tehnica MAI. 

„MAI“ este forma prescurtată de la Meditaţie asu- 
pra intenţiei. Majoritatea meditaţiilor nu sunt orien- 
tate asupra unei solicitări. De obicei, o meditaţie este 
pur şi simplu o liniştire a minţii. Prin însuşi aspectul 
acesta, ea constituie o tehnică minunată în sine. 

Am avut cândva un tricou pe care scria „Medi- 
taţia nu este ceea ce gândeşti“. Exact! Dacă cineva 
continuă să gândească, aceea nu mai este meditaţie. 
Meditaţia tradiţională este ceva dincolo de gânduri, 
sau mai presus de ele. 

Meditaţia asupra intenției constituie însă o de- 
partajare faţă de meditaţia tradiţională. În metoda 


* În original, autorul foloseşte forma prescurtată IM, de 
la Intentional Meditation. (n.trad.) 

MAI vă concentrați asupra unui rezultat anume. 
Gândiți, mai precis, gândiţi cu sentiment. MAI repre- 
zintă o cerere adresată universului, prin intermediul 
intenţiei dumneavoastră conştiente, pentru a atrage 
un rezultat anume. 

Cu alte cuvinte, cei care meditează în mod tradi- 
tional stau pur şi simplu şi lasă gândurile să le treacă 
prin minte. Acesta este tipul de meditaţie inscripţio- 
nat pe tricoul meu: „Meditaţia nu este ceea ce gân- 
deşti“. Metoda este absolut minunată. Vă încurajez să 
o practicaţi. 

Membrii formaţiei Beatles au popularizat în anii '60 
o formă de meditaţie numită „MT“ sau Meditaţie trans- 
cendentală”. În MT vi se dă o mantră — sau o formulă 
specială — pe care o repetaţi mereu în timp ce staţi 
într-o anumită postură. Această mantră vă menţine 
mintea ocupată, pentru ca fiinţa dumneavoastră să se 
poată linişti şi relaxa. MT este o tehnică puternică. 
Când oamenii au utilizat meditaţia pentru a reduce 
rata criminalităţii, aşa cum s-a raportat în 19 studii 
separate prezentate în cartea lui Oates, au utilizat MT. 

MAI este diferită. 

MAI se concentrează asupra obţinerii unor 
rezultate. Intraţi în starea meditativă cu o solicitare 
mentală şi cu un sentiment, pe care îl amplificaţi în 
timpul meditaţiei. Cu alte cuvinte, o meditaţie MAI 
poate avea următoarea formă: 

„Mă văd pe mine după experimentul nostru de 
30 de zile, cu obiectivele de afaceri ale lunii realizate, 
mă simt minunat, zâmbesc, poate cânt sau fluier de 
fericire, deoarece simt starea îmbătătoare de a fi atras 
în chip magic mai mulţi bani, uşor, fără efort.“ 


“În original TM, de la Transcendental Meditation. (n.trad.) 

Această formulare reprezintă intenţia dumnea- 


voastră. 


Intenţia este cea pe care o utilizaţi ca pe o mantră 


în timpul meditaţiei. 


Mă urmăriţi? 
Vă voi ghida pas cu pas prin metoda MAI pentru 


a vă ajuta să înţelegeţi cât mai limpede ceea ce aveţi 
de făcut: 


1. 


Decideţi mai întâi ce vreți să realizaţi. Trebuie să fie 
ceva plauzibil pentru dumneavoastră. Aminti- 
ţi-vă — credinţa este cea după care se conduce 
totul. Dacă nu credeţi că puteţi face un anumit 
lucru, probabil că nu-l veţi face. Propuneţi-vă un 
obiectiv îndrăzneţ, dar fiţi în acelaşi timp sinceri 
cu dumneavoastră înşivă. Deci, ce vreţi să 
obţineţi după trecerea celor 30 de zile? Cu cât 
vreţi să vă sporiţi afacerile sau venitul? 

Scrieţi-vă intenţia pe o foaie de hârtie, enunțând-o clar. 
De exemplu, „După cele 30 de zile de experiment, 
am cu 15.000 $ mai mult în bancă, din surse 
neaşteptate.“ Sau poate „După cele 30 de zile de 
experiment, am 20 de clienţi noi.“ Acum scrieţi 
obiectivul dumneavoastră. 

Simțiți-vă ca şi cum v-aţi fi realizat deja intenția. 
Dacă aţi avea de pe acum ceea ce afirmaţi că vă 
doriţi, cum v-aţi simţi? Intraţi în starea respectivă. 
Bucuraţi-vă de ea. Cufundaţi-vă în ea. În ce fel aţi 
arăta? Cum v-aţi purta? Cum aţi zâmbi? Simţiţi 
chiar acum senzațiile respective. 

Aceasta este metoda. 

Încă o dată, pe scurt: 

Pur şi simplu vă afirmaţi intenţia (pe care o scrieţi 


pe hârtie) şi trăiţi sentimentele realizării ei (simţiţi suc- 
cesul împlinirii chiar în timpul meditaţiei). Petreceţi 

20 de minute pe zi umplându-vă sufletul cu el — ca şi 
cum totul s-ar întâmpla în momentul respectiv. 

Asta este tot. 

Deci, în ce fel funcţionează această metodă sim- 
plă? Cum determină materializarea intenţiilor dum- 
neavoastră? 

În câteva cuvinte — adresaţi o cerere universului. 
Lansaţi o comandă. Pentru că vă este limpede şi sim- 
ţiţi ceea ce vreţi, acceleraţi desfăşurarea procesului. 
Universul vă va auzi şi va începe să orchestreze eve- 
nimentele pentru a vă ajuta să atrageţi spre dum- 
neavoastră ceea ce vă doriţi. Trebuie doar să fiţi 
atenţi şi să acţionaţi pe baza intuiţiei. Aveţi încredere 
în proces. 

Aşa cum am amintit mai înainte, 19 studii sepa- 
rate au dovedit că meditaţia poate scădea rata cri- 
minalităţii. Toate studiile respective s-au preocupat 
de o anumită formă de meditaţie transcendentală. Pe 
scurt — participanţii creau un câmp de pace, care radia 
în exterior şi calma pe toată lumea — inclusiv pe mulţi 
dintre cei cu potenţial violent. 

În formula MAI pe care tocmai v-am descris-o, vă 
liniştiţi mintea la fel ca în orice meditaţie, dar adresaţi 
şi o cerere universului. Cererea respectivă va „radia“ 
în exterior şi va ajunge la oameni care pot ajuta la 
îndeplinirea ei. De aici încolo, totul este magie. Ştiu 
că o mare parte din cele ce vi le-am spus vi se pot pă- 
rea stranii, dar eu l-am denumit Experimentul tocmai 
pentru ca dumneavoastră să puteţi descoperi, fiecare 
în parte, alături de mine, cât de puternic poate fi acest 
sistem. 

Dacă vă interesează şi alte câteva surse care să 
pot ajuta să înţelegeţi procesul în cauză, iată unele 
minunate: 

Înscrieţi-vă în „Notes from the Universe“ al lui 
Mike Dooley, la www.tut.com. Mesajele lui vă vor 
ajuta să rămâneţi concentrați asupra scopurilor 
propuse. Sunt gratuite. 

Dacă vă este dificil să păstraţi o viziune pozitivă, 
căutaţi mijloace de a vă debarasa de acele blocaje 
şi a găsi starea de limpezime interioară. O carte 
electronică foarte bună pe acest subiect este scrisă 
de Stuart Lichtman şi Joe Vitale (da, este vorba 
despre mine). 

Vizitaţi www.anything-fast.com/?fid=outrageous. 
Dacă vă interesează să aflaţi mai mult despre cele 
nouăsprezece studii ştiinţifice în care meditaţia a 
dus la scăderea numărului de infracţiuni, citiţi 
versiunea electronică prescurtată a cărţii Per- 
manent Peace de Robert Oates, disponibilă gratuit 
la www.mumpress.com/p_k03.htmlt. 

Dacă consideraţi că este dificil să atrageţi banii în 
viaţa dumneavoastră, începeţi mişcarea lor 
dăruind bani. Aţi înţeles bine — dăruiţi o sumă de 
bani. Explic acest lucru în cartea mea The Greatest 
Money-Making Secret in History! („Cel mai mare 
secret din toate timpurile pentru a obţine bani”), 
disponibilă la adresa www.amazon.com. 
Amintiţi-vă ce trebuie să faceţi: 

Scrieţi în ce situaţie vă aflaţi din punctul de ve- 
dere al veniturilor curente, iar după Experiment 
notaţi-vă rezultatele. 

Meditaţi cu ajutorul tehnicii MAI câte 20 de mi- 
nute în fiecare zi. 

Acţionaţi pe baza impulsurilor, a ideilor şi a opor- 
tunităţilor care vi se prezintă. 

Puteţi spune că nu este uşor? 

Vă puteţi schimba viaţa cu adevărat. 

Totul începe chiar de acum. 

În sfârşit, dacă vreţi să obţineţi mai multe infor- 
maţii, inclusiv despre cercetări sau studii de caz 
recente, sau dacă doriţi să fiţi gazdele unui centru de 
meditaţie în regiunea dumneavoastră, vizitaţi vă rog 
www.Intentional Meditation Foundation.com. 


Nu trebuie să devenim dependenți de nicio 
formă anume de bogăție, nici să insistăm să o 
obținem printr-un anumit canal - acest lucru 
impune de îndată o limitare şi închide calea altor 


forme de bogăție şi a altor canale; însă trebuie să 
intrăm în spiritul acesteia. 


Judecătorul Thomas Troward, 
The Hidden Power, 1902 


Recomandări de lecturi 
şi materiale audio 


O serie de cărţi, materiale audio, cursuri pen- 
tru acasă şi chiar programe pentru computer vă pot 
menţine atenţia concentrată asupra părţii pozitive a 
existenţei, astfel încât să puteţi atrage în viaţa dumnea- 
voastră bogăţia pe care v-o doriţi (sau orice altceva). Vă 
propun în continuare câteva lecturi care vă vor face 
plăcere. Alegeţi dintre ele orice titlu vă atrage şi delec- 
taţi-vă cu materialul pe care-l conţine. După ce veţi 
termina de parcurs cartea, caseta audio, programul 
pentru computer sau cursul ales, veţi fi conduşi către 
altele. Bucuraţi-vă de călătorie, prieteni. Va fi o mare 
desfătare. Aşteptaţi-vă să vi se întâmple miracole! 

care „Directorul dumneavoastră executiv interior“ 
vă poate ajuta sau bloca progresul către bunăstare. 

Staples, Dr. Walter Doyle. Think Like A Winner! Holly- 
wood, CA: Wilshire, 1993. Remarcabilă. 

Truman, Karol. Feelings Buried Alive Never Die... 
Olymbus, UT: 1991. Prezintă un procedeu puternic 
într-o singură etapă, pentru eliberarea de pro- 
blemele esenţiale din viaţa dumneavoastră, astfel 
încât să căpătaţi limpezimea necesară pentru a 
putea atrage tot ce vă doriţi. 

Tuttle, Carol. Remembering Wholeness. Salt Lake City, 
UT: Elton-Wolf Publishing, 2003. Vă învaţă o me- 
todă nouă pentru a desăvârşi claritatea interioară. 

Vitale, Joe. Adventures Within: Confessions of an Inner 
World Journalist. Indianapolis, IN: AuthorHouse, 
2003. Povestea vieţii mele, oarecum şocantă, 
despre întâlnirile cu mai mulţi guru şi vindecători. 

Vitale, Joe. The Greatest Money-Making Secret în His- 
tory! Indianapolis, IN: AuthorHouse, 2003. Acest 
bestseller dezvăluie străvechiul secret al sporirii 
bunăstării personale. 

Vitale, Joe. The Hypnotic Library. Dallas, TX: Nitro 
Marketing, 2003. O colecţie bogată de cărţi elec- 

tronice despre scrierea hipnotică şi marketingul 
hipnotic. Vizitaţi www.HypnoticLibrary.com. 

Vitale, Joe. The Seven Lost Secrets of Success. Austin, 
TX: Hypnotic Marketing, 1992. Aflată acum la a 
unsprezecea ediţie şi continuând să schimbe lu- 
mea, pe rând, om cu om. 

Wilde, Stuart. The Trick to Money Is Having Some. 
Carlsbad, CA: Hay House, 1995. 

Wright, Kurt. Breaking the Rules. Boise, ID: CPM, 1998. 


MATERIALE AUDIO 


Anthony, Dr. Robert. Beyond Positive Thinking. Hyp- 
notic Marketing, 2004. Un program audio (în 
lectura lui Joe Vitale). Aţi putea găsi aici cele mai 
importante informaţii din toate timpurile pentru 
autoperfecţionare. Constă din şapte ore de înţelep- 
ciune. Ascultaţi o mostră la 
www. Beyond PositiveThinking.com. 

Attract Wealth Automatically. Instant Change, 2004. Un 
program audio revoluţionar, cu muzică originală 
de Pat O'Bryan şi conţinând extrase subliminale 
din această carte. Vizitaţi www.InstantChange.com. 

The Holosync Solution. Centerpointe, 1997. Un set de 
casete audio cu efecte dovedite de trezire a minţii 
pentru obţinerea stăpânirii de sine. 

Vizitaţi www.Centerpointe.com. 

Think and Grow Rich Automatically. Instant Change, 
2004. O minunată casetă audio cu muzică originală 
de Pat O'Bryan şi extrase subliminale din lucrarea 
de referinţă a lui Napoleon Hill. 

Vizitaţi www. InstantChange.com. 

Vitale, Joe. The Power of Outrageous Marketing! 

Un program pe casete audio, cu caiet de lucru. 

Nightingale-Conant, 1998. Vă învaţă cele 10 secrete 
cu efect dovedit pentru obţinerea faimei, averii şi 
nemuririi. Vizitaţi www.nightingale.com. 


PROGRAME PENTRU COMPUTER 


Abundance Activator. Un instrument uşor de folosit 
pentru eliberarea de blocaje şi atragerea abun- 
denţei (sau a oricărui lucru pe care vi-l doriţi). 
www.dreamsalive.com/abundance.htm. 

The Journey to Wild Divine. Aceasta este prima dintr-o 
serie de aventuri pe computer cu efect asupra stării 
lăuntrice, pentru a combina ştiinţa biofeedbacku- 
lui cu o experienţă multimedia frumoasă, încân- 
tătoare şi distractivă. 

Vizitaţi www.wilddivine.com. 

Vitale, Joe şi Calvin Chipman. Intention Creator. Acest 
program de calculator este conceput pentru a vă 
ajuta să vă fixaţi intenţiile — şi să le realizaţi. Gra- 
tuit, la www.intentioncreator.com. 


CURSURI LA DOMICILIU 


Gage, Randy. The Midas Touch. Acesta este un curs de 
reprogramare a prosperității personale, cu o du- 
rată de 30 de zile. 

Vizitaţi www.MyProsperitySecrets.com. 

O'Bryan, Pat şi Joe Vitale. Meditate for Success. Conţine 
un caiet de lucru şi multe programe audio con- 
cepute pentru a alcătui un experiment de 30 de zile. 
www. instantchange.com. 

Proctor, Bob. The Science of Getting Rich. Un curs (car- 
te, caiet de lucru şi opt casete) bazat pe cartea din 
1903 a lui Wallace Wattles, despre folosirea puterii 
minţii pentru sporirea bunăstării. 
www.bobproctor.com. 

Scheinfeld, Bob. The Invisible Path to Success. Primiţi 
cinci lecţii introductive gratuite pentru această 
metodă, la www.buildbiztips.com/t.cgi/105588. 

Vitale, Joe. Spiritual Marketing: How to Earn $ 1,000,000 
or More This Year Alone. Acesta este un curs la do- 
miciliu ţinut de Joe Vitale şi o serie de milionari. 
Vizitaţi www.mrfire.com. 


SITE-URI WEB 


www.AttractorFactor.com 
www.MyProsperitySecrets.com 
WWW.emofree.com 
www.BobProctor.com 
www.InstantChange.com 
www.IntentionCreator.com 
www. Beyond PositiveThinking.com 
www.richbits.com 
www.OptionMethod.com 

www. LUT.com 
www.Centerpointe.com 
www.totalsuccess4u.com 
www.dreamsalive.com 

www. WealthBeyondReason.com 
www.HypnoticLibrary.com 
www.MrFire.com 
www.yotish-yagya.com 
www.yagna.by-choice.com 
www.yajna.com 
www.caroltuttle.com 
www.Abraham-Hicks.com 
www.prosperitynetwork.com 
www.IntentionalMeditationFoundation.com 

VINDECĂTORI, MENTORI ŞI CONSILIERI 


Ann Harcus miracles22@aol.com 

Bill Ferguson bill@billferguson.com 
Kathy Bolden kjbolden@earthlink.net 
Mandy Evans mandy@mandyevans.com 
Dr. Roopa Chari info@charicenter.com 
Karol Truman Karol@healingfeelings.com 
Craig Perrine craig@easymiracles.com 
Carol Tuttle carol@caroltuttle.com 


John Burton jkburton@charter.net 


Despre autor 


ID; Joe Vitale, preşedinte al Hypnotic Marke- 
ting Inc., o firmă de marketing pe internet din Texas, 
a scris un număr prea mare de cărți pentru a le putea 
aminti aici pe toate. Este autorul bestsellerului inter- 
național The Greatest Money-Making Secret in History !, 
al cărții electronice ajunse bestseller Hypnotic Writing, 
al programului audio devenit bestseller la Nightin- 
gale-Conant The Power of Outrageous Marketing, pre- 
cum şi al multor altor lucrări. 

A scris cărți pentru American Marketing Asso- 
ciation şi American Management Association, printre 
care The AMA Complete Guide to Small Business Adver- 
tising şi There's a Customer Born Every Minute. Cea mai 
recentă carte a sa, avându-l drept coautor pe Jo Han 
Mok, este The E-Code: 47 Secrets for Making Money On- 
line Almost Instantly. 

Joe a creat şi programe de computer, ca Hypno- 
tic Writing Wizard şi Intention Creator. De curând 
a conceput un curs la domiciliu intitulat Spiritual 
Marketing: How to Earn $ 1,000,000 or More This Year 
Alone. 

Dr. Vitale locuieşte în Hill Country, în afara loca- 
lităţii Austin, Texas, împreună cu iubita sa Nerissa şi 
cu animalele lor de companie. 

Dacă vreţi să răsfoiţi on-line catalogul cărţilor şi 
casetelor sale audio, să citiţi gratuit zeci de articole 

scrise de el sau să vă înscrieţi pentru popularul său 


e-newsletter gratuit, vizitaţi-i principalul site la a- 
dresa http://vww.MrFire.com. 


Bene agendo nunquam defessus. (Niciodată 


să nu oboseşti a face lucruri bune.) 


